
Cunoşti senzaţia că te afli într-un „film greşit” în 
cadrul unei situaţii relaţionale? Ca şi cum te-ai trezi în toiul 
unor certuri sau al unei crize şi te-ai întreba: „Ce se 
petrece aici?” Sau poate senzaţia că fiinţa iubită se 
comportă atât de ciudat, încât te întrebi dacă mai este 
persoana pe care ai cunoscut-o? Deşi înţelegi ridicolul 
situaţiei, nu poţi face nimic pentru a o schimba sau stopa. 
Urmează un intens schimb de replici şi fiinţa iubită ajunge 
să acţioneze într-un fel, iar tu în altul. Filmul se derulează 
în continuare, într-o direcţie pe care niciunul nu şi-a dorit-o 
iniţial. 

Apoi urmează etapa conştientizării, reflecţia asupra 
situaţiei şi găsirea anumitor explicaţii, pentru ca în final 
totul să revină la normal. După un timp apare o nouă 
situaţie asemănătoare şi atunci vei gândi: „Nu se poate! 
Începe din nou!” Deşi recunoşti situaţia şi doreşti să o 
stopezi, ea continuă să se deruleze. Situaţiile se repetă. 
Cei din jur se comportă cu tine într-un mod aparent lipsit 
de sens sau neaşteptat. Relaţiile sau anumite 
comportamente relaţionale se desfăşoară în acelaşi mod 
nedorit. 

Dacă ai experimentat aceste situaţii, ai devenit parte 
a ceea ce numim „tipar ascuns”. Aceste tipare pot fi active 
doar în tine, sub forma gândurilor şi sentimentelor 
asemănătoare. Ele se pot manifesta totodată în cadrul 
relaţiei sub forma unor dialoguri, acţiuni, situaţii sau 
desfăşurări repetitive. 

Poate ai sesizat în cadrul unor scene scurte, 
marcante, precum certurile, că se petrece ceva asupra 
căruia nu deţii controlul. Dacă un tipar ascuns este activat 
însă mult mai târziu în cadrul relaţiei sau dacă se 
manifestă încet, dar constant, cei afectaţi „se trezesc” 


adesea după câteva luni sau câţiva ani. Şi asta abia atunci 
când unul sau ambii parteneri sesizează că s-au distanțat 
şi că vieţile lor sunt diferite faţă de ce şi-au dorit iniţial. 

Nimic nu este întâmplător. Nici faptul că a existat o 
atracţie reciprocă, nici ceea ce au trăit, simţit, gândit, spus 
sau făcut partenerii într-o relaţie. Vei descoperi în această 
carte chiar calea pe parcursul căreia aceste sentimente, 
gânduri şi experienţe se transformă şi vei dobândi 
înţelegerea faptului că ele urmează legi precise, fiind 
influențate de anumite forţe subtile. De îndată ce ai 
recunoscut aceste conexiuni, vei descoperi în oglinda 
relaţională soluţii şi vei observa transformările care apar 
treptat atât în tine şi partener, cât şi în tot ceea ce 
experimentați împreună. 

Îţi doresc multe clipe „revelatoare”! 


Al tău, 
Ruediger Schache 


„NE IUBIM. 
CE URMEAZA ACUM?” - 


CE SE PETRECE ATUNCI 
CÂND IUBIREA SE 
TRANSFORMĂ ÎN RELAŢIE 


g 


La început e iubirea şi abia apoi se înfiripă relaţia de 
cuplu. Legile care guvernează iubirea sunt altele decât 
cele ale relaţiei propriu-zise. Aceasta din urmă presupune 
acţiuni şi dorinţe, care dau naştere adesea altor acţiuni şi 
dorinţe contradictorii, uneori inconştient şi pe nesimţite. 

Atunci când iubirea nu pretinde nimic, relaţia ar dori 
totuşi să primească ceva. lar atunci când iubirea doar ar 
dori să îmbrăţişeze, reflexul relaţional respinge. Şi ceea ce 
iubirea doreşte să existe pur şi simplu, relaţia doreşte să 
schimbe. 

Nu iubirea este cea care creează probleme, ci acea 
parte din fiinţa noastră care nu este iubire. In relaţiile de 
cuplu ea constituie cauza a tot felul de nemulțumiri şi 
greutăţi. Această parte, prezentă în fiecare dintre noi, este 
alcătuită din ceea ce noi am numi „tipare ascunse ale 
subconştientului”. Gândurile şi emoţiile noastre care intră 
pe nesimţite în rezonanţă cu gândurile şi emoţiile fiinţei de 
lângă noi acţionează în fond asemenea unor forţe 
independente. Astfel, tot ceea ce ne-am dori să trăim cu 
fiinţa iubită din pură iubire şi fericire se desfăşoară într-un 
plan relaţional invizibil care determină uneori şi apariţia 
unor situaţii nedorite. 

Aceste manifestări şi forţe invizibile se dezvăluie în 
momentul în care privim fiinţa iubită şi comportamentul ei 
ca o oglindă. În această oglindă se reflectă reacţii, cuvinte 
şi emoţii care în mod cert au o legătură cu noi înşine. Şi 
ceea ce modificăm în noi înşine se modifică totodată şi în 
oglindă, căci cele mai adânci şi ascunse tipare 
reacţionează instantaneu atunci când sunt surprinse şi 
descoperite. Astfel, începând din acel moment, vor exista 
tot mai puţine întâmplări nedorite, iar vechile manifestări 
mecanice ale subconştientului îşi vor pierde forţa şi apoi 
vor dispărea. 


În cele din urmă apare ceea ce majoritatea fiinţelor 
umane aspiră să trăiască, şi anume iubirea — cea mai 
mare şi mai puternică forţă unificatoare într-o relaţie de 
cuplu. Totodată va apărea şi se va manifesta şi iubirea de 
sine ca fiind cea mai mare şi mai eliberatoare forţă din noi 
înşine. Te poţi apropia de această stare punânducţi 
următoarele trei întrebări fundamentale şi căutând 
totodată răspunsul la ele: 


e Cum recunosc manifestarea unui anume tipar? 
e Cum descopăr de unde şi cu ce intenţie a apărut? 
e Cum îl depăşesc? 


Răspunsurile specifice fiecărei situaţii reprezintă o 
parte importantă din ceea ce vom expune în cartea de 
faţă. 


„Ce se petrece într-o relație?” - 
Oglinda relaţiei de cuplu 


Oglinda este un accesoriu foarte bun atunci când 
dorim să ne privim îndeaproape. Altfel nu am putea să 
facem această introspecţie. In oglindă ne putem vedea nu 
numai pe noi înşine şi mediul ambiant, ci şi efectul imediat 
al fiecărei schimbări pe care o întreprindem asupra 
noastră. 

Să presupunem că privind în oglindă nu te interesează 
detaliile chipului, ci cauzele care au contribuit la realitatea 
vieţii şi a relaţiilor tale. Ce ar trebui să-ţi arate în acest caz 
oglinda ca să îţi fie de folos? Poate aspectele şi forţele 
invizibile din interiorul tău în faţa cărora fiinţa iubită şi 
viaţa reacţionează instantaneu? Ori „butoanele” mai mici 
sau mai mari care declanşează anumite reacţii? 


Una dintre cele mai potrivite oglinzi pe care le poţi 
folosi în acest sens o constituie nu numai mersul relaţiei 
tale de cuplu şi al altor relaţii personale, ci şi 
comportamentul fiinţei iubite. Un prieten, un cunoscut, 
fiinţa iubită sau partenerul de viaţă vor reacţiona pe dată 
atunci când se va modifica ceva la tine. lar în cazul în care 
anumite lucruri se petrec altfel decât te aştepţi, oglinda îţi 
va revela care parte din tine a contribuit la modificarea 
situaţiei. 

Fiecare relaţie nu numai că aduce cu sine aspecte 
frumoase, utile şi agreabile, ci are şi meritul de a fi o 
oglindă perfectă prin intermediul căreia vei recunoaşte 
aspectele esenţiale ale propriei existenţe. 


„Cum devin liber?” - Oglinda ca 
îndrumător 


Relaţiile interumane sunt importante, însă nu 
reprezintă aspectul fundamental al vieţii tale. Esenţială 
este relaţia ta cu tine însuţi. Cum te simţi şi cum îţi merge 
în viaţă nu depinde în mod deosebit de ceea ce faci în 
relație, ci de ceea ce face relația din tine şi de cum o 
gestionezi. 

Constrângerile,  remuşcările,  nesfârşitele gânduri, 
legăturile emoţionale negative, presiunea de a performa, 
singurătatea sau complexele de inferioritate, sentimentul 
respingerii, disperarea, furia, reproşurile, sentimentele de 
vinovăţie, lipsa prosperității, dorințele  neîmplinite, 
îndoielile continue etc. — toate acestea nu reprezintă 
adevărata ta natură. Şi ştii deja acest lucru pentru că 
adeseori te-ai gândit şi te-ai întrebat de ce trebuie să 
experimentezi aceste trăiri „dacă tot nu te reprezintă”. 
Presupunerea ta este corectă. În realitate, trăieşti doar 
efectele desfăşurării unor tipare inconştiente, care 


funcţionează asemenea unor programe generatoare de 
gânduri şi emoţii neplăcute. Fiinţa iubită resimte asta, 
reacţionând şi activând propriile tipare şi programe 
interioare. In astfel de momente percepi acea parte a 
relaţiei care „nu este învăluită de iubire”. 

Libertatea interioară nu presupune să te eliberezi de 
acea relaţie sau de fiecare partener din viaţa ta, ci de 
constrângerile şi tiparele activate în cadrul unei relaţii 
speciale sau al oricărei alte relaţii. Procedând astfel nu vei 
sfârşi prin a fi singur, ci prin a experimenta ulterior un 
nivel relaţional superior cu ceilalţi şi îndeosebi cu tine 
însuţi. 

Parcurgând cele şapte dimensiuni secrete ale oglinzii 
descrise în această carte, vei experimenta o parte 
importantă a eliberării lăuntrice de tiparele şi programele 
invizibile. 


DDOG 


Când două fiinţe umane 
se unesc într-o relație de cuplu, 
ele se află în faţa marii încercări 
de a uni în cel mai bun mod posibil 
acea parte a legăturii dintre ei care este 
iubirea 
cu cea care reprezintă relaţia. 


DE 


PRIMUL SECRET 
AL OGLINZII: 


OGLINDA DIRECTĂ 


Descoperirea legăturilor 
ascunse 


„Îmi este oare destinat 
când şi pe cine să întâlnesc 
şi ceea ce se va petrece între noi 
sau pot influenţa toate acestea?” 


Chiar dacă unele aspecte referitoare la legea 
rezonanţei într-o relaţie îţi sunt familiare, precum cele din 
cartea „Secretul magnetului inimii”, este totuşi util să îţi 
reaminteşti contextul iniţial în care a avut loc întâlnirea 
voastră. Bazându-te pe asta, vei putea include mai uşor 
percepțiile ulterioare în noua ta conştiinţă. 

Aminteşte-ţi faptul că nicio fiinţă dintre cele care 
rămân alături de tine pentru o perioadă mai lungă de timp 
nu te-a cunoscut întâmplător. Ea apare în viaţa ta pentru 
că nutreşte sentimente faţă de tine, iar tu începi să simţi 
acelaşi lucru şi astfel se naşte între voi o legătură lăuntrică 
imperceptibilă, O „relaţie simțită” la nivelul 
subconştientului. 

Totodată, vei avea percepții diferite asupra 
partenerului tău - îl vezi cum se mişcă, auzi ce spune şi 
cum se exprimă. Este posibil să îţi placă toate aceste 
percepții, iar fiinţei iubite să îi placă ceea ce vede în tine. 
S-a creat astfel o legătură vizibilă între voi, care reprezintă 
partea conştientă, „relaţia trăită”. 

Legăturile simţite şi trăite reprezintă forţele care au 
dat naştere relaţiei tale. Putem afirma că ele se 
întrepătrund, determinând în cea mai mare parte 
manifestarea concretă a relaţiei actuale sau viitoare. 
Conştientizarea acestor legături şi manifestări va atrage 
după sine nu numai o considerabilă îmbunătăţire a relaţiei 
de cuplu, ci te va elibera şi de influenţele nedorite pe 
calea spre libertatea interioară. 

Fiecare relaţie este alcătuită dintr-o parte conştientă, 
care îţi poate spune ceva despre tine, şi o parte 
inconştientă. Atunci când fiinţa iubită te asigură zâmbind, 
prin intermediul părţii conştiente, că „totul este în regulă”, 
în ciuda faptului că la nivel subconştient simte că ceva nu 
este în regulă, vei sesiza acest lucru. Dacă ceea ce simţi 
nu corespunde cu ce spui, cele două planuri ale relaţiei nu 


vor fi în acord, generând astfel tensiuni şi conflicte 
interioare. De aceea orice schimb, care se desfăşoară 
simultan pe cele două niveluri, este decisiv pentru a trăi 
sentimente de fericire şi iubire sau de neîmplinire şi 
singurătate. 

Să vedem pe scurt care sunt forţele majore ce 
determină interacţiunea dintre două fiinţe umane şi ce fel 
de schimb are loc ulterior: 


e DESTINUL — planul superior, pe care părţile majore ale 
ambilor parteneri îl urmează probabil de mult timp şi la 
unison. Această forţă implică o intenţie superioară 
precisă, transmițând impulsurile necesare care să te 
atragă în relaţia respectivă. 


e REZONANŢA -— Forţa magnetică care în primul rând vă 
aduce aproape pe tine şi pe partenerul tău, iar în al 
doilea rând vă ajută să vă recunoaşteţi şi să vă simţiţi 
atraşi unul de celălalt atunci când vă întâlniți. Există 
anumiţi factori comuni, care se potrivesc precum piesele 
de puzzle, reacţionând între ei. Rezonanţa este 
percepută ca o formă de atracţie, de familiaritate şi de 
asemănare. 


e MISIUNEA sau OBIECTIVUL — toate aspectele pe care le 
descoperi în cadrul relaţiei şi îţi permit să le dezvolţi. De 
asemenea, te ajută să recunoşti şi să rezolvi toate 
aspectele neplăcute, pe care le vei înlătura treptat. 


Este posibil să te întrebi de ce nu este menţionată 
iubirea ca fiind o forţă de legătură, deşi majoritatea ar 
aminti-o în primul rând pe ea. lubirea nu este acelaşi lucru 
cu relaţia, ci ocupă un loc special, aspect pe care îl vom 
dezbate ulterior. 

Să vorbim însă mai întâi despre destin, rezonanţă şi 
misiune. Cu cât vei înţelege mai bine forţele şi modul în 
care ele interacționează în relaţia ta, cu atât mai mult vei 


atinge profunzimea esenței relaţionale. În felul acesta 
subconştientul nu îţi va mai influenţa pe nesimţite viaţa, 
iar multe situaţii care se repetă şi sunt generatoare de 
suferinţă vor dispărea. 


Rezonanta vizibilă: elementele 
evidente ale atracției 


Elementele componente ale relaţiei, pe care le simţi, 
vezi şi trăieşti, sunt uşor de recunoscut. Atunci când îţi 
întâlneşti partenerul, acesta declanşează în tine, precum o 
oglindă, anumite percepții şi conştientizări: 


e „Când o văd pe soţia mea, simt întotdeauna o mare 
fericire şi am senzaţia că totul este exact aşa cum 
trebuie să fie.” 


e „Când îl văd pe noul meu iubit, trăiesc o stare lăuntrică 
de bucurie, dar percep totodată o oarecare senzaţie de 
nesiguranţă. Cu toate că el nu face nimic suspect, aceste 
emoţii persistă totuşi.” 

@ „Este atât de frumoasă şi strălucitoare, încât uneori mă 
simt nevrednic să fiu cu ea. În acele clipe îmi este chiar 
frică să nu mă părăsească.” 

e „Când suntem împreună, simt că acţionăm în echipă. Nu 
ne-am dori altceva decât să descoperim împreună 
lumea.” 

e „Când soţul meu e într-o pasă proastă, şi mie mi se 
îneacă corăbiile. Nu am curaj să îi spun, dar uneori mă 
bucur când pleacă de acasă.” 

e „Uneori când sunt împreună cu soţia mea, îmi pun tot 
mai des întrebarea dacă totul este absolut în regulă între 
noi sau dacă nu cumva am ratat vreun moment de 
cotitură pe itinerariul relaţiei noastre.” 


„Mi se pare atât de familiar! 
De unde vine oare această senzaţie?” 


Există două posibilităţi datorită cărora o fiinţă umană 
sau o situaţie sunt resimţite ca fiind familiare. Pe de o 
parte, cele două suflete se cunosc de mult timp. Vechii 
tovarăşi de drum se regăsesc mereu şi, deşi vieţile şi 
caracterele lor pot fi diferite, ei resimt starea de 
familiaritate. 

Pe de altă parte, pot exista paralele evidente între 
relaţiile anterioare ale ambilor parteneri, fie că este vorba 
de relaţia cu părinţii, cu proprii copii sau cu foştii parteneri. 


A patra oară 


La cinci zile de după aniversarea zilei de naştere, 
Erika Liebig a participat la o licitaţie de opere de artă. Nu 
ştia de ce-a dat curs acestui impuls, căci, deşi era 
interesată de picturile epocii moderne, nu avea banii 
necesari şi nici nu simțea dorința să cumpere un tablou. S- 
a gândit că îşi dorea să simtă atmosfera licitaţiei şi să 
vadă tablourile oferite. 

Karl Andreasson participa dintr-un anumit motiv la 
această licitație. Un tablou din proprietatea sa privată era 
scos la licitaţie. Nu pentru că asta îi era dorința, ci pentru 
că era nevoit. Credea că, aflându-se acolo, se putea 
despărți mai uşor de moştenirea primită din partea bunicii 
sale. 


Karl şi Erika au păşit în sală aproape deodată şi, fiind 
deja destul de plin, s-au aşezat amândoi în ultimul rând, 
lângă culoar. Erika, pentru că participa ca spectator, iar 
Karl, pentru că dorea să aibă o privire de ansamblu asupra 
licitanților. 

Mai era timp până la inceperea licitaţiei, motiv pentru 
care au schimbat câteva cuvinte de politețe şi au intrat 
foarte repede în discuţie. Erika a recunoscut faptul că nu 
îşi permitea să cumpere nimic, iar Karl i-a povestit de ce 
era nevoit să vândă. Trecea prin cel de-al treilea divorț, 
care îl costa mai mult decât câştigul său lunar, fiind nevoit 
astfel să se despartă de cel mai valoros obiect pe care îl 
deținea. 

Erika îşi manifestă interesul pentru subiect, deoarece 
ea însăşi fusese căsătorită de trei ori. Deşi divorțase cu 
câțiva ani în urmă, înțelegea prea bine prin ce trecea Karl 
şi cum se simțea. Amândoi aveau doi copii - Karl avea 
două fete mari, iar Erika avea o fată şi un băiat mari. Mai 
târziu ea a aflat că tatăl lui Karl manifesta o agresivitate 
fizică şi emoțională faţă de el, fiind un alt aspect pe care îl 
împărtăşeau. Simţea un profund ecou „asemănător”, care 
de la început îi era familiar. 

Tabloul a fost vândut la un preț mai mic decât se 
aştepta Karl. Erika, simțindu-se oarecum atrasă de el, îl 
invită pentru a-l consola la o cafea. 

Deoarece se înțelegeau şi se simțeau foarte bine 
împreună, au schimbat în acea după-amiază locaţia de trei 
ori. Pur şi simplu nu se puteau opri din a-şi povesti viețile 
şi pasiunile. 

Până în acel moment, Karl Andreasson, fiind manager 
în cadrul unei companii internaționale de produse 
cosmetice, avea un venit lunar foarte bun, dar nu reuşise 
să economisească ceva, deoarece soția sa cheltuia 
întotdeauna o mare parte din venit. Erika considera că 


fusese folosit din punct de vedere financiar, deoarece în 
viziunea ei iubirea era în strânsă legătură cu a oferi tot 
ceea ce pretinde sau are nevoie partenerul. 

Din întâlnirea celor doi s-a născut curând o relaţie, iar 
după un timp Erika a constatat fără nicio îndoială că ei doi 
se iubesc. Existau multe asemănări între ei, adeseori se 
înțelegeau dincolo de cuvinte sau gândeau la fel. Erika 
depăşise totodată şi tiparul relational al lui Karl, deoarece 
ea avea un venit lunar satisfăcător care îi asigura o 
independență financiară. Din cauza procesului de divorț 
costisitor, Karl nu avea din punct de vedere financiar 
aproape nimic în acea perioadă. După un an a renunțat la 
micul său apartament şi s-a mutat la Erika, fără a-şi 
permite însă un minimum necesar pentru locuință şi 
întreținere. Karl se afla în aceeaşi situaţie pe care o trăise 
din cealaltă perspectivă: avea nevoie de favorul financiar 
al iubitei sale, aşa cum până nu de mult avusese nevoie 
iubita sa de al lui. 

Din pricina propriilor tipare, pe care Erika le retrăise în 
relații, căuta de ceva timp să înțeleagă aceste conexiuni 
într-un mod mai profund. Un an mai târziu, când Karl a 
cerut-o de soţie - pentru ambii fiind cea de-a patra 
căsătorie -, a început să aibă îndoieli. Il plăcea foarte mult, 
Îl iubea, şi cu toate acestea avea o senzație că ceva nu era 
în regulă. Prima ei întrebare a fost dacă uitase să 
iubească, dacă se confrunta cu o traumă de anxietate sau 
dacă devenise incapabilă de a menține o relație. Se 
întreba: „E oare totul în regulă cu mine? De ce nu îmi 
doresc asta?” 

În final îi veni ideea de a renunţa pentru un moment la 
toate gândurile învinuitoare şi la toate emoțiile declanşate 
şi să privească situația din punct de vedere obiectiv. A 
înțeles imediat că, din cauza tiparelor relationale 
existente, ei se aflau din nou în punctul de a construi 


relația exact în acelaşi mod ca şi până atunci. Căsătoria 
părea a fi o lege a naturii, atunci când două ființe umane 
de sex opus se plac de o anumită perioadă de timp. lar 
faptul că unul are grijă de celălalt în cazul unei inegalităţi 
financiare părea ar fi de asemenea prescris. Singura 
diferență considerabilă consta în faptul că rolurile erau în 
acest caz inversate. 

„Karl, te iubesc”, a spus Erika în final după ce a ajuns 
la o concluzie. „Apreciez şi mă bucur foarte mult de timpul 
petrecut împreună. Sunt însă de părere că, înainte de a ne 
uni prin căsătorie, situația din viața ta ar trebui să fie 
stabilă. Ar fi bine ca mai întâi să fii din nou liber şi 
independent, iar ulterior putem decide dacă transformăm 
libertatea din nou într-o căsnicie.” 

Lui Erika nu i-a fost uşor să pronunţe aceste cuvinte 
într-un mod atât de clar. Oarecum se temea, deoarece nu 
era sigură dacă el va privi gestul ei ca pe o manifestare a 
lipsei de iubire. În mod surprinzător s-a petrecut contrariul. 

„Înțeleg”, a spus Karl. „Ca să fiu sincer, într-o 
oarecare măsură mă simt uşurat. Credeam că trebuie să 
ne căsătorim, ca să fii sigură că sunt alături de tine, şi nu 
de fosta mea soție, cu care din păcate mai trebuie să am 
legături. Doream să evidenţiez acest aspect atât pentru 
ea, cât şi pentru noi. Totuşi, o căsătorie precipitată nu este 
neapărat cea mai bună soluție de a încheia o relație 
veche. Probabil ai dreptate şi o despărțire clară, definitivă 
ar fi un semnal mult mai bun.” 

Cei doi nu s-au căsătorit şi trăiesc astăzi o formă nouă 
de relație: sunt independenți, şi cu toate acestea trăiesc 
într-o comuniune profundă. 


DDOS 


Tiparele repetitive sunt rareori 
recunoscute, 


deoarece unul dintre detalii s-a 
modificat. 


Priveşte dintr-o perspectivă neutră 
cum interacționează tiparele, 
iar în felul acesta ele devin din nou 
vizibile. 


DE 


„Te înțeleg foarte bine!” - 
Asemănările vă unesc 


Când facem parte dintr-o echipă, totul decurge mult 
mai bine şi este totodată mult mai distractiv. Cu cât există 
mai puţine neînțelegeri, iar atenția este orientată în 
aceeaşi direcție, cu atât mai armonioasă şi mai frumoasă 
este relaţia. Fiecare detaliu şi fiecare însuşire pe care le 
apreciezi la tine, le vei iubi şi la partenerul tău. 

De fiecare dată când constaţi o asemănare, nu îl vezi 
doar pe partener, ci şi pe tine: „În această situaţie este la 
fel ca mine.” sau „Adeseori ştim în acelaşi moment ce îşi 
doreşte celălalt.” 

Odată ce trăsăturile comune sunt recunoscute, 
sentimentul de EU se va transforma în sentimentul de NOI. 
În felul acesta momentele de singurătate, despărţire sau 
lipsite de sens vor dispărea treptat. 


„În sfârşit ceva care mă împlineşte!” - 
Tot ce a lipsit până acum ne va uni 


Dorinţele şi  nostalgiile apar atunci când avem 
senzaţia că lipseşte ceva, că sunt nişte neajunsuri în viaţa 
noastră. Nu este nimic greşit în asta, deoarece în absenţa 
acestei senzaţii nu vei căuta niciodată un partener de 
viaţă. De ce ai face-o dacă ai totul la dispoziţie? 


În drumul spre spiritualitate, mulţi oameni trec prin 
faze de celibat, fără a simţi vreun neajuns, deoarece se 
simt conectaţi la o sursă superioară. Din acest motiv ei 
experimentează, pentru perioade mai lungi de timp, o 
etapă de solitudine fericită şi mulţumitoare. Este o 
experienţă valoroasă, care nu poate fi reprodusă, indusă 
sau încheiată pur şi simplu şi care apare odată cu 
deschiderea unui portal temporal, prin care ea poate fi 
accesată. Dar până în acel moment şi adeseori după 
aceea, uniunea cu o altă fiinţă, care completează lipsurile 
la nivel uman, reprezintă o experienţă importantă şi 
totodată minunată, care nu ar trebui respinsă. 


„Este atât de diferit de mine ...” - 
Contrariile pot fi unificatoare 


Dacă extindem examinarea dincolo de ceea ce este 
asemănător sau complementar, remarcăm existenţa unor 
diferenţe şi chiar contrarii evidente. 

Să luăm un exemplu. Un bărbat plin de încredere în 
sine şi independent atrage o femeie care iubeşte aceste 
calităţi şi pe care ea nu le-a dezvoltat încă, dar pe care le 
admiră la el. Amândoi iubesc călătoriile, drumeţiile, 
sportul, acelaşi gen de umor, acelaşi stil vestimentar şi de 
decor interior şi acelaşi gen de filme. El gândeşte logic, 
este controlat şi ordonat, în timp ce ea acţionează 
spontan, după cum simte, şi permite lucrurilor să fie exact 
aşa cum sunt. Uneori acest lucru îl poate deranja, însă într- 
un fel îi şi place. În acest caz, contrariile se atrag. 

Dacă ambii parteneri sunt toleranţi unul faţă de 
celălalt şi apreciază în mod conştient calităţile deosebite şi 
valoroase ale partenerului, vor trăi o relaţie împlinitoare şi 
de lungă durată. 


DDOS 
Cele mai importante şi evidente 
patru componente ale atracției sunt: 


asemănarea, complementaritatea, 
contrariul şi iubirea. 


DE 


Ramona în ploaie (1) 


Dacă în acea zi de duminică de Paşti, cu nouă ani în 
urmă, nu ar fi plouat, viata Ramonei Alve ar fi decurs 
probabil cu totul altfel. În timpul unei drumetii montane în 
Alpii austrieci, Christine, prietena Ramonei, a fost 
surprinsă după-amiaza târziu de ploaie. Poteca spre vale s- 
a transformat în câteva minute într-o pârtie plină cu noroi, 
pe care Christine a alunecat, luxându-şi piciorul. Ramona 
şi Christine lucrează ca stewardese pentru companii 
aeriene particulare. In felul acesta Ramona a putut să o 
înlocuiască pe Christine, preluând unul din zborurile ei, în 
timp ce aceasta a rămas acasă pentru a-şi menaja piciorul 
accidentat. 

Ramona îl cunoştea din vedere pe Harald Roberts, 
pilotul avionului, dar nu îi trezise niciodată interesul. 
Comportamentul său aparent superficial, insistent nu 
corespundea tipului de bărbat pe care îl prefera. Cel puţin 
aşa credea. 


Echipajul avioanelor de tip charter precum Challanger 
604 este în cele mai dese cazuri format din pilot şi o 
stewardesă, care îi stă călătorului la dispoziţie pe întreaga 
durată a zborului. Deoarece pentru următoarele zece zile 
urmau să zboare împreună, Ramona se afla acum în 
situația nedorită de a-l cunoaşte pe Harald mai 
îndeaproape. Era mai amabil decât se aştepta ea, insă ca 
bărbat tot nu corespundea aşteptărilor ei. În primele zile 
Harald şi-a manifestat în mod evident interesul fată de 
Ramona, motiv pentru care ea a început să se simtă 
agresată, iar o parte din ea îşi dorea să se distanțeze de 
el. Cealaltă parte a simţit însă o anumită stare de bine prin 
faptul că un bărbat era atât de interesat de persoana ei. 
Cu toate acestea, era de părere că nu ar fi fost bine să 
intre în relație cu un coleg de serviciu. Toate aceste 
gânduri o munceau pe Ramona. 

Deşi după două săptămâni Christine a putut să-şi reia 
munca, compania aeriană i-a planificat pe Harald şi 
Ramona în continuare pentru alte zboruri împreună. În 
decursul următoarelor săptămâni petrecute impreună, 
Ramona a remarcat că Harald era interesat de ea în mod 
serios, descoperind în timpul conversațiilor tot mai multe 
puncte comune. In final au decis să se întâlnească şi în 
afara programului, iar după trei luni au format ceea ce 
Ramona numea relație. Din punctul ei de vedere nu a fost 
dragoste la prima vedere, şi nici la a doua. Deoarece în 
relațiile anterioare suferiseră foarte mult, ei s-au apropiat 
treptat unul de celălalt, descoperind astfel pas cu pas ceea 
ce le era necesar pentru o viaţă armonioasă în doi. 

După doi ani şi trei luni s-au căsătorit într-un hotel din 
Venezuela, departe de casă, aşa cum le este dat celor 
pasionați de călătorii. 


Asemănarea dintre ei: el este pilot, ea este 
stewardesă. Amândoi sunt pasionaţi de avioane şi zboruri, 


adoră să locuiască în hoteluri şi să călătorească, îndeosebi 
în ţările îndepărtate. 

Contrariile şi complementarităţile: El este o persoană 
îndrăzneață, activă şi plină de iniţiativă, iar ea, prudentă şi 
calculată. El este obişnuit să preia conducerea şi să fie 
responsabil, iar ea să fie obişnuită să aibă grijă pentru ca 
totul să decurgă perfect. 

Sunt uşor de înţeles motivele care i-au unit pe Harald 
şi Ramona. Totuşi există şi altele, altfel nu s-ar explica 
ceea ce s-a petrecut la scurt timp după aceea... 

Pentru a înţelege mai bine, vom analiza mai întâi 
elementele ascunse ale atracției. 


Rezonanta invizibilă: Elementele 
ascunse ale atracției 


Pe lângă rezonanţa vizibilă, care este uşor de 
recunoscut, acţionează şi alte forţe energetice, datorită 
cărora apare atracţia, ce contribuie la crearea unei relaţii. 
Precum un puzzle, din care lipsesc anumite piese, avem 
de-a face cu tipare ascunse, dar şi cu tipuri de 
comportament şi însuşiri potrivite într-o altă persoană. 


„Cu mine se poate face acest lucru ...” - 
Atracția modalităţilor de acţiune 


O parte a atracției, iniţial invizibilă, este legată de 
„ceea ce altcineva poate face din tine”. Tot ce vei permite 
să ţi se facă va atrage în mod inconştient acele persoane 
al căror tipar interior este în căutarea celui căruia „îi pot 
face lucrul respectiv”. Unele manifestări nu le vei permite 
la începutul relaţiei. Din acest motiv, tiparul existent în cel 
de lângă tine va deveni adeseori activ mai târziu. Uneori, 
asta poate dura luni sau chiar ani. Se spune adesea că, în 


final, fiinţa iubită s-a dovedit a fi cu totul alta decât ceea 
ce părea a fi la începutul relaţiei. 

Explicaţia este că tiparul comportamental nu este 
preocupat de iubire, de partener, de sentimente frumoase, 
de logică sau de a face ceva corect. Pentru el este 
important un singur aspect: să se manifeste la un moment 
dat. Tu nu eşti toate aceste tipare, şi nici fiinţa iubită nu 
este. Un tipar este un simplu tipar, care îşi pierde puterea 
în momentul în care a fost descoperit şi privit în faţă. 

Un comportament neadecvat al partenerului îţi poate 
dezvălui tiparele ascunse din tine. 


e Dacă persoana de lângă tine devine la un moment dat 
autoritară, dominantă, este posibil ca o parte din tine să 
permită asta sau chiar să îi placă să fie „condusă”. 
Preferând într-o situaţie de viaţă să renunţi la 
responsabilitate, poate din cauza faptului că trăieşti 
sentimentul de a nu fi destul de bun pentru asta sau 
pentru că alţii sunt mai buni, este firesc să atragi o 
persoană dispusă să preia această responsabilitate. 


e Dacă partenerul nu te acceptă aşa cum eşti, există 
probabil în tine o parte care te face să nu te accepţi pe 
tine însuţi ori, precum într-o oglindă directă, o parte pe 
care nu o poate accepta partenerul la sine. 

e Dacă partenerul nu este dispus să îţi ofere ajutorul, este 
profitor şi neatent, poate există o parte în tine care se 
lasă folosită. Probabil ai fost educat să îi ajuţi pe alţii 
pentru a le uşura viaţa, fără a ţine cont de tine însuţi. 


e Dacă partenerul nu este adeseori „acolo” lângă tine, 
poate că anumite părţi din tine doresc asta din cauza 
temerii unei apropieri prea mari. 


În capitolele următoare vei avea prilejul să descoperi 
multe alte corespondente. 


„În niciun caz nu vreau ...” 
Respingerea atrage 


O altă formă cunoscută de atracţie şi care adeseori 
rămâne neobservată este declanşată de ceea ce în mod 
evident „nu îţi doreşti”. Tot ce „nu vrei să trăieşti 
vreodată” este atât de adânc înrădăcinat în tine, încât va 
atrage parteneri al căror tipar caută exact acelaşi lucru. 
Este posibil ca în felul acesta să apară cineva care îţi va 
împărtăşi opinia sau cineva al cărui tipar este în căutarea 
unui iubit în oglindă cu o respingere interioară. 


e De exemplu, dacă nu mai doreşti să fii rănit şi atragi o 
persoană care îţi împărtăşeşte dorinţa, este posibil să se 
nască o relaţie în care vă purtaţi unul cu celalalt ca şi 
când aţi avea un obiect fragil, iar din teama de a fi răniţi 
veţi păstra o anumită distanţă. Este de asemenea posibil 
să apară o persoană pentru care întotdeauna o parte a 
relaţiei constă în a se răni reciproc, iar în relaţia cu tine 
ea va proceda exact întocmai. 


e Dacă judeci unele relaţii ca fiind superficiale, în cadrul 
cărora cei doi sfârşesc prin a se răni reciproc, vei atrage 
atunci persoane superficiale, care tind să-i rănească pe 
ceilalţi. Sau vei atrage pe cineva care îţi va împărtăşi 
opinia, deoarece el însuşi a trecut printr-o situaţie 
similară. Chiar şi în acest caz conflictul nu poate fi evitat, 
deoarece trauma respingerii va da naştere unor noi 
situaţii de spaimă. 

Nu respingerea acestor situaţii, ci acceptarea 
reciprocă şi toleranța faţă de oameni şi faţă de viaţă 
reprezintă fundamentul adecvat pentru o relaţie durabilă. 


„Îmi este cunoscut de ...” 
O stare inconştientă de familiaritate atrage 


O altă formă de atracţie este creată de tot „ceea îţi 
este cunoscut” şi, deşi nu o doreşti, ea apare ca o stare 
familiară. Un exemplu clasic îl reprezintă relaţia părinţilor 
tăi, pe care subconştientul tău a înregistrat-o de timpuriu 
ca fiind „relaţia dintre bărbat şi femeie”. 

Acum eşti matur, ţi-ai creat propriile opinii şi ai decis 
să acţionezi în multe situaţii cu totul altfel. Însă relaţia 
părinţilor tăi ţi-a rămas întipărită în subconştient. 

Sfera conştientului, deci ceea ce percepi ca fiind „eu”, 
caută în permanenţă să îţi împlinească dorinţele, deoarece 
sunt frumoase, plăcute, raţionale şi logice. În schimb, 
subconştientul va căuta tot ceea ce îi este familiar şi 
cunoscut. Astfel, în viaţa ta vor apărea multe evenimente 
aparent inexplicabile, menite să îţi amintească de trecut, 
deşi probabil erai convins că situaţia respectivă a fost de 
mult prelucrată şi ştearsă din subconştient. 


e Dacă partenerul exprimă subit anumite păreri sau 
reacţionează la fel ca tatăl tău, caută să înţelegi ce 
anume doreşte partea subconştientă din tine să încheie 
cu acesta din urmă. 

e Dacă partenera îţi aminteşte în anumite situaţii de 
comportamentul mamei tale, a venit momentul să 
înţelegi problema pe care subconştientul tău doreşte să 
o rezolve cu aceasta. 


e Dacă întreaga relaţie se desfăşoară în modul pe care l-ai 
evitat mereu, tocmai din cauza faptului că îţi este 
cunoscut din copilărie, priveşte mai întâi importanţa pe 
care o parte din tine o acordă copilăriei. Această 
atitudine nu este greşită, iar situaţia respectivă îţi 
reaminteşte să trăieşti aici şi acum, ca un om matur şi 
liber. 


Ramona în ploaie (2) 


După nuntă, Harald şi Ramona au petrecut două 
săptămâni într-o vacanță de vis prin Venezuela. Cascade 
tropicale, plaje nesfârşite şi pustii cu atmosferă caraibiană, 
călătorii pline de aventuri prin junglă ... Nu era atât de 
frumos precum îşi imaginase Ramona, ci cu mult mai 
frumos. Harald s-a dovedit a fi un soț galant şi gentil, care 
îşi adora soția în adevăratul sens al cuvântului. 

Revenind acasă, aventura a continuat. Cei doi s-au 
înțeles să se mute într-o locuință mai mare, într-o zonă 
mai frumoasă. În timpul căutărilor, lui Harald i-a venit 
ideea că ar fi mai bine să cumpere o locuinţă decât să o 
închirieze, dobânzile fiind avantajoase şi venitul de pilot, 
bun. „De ce să nu plătim lunar în propriul buzunar?”, a 
propus el. 

Ramona a privit propunerea ca fiind logică şi 
înțeleaptă. Totodată, ştia că nu va putea contribui la 
costurile locuinţei cu venitul ei modest de stewardesă şi 
economiile aproape inexistente. „Nicio problemă”, o linişti 
Harald. „Voi reuşi şi singur.” Ramona fu de acord şi în felul 
acesta incepură să caute amândoi cele mai bune oferte. 

Atunci când purcedem la cumpărături, de obicei ne 
gândim mult şi ne hotărâm şi mai greu. Harald ştia exact 
ce îşi dorea şi ce nu. Cu cât vizitau mai multe locuințe, cu 
atât imaginea despre ce îşi dorea devenea tot mai clară. In 
multe privințe cădeau de acord, dar în altele cei doi 
proaspăt căsătoriți aveau opinii diferite. Harald îşi dorea o 
locuință situată în apropierea aeroportului, în partea 


nordică a oraşului, iar Ramona, în apropierea lacului şi în 
partea de sud. Pe ea nu o deranjau călătoriile lungi cu 
trenul, pe el însă da. În felul acesta oscilau între cele două 
regiuni, până când au vizitat o locuință la mansardă cu 
terasă, în partea de nord. 

„Asta este”, exclamă Harald, când păşi din camera de 
zi pe terasă şi văzu în depărtare un avion decolând. 

Ramona Îşi aminti de lac şi de cât de mult îi plăcea să 
meargă vara cu bicicleta la scăldat. 

„Nu vrei să ne mai gândim înainte de a decide?”, îşi 
întrebă ea soțul. 

„La ce să ne mai gândim?”, răspunse Harald. 
„Locuința asta are tot ce ne-am dorit.” 

„Dar nu e niciun lac în apropiere. lar zona este ca şi 
moartă.” Îşi imagină cum ar fi arătat viaţa ei acolo atunci 
când ar fi apărut copiii. În acea suburbie, situată între oraş 
şi aeroport, s-ar fi simţit pierdută şi părăsită. Deocamdată 
nu plănuiseră să aibă copii, dar în caz că. ... 

„Ai putea ţine totuşi cont de faptul că eu sunt cel care 
trebuie să o plătească”, obiectă Harald, ca şi cum i-ar fi 
citit gândurile. „M-aş bucura dacă ai lua în considerație 
dorința mea de a fi aproape de aeroport.” 

În acel moment Ramona simţi cum relaţia lor lua o 
cotitură importantă. 

Harald preluase în forță controlul ... 


„Un lucru l-am înţeles ...” - 
Posibilităţile de dezvoltare se atrag 


Cea de-a patra cauză - aparent invizibilă - a atracției 
o reprezintă sufletele voastre. Sufletele se atrag datorită 
dorinţei comune de a trăi împreună anumite situaţii de 
viaţă. Ele se regăsesc deoarece au o menire comună, care 
poate fi foarte frumoasă şi plină de bucurii, dar poate 
însemna şi efort şi manifestarea unei anumite suferinţe. 


Indiferent de provocare, există întotdeauna o lecţie 
sufletească comună: transformarea. Pe de-o parte, 
aceasta înseamnă să conştientizaţi ceea ce sunteţi în 
esenţă, iar pe de altă parte, vă susţine în găsirea propriei 
căi şi a forţei individuale şi vă ajută să înţelegeţi 
semnificaţia iubirii. 

În cazul în care deţii un jurnal, iar unul din ţelurile 
notate în el se referă la „dezvoltarea personală”, fii sigur 
că această intenţie este o alegere a sufletului tău. In final, 
vei descoperi în fiecare situaţie de viaţă şi părţi bune. 
Dacă nu imediat, atunci retrospectiv. 


„Nu ştiu din ce cauză ...” - 
lubirea atrage 


Al cincilea motiv ascuns care determină apariţia 
atracției magnetice este iubirea. El este ascuns deoarece 
în perioada de cunoaştere, în care se manifestă atracţia, 
nu este întotdeauna evident dacă este vorba despre iubire 
sau îndrăgostire sau dacă se derulează alte programe ale 
atracției sau ale relaţiei. lubirea adevărată apare adeseori 
mult mai târziu, atunci când „motivele” dispar, deoarece 
iubirea nu are nevoie de motive. Este posibil ca ea să 
apară în situaţii de criză, când evenimentele se desfăşoară 
altfel decât au fost plănuite. In aceste momente ţi se va 
dezvălui dacă legătura sufletească va supraviețui 
celorlalte forţe. 


Destinul ca motiv al relației 


Majoritatea relațiilor de cuplu sunt relaţii care 
contribuie la creşterea şi dezvoltarea personală. 
Fundamentul relaţiei va dispărea odată cu încheierea 
etapei de creştere. În acest moment cei doi vor percepe 
dispariţia unei legături şi se vor întreba dacă a dispărut 


iubirea dintre ei. Unii aleg să se despartă, trăind 
sentimentul că relaţia lor „s-a încheiat”, alţii aleg însă să 
rămână împreună, relaţia atingând astfel un alt nivel: cel 
al destinului. 

Cuvântul „destin” îi determină pe mulţi să dea din 
umeri, fiind folosit uneori ca sinonim atunci când am dori 
să spunem: „habar nu am”. Totuşi, destin nu înseamnă 
întâmplare sau ceva inexplicabil, ci faptul că există o forţă 
superioară unificatoare, care presupune două lucruri: 


e sunteţi pur şi simplu împreună, sau 
e sunteţi împreună, pentru a trăi o anumită experienţă. 


Prima situaţie o recunoaşteţi prin faptul că amândoi 
ştiţi că este imposibil să nu fiţi împreună. Destinul vă ţine 
împreună fără un motiv anume, indiferent de ce spune 
mintea sau de ce încercaţi să faceţi. Este posibil ca în timp 
relaţia să se transforme considerabil, şi totuşi alegeţi să 
rămâneţi împreună chiar şi în noile condiţii. 

În acest caz apare adeseori falsa credinţă despre 
existenţa unei iubiri unilaterale sau a unui ataşament. 
Dacă doar unul din cei doi este îndrăgostit, atunci probabil 
va gândi că: „ceea ce simt pentru celălalt este mai 
puternic decât orice sentiment trăit până acum. Este 
probabil un semn al destinului că ne aparţinem unul 
altuia.” Destinul nu acţionează însă în acest fel. El are 
întotdeauna un motiv sufletesc. Dacă destinul doreşte 
ceva anume cu adevărat, nu trebuie forţat nimic, nu 
trebuie să alergăm după acel lucru, să demonstrăm ceva 
sau să ne străduim prea mult într-o anumită direcţie. Dacă 
sufletul tău şi al celuilalt doresc să fie împreună, destinul 
vă va aduce la momentul potrivit împreună, fără a forţa 
ceva şi de bună voie. lar dacă destinul nu doreşte să fiţi 
împreună, nimeni nu va reuşi să schimbe ceva în acest 
sens. De aceea se spune că nu putem decât să învăţăm să 


acceptăm destinul. El nu este doar o simplă întâmplare 
lipsită de reguli şi neînţeleasă, ci este condus de forţe 
puternice, în faţa cărora ne putem doar apleca. 

Destinul doreşte să fiţi împreună pur şi simplu, fără un 
scop precis, ceea ce îi este suficient uneori sufletului. 
Pentru el contează să trăiţi în comuniune, ca să petreceţi o 
perioadă de timp împreună, nimic mai mult. Nu trebuie să 
luptaţi pentru asta deoarece totul se va petrece de la sine. 
Această perioadă durează în unele cazuri o viaţă întreagă, 
iar alteori este mai scurtă. 

În alte situaţii, destinul doreşte să aveţi o realizare 
comună, dezvăluindu-vă în timp „menirea comună a 
relaţiei”. 


voce 


Pe calea propriei transformări, 
fiecare îţi poate fi învăţător. 
Un destin nu îl poţi împărtăşi însă cu 
oricine. 


DE 


é 

Ramona în ploaie (3) 


„M-aş bucura dacă ar fi luată în consideratie măcar 
dorinta mea de a fi aproape de aeroport.” Clipa în care 
Harald a început să vorbească la modul impersonal, 
reducând-o astfel la o nonpersoană, a fost pentru Ramona 


ca un junghi. Acest comportament şi cuvintele rostite erau 
exact ceea ce trăise în relația părinților ei. 

„Mi-ar plăcea să am, cel puțin când sunt acasă, parte 
de linişte” era o frază pe care tatăl ei o rostea des. Mama 
obişnuia să numească acest comportamentul al tatălui 
sindromul „stăpânul casei”, care se declanşase atunci 
când soţia sa rămăsese însărcinată cu Ramona şi nu mai 
putuse lucra. Tatăl Ramonei susținea singur familia din 
punct de vedere financiar, ceea ce a amplificat presiunea 
responsabilităţii, iar în timp se întorcea tot mai agitat de la 
muncă. Cu toate acestea, mama Ramonei a continuat să-i 
ofere sprijinul şi să-l îngrijească, gest pe care el îl privea ca 
pe o echivalare a muncii grele pe care el o depunea. In 
decursul anilor situația s-a amplificat atât de mult, încât 
Ramona a păstrat imaginea mamei purtând doar haine de 
casă şi şorțuri în timp ce îşi servea soțul. In loc să aibă o 
atitudine plină de respect şi mulțumire, el venea cu 
pretenții noi, era neatent cu ea şi o desconsidera. 

„În casa mea eu sunt în continuare cel care spune 
cum trebuie să se petreacă lucrurile.” Ramona îşi amintea 
foarte bine toate aceste afirmații. 

„Cine dintre noi doi plăteşte locuința? Tu sau eu?”, 
întreba Harald seara, după ce vizitau locuințele, pe când ar 
fi vrut să mai adauge ceva. Pentru câteva clipe trăia 
senzația că prin Harald se manifesta tatăl ei. 

În final, Ramona a cedat, iar la scurt timp cei doi s-au 
mutat în locuința nouă. Ea era capabilă să se adapteze 
uşor la situațiile de viață, astfel încât s-a familiarizat 
repede şi cu aceasta. Când ne schimbăm atitudinea, 
putem să descoperim şi unele avantaje. 

Ramona devenise vigilentă, astfel încât nu a mai putut 
omite faptul că Harald avea şi alte manifestări stranii care 
semănau cu cele ale tatălui ei. De exemplu, aceea de a fi 
servit şi îngrijit de Ramona, cu toate că la începutul relației 


se comporta diferit, era foarte atent cu ea şi se îngrijea de 
binele ei. In mod straniu, nu mai aveau zboruri de linie 
comune, Ramona fiind mai des acasă decât soțul ei. Serile 
de la sfârşit de săptămână, pe care le petreceau gătind 
împreună, s-au transformat în seri în care Ramona gătea 
singură. Harald venea la masă când totul era deja pregătit. 
Adeseori chiar trebuia să-l roage în mod repetat să vină. 

De asemenea, în loc să petreacă putinul timp 
disponibil cu ea, aşa cum obişnuiau la începutul relației, 
Harald se retrăgea tot mai des, delectându-se cu hobby-ul 
său de a construi machete de avioane. Nu avea mulți 
prieteni, motiv pentru care pleca foarte rar de acasă. 
Acum chiar şi ieşirile cu Ramona deveniseră tot mai rare. 

Toate aceste situații au apărut gradat în timp, ceea ce 
a făcut să fie mai greu de sesizat. Am putea compara 
această situație cu cea a unei furnici care va atrage după 
ea o altă furnică, până când în final se formează o colonie 
întreagă de furnici ... 


Misiunea ca motiv al relației 


Uneori intuim că nu ne aflăm într-o relaţie de cuplu 
doar datorită iubirii. Dacă te întrebi: „De ce suntem 
împreună?”, ai deja un indiciu că există un anumit obiectiv 
comun, pe care este necesar să îl descoperiţi. Unele 
obiective pot fi intuite a priori, iar altele vor fi revelate în 
timp. In continuare vom prezenta o serie de obiective 
relaţionale posibile, care să vă ajute în a le identifica pe 
ale voastre. 


Obiectivul comun 


Obiectivele comune dintr-o relaţie pot fi de 
cunoaştere sau de împlinire a destinului. Obiectivele 
comune legate de învățare pot fi următoarele: 


e intelegerea diferenţei dintre iubire şi relaţie şi a modului 
în care ele pot fi unificate 


e Posibilitatea de a iubi, chiar dacă nu vă aflaţi într-o 
relaţie sau aceasta nu funcţionează aşa cum v-aţi 
imaginat 

e Posibilitatea de a fi împreună fără a genera suferinţă 

e Recunoaşterea legăturii dintre iubire şi libertate 


e Recunoaşterea legăturilor şi tiparelor relaţionale 
existente 


Obiectivele comune legate de împlinirea destinului pot 
fi: 
e Aducerea pe lume a unui copil 
e Construirea unei case 
e Călătoriile şi vizitarea diverselor locuri din întreaga lume 
e impărtăşirea unor convingeri comune cu alţii, pe care 

aceştia le preiau şi le aplică în viaţa de zi cu zi 

e îngrijirea unei persoane 


e Construirea a ceva inedit şi care este încununat de 
succes 


e Finalizarea unui proiect comun, fără a-l întrerupe din 
motive relaţionale 


Odată ce unul dintre aceste obiective a fost împlinit, 
va elibera sufletul de dorinţa unei noi realizări. 
Obiectivele personale 


Obiectivele legate de dezvoltarea personală pot fi 
următoarele: 


e Alăturarea ca om matur unui alt om matur într-o stare 
de deplină egalitate 


@ Găsirea menirii în viaţă, indiferent de ceea ce crede 
celălalt 

e Învăţarea a ceea ce este şi nu este iubirea 

e Învăţarea luptei în locul îndurării 

e Eliberarea de relaţie, în locul ataşamentului 

e Recunoaşterea adevăratei măreţii proprii, în locul 
propriei micimi 

e Învăţarea de a nu utiliza propria putere sau propriile 
cunoştinţe împotriva altcuiva, chiar dacă ai putea face 
aceasta 


e Învăţarea artei de a dărui în loc să primeşti 

e Învăţarea acceptării situaţiilor fără a te opune 

e Învăţarea artei de a ierta 

e Învăţarea capacităţii de a primi ajutor 

e Învăţarea capacităţii de a oferi libertate sieşi şi celorlalţi 


e Trezirea capacităţii de a deosebi între ceea ce lao 
persoană este real şi ceea ce este iluzoriu 


Viaţa îţi oferă rar aceste obiective dintr-odată. Uneori, 
ele sunt revelate individual, iar alteori mai multe 
concomitent. 


Ramona în ploaie (4) 


Ramona îl iubea pe Harald. În plus, nu dorea să 
trăiască din nou singură sau să Îşi caute un alt partener de 
viață. Totodată, descoperea tot mai multe asemănări cu 


relația părinţilor ei. Harald dezvolta neîncetat o atitudine 
pe care Ramona nu o putea defini altfel decât egoistă. 
Acel plăcut «sentiment de noi», pe care îl trăise la 
începutul relației, se transforma într-o rutină zilnică a 
eului. Planurile ei erau cu totul diferite de cele ale lui 
Harald. La serviciu situatia se modificase. Dacă la 
începutul relaţiei planificările de zbor coincideau aproape 
în totalitate, acum erau complet diferite. Se mai întâlneau 
doar acasă, de câteva ori pe lună. Pentru a a evita această 
situație şi pentru a petrece mai mult timp împreună, 
Ramona a ales să anuleze unele zboruri, de îndată ce ştia 
că Harald este liber la sfârşit de săptămână. 

Cu toate acestea, nimic nu mai era ca înainte, iar 
Ramona începuse să se întrebe dacă era cazul să facă un 
copil. Un copil ar fi putut reface legătura dintre ei şi, în 
plus, ea ar fi fost acasă când se întorcea Harald de la 
serviciu. 

„lubitule, ce spui, dacă am face un copil?”, il întrebă 
într-o zi Ramona pe Harald. În clipa următoare soțul ei se 
contractă în mod evident, iar ea înțelese de îndată 
răspunsul, indiferent de ce ar mai fi spus el. 

„Un copil?” 

„În trecut obişnuiam să vorbim des despre asta”, 
spuse ea, alegând un ton deosebit de blând. „Da, desigur”, 
răspunse Harald. „Ne putem gândi la asta.” Insă felul în 
care o spusese o cutremură pe Ramona din nou. Ulterior, 
înțelese că în acel moment se destrămase şi ultima ei 
iluzie. Bineînţeles că el nu rostise „nu” în mod vădit şi 
totuşi „ceva din el” spunea „nu”. 

„Atunci măcar aleg să mă simt bine”, gândea 
Ramona. Dacă tot era nevoită să locuiască într-un loc pe 
care nu îl dorise, iar soțul ei se comporta cu ea ca şi cu o 
străină, atunci putea măcar să-şi petreacă timpul în cel 
mai plăcut mod posibil. A început să redecoreze casa, să-şi 


reînnoiască garderoba şi să-şi dorească o maşină proprie, 
pentru a-şi vizita prietenele şi a merge la lac oricând îşi 
dorea. 

Ca să evite orice neînțelegere, Harald fu de acord cu 
dorințele ei, dar totodată deveni tot mai retras şi mai 
tăcut. Ramona era însă obișnuită să rezolve problemele 
prin comunicare. 

Într-un weekend din luna mai a decis să plece cu 
prietena şi colega ei Christine într-o excursie la munte. 

Cele două erau de câteva ore împreună, coborând 
acum pe o potecă spre vale. 

„Cum este relaţia ta cu Harald?”, o întrebă Christine 
într-un târziu, în mod evident interesată de situaţia ei. 

„Este la Moscova acum”, răspunse Ramona. 

„Stii exact la ce mă refer”, spuse Christine. „Cum vă 
împăcați?” 

Ramona nu vorbise niciodată cu Christine în mod 
confidential despre relația lor; cu toate acestea, îi putea 
simţi interesul sincer față de situație. Ramona îi povesti 
toată situația cu care se confrunta. 

Când încheie, Christine spuse: „Din cauza mea ai 
zburat atunci cu Harald.” 

„Da, ştiu”, răspunse Ramona. 

„Îți mai amintesti unde s-a petrecut accidentul cu 
piciorul?” 

„Habar nu am. Probabil într-o drumeţie?” 

Christine arătă cu degetul spre poteca din fața lor. 

„Imposibil!”, spuse Ramona. 

Prietena ei dădu afirmativ din cap. „Undeva mai jos, 
cărarea devine mai abruptă. lar atunci poteca nu era clar 
fixată. Câţi ani au trecut de atunci?” 

„Aproape nouă ani”, spuse Ramona. Tresări. 
„Doamne, cât de repede a trecut timpul!” 


Pe vremea aceea era singură şi nu-şi dorea deloc o 
relație. Cu Harald se comporta destul de distant, şi totuşi 
acel bărbat nu renunțase, aşa cum o făcuseră toţi ceilalți. 
Ramona reuşise să descopere partea frumoasă din el. Ea 
înțelesese că nu îi unea doar plăcerea de a zbura şi 
pasiunea pentru ţări îndepărtate, ci aveau şi alte interese 
şi convingeri comune despre viață, suficient pentru a fi 
trăite în doi. Ramona se gândea cum a ajuns acolo, deşi pe 
atunci nu îşi dorea o relaţie de cuplu. 

Era adevărat, Christine îşi luxase piciorul, iar Ramona, 
pentru a o ajuta, îi preluase orele de zbor. Compania 
aeriană modificase însă planificările, iar Harald continuase 
să zboare impreună cu ea chiar şi după însănătoşirea 
Christinei, fără vreo intervenție din partea lui asupra 
programărilor, aşa cum urma să o asigure el mai târziu. 
Nunta în zona tropicală fusese ca din poveşti, exact aşa 
cum şi-o dorise Ramona dintotdeauna. In perioada 
următoare Harald i-a împlinit atât de multe dorințe şi vise, 
cum nu se mai petrecuse până atunci. Totodată, i se 
împlinise şi visul de a avea locuinţa nouă. 

De îndată ce sentimentele dintre ei s-au modificat, s- 
au modificat şi planurile de zbor. Harald şi Ramona s-au 
distanțat tot mai mult, iar viața exterioară reacționă, fiind 
parcă supravegheați de o forță subtilă care asigura buna 
desfăşurare a unui plan ascuns. 

„Încep să intuiesc cum s-a ajuns la toate acestea”, îi 
spuse Ramona prietenei sale. 

Christine o privea întrebător. 

„Crezi în destin?”, se interesă Ramona. 

Christine se gândi o clipă. 

„Nu ştiu”, spuse ea în final. 

„Eu am început să cred de ceva timp”, spuse Ramona. 
„Destinul creează situații pe care personal nu le-aş fi ales. 
Le creează pentru a trăi o anumită situație, care altfel nu 


ar fi fost trăită. Destinul este precum o călăuză, care 
doreşte să învăţăm un aspect fundamental despre noi şi 
despre viată.” 

Ramona se opri şi o privi pe Christine. „Am devenit 
dependentă de ideea că ar trebui să mă adaptez mereu 
situațiilor. A fi amabilă şi a împlini dorințele celorlalti sunt 
parte din slujba mea, pe care de altfel o iubesc. Am 
procedat însă la fel şi în viata mea particulară, ignorându- 
mi astfel propriile dorințe şi aspirații. Pentru a ajunge la 
această înțelegere, destinul l-a adus pe Harald în viața 
mea.” 

„ŞI ce vei face acum?”, întrebă Christine. 

„II iubesc în continuare, nu există nicio îndoială în 
această privință”, spuse Ramona. „Cred că îi voi relata 
despre înțelegerea la care am ajuns, poate va descoperi şi 
el partea sa din destinul nostru comun. În felul acesta 
poate că avem o şansă pentru un nou început.” 

In timp ce îşi continuau drumul prin pădure, începu să 
plouă mărunt. 


seve 
Destinul creează conjuncturile 
pentru a intra într-o relaţie. 
Cât de mult o vei aprofunda şi ce vei 


face cu ea, 
depind doar de tine. 


DE 


AL DOILEA SECRET 
AL OGLINZII: 


SINCRONIZAREA 
Înțelegerea experienţei 
transferului 


„De ce la începutul relaţiei trăiam 
senzaţia unei asemănări foarte mari, 
iar în final percepeam doar diferenţele?” 


Imaginează-ţi că mergi la plimbare cu o fiinţă dragă. 
În timpul plimbării vei sesiza că există un ritm comun, pe 
care îl menţineţi în timp ce păşiţi. Acest ritm unificator 
poate fi identic când sunteţi în mişcare - de exemplu, 
amândoi păşiţi mai întâi cu piciorul stâng - sau contrar. 
Important este însă ritmul comun, perceput de regulă în 
mod inconştient. Uneori, acest ritm este diferit, motiv 
pentru care pasul va fi adaptat în mod conştient la cel al 
partenerului. 

La un moment dat poate că vă aşezaţi pe o bancă în 
parc, pentru a povesti şi a admira natura. În timp ce 
dezbateţi un subiect interesant, unul dintre voi îşi aşază un 
picior peste celălalt. Persoana de lângă tine va proceda 
imediat la fel. 

Mai târziu poate mergeţi într-o cafenea. Unul dintre 
voi îşi va verifica mesajele de pe telefonul mobil. Fără a 
cugeta, şi celălalt va proceda la fel. _ 

Posibil ca în continuare să mergeţi la cumpărături. In 
timp ce vi se derulează prin faţa ochilor moda actuală, 
descoperi o jachetă care îţi place foarte mult şi, pentru că 
oricum ai nevoie de o jachetă nouă, te decizi să o cumperi. 
Deodată, partenerul este convins de faptul că şi el are 
nevoie de o jachetă, deşi poate are suficiente acasă. 
Probabil gândeşte: „De fapt, nu am nevoie de ea, pe de 
altă parte însă ar fi necesară ...”. In final se decide să o 
cumpere, pentru a avea ceva nou, la fel ca tine. 

Numim  „sincronizare” procesul de adaptare a 
propriilor acţiuni la acţiunile altei persoane, fără o intenţie 
conştientă. El reprezintă o manifestare naturală a 
procesului de unificare. Dacă cineva te-ar aborda în mod 
direct în această privinţă, probabil ai spune că nu ai fost 
conştient de acest proces. Întru totul adevărat, căci 
sincronizarea nu reprezintă o manifestare a minţii, ci a 
subconştientului. 


e „Am ţinut piciorul în acelaşi fel ca partenerul meu? Este 
posibil, deşi nu am remarcat nimic.” 

e „Dacă mă gândesc bine, într-adevăr ne verificăm 
adeseori în aceeaşi clipă telefonul mobil.” 

e „Adeseori ne dorim deodată acelaşi lucru sau 
împărtăşim aceleaşi gânduri.” 

e „Într-adevăr, uneori purtăm haine sau nuanţe 
asemănătoare.” 


Sincronizarea creează o legătură subtilă între două 
fiinţe umane. Deoarece ea se manifestă inconştient, 
datorită proceselor de rezonanţă, ea dă naştere unei 
legături subtile între aspectele percepute ca fiind plăcute 
ale subconştientului celor doi, dar şi între cele aparent 
neplăcute, generatoare de conflicte şi tensiuni. 

DDOE 
Nu ştii. Nu decizi. 
Probabil nici nu îţi doreşti să iei o 
decizie. 
Cu toate acestea, există ceva în voi 


care începe să reacționeze la situaţia 
respectivă. 


DE 


Tu, celălalt şi norul invizibil 


Când două persoane se privesc, avem senzaţia că în 
timpul interacțiunii ele se copiază reciproc. Din acest 
motiv au fost întreprinse experimente complexe, în cadrul 
cărora cercetătorii au verificat dacă prezenţa fizică a 
celuilalt reprezintă o premisă pentru apariţia procesului de 
sincronizare între două fiinţe. Rezultatele au demonstrat 
că prezenţa fizică nu este în acest caz neapărat necesară. 


Fiinţele umane reacţionează chiar şi atunci când nu se 
văd, se află în încăperi diferite sau chiar în diferite colţuri 
ale lumii. În cadrul unor experimente în care subiecţii au 
fost animale, s-au separat mamele de puii lor la o distanţă 
de sute de kilometri. În momentul în care puii trăiau 
senzaţia de frică, mamele simțeau starea respectivă în 
acelaşi interval de timp. În cadrul altor experimente au 
fost separate animalele de casă de stăpânii lor, urmărindu- 
se reacţiile lor la deciziile stăpânilor. S-a observat faptul că 
animalele reacţionau la deciziile luate în aceeaşi fracțiune 
de secundă. De exemplu, câinii deveneau activi exact în 
momentul în care stăpânii lor se ridicau de la masa de 
birou pentru a pleca acasă, chiar dacă asta se petrecea la 
ore diferite decât de obicei, nefiind stabilite în prealabil. In 
toate cazurile menţionate părea să existe o legătură 
directă între subiecţi. Această legătură a fost generată de 
aşa-numitul „câmp morfic”, care a constituit un obiect de 
studiu în cadrul „inteligenţei colective”. 

Nu este necesar să aştepţi rezultatele studiilor 
ştiinţifice. Eşti deja conştient de existenţa acestor legături 
invizibile, deoarece le-ai trăit adeseori: ştii când cineva te 
priveşte din spate, dacă se gândeşte la tine sau dacă te va 
suna curând. Intuieşti când cineva întârzie, chiar înainte de 
a te anunţa. În decursul vieţii ai făcut probabil nenumărate 
previziuni minore sau majore ori ai avut presentimente 
care ulterior s-au concretizat. Poate lipseşte doar acea 
conexiune lămuritoare care să te ajute să înţelegi 
desfăşurarea evenimentelor care până acum au fost puse 
sub semnul întrebării. 

Imaginează-ţi un nor invizibil care te uneşte cu o altă 
fiinţă umană într-un mod învăluitor. Fiecare persoană, 
indiferent de genul de relaţie în care se află, emite „norul 
relaţional”: 


e sentimentele, dorinţele şi aspiraţiile proprii, 


e emoţiile, 

e gândurile, părerile şi judecăţile, 

e amintirile şi temerile cu sentimentele corespunzătoare 
din subconştient, 


e iubirea şi afecțiunea, pe care le resimţim faţă de o altă 
persoană. 


Acest nor are totodată o calitate deosebită: el vă 
învăluie chiar şi când vă aflaţi la distanţă. De exemplu, 
dacă te gândeşti la partener, care în momentul respectiv 
se află în altă parte, gândurile tale vor fi transmise norului 
relaţional. Datorită acestuia, el îţi va percepe prezenţa 
subtilă, oriunde s-ar afla. Dacă în clipa respectivă atenţia 
lui este orientată în altă direcţie, există totuşi o parte din 
el care îţi recepționează gândurile. 

De regulă eşti conectat cu o altă persoană în mod 
direct prin intermediul corpului fizic, al cuvintelor şi al 
comportamentului, toate acestea reprezentând partea 
vizibilă a legăturii relaţionale. Totodată există şi o 
conexiune invizibilă, creată prin intermediul sentimentelor 
şi al gândurilor. De aceea, tot ce vei transmite norului 
invizibil cu ajutorul sentimentelor şi gândurilor va declanşa 
anumite reacţii la persoana căreia îi sunt adresate. 

Bineînţeles că fiecare are simultan mai multe forme 
relaţionale. Pentru fiecare relaţie există un nor distinct, 
unificator, existând în simultaneitate mai mulţi nori. 
Fiecare nor acţionează cu o intensitate diferită asupra ta. 
Pentru dezvoltarea individuală sunt importanţi doar acei 
nori de legătură cu persoane foarte apropiate sau cu care 
interacţionezi frecvent, cum ar fi părinţii, partenerul, copiii 
sau chiar şefii şi colegii de serviciu, altfel spus toţi cei cu 
care interacţiunea relaţională este într-adevăr intensă. 


Cum îi influențează credința ta pe cei 
din jur 


Toate credinţele şi convingerile tale referitoare la o 
anumită persoană vor fi transmise norului comun, iar 
persoana căreia îi sunt adresate le poate percepe în mod 
subtil. Cu cât credinţa ta este mai intensă, cu atât mai 
intens va fi percepută de celălalt. După o perioadă de timp 
sentimentele voastre se vor suprapune, fără ca acesta să 
le mai deosebească sau împiedice să existe. În final, ceea 
ce va recepționa îi va determina propriile gânduri. 

De aceea prejudecățile au un efect negativ, deoarece 
la un moment dat persoanele respective se vor comporta 
conform părerii lor despre sine. Dacă emitem însă gânduri 
frumoase, ele ne vor unifica prin sentimentele plăcute pe 
care le generează. 

Din aceeaşi rațiune iubirea reprezintă o forţă 
vindecătoare atât pentru tine, cât şi pentru cei din jur. 
lubirea te va transpune într-o stare care se află dincolo de 
orice judecată. Doar într-un nor de acceptare şi lipsit de 
judecată se poate produce vindecarea de prejudecăţi şi 
aprecieri. Având aceste informaţii, oricând doreşti să îţi 
formezi o părere despre cineva, poţi lua în calcul de acum 
încolo toate aspectele expuse până acum. 


VORBIREA INCONŞTIENTĂ 


Într-o zi, un bărbat merse la biserică pentru a se 
spovedi. 

„Am vorbit urât despre alţii”, recunoscu el în faţa 
preotului, aşteptând să primească rugăciunile care să-l 
elibereze de sentimentul de vinovăție. Preotul ii dădu însă 
o sarcină: 


„la o pernă şi un cutit şi urcă pe cel mai înalt acoperiş 
al oraşului. Taie perna, după care întoarce-te din nou la 
mine.” 

Bărbatul se minună de instrucțiunea stranie, însă, 
dorind să-şi elibereze conştiinţa de sentimentul de 
vinovăţie, făcu ceea ce i se spusese, după care se întoarse 
din nou la biserică. 

„Acum întoarce-te şi adună toate penele”, îi ceru 
preotul. 

„Nu se poate”, ripostă bărbatul. „vântul le-a 
împrăştiat între timp în toate direcțiile.” 

Preotul dădu aprobator din cap. „Acum înţelegi 
semnificaţia şi efectele vorbirii inconştiente despre alții. ” 


Pe calea transformării 


Atunci când te plimbi cu cineva, apare fenomenul de 
sincronizare. La fel se petrece şi în cadrul relaţiei de cuplu, 
fiecare urmărind să adapteze comportamentul propriu la 
cel al partenerului. In decursul timpului vei prelua anumite 
calităţi şi manifestări de la el, iar el de la tine. Totodată, 
vei descoperi tot mai multe însuşiri şi manifestări noi, care 
nu au fost observate până atunci, sau sentimente şi 
gânduri pe care credeai că le-ai depăşit ori pe care nu le-ai 
perceput niciodată în acest fel. 

Unele aspecte devin evidente după câteva săptămâni 
sau luni, iar altele abia după câţiva ani. Este posibil ca 
cineva de care ai fost îndrăgostit şi pe care ulterior l-ai 
iubit să îţi apară astăzi într-o lumină nouă. Sentimentele şi 
gândurile tale despre acea persoană sunt altfel decât la 
început. Această transformare s-a produs atât de lent, 
încât abia ai sesizat-o. V-aţi sincronizat în mod inconştient, 
v-aţi adaptat mereu noilor situaţii, pentru a menţine astfel 


ritmul. Dar în tot acest interval de timp este posibil să fi 
uitat de tine însuţi. 

La un moment dat îţi vei pune întrebarea: „Unde am 
greşit? Trebuia să iau în acele clipe o altă decizie? Aş fi 
fost capabil să fac acest lucru?” 

In cazul în care constaţi că nu a fost posibil să 
acţionezi altfel, te poţi întreba ce fel de forţe energetice au 
acţionat în locul tău. Răspunsul la această întrebare te va 
ajuta să descoperi al treilea secret al oglinzii. 


voce 


În decursul unei relaţii 
se modifică simultan trei aspecte: 
comportamentul partenerului, 
comportamentul tău 
şi modul de percepţie reciprocă. 


Dacă remarci aceste aspecte, 
obiectivul relaţional s-a modificat. 
În acest moment nu mai vorbim 
despre menţinerea relaţiei, 
ci despre transformarea ei. 


DE 


AL TREILEA SECRET 
AL OGLINZII: 


ECOUL 


Descoperirea sursei 
reacţiilor evidente 


„De ce mă comport mereu 
aşa cum nu intenţionez de fapt, 
iar partenerul meu într-un mod 

care nu îmi este deloc cunoscut?” 


Experienţa directă a fenomenului de sincronizare cu o 
altă persoană trezeşte în noi sentimente plăcute. Când 
sincronizarea cu o altă persoană lipseşte, trăim 
sentimentul că în interacţiunea dintre noi există ceva fals. 
Într-o stare de iubire reciprocă, se vor sincroniza tot mai 
multe calităţi şi comportamente. Această sincronizare nu 
se desfăşoară întotdeauna la fel - adică ambele persoane 
îşi aşază piciorul stâng peste piciorul drept -, ci şi în sens 
opus. Într-o relaţie apropiată, partenerul poate reacţiona în 
mod diferit, fie acceptând, fie respingând anumite 
manifestări. El va acţiona fiind întotdeauna determinat de 
tiparele şi modelările subconştientului său. 

Multe dintre manifestări sunt evidente de la începutul 
relaţiei, deoarece pentru cei doi parteneri totul este nou şi 
palpitant. Ulterior, multe dintre ele vor dispărea, învăluite 
fiind de ceata rutinei zilnice. Altele însă, care până în acel 
moment erau invizibile, devin acum vizibile. 

Să luăm exemplul unei femei care poartă o sacoşă 
grea, iar partenerul se oferă să o ajute. Acest gest poate fi 
perceput ca un act cavaleresc, pentru care ea îşi va 
manifesta recunoştinţa. În cadrul relaţiei există însă 
tendinţa ca partenerul mai puternic să ia sacoşa în mod 
firesc, fără a primi de fiecare dată cuvinte de mulţumire. 
Acest comportament nu este greşit, ci reprezintă rezultatul 
sincronizării automate în cadrul relaţiei. Procesul de 
sincronizare va face ca relaţia şi viaţa zilnică să fie 
percepute în mod fluent. Cu toate acestea, manifestările 
negative nu pot fi evitate, deoarece ele acţionează 
asemenea unei coaliţii ascunse. Drept urmare, atunci când 
unul din cei doi va emite un gând inconştient, partenerul 
va avea mereu reacţia corespunzătoare, asemenea unui 
ecou nedorit. 


Inconştientul este mereu receptiv 


În momentul în care partenerul manifestă o însuşire 
sau se comportă într-un fel care îţi displace, vei avea o 
atitudine de respingere. Această respingere tacită va fi 
resimţită prin intermediul norului emoţional şi mental 
existent. Într-o astfel de situaţie este posibil ca 
inconştientul partenerului să cunoască sentimentul de „a fi 
respins”, motiv pentru care şi-a creat deja de ceva timp o 
reacţie strategică. Ea se poate manifesta prin dorinţa de 
retragere, atac, umor straniu, ironie, refuz, acţiuni 
compensatorii, reacţii zgomotoase ori tacite... Din exterior 
aceste reacţii strategice ale partenerului par puerile. Este 
firesc să se petreacă aşa, deoarece ele au apărut în 
copilărie şi au fost înmagazinate în subconştient sub forma 
unui tipar. Nu întâmplător spunem: „Nu fi copil!” atunci 
când dorim să-l atenţionăm pe cel de lângă noi pentru 
comportamentul neadecvat. Cu toate acestea, 
manifestarea respectivă nu poate fi stopată imediat. Chiar 
dacă comportamentul său este evident, pentru cel în 
cauză rămâne în continuare efectul unui tipar ascuns în 
subconştient. Forţa lui va fi diminuată treptat când ne 
oprim să îl mai hrănim şi începem să-l analizăm pentru a-i 
înţelege mecanismele. 


Zgomotul 


Gerald şi Luise Meissner locuiesc împreună de câțiva 
ani. În tot acest timp Luise a sesizat la Gerald un 
comportament neobişnuit, care trezeşte în ea o reacție 
furibundă: obişnuieşte să înghită zgomotos când bea. 
Luise nu poate ignora zgomotul când servesc masa 
împreună şi în încăpere este linişte. Gerald pare să 
celebreze acest comportament, ca şi cum ar simţi că pe 
Luise o deranjează zgomotul foarte mult. 

Această situaţie poate părea infantilă pentru cei 
neimplicați. Dar pentru două persoane care mănâncă zilnic 
împreună, situaţia nu este însă deloc copilărească şi le 
poate afecta relația. In astfel de circumstanțe devine 
aproape imposibil să iubeşti pe cineva, când trăieşti 
totodată o stare de respingere față de comportamentul 
său. Luise ar fi făcut orice pentru a elimina această 
senzaţie de respingere din interiorul ființei ei. Aflându-se 
într-o situaţie disperată, avu ideea să pornească radioul 
sau televizorul, lucru care îl deranjă însă pe Gerald. 

„Doresc să am parte de linişte măcar în timpul 
mesei”, îi spuse el soției. 

Îmi doresc acelaşi lucru, gândi Luise. Cu toate 
acestea, nu avu curajul să exprime în cuvinte ceea ce o 
deranja, deoarece, pe de o parte, vroia să evite orice 
formă de tensiune, iar pe de altă parte, se ruşina de 
propriile gânduri şi de incapacitatea de a gestiona situația. 
Era conştientă de faptul că nimeni nu este vinovat pentru 
zgomotele produse, înțelegând foarte repede că problema 


era la ea. Cu toate acestea, nu găsea nicio soluţie pentru 
conflictul care apăruse. O parte din ea începu să-l respingă 
pe Gerald, invocând şi alte motive şi justificându-şi astfel 
atitudinea. 

Vorbind cu prietenele ei despre problema apărută, 
înțelese că şi ele remarcaseră unele manifestări stranii, 
dar care nu le deranjau. Aceasta era o dovadă în plus 
pentru Luise că problema se afla întru totul la ea. 

Ce putea fi atât de deranjant, încât să o determine să- 
şi părăsească soţul? 

Intr-o anumită măsură era conştientă de cauza reală a 
reacției interioare: aceasta se regăsea în perioada 
copilăriei, când mama ei obişnuia să înghită băuturile în 
timpul mesei în acelaşi mod zgomotos. Ea obişnuia să 
ridice paharul, să îl privească, să îl apropie de buze, să-şi 
depărteze cotul şi să nu-şi coboare brațul până când nu 
golea paharul. Ştia că acest comportament îi deranja atât 
pe sot, cât şi pe copii - cel putin aşa credea Luise -, şi 
totuşi continua să bea în acelaşi fel. Luise considera acest 
gest un act de demonstrare a puterii. Ea chiar ajunsese să 
deteste această atitudine, alegând în mod conştient să fie 
o persoană cu maniere alese, pentru a nu-i deranja pe cei 
din jur. Işi dorea ca fiecare masă pe care o serveşte cu alții 
să devină o reală sărbătoare, plină de bucurie. Contrar 
acestei intenții, acum şedea la masă cu soțul, care avea 
acelaşi comportament ca şi mama. 

Nici în perioada copilăriei, nici în viața de adult, Luise 
nu avea cunoştinţă de trei adevăruri esențiale. 

In primul rând, mama ei suferea de o stenoză 
esofagiană incipientă, adică o îngustare a tubului digestiv, 
motiv pentru care avea probleme la înghițire. Ea se 
străduia foarte mult să înghită, aşa că nu sesiza zgomotele 
pe care le producea. Într-un final, s-a operat, dar tiparul de 
respingere s-a întipărit în subconştientul Luisei. De altfel, 


este bine cunoscut faptul că tot ceea ce respingem va fi 
atras la momentul potrivit în viata noastră. 

În al doilea rând, Gerald nu avea o stenoză 
esofagiană, ci reflux gastroesofagian, încercând în mod 
inconştient să împiedice printr-o  înghițitură puternică 
pătrunderea conținutului stomacal în tubul digestiv, dar 
fără succes. Comportamentul său se transformă într-un 
reflex, care determină o înghițitură mult mai zgomotoasă 
decât era normal. Deoarece nu era conştient de acest 
aspect şi nu i se atrăsese atenția în această privință, nu 
considera necesar să schimbe ceva. 

În al treilea rând, Luise înghiţea în mod conştient şi 
cât mai silențios deoarece la nivel subconștient decisese 
„Să nu devină ca mama ei”, acordând acestui 
comportament ani la rând o atentie mărită. Ştim că, atunci 
când oferim o atenție mărită unui aspect din viata noastră, 
îl vom atrage automat. 

Acum se vedea pusă în fata unei probleme pe care o 
respinsese permanent, fiind totodată nevoită să ia o 
decizie. Singura soluție pentru a ieşi din acest cerc vicios 
al tiparelor părea să fie acela de a vorbi deschis despre tot 
ce o deranjează. Işi făcu curaj şi vorbi cu soțul ei despre 
tot ce o frământa. Nu avea nimic de pierdut în afara 
aparentei protecţii interioare, care în final ar fi putut 
distruge relația lor. li mărturisi lui Gerald cât de ruşine îi 
era de gândurile şi sentimentele ei, explicându-i totodată 
motivul pentru care o deranjau acele zgomote, deşi era 
conştientă că nu o făcea intenționat. Totutşi, o parte din 
ea simţea reproş. Gerald o ascultă cu foarte mare atenție, 
iar în final, în loc să se înfurie şi să o certe, îi spuse: „Sunt 
atât de fericit că mi-ai spus toate acestea!” 

Incepând din acea zi totul se schimbă. Gerald nu 
putea face nimic pentru a evita producerea zgomotelor, 
dar putea să controleze reacțiile declanşate. O anunța 


uneori pe Luise într-un mod nostim că va bea precum un 
cal dintr-un film western, ceea ce o făcea să izbucnească 
în hohote de râs. Reacţia Luisei nu dispăru niciodată în 
totalitate, dar nu o mai deranja. După un timp putu să-şi 
iubească soțul din nou, chiar şi în momentele în care 
serveau masa în linişte. 


lubirea înseamnă să-l înţelegi pe celălalt. 
Neînţelegerea trezeşte mecanisme de respingere. Dacă 
doreşti să accepţi pe cineva sau o anumită situaţie şi 
totuşi nu o poţi face, verifică şi caută să înţelegi în 
profunzime ce te deranjează. Nu-ţi orienta atenţia în 
totalitate asupra celuilalt, ci asupra situaţiei care a 
contribuit la trezirea stării de respingere. 


Semnificația ecoului 


Fiecare deţine în interiorul fiinţei sale anumite 
programe comportamentale, care au fost generate, de 
exemplu, de un reproş la adresa persoanei în cauză ori de 
un atac personal. Când un astfel de tipar devine activ la 
partenerul tău şi declanşează în tine un antiprogram, 
apare ceea ce se numeşte „tipar relaţional”. Odată 
activate, tiparele relaţionale acţionează independent de 
contribuţia ta conştientă. Nici nu sunteţi informaţi de acest 
lucru, şi nici nu vă sunt solicitate mintea sau abilităţile 
personale, ci aceste tipare sunt controlate din exterior. Ele 
se modifică instantaneu, de îndată ce au fost recunoscute 
ca fiind tipare. În decursul analizei interioare vei cunoaşte 
treptat toate programele comportamentale, modul în care 
ele iau naştere şi soluţia pentru a fi depăşite. 

Să presupunem că fiinţa iubită a trăit în timpul 
copilăriei unele experienţe neplăcute legate de alimentaţia 
sănătoasă. Poate a fost obligată de mamă să mănânce 
alimente sănătoase, dar care erau neplăcute la gust. In 


astfel de cazuri ar putea manifesta o atitudine de 
respingere de îndată ce abordezi tematica alimentaţiei 
sănătoase. S-ar putea plânge că alimentele sănătoase nu 
sunt prea gustoase, că sunt mult prea scumpe sau că cei 
care oferă o atenţie mărită acestor aspecte aparţin unui 
grup neobişnuit etc. 

Tu ai fost bine intenţionat, dar întâmpini respingere şi 
proteste. Probabil fiinţa iubită se va îndupleca după un 
timp. lar în final poate te va însoţi chiar la cumpărături 
într-un magazin naturist. În situaţia descrisă, prima reacţie 
a fost cea a subconştientului, iar cea de-a doua, a 
conştiinţei. 


Muzica relational a subconştientului 


Tiparul relaţional funcţionează asemenea tonomatelor 
cu discuri, pe care le găseai în unele restaurante sau 
discoteci. Se introducea o monedă, apoi se apăsa o tastă 
la alegere, de exemplu tasta 19, care corespundea piesei 
„If you leave me now” sau unei alte piese muzicale 
cunoscute. Temele muzicale erau corelate cu anumite stări 
precum  îndrăgostirea,  inaccesibilitatea, despărțirea, 
singurătatea, durerea sufletească sau gelozia. Rolul 
tonomatului era să acceseze o tematică sau să inducă o 
anumită atmosferă dorită de clienţi. 

Exista întotdeauna cel puţin o persoană atrasă de 
aparatul cu taste strălucitoare, chiar dacă era doar din 
curiozitatea de a vedea ce se petrece. Dacă tonomatul 
rămâne în continuare în încăpere, există două variante 
prin care s-ar putea modifica ceva odată cu apăsarea 
tastei 19. Fie cineva deschide tonomatul şi înlocuieşte 
discul corespunzător tastei 19, fie îl scoate pur şi simplu 
din tonomat. 


În mod analogic, subconştientul tău deţine o serie de 
discuri cu piese muzicale diferite, fiecare trezind o stare 
interioară specifică. Unele piese îţi plac, altele nu. Unele îţi 
plac, însă nu întotdeauna şi la orice oră. Este suficient să 
vină cineva, să introducă o monedă şi să apese o anumită 
tastă. 

Bineînţeles că suntem oameni, şi nu tonomate. 
Deţinem o minte şi o conştiintă, cunoaştere şi voinţă. Nu 
acelaşi lucru se petrece şi la nivel subconştient; el nu se 
gândeşte la lucruri noi, ci doar derulează ceea ce a 
înregistrat şi îi este cunoscut. 

Relaţiile de lungă durată nu sunt doar generatoare de 
fericire, ci şi taste perfecte. La un moment dat fiecare 
tastă va fi accesată, deoarece un element esenţial în 
relaţii constă în a ne reactiva reciproc tastele. 


Cum ia naştere ecoul 


Acolo unde nu există nicio experienţă înregistrată, nici 
nu se va declanşa ceva odată cu apăsarea unei taste. 
Dacă la fiinţa iubită, în dreptul tastei 19 cu însemnul „frica 
de a pierde”, nu există discul cu melodia „If you leave me 
now”, atunci nu se va petrece nimic, indiferent de cât de 
des vei apăsa respectiva tastă. Vei trăi o experienţă 
minunată, deoarece ea nu va reacţiona la o asemenea 
temă. 

să ne imaginăm pentru o clipă că eşti o persoană care 
a avut unele experienţe dureroase legate de despărţiri şi 
căreia frica de a pierde o fiinţă dragă nu îi este străină. In 
subconştientul tău poate exista piesa muzicală care îi 
sugerează că, atunci când iubeşte, va experimenta 
totodată frica pierderii. Această stare poate proveni, de 
exemplu de la o traumă trăită în copilărie, când te-ai 
confruntat cu drama pierderii pe care a suferit-o mama ta 


atunci când tatăl tău a părăsit-o. Subconştientul a 
înregistrat acest eveniment şi a înmagazinat o parte din 
frica respectivă. 

Ulterior, vei fi la rândul tău părăsit, situaţie care a 
reactivat frica din copilărie: „Dacă îmi iubesc partenerul 
foarte mult, în final el mă va părăsi şi va fi foarte dureros 
pentru mine.” 

Cu aceste antecedente, vei întâlni o persoană care 
pur şi simplu nu se va îngrijora dacă rămâi sau nu lângă 
ea, deoarece ea nu a experimentat situaţia de a fi 
părăsită. Probabil vei gândi: „Nu se teme deloc că mă 
poate pierde? Nu însemn nimic pentru ea? Nu mă 
iubeşte?” 

Subconştientul va încerca să afle dacă presupunerea 
este corectă. Poate că va urmări să genereze în celălalt 
frica pierderii, doar pentru a verifica dacă există vreo 
reacţie. Modul de acţiune se petrece în mod inconştient, 
creând anumite situaţii, menite să declanşeze, de 
exemplu, stări de gelozie. Subconştientul va interpreta 
reacţiile ca fiind o dovadă a fricii de abandon: „Este gelos, 
deci mă iubeşte. Atunci şi eu îl voi iubi pe el.” 

Subconştientul va verifica mereu dacă gelozia 
(«iubirea») este în continuare prezentă, generând noi 
situaţii conflictuale. Prin intermediul gândirii logice el se va 
întreba: „Cum va continua relaţia dacă voi acţiona în 
pemanenţă la fel?” 

Fiinţa iubită va încerca poate mai întâi să îl oprească 
şi, dacă în decursul timpului nu se va modifica nimic, e 
posibil ca la un moment dat să te părăsească. În felul 
acesta tiparul ascuns a generat situaţia care trezea cea 
mai intensă frică, şi anume şi teama de abandon. 

Acesta este modul în care funcţionează un tipar al 
subconştientului. Datorită semnificației sale esenţiale în 
cadrul fiecărei relaţii, vom vedea în continuare cum să 


punem în evidenţă toate tiparele relaţionale importante şi 
să dezvăluim totodată mecanismul lor de funcţionare. 


„Care este rolul meu?” - 
Recunoaşterea ecourilor inconştiente 
prin intermediul oglinzii 


Tiparul comportamental al fiinţei iubite îţi va dezvălui 
întotdeauna modul în care îl declanşezi. In astfel de situaţii 
întreabă-te: „Care este rolul meu în declanşarea sau 
hrănirea acestui tipar ?” 


e „in anumite situaţii iubita mea se comportă precum un 
copil, probabil mă manifest eu ca un tată. Este oare 
adevărat? De ce acţionez în felul acesta? Cum aş putea 
stopa acest comportament, pentru ca iubita mea să nu 
mai fie nevoită să se comporte ca un copil?” 

e „Iubitul meu este adeseori «absent», poate pentru că 
sunt o fiinţă singuratică? În realitate şi el este singur? 
Cum aş putea opri manifestarea acestei stări de 
singurătate pe care o simt în mine, astfel încât iubitul să 
nu mai fie nevoit să reacționeze în oglindă?” 

e „Când fiinţa iubită are pretenţii şi aşteptări de la mine, 
este posibil ca şi eu să mă manifest la fel ori ca cel care 
în final i le va împlini. Cum să renunţ la aceste aşteptări, 
pentru ca partenerul să nu mai fie nevoit să le 
împlinească şi să nu mai pretindă nimic?” 

e „Iubita mea nu s-a decis să fie în totalitate cu mine, 
probabil pentru că nici eu nu am fost hotărât în ceea ceo 
priveşte pe ea. Regăsesc oare această indecizie în mine? 
Cum aş putea fi mai evident în comportamentul meu faţă 
de ea, astfel încât şi ea să fie mai clară în intenţiile ei 
faţă de mine?” 


e „Iubitul meu se află într-o continuă stare de suferinţă 
fără motiv. Identific oare iubirea cu ajutorul pe care îl 
acord în caz de suferinţă sau îi ofer o deosebită atenţie 
doar atunci când se simte rău? Am mai fi împreună dacă 
nu ar exista un motiv de suferinţă sau o problemă? E 
posibil atunci ca iubitul să se oprească din dorinţa de a 
trezi în mine o stare de compasiune.” 


@ Toate aceste întrebări de autoevaluare pot fi utile în 
înţelegerea cauzei care a declanşat apariţia ecoului. 
Odată înţeleasă, vei face paşi importanţi în dezvoltarea 
personală şi relaţională, în timp ce alţii vor continua să 
reacționeze la fel ca şi până atunci. 


Marea curăţenie (1) 


Matthias Neumann este de profesie anteprenor. Din 
acest motiv pleacă în fiecare săptămână în delegații, fiind 
doar la sfârşit de săptămână acasă. Această profesie îl 
determină să fie în permanenţă în contact cu oameni de 
succes. Unii dintre ei sunt renumiţi în domeniul respectiv şi 
chiar figuri marcante. In cadrul acestui grup, cu care 
Matthias interacționează permanent, nu doar în interes de 
serviciu, a întâlnit-o pe Stefanie Romero. Consiliera 
atractivă din domeniul PR i-a fost prezentată în cadrul unei 
discuții purtate cu un client. 

Bucuria de a colabora cu oameni care erau în 
căutarea succesului i-a apropiat mult pe Matthias şi 
Stefanie. In decursul următoarelor săptămâni cei doi au 


descoperit treptat multe pasiuni comune: opera, teatrul, 
balurile, evenimentele pentru publicul larg, un anumit gen 
de ținută vestimentară, interesul pentru case cu o 
arhitectură deosebită, fascinația pentru lumea celor plini 
de succes şi renumiţi... . Toate acestea demonstrau 
existența unui gust comun şi a ideilor asemănătoare 
despre viață. 

Le mergea bine şi, după un an şi jumătate, au decis 
să-şi îndeplinească o mare dorinţă, şi anume să închirieze 
o casă la marginea oraşului. Aveau şi alte vise pentru 
perioada ce avea să urmeze: cai, câini şi o viată modestă 
în mijlocul naturii. Pentru moment se bucurau însă de 
frumuseţea prezenţei reciproce. 

Felul în care se iubeau Mathias şi Stefanie se putea 
defini prin următoarele atribute: mărinimie, distincţie, 
transparență şi înțelepciune. Datorită profesiei, Mathias 
considera de bună cuviință ca viața profesională să 
interfereze într-o anumită măsură cu cea privată, motiv 
pentru care îşi invita adeseori noii colegi de serviciu la el 
acasă. Işi dorea, de asemenea, să le-o prezinte pe Stefanie 
noilor parteneri de afaceri. 

Pentru că astfel de evenimente erau inopinate, 
Matthias obişnuia să o sune pe Stefanie vineri după- 
amiaza la serviciu, pentru a o anunţa de vizita oaspeților 
care urmau să sosească în aceeaşi seară. Stefanie ştia că 
Matthias dorea să le prezinte locuința, aşa că trebuia să fie 
ordine în casă atunci când ajungeau oaspeții. Lucrând în 
acelaşi domeniu, Stefanie era conştientă de importanța 
acestor relaţii de afaceri. Pleca de fiecare dată în grabă de 
la serviciu pentru a face cumpărăturile, continuând cu 
ordinea în casă şi prepararea mesei pentru oaspeti. 

La început, totul li s-a părut nou şi palpitant. Matthias 
şi Stefanie adorau discuțiile purtate despre oaspeții 
speciali, se bucurau împreună de impresia bună pe care 


le-o lăsa casa oaspeților şi despre buna desfăşurare a serii. 
Cu timpul deveniseră o echipă perfectă şi invitațiile se 
înmulțiră. 

Relația lor a continuat în acelaşi mod timp de trei ani, 
fără evenimente ieşite din comun, până în momentul în 
care Stefanie a primit o întrebare care i-a modificat radical 
punctul de vedere. 


Poe 


Ceea ce percepi în relaţia voastră 
ca fiind la fel este generat de 
forţa energetică care vă ţine împreună. 


Ceea ce percepi ca fiind diferit 
se datorează forţei energetice care vă 
face 
să creşteţi, să vă dezvoltați. 


DE 


Ecourile şi legea elementelor 
corespondente 


Datorită legii rezonanţei, ceea ce există în noi va 
atrage întotdeauna elementul care corespunde, elementul 
potrivit. „Potrivit” nu înseamnă neapărat că totul decurge 
cum ne-am dori sau că există întotdeauna asemănări, ci că 
tiparele evidente sau ascunse din sistemul propriu se vor 
uni cu tiparele evidente sau ascunse din sistemul celuilalt. 
Din acest moment ele se vor derula în acelaşi mod în care 
au fost construite. 

Vestea bună este că, în momentul în care un anumit 
tipar dispare din fiinţa ta, nu mai atrage şi tiparul celuilalt. 
Astfel, posibilitatea revenirii unor situaţii dureroase, a unor 


sentimente înlănţuitoare sau a unor conflicte neplăcute 
dispare. 

Nu trebuie condamnat faptul că există în noi anumite 
tipare, dat fiind că ele sunt inerente oricărei fiinţe umane. 
Ele ne definesc ca fiinţe umane şi personalităţi individuale. 
De asemenea, nu trebuie să privim tiparele ca pe ceva 
negativ, care trebuie neapărat înlăturat. Atâta timp cât 
relaţia de iubire îţi împlineşte propriile dorinţe şi aspirații, 
este satisfăcătoare şi cu adevărat dătătoare de fericire, 
atunci este necesar să descoperi şi acele elemente care se 
împotrivesc aspirațiilor tale. 


Marea curățenie (2) 


Dr. Josef Martin este de mai mult de douăzeci de ani 
medicul familiei ei. O cunoştea pe Stefanie de la 
încheierea şcolii, iar Stefanie îl simpatiza mult, chiar dacă, 
spre norocul ei, îi solicitase foarte rar serviciile. De data 
aceasta ea venise doar pentru o adeverinţă medicală. In 
ultima vreme se simţea slăbită şi irascibilă, nu mai avea 
dispoziția necesară să-şi petreacă timpul cu colegii şi chiar 
şi serviabilitatea față de clienții pe care îi avea de ani de 
zile nu o mai îincânta. Ceva se schimbase considerabil în 
ființa ei. Ceva de care nu era întru totul conştientă, dar pe 
care îl percepea foarte clar. Intr-o anumită măsură se 
temea să nu devină depresivă sau să sufere de o boală 
gravă. 


După o consultatie amănunţită, dr. Martin concluzionă 
că simptomele, deşi evidente din punct de vedere fizic, nu 
indicau existența unei boli, ci a unei stări mărite de stres. 

„Ce vă tensionează?”, intrebă el. 

„Nimic deosebit”, răspunse ea. „Sunt într-adevăr 
mereu ocupată, dar cine nu este?” 

Medicul nu cedă. „Stare de nervozitate, mâinile vă 
tremură, lipsă de concentrare, somn agitat, digestie 
perturbată, lipsa  chefului de viață ” Enumera 
simptomele pe degetele de la mână. „Nu există un rezultat 
medical concludent. Dar în mod cert există o tensiune 
mărită. Poate doriti să consultaţi un psiholog?” 

„Cu siguranță nu doresc asta”, ripostă Stefanie. 

„Probabil aveți nevoie de mai multă odihnă”, spuse dr. 
Martin împăciuitor. „Ceva ce compensează munca, ceva ce 
vă readuce echilibrul. Faceți ceva în această direcţie?” 

„Da”, răspunse Stefanie fără să ezite. „Mulţumesc, voi 
proceda aşa cum mi-ati sugerat.” 

După ce părăsi cabinetul şi primele reacții de 
respingere se estompară, se gândi din nou la întrebarea 
pusă de medic. El o întrebase ce anume declanşase 
această tensiune şi ce făcea pentru a o diminua. Medicul 
fusese bine intenționat, dorind să-i sugereze că are nevoie 
de mai multă relaxare, şi cu toate acestea el pusese mai 
multe în mişcare în mintea ei. 

Stefanie îşi verifică programul zilnic şi săptămânal, 
căutând evenimentele şi situaţiile care îi provocau o stare 
de încordare sau de relaxare. Faptul că după o investigație 
amănunţită nu găsise nicio sferă a vietii ei, în fata căreia 
să se poată abandona cu adevărat, o puse pe gânduri. Nici 
măcar faptul că era împreună cu Matthias. Această 
conştientizare fu precum o lovitură cu ciocanul, deoarece 
clipele petrecute cu iubitul ar fi trebuit să fie cele mai 
frumoase clipe ale săptămânii. Oarecum aceste momente 


erau şi frumoase, şi generatoare de stres. Stefanie privi 
adeverinţa medicală. 
Stia că ceva nu este în regulă ... 


voce 


Orice manifestare inconştientă dintr-o 
relaţie 
este conexă cu o alta. 
Aceste interacțiuni reciproce 
nu trebuie să fie neapărat identice. 


Ele trebuie doar să se potrivească, 
precum două piese de puzzle. 

AL PATRULEA SECRET 
AL OGLINZII: 


LOGICA 
SENTIMENTELOR 


Dezvâăluirea parcursului 
ascuns 
„Am crezut întotdeauna 


că sentimentele sunt cele care ne unesc. 
Atunci cum de pot să ne şi despartă?” 


În cadrul unei relaţii, sentimentele nu au nicio 
legătură cu norocul sau ghinionul, cu a face bine sau a 
greşi. Ele nici nu se manifestă întâmplător, nici nu au ceva 
de-a face cu voinţa proprie. Sentimentele sunt declanşate. 
In ce mod şi când anume sunt declanşate depinde de un 
program inconştient. Să revenim la exemplul cu tonomatul 
muzical: pe CD-ul respectiv, detaliile legate de numărul 19 
şi de eticheta „teama de a pierde”, existente în 
subconştientul partenerului, au fost întipărite cu mult timp 
înaintea apariţiei tale în viaţa sa. Nu întâmplător vorbim 
despre amprenta copilăriei sau despre trauma naşterii. 
Aşa cum doar prin simpla privire a unui CD nu vei 
cunoaşte conţinutul său, tot aşa nu vei vedea nici tiparele 
ce se ascund într-o fiinţă umană. Ce conţine CD-ul poţi afla 
doar în momentul în care porneşti player-ul. 


Decizii luate contrar oricăror rațiuni 


Când apăsăm o anumită tastă, tiparul corespondent 
din subconştient va genera anumite emoţii. lar aceste 
emoţii vor invada spaţiul interior al persoanei în cauză, 
precum muzica din tonomat care umple întreaga încăpere 
a unui restaurant. Dintr-odată totul devine viu, agresiv, 
armonios, romantic sau generator de teamă. 

Dacă nu îţi place muzica, poţi părăsi restaurantul în 
orice clipă. Dar nu îţi vei putea părăsi niciodată propriul 
corp doar din cauză că nu îţi plac sentimentele declanşate 
de altcineva. Cu toate acestea, mulţi părăsesc încăperea 
atunci când apar prea multe emoţii, altfel spus, ei încearcă 
să fugă din restaurant. 

O bună parte a muzicii din cadrul relaţiei voastre este 
astfel înmagazinată în subconştient. În clipele frumoase nu 
e nevoie să vă preocupe acest fapt. Dacă însă apar 
probleme sau tensiuni, expunerea următorilor factori care 
ţin de forţa energetică respectivă te va ajuta să nu aluneci 
într-o stare de inconştienţă. Cele ce urmează se petrec aşa 
de repede, încât le vei percepe ca fiind ceva unitar, însă 
dacă le vei privi cu încetinitorul, ele se vor derula astfel: 


e Într-o primă etapă este activat un tipar al 
subconştientului. De exemplu, atunci când celălalt spune 
ceva anume sau face un anumit gest. 

e Odată cu activarea tiparului vor fi activate şi emoţiile 
corespondente. 

e Mintea va percepe şi va analiza reacţia ta. 

@ Ulterior, mintea va căuta o cauză, se va uita în jur şi îl 
va acuza pe partener pentru ceea ce a spus sau a făcut. 
„El este vinovat.” Rareori mintea este conştientă de 
faptul că adevărata cauză a senzaţiilor de singurătate, 
furie, dezamăgire, apărare sau a temerii de a nu fi 


părăsit nu se află în partener, ci în propriul subconştient, 
care rămâne în cea mai mare parte ocultat. 


De îndată ce recunoşti respectiva manifestare în 
fiecare dintre voi, totul se va schimba. Reproşurile şi 
sentimentele de vinovăţie vor dispărea, trăind un 
sentiment eliberator atunci când un tipar adânc 
înrădăcinat va apărea în sfera conştientului vostru comun. 

Am putea spune: „Nu aş vrea să cunosc toate acestea 
în detaliu, căci astfel magia din relaţie ar putea dispărea, 
totul devenind rigid şi lipsit de romantism.” 

În realitate, se petrece exact opusul: tot ce are loc 
automat şi exact în aceeaşi manieră nu mai este romantic 
la un moment dat. Adeseori este chiar insuportabil şi 
devine astfel o cauză a problemelor. 

Atâta timp cât o relaţie este în mişcare şi se 
transformă, ea este vie. De îndată ce totul se repetă, ea 
moare treptat. Tiparele inconştiente menţin aparent 
continuitatea ei, dar ucid iubirea existentă. Ele elimină 
gradat spontaneitatea şi o înlocuiesc cu evenimente 
automate, ceea ce face ca multe relaţii să nu poată 
supravieţui. 

Dacă înlături un tipar vechi dintr-o relaţie, ea va 
deveni din nou fluidă. De asemenea, când vei recunoaşte 
şi vei înlătura gradat tiparele din tine, te vei simţi şi tu viu, 
liber şi ca nou-născut. 


INDIANUL ŞI LUPII 


Hiawatha, un indian vârstnic, îi povestea nepotului 
său Anuji despre o mare tragedie a poporului său şi cât de 
mult îl preocupa asta chiar şi după mulţi ani. 

„Ce simţi acum, când vorbeşti despre asta?”, voia 
Anuji să ştie. 


Hiawatha răspunse: „Este ca şi cum ar lupta doi lupi în 
inima mea. Un lup este agresiv şi dornic să se răzbune. 
Celălalt este generos şi plin de iubire.” 

Anuji întrebă atunci: „Care lup va câştiga bătălia din 
inima ta?” 

„Lupul pe care îl hrănesc”, spuse bătrânul. 


Problema responsabilității 


Cine este vinovat? Cine a început? Cine să înceteze 
primul şi referitor la ce? Sentimentele şi emoţiile 
determină în cea mai mare măsură o relaţie. De aceea, 
cauza şi vina sunt adesea temele principale când vine 
vorba de probleme şi soluţii. În decursul unei vieţi 
relaţionale, constituită din una sau mai multe relaţii, 
majoritatea fiinţelor parcurg un proces al cunoaşterii. 


Nivelul de conştiinţă 1: Reproşul 


O fiinţă o face pe o alta răspunzătoare pentru cum se 
simte. „Mereu faci lucrul ăsta. Mă enervează şi mă 
întristează. Mă răneşte. Tu eşti vinovat pentru că îmi 
merge atât de rău.” 


Nivelul de conştiinţă 2: Respingerea 


Partenerul respinge starea de responsabilitate, 
neînţelegând legătura sau nedorind să preia 
responsabilitatea pentru ceva atât de imprevizibil precum 
sentimentele celuilalt. „Eu nu fac aşa ceva. Dimpotrivă, tu 
faci mereu acelaşi lucru şi mă faci să mă simt rău. Eu sunt 
nevoit să sufăr, deşi nu îmi doresc asta, de aceea mă 
comport astfel.” 


Nivelul de conştiinţă 3: Confuzia 


Unul sau ambii parteneri recunosc că sentimentele lor 
sunt oarecum corelate, fără un început sau un sfârşit clar. 
Nu există doar un făptaş sau doar o victimă. Ambii iubiţi 
contribuie la derularea evenimentului conflictual, iar în 
final ei vor afirma: „Nu ştiu cum să continuăm. Ştiu doar 
că nu doresc ceea ce se petrece acum.” 


Nivelul de conştiinţă 4: Soluţia mentală 


Unul sau ambii parteneri intuiesc faptul că adevărata 
sursă a sentimentelor şi emoţiilor se află întotdeauna în ei 
înşişi. Se vor învăţa reciproc că fiecare este arhitectul 
propriilor sentimente şi trăiri. „Nu pot face nimic în 
legătură cu sentimentele tale. Tu eşti responsabil pentru 
existenţa lor, de aceea ar trebui să te descurci cu ele.” Cel 
acuzat percepe asta ca fiind o mare desconsiderare, chiar 
dacă înţelege logica, sau o rană emoţională. 


Nivelul de conştiinţă 5: Înțelegerea 


A atribui altcuiva responsabilitatea pentru propriile 
sentimente poate funcţiona pentru o perioadă de timp. La 
modul practic, acest comportament va distruge însă 
iubirea dintre cei doi, deoarece respectul reciproc — starea 
cea mai înaltă pe care cei doi o pot trăi — va dispărea. 
Odată ajunşi la acest nivel de înţelegere, va apărea un nou 
grad de conştiinţă. 


Nivelul de conştiinţă 6: Oferirea 
respectului 


Cine pătrunde cu o scară în magazinul de porţelanuri 
nu va afirma: „Este problema porţelanului dacă se sparge. 
In ceea ce mă priveşte, mă mişc după cum consider.” 


Când intrăm într-un magazin de porţelanuri suntem 
conştienţi că ele sunt fragile, dar şi foarte frumoase. Dacă 
nu acordăm respect frumosului şi fragilului, nu vom 
cunoaşte aceste senzaţii şi vom găsi plăcere în a distruge. 
La începutul unei relaţii de iubire, vei pătrunde într-un 
spaţiu al cunoaşterii şi practicii prudenţei şi respectului. 
Dacă relaţia este trăită în mod conştient, ţinând cont de 
aceste aspecte şi de dorinţa de transformare, se va atinge 
cel mai înalt nivel pe care două fiinţe umane îl pot 
experimenta împreună. În astfel de momente îi vei acorda 
celui de lângă tine spaţiu pentru a respira şi te vei mişca 
prudent, pentru a nu răni. lubirea reciprocă oferă totodată 
forţa necesară pentru a rămâne şi vă dezvolta împreună. 


Marea curăţenie (3) 


În decursul lunilor următoare sănătatea Stefaniei se 
înrăutăți. Era permanent irascibilă,  insuportabilă și 
permanent tensionată. 

Adeseori vibra fiecare celulă în ea, fiind tot timpul 
neliniştită. Deoarece Matthias lipsea în timpul săptămânii 
de acasă, Stefanie îşi găsi o salvare prin concentrarea 
asupra treburilor din gospodărie. De fapt, era fericită cu 
această muncă, ştiind că nimic nu poate fi mai rău decât 
să stai acasă degeaba şi să aştepţi sfârşitul de săptămână. 

Stefanie avea totodată sentimentul că viața ei se 
învârtea în jurul muncii de la serviciu şi de acasă. Serviciu 
şi curăţenie, curățenie şi serviciu. Pe lângă asta, avea şi 


rolul de gazdă şi „de partener într-o relaţie” doar la 
sfârşitul săptămânii. 

Într-o vineri după-amiaza, Matthias se întoarse de la 
serviciu şi o găsi pe Stefanie făcând ca de obicei curățenie. 

„lubito, spune-mi, te rog, de ce faci permanent 
curățenie când mă întorc de la serviciu?”, întrebă el. 

„Pentru că sunt atât de multe de făcut, iar seara, după 
serviciu, nu reuşesc asta”, răspunse ea. „Sunt gata 
imediat.” 

Matthias înțelese lucrul acesta şi făcu ceea ce făcea 
mereu. Se aşeză în camera de zi, pentru a citi ziarul, se 
enervă din cauza agitației din casă şi, după un timp, 
începu şi el să trebăluiască. In tot acest timp începuse un 
dialog interior, în care îi spunea lui Stefanie cât de mult îl 
enerva agitatia din casă. Stefaniei nu îi spusese însă 
niciodată în mod direct ce gândea, deoarece o plăcea mult 
şi îi cunoştea încordarea. „O tensiune în plus nu a făcut 
niciodată vreun bine unei relații”, gândi el. 

Totodată, o parte din el aprecia faptul că se întoarcea 
într-un cămin îngrijit. Totul are prețul său. Astfel, în lunile 
următoare, se rezumă la dialogurile interioare. 

Niciunul dintre ei nu intuise faptul că relația lor nu se 
dezvolta întâmplător, ci urma un anumit tipar... 


„Al tău? Al meu? Cine este vinovat?” 
- Cui aparțin sentimentele / 
senzațiile în relații? 


Sentimentele sau senzațiile nu aparţin niciunui 
partener dintr-un cuplu. Majoritatea sentimentelor / 
senzaţiilor şi emoţiilor aparţin tiparelor. O excepţie fac 
doar acelea - care de fapt nici nu sunt - definite ca fiind 
cele patru mari stări ale sufletului: tăcerea, uniunea cu 


totul (forma singurătăţii în comuniune cu Marele Tot), 
iubirea şi beatitudinea. Restul sentimentelor / senzaţiilor 
sunt controlate de procesele din subconştient. Conţinutul 
subconştientului aparţine la modul concret trecutului. 


Sentimentele celuilalt 


Nimeni nu este «responsabil» pentru sentimentele sau 
senzațiile celui de lângă el. Suntem responsabili doar 
pentru ceea ce putem controla. Nu vom putea controla nici 
tiparele ascunse din subconştientul partenerului, care 
provin din răni sufleteşti vechi, şi nici pe partener, pe 
termen lung. Probabil cunoşti unele cazuri în care cineva a 
încercat acest lucru, urmând ca după douăzeci şi mai mulţi 
de ani să spună: „Mi-a fost clar de la început ce se va 
petrece, dar am crezut că iubirea va vindeca totul. M-am 
străduit mult, dar în final am eşuat.” 

Nu reuşeşti deoarece tiparul ascuns al celuilalt nu se 
va vindeca atâta timp cât el nu doreşte asta sau nu-l poate 
confrunta. Dacă te transformi în terapeutul nedorit, trebuie 
să fii totodată vigilent pentru a nu atinge butonul roşu. În 
final, este chiar posibil să culegi doar nemulțumiri. 


Sentimentele proprii 


La fel de adevărat este că nimeni nu este în mod 
exclusiv responsabil pentru sentimentele sale, deoarece 
multe reacţii care apar nu pot fi controlate sau prevenite. 
Ele se manifestă în interiorul nostru, dar nu sunt 
subordonate deciziilor sau dorințelor noastre. 

Fiecare deţine însă un liber arbitru, prin intermediul 
căruia poate să alege să privească în el însuşi, pentru a 
descoperi acele adevăruri care îl ajută „să devină 
conştient” dincolo de tipar. In cazul în care acest lucru nu 
este dorit, tiparele vor menţine în continuare controlul. 


Relaţia 


Responsabilitatea asumată de ambii parteneri apare 
în cadrul relaţiei. Ea nu trebuie manifestată faţă de 
sentimente, ci faţă de efectele declanşate. 

Odată devenit conştient de faptul că declanşarea unei 
emoţii reprezintă efectul activării unui tipar, vei înţelege 
totodată de ce ea se va încheia la fel de repede. În 
realitate, tiparul nu are nimic de-a face cu tine, existând în 
partenerul tău cu mult timp înainte ca tu să intri în relaţia 
respectivă. Tiparul reacţionează pentru că a fost activat un 
buton. Situaţia s-ar fi derulat în mod asemănător, 
indiferent de cine se află alături. 


Zece corespondențe din logica 
emoțională 


Îţi va fi mult mai uşor să gestionezi în mod conştient 
propriile emoţii şi reacţii sau pe cele ale partenerului odată 
ce ai înţeles logica - adesea ilogică - emoţională. 


1. Sentimentele sunt transmisibile 


Când fiinţa iubită este furioasă, nu vei rămâne 
neafectat, chiar dacă starea de furie nu este îndreptată 
împotriva ta. In preajma sa te afli parcă în apropierea unei 
lămpi a furiei, care îşi proiectează neîncetat lumina asupra 
ta. Asta se petrece până când va apărea şi în tine o formă 
de mânie, pe care o vei exprima poate în felul următor: 
„Doresc să înceteze odată cu asta.” 

Dacă fiinţa iubită este tristă şi îi eşti apropiat, te afli în 
faţa lămpii tristeţii. Chiar dacă până acum ai fost bine 
dispus, nu vei reuşi să îţi mentii starea de fericire în lumina 
permanentă a tristeţii. Fie buna ta dispoziţie va înlătura 
tristeţea celuilalt, fie tristeţea sa va alunga fericirea ta. 


Fiecare emoție a partenerului este asemenea unei 
lămpi. Acelaşi lucru se petrece cu fiecare din emoţiile tale. 
Fiind implicaţi într-o relaţie, veţi experimenta dansul sau 
jocul sentimentelor şi emoţiilor. Dacă relaţia este 
armonioasă, atunci totul poate fi foarte frumos, viu şi plin 
de satisfacţii. Mulţi oameni caută tocmai acest lucru, 
dorind să trăiască vivacitatea, emoția şi aventura. În cazul 
în care apar probleme, motivul poate fi jocul emoţional 
existent, care a devenit de sine stătător. Verifică 
întotdeauna dacă pentru situaţia ta actuală de spirit există 
într-adevăr un motiv real sau doar a fost preluată de la 
partener. 


e verifică: „Îmi aparţine oare această emoție?” 


2. Sentimentele pot fi o oglindă 


Sentimentele tale pot activa sentimente identice în 
celălalt. Dacă eşti mereu indispus, la un moment dat va fi 
şi fiinţa iubită indispusă. Situaţia poate fi şi inversă. În 
cazul în care nu agreezi ceva la fiinţa iubită, ea poate fi în 
momentul respectiv doar reflexia a ceea ce nu îţi place la 
tine. 


e Întreabă-te: „Sunt oare eu în aceste clipe aşa?” 


3. Sentimentul mai durabil va învinge 


Dacă priveşti lumea cu un pozitivism reţinut şi fiinţa 
iubită este permanent pesimistă, în final veţi trăi 
deopotrivă sentimentul în cauză. Nu vei reuşi să menţii pe 
termen lung o stare de bine alături de un partener care 
trăieşte contrariul. 


e Întreabă-te: „În care nor comun ne menţinem?” 


4. Sentimentele devin mai puternice 
atunci când vrem să le înlăturăm 


Sentimentele nu doresc să fie reprimate, ci privite în 
faţă. „A lăsa să existe” este atitudinea potrivită. În schimb, 
dacă dorim să ne ferim de sentimentele neplăcute sau 
alergăm după anumite stări, va fi nevoie să tot alergăm. 


e Verificaţi: „Ce evit să simt în acest moment?” 


5. Sentimentele întăresc gândul 
permanent 


Gândurile voastre reacţionează la sentimentele 
existente în voi pentru că acestea vor să analizeze şi să 
amelioreze situaţia. Dar cu cât ne gândim mai mult la ele, 
fără să acţionăm, cu atât mai puternice vor deveni 
sentimentele. Un simplu „da” este cuvântul care acceptă 
situaţia, fără a o amplifica. 


e Întreabă-te: „Cu ce mă ajută să mă gândesc permanent 
la această situaţie?” 


6. Gândul orientat permanent asupra 
situaţiei va amplifica sentimentele 


Gândurile vor să îţi fie bine. Doreşti să înmulţeşti 
gândurile bune şi să le eviţi pe cele rele. Din acest motiv 
mintea acoperă adevărul cu un voal, preferând să se 
preocupe mai bine de o iluzie, care se hrăneşte din 
speranţe. Astfel se creează o bulă a iluziei, îndeosebi în 
relaţie. Soluţia eliberatoare apare prin evitarea manipulării 
sentimentelor. 


@ Întreabă-te: „Poate situaţia este cu totul alta. Există 
oare un adevăr pe care nu doresc să-l văd?” 


7. Sentimentele nu pot minţi 


Gândurile pot fi uneori ascunse. Cuvintele pot fi 
denaturate. Nu şi sentimentele, deoarece ele pot fi 
percepute de celălalt prin intermediul norului comun. 
Soluţia ideală în relaţii este împărtăşirea şi împărţirea. 
Astfel, cuvintele şi sentimentele coincid, păstrând 
încrederea nealterată. 


e Fii atent: „Corespund cuvintele şi acţiunile mele cu felul 
în care mă simt?” 


8. Niciun sentiment nu poate fi reprimat 
pe termen lung 


În cazul în care gândurile şi sentimentele se contrazic, 
fiecare va tinde să urmeze mai întâi gândurile, dar în final 
va urma sentimentele. Acordă prioritate sentimentelor în 
faţa oricărui argument. Dacă nu le agreezi, permite ca 
acesta să fie cel mai important argument. 


9 Verifică în tine: „Reprim în acest moment ceva în mine?” 


9. lubirea nu se aseamănă cu niciun alt 
sentiment 


Adeseori confundăm în mod inconştient iubirea cu alte 
sentimente. Se vorbeşte mult despre iubire sau ne gândim 
adeseori la ea, şi totuşi în momentele respective acest 
lucru nu are nimic de-a face cu iubirea. Deoarece asta 
constituie unul dintre cele mai importante motive de 
conflict într-o relaţie, în capitolul următor vom prezenta 
cele mai mari erori pe tema iubirii. 


e Întreabă-te: „Existe în acest caz vorba despre iubire?” 


10. În final iubirea va învinge 


Aventură, emoție, joc, distracţie. Senzaţia de a fi viu, 
de a fi dorit sau senzaţia de plăcere. Aceste trăiri 
emoţionale pot oferi mult pe termen scurt. Ne dorim să 
trăim ceva nou sau care ne lipsea. Pe termen lung însă, 
dorul de a iubi va fi în final mai puternic decât toate 
celălalte sentimente şi nu poate fi înlocuit cu nimic. Celui 
care în realitate caută doar iubirea îi poţi distrage atenţia 
cu multe aspecte. Dar nu îl vei putea împlini cu nimic 
altceva decât cu iubirea. 


e Decide pentru tine: „Urmez calea care în final va atrage 
iubirea?” 


voce 
Întreabă planul neutru 


Dacă vei căuta o soluţie pentru o situaţie 
dificilă, 
emoţiile vor ascunde adeseori soluţia. 
De aceea întreabă-te pentru o clipă: 
„Cum aş decide sau aş acţiona 
dacă nu aş avea sentimente?” 


În felul acesta vei descoperi 
cel puţin un indicator neutru, 
care poate fi analizat. 


DE 


Marea curăţenie (4) 


Era primăvară. Paştele bătea la uşă şi Matthias se 
bucura să fie din nou acasă împreună cu Stefanie. Cel 
puțin o parte din el, deoarece după trei ani de când erau 
împreună se temea de ceva necunoscut. Cuvântul cel mai 
potrivit pentru a defini această stare este probabil „gol”. li 
displăcea senzaţia de gol. Nu îl dorea nici în viața, nici în 
munca sa şi în niciun caz nu dorea ca el să existe în cuplul 
lor. Matthias corela starea de vid cu sfârşitul. Vidul nu 
avea legătură cu iubirea şi nici cu o viaţă în doi. 

Matthias simţea adeseori acest vid când se întorcea 
acasă. Nu era ceva fizic, Stefanie fiind mai mereu acasă. li 
era însă teamă că dispăruse forța magică ce trezea 
sentimente de bucurie şi iubire, chiar şi atunci când doar 
ne gândim la ființa iubită. 

Gândurile generează realităţi, se gândea Matthias, 
încercând să işi mute atenția de la aceste gânauri 
negative. Prin meseria de trainer, era deja obişnuit să fie 
aşa cum se aşteaptă ceilalți. Din acest motiv se comporta 
şi față de Stefanie adesea aşa cum considera el că ar 
trebui să fie, pentru ca relaţia lor să funcţioneze bine. 

Uneori îi era destul de greu. Il deranja îndeosebi faptul 
că Stefanie era mereu preocupată să strângă sau să 
curețe ceva, exact atunci când după o săptămână 
solicitantă îşi dorea linişte. Cum să te relaxezi când cel de 
lângă tine se plimbă cu aspiratorul prin casă? 


Uneori devenea atât de agitat şi de agresiv, încât se 
întreba dacă nu era pe punctul de a trece prin aceleaşi 
momente dificile precum iubita sa. 

Matthias încercase uneori să vorbească despre acea 
situație, constatând însă că Stefanie o percepea ca pe un 
atac. 

„Cine să facă toate acestea?”, ripostă ea. „Termin 
imediat.” „Mâine avem vreo vizită?”,Plouă oricum 
torențial. ”, Doar îti doreşti şi tu o casă curată, nu-i aşa?” 
„Nu avem nimic altceva plănuit!” „Pe mine mă relaxează 
asta.” Existau mai multe motive decât trepte în casa scării. 

De aceea Matthias se gândi cum să îi distragă atenția 
de la curățenie. Din punctul lui de vedere, Stefanie acționa 
ca cineva care se afla într-un cerc vicios fără sens. 
Asemenea celui căruia îi lipsea împlinirea, preocupându-se 
de acțiuni compensatorii. Din această cauză incerca să 
dea relaţiei senzația de împlinire. Organiza excursii, 
cumpăra bilete pentru evenimente diverse, făcea mereu 
planuri pentru modificări necesare în casă. Stefanie se 
bucura de toate acestea, având astfel țeluri comune. Aşa 
au luat naştere în decursul timpului iazuri în grădină, 
fântâni, locuri special amenajate pentru grătar, terase, 
pavilioane, straturi cu flori şi multe alte înfrumusețări. In 
timp ce lucrau la un proiect comun, el se simţea împăcat şi 
împlinit. În acele momente aveau mereu ceva de discutat, 
iar în final aveau un rezultat pentru care se bucurau 
împreună. În cazul în care nu aveau însă nimic de făcut, 
Matthias constatase că Stefanie nu era capabilă să rămână 
liniştită într-o încăpere cu el. La scurt timp se ridica din 
nou pentru a-şi găsi de lucru prin casă. Neliniştea ei era 
preluată de el, începând el însuşi să-şi caute o preocupare. 
În felul acesta îi veni ideea să îşi amenajeze un mic atelier 
în pivniță. 


Într-un fel, existau mereu soluţii de moment. Ele nu 
rezolvau însă în totalitate problema. Între timp se sădise 
fără intenţie o sămânță a nemulțumirii. Încetul cu încetul 
această sămânță începu să încolțească în 
semiobscuritate... 


„De ce îmi permite să simt astfel?” - 
Să citim în oglinda sentimentelor 


Într-o relaţie este uşor să percepem „cum ne simţim”, 
ceea ce depinde în mare măsură de sentimentele noastre. 
Multe dintre ele se află în legătură directă cu cele ale 
partenerului, ceea ce ne permite să privim ca într-o 
oglindă, descoperind respectivele ecouri în noi înşine. 


e Starea de bine poate reflecta o stare proastă. 


„Este mereu bine dispus, chiar dacă mie îmi merge 
rău. Ca şi cum nu i-ar păsa de sentimentele mele. 
Atitudinea lui mă enervează.” 

Intrebări ajutătoare: „De ce nu mă pot bucura când 
celuilalt îi merge bine? Ce anume din mine are nevoie şi în 
ce scop de sentimente negative?” 


e Tristeţea poate să reflecte o neputinţă. 


„Partenera mea este adesea tristă, fără un motiv 
anume. În acele momente încerc să o binedispun. Uneori 
reuşesc, alteori nu. Când nu reuşesc, devin şi eu trist.” 

Întrebări ajutătoare: „Are voie să fie tristă? De ce îmi 
doresc să schimb ceva? Poate pentru că eu însumi sunt 
trist? Cum ar fi dacă starea aceasta ar fi absolut normală?” 


e Furia poate să reflecte propria furie. 


„Partenerul meu este adesea furios. La început starea 
lui mă enervează, apoi devin eu însămi furioasă. Chiar 
agresivă pentru că nu pot schimba nimic.” 

Întrebări ajutătoare: „De ce doresc să schimb 
sentimentele celui de lângă mine? De unde vine furia mea 
împotriva furiei celui de lângă mine? l-aş putea permite 
celuilalt să simtă ca atare şi în acelaşi timp să fac altceva 
pentru mine.” 


e Singurătatea poate să reflecte propria singurătate. 


„Partenerul meu spune adesea că se simte singur. Nu- 
| pot înţelege cu adevărat, doar îl iubesc şi îi sunt alături. 
Când se întoarce acasă la mine, nu ar trebui să se simtă 
singur. Şi totuşi aşa se simte. Îi percep trăirile şi în acele 
momente mă face şi pe mine să mă simt singură.” 

Întrebări ajutătoare: „Mă simt oare singură şi nu vreau 
să recunosc? Aş putea să-i permit să se simtă singur, chiar 
şi atunci când sunt lângă el?” 


e Respingerea poate să reflecte propria respingere. 


„Soţul meu este adesea nervos când se întoarce de la 
serviciu. Indiferent de ce spun sau fac, starea lui nu se 
schimbă. Uneori am senzaţia că eu îl enervez. În astfel de 
momente mă îndoiesc de mine, devin tristă şi mă simt 
singură.” 

Întrebări ajutătoare: „Este în regulă să se întoarcă 
nervos de la serviciu? Sau pretind prea mult de la el?” 


e Propria defensivă oglindeşte defensiva celuilalt. 


„Soţia mea este un adevărat înger. Ştiu că mă iubeşte 
peste măsură. Uneori caută prezenţa mea, dar eu simt o 
stare de respingere faţă de ea. Ştiu că nu este în regulă, şi 
totuşi nu pot schimba nimic. Ea se simte respinsă şi se 
retrage. În acele momente mă simt şi mai rău, dar nu pot 


schimba nimic. Mă tem că această respingere nejustificată 
poate duce la sfârşitul relaţiei noastre.” 

Întrebări ajutătoare: „Este în regulă să simt starea de 
respingere, deşi îmi iubesc soţia fără măsură? Aş putea 
permite ambelor stări să coexiste în mine.” 


e Retragerea poate să reflecte propriile aşteptări. 


„Observ adeseori că, atunci când am o idee sau 
vorbesc despre ce m-a impresionat, iubitul meu mă 
urmăreşte atent pentru câteva momente, iar apoi se 
retrage în lumea lui imaginativă. Percep literalmente cum 
se retrage cu totul în el şi am senzaţia că vorbesc unei 
păpuşi absente, fapt ce mă întristează sau mă înfurie. 
Uneori îi spun ceva, dar reproşurile mele declanşează în 
final certuri. În felul acesta apare problema, deşi iniţial 
doream doar să-i povestesc ceva frumos.” 

Întrebări ajutătoare: „Reuşesc oare să pătrund în 
lumea lui aşa cum îmi doresc să o facă el? Pot să-i ofer 
ceea ce aştept de la el? De ce ar trebui să fie aşa? Iubirea 
nu înseamnă să ai oricând interese comune cu celălalt.” 


e Necâjirea poate să reflecte propria respingere. 


„lubita mea mă bate la cap tocmai când am nevoie de 
linişte. Nu am absolut nimic împotriva ei, dar adevărul este 
că nu sunt interesat de detalii. Sunt preocupat de propriile 
idei, gânduri şi țeluri, iar pentru asta am nevoie de linişte 
şi timp doar pentru mine. Uneori pierd firul discuţiei, deşi 
mă străduiesc. Constat cum tind să mă izolez şi în acele 
clipe prefer să mă ridic şi să plec. Nu doresc însă să se 
întâmple aşa, căci o iubesc.” 

Întrebări ajutătoare: „Aş putea oare să îi ofer câteva 
clipe în care să-i fiu alături şi să ascult ce are de spus, în 
loc să mă îndepărtez de ea? Acest interval de timp începe 


atunci când doreşte să împărtăşească ceva şi se încheie 
când a făcut-o.” 


Recunoşti legea fundamentală a oglinzii sentimentale? 
Tot ce remarci la celălalt poate foarte bine să existe şi în 
tine însuţi - poate sub o formă uşor modificată. Nu este 
nimic greşit, important este doar să descoperi dacă 
această corespondență se activează la momentul 
respectiv. „Totul are loc atât în tine, cât şi în mine.” 


Marea curăţenie (5) 


Trecuseră câteva luni de când Matthias îşi amenajase 
atelierul de refugiu. Într-o vineri după-amiaza a unei veri 
târzii, pe drumul de intoarcere, constată că de fapt nu se 
mai bucura să fie acasă. Fiind consultant, era obişnuit să 
analizeze situațiile cu care se confruntă, iar gândurile sale 
începură imediat să caute problema. O găsi foarte curând. 

„Nu mă mai bucur să fiu acasă, deoarece este o 
continuă stare de stres”, gândi el. „Şi pentru că nu se mai 
întâmplă nimic nou între mine şi Stefanie. Dar şi pentru că 
am sentimentul că relația noastră se îndreaptă într-o 
direcţie pe care nu mi-am dorit-o niciodată. Am avut un vis 
şi, privind totodată din afară spre ceea ce am creat, văd 
materializarea visului. Dar nu îl percep aşa cum mi-am 
dorit mereu.” 

În timp ce semnaliză pentru a vira spre drumul de tară 
ce ducea spre localitatea în care locuia, îi veni un alt gând. 


Un gând pe care nu şi-l dorise niciodată: „Oare nu ne mai 
iubim?” 

Cum am putea şti dacă partenerul ne iubeşte cu 
adevărat? Ceea ce se petrecea acasă nu mai avea nimic 
de-a face iubirea. 

„De fapt. totul pare a fi doar o convietuire rutinată. 
Am sentimentul că nu poate sta mult timp lângă mine. 
Mereu îşi aminteşte că mai are ceva de făcut. Chiar şi când 
am vrea să ne relaxăm împreună. Se opreşte doar când 
vrea să doarmă.” 

După ce opri motorul în faţa casei, Matthias mai 
rămase în maşină. Ştia că Stefanie era acasă, iar o parte 
din el dorea să verifice dacă ea va remarca sosirea lui. Se 
va uita de ce nu intră? Îşi făcea oare griji în privința lui? 

Matthias ştia că motorul maşinii putea fi auzit din 
casă. Stefanie ar fi trebuit să audă că sosise. Trecură cinci 
minute şi el era în continuare în maşină, fiind cuprins de 
un val de tristeţe, frică şi furie. Această femeie se afla în 
casă, fără a-i păsa câtuşi de puțin de el. Probabil era 
ocupată cu aranjatul în casă şi curăţenia, atât de 
importante pentru ea. 

Matthias era totodată conştient că se putea înşela 
destul de repede în privința unei alte persoane şi asupra 
motivelor sale reale. Poate Stefanie îl aştepta cu o 
surpriză. Sau poate era bolnavă şi întinsă în pat. Se decise 
să meargă în casă pentru a vedea ce face. Auzi paşii ei la 
etaj şi sunetele pe care le face o găleată cu apă când 
scufunzi spălătorul în ea. 

„Bună”, strigă el spre casa scării, remarcând totodată 
cum furia îl învăluie din nou. 

„Bună, iubitule”, se auzi vocea ei, fără ca sunetele 
spălătorului să se oprească. 

Matthias ştia că acela era un moment care ar fi putut 
provoca mult rău, aşa că se strădui să nu spună nimic, 


retrăgându-se în atelier. Nu avea nimic de făcut şi nici nu 
avea chef să rămână în pivniţă. Însă nu dorea nici să 
permită acelor stări să izbucnească. Aşa că rămase în 
atelier, învârtind menghina, aranjând uneltele împrăştiate 
şi întrebându-se totodată dacă şi când va remarca ea 
dispariția lui. 

După un sfert de oră nu mai rezistă şi merse din nou 
sus. Stefanie era în bucătărie, făcea cafeaua şi aduna 
vasele din maşina de spălat. Simti mirosul cafelei, văzu 
prăjitura pe masă şi în acelaşi moment furia lui dispăru. 
Începu să se urască pentru gândurile pe care le avusese. 
În faţa lui se afla femeia cu care îşi împărtăşea visul vieţii, 
iar ea se gândea cu adevărat la el, aşa cum putea să vadă 
pe masa frumos aranjată. 

De data aceasta problema se rezolvase ... 


Ce se petrece când circuitul 
sentimentelor nu poate fi oprit? 


Sentimentele şi emoţiile declanşează sentimente şi 
emoţii noi, care duc la situaţii nedorite. Posibil ca la un 
moment dat ele să fie recunoscute, iar cel în care s-au 
declanşat îşi va cere în final iertare. 

Totuşi, o astfel de situaţie are două consecinţe 
nedorite. 

În primul rând, se pierde foarte mult timp preţios, care 
ar fi putut fi utilizat într-un mod mult mai frumos. Unele 
situaţii au fost declanşate de nimicuri fără o semnificaţie 
concretă şi persistă din punct de vedere emoţional ore şi 
zile în şir, până când dispar. Acest proces poate fi scurtat 
atunci când deţii cunoaşterea şi modelul oglinzii şi ai decis 
să păşeşti împreună cu fiinţa iubită pe calea dezvoltării 
personale. În acest caz unele situaţii vor fi asemenea unei 
furtuni. Când a trecut, a trecut. Fiecare îşi va usca 


îmbrăcămintea, fiind capabil să interacţioneze din nou cu 
celălalt. 

O a doua consecinţă este generată de scurtele 
povestiri, care se desfăşoară permanent în acelaşi mod şi 
care ne împiedică să ne dezvoltăm. Tiparele sentimentale 
tind să înlănţuie ambii parteneri. 


voce 


Nu oferi nicio şansă tiparelor 
relaţionale 


Nu vei putea opri un tipar activ în cel de lângă 
tine. 
Dar poţi să faci ceva pentru a nu permite 
tiparului 
să se manifeste: 
Oferă fiinţei iubite permanent, dacă 
doreşti chiar 
zilnic, consimţământul tău pentru 
prezenţa sa în 
viaţa ta. Acest angajament este 
asemenea 
unei readuceri aminte, atunci când 
tiparele şi 
sentimentele sunt reactivate şi pun la 
îndoială ceea 
ce este. Dacă vei pune asta permanent 
în practică, 
legătura dintre voi va deveni mai 
puternică 
şi mai profundă. 


DE 


Marea curăţenie (6) 


Pe Matthias nu îl părăseau gândurile şi sentimentele 
legate de relația sa cu Stefanie. Dispăruse oare iubirea 
dacă interacţionau doar ca parteneri într-o echipă, care îşi 
ating reciproc butoanele? Senzatia de gol era dovada că 
dispăruse legătura dintre ei? 

Nu ştia. Lua în consideraţie şi faptul că se temea să 
privească în acea direcţie. Dar de ce işi ocupa Stefanie 
timpul cu acea prostească ocupație de a face curățenie şi 
ordine, îndeosebi în acel timp atât de scurt şi de preţios pe 
care îl aveau la dispoziție în weekend? Casa era atât de 
ordonată şi de curată, încât părea a fi mai mult un muzeu 
decât o locuință. 

„Stefanie, consider că ar trebui să angajăm o 
menajeră”, propuse Matthias într-o duminică în timpul unei 
plimbări. „Avem atât de multe de făcut la serviciu şi ne 
putem permite din punct de vedere financiar. In acest fel 
am avea din nou weekendurile doar pentru noi.” 

Considera că este o propunere într-adevăr bună. 
Mental părea să audă răspunsul Stefaniei: „Mi-am dorit 
atât de mult asta. Multumesc mult, te iubesc.” Apoi l-ar fi 
sărutat şi amânaoi ar fi început să râdă despre atitudinea 
prostească ce îi împiedicase să se gândească la această 
soluție. În felul acesta puteau simţi cum relația lor fusese 
eliberată de o povară. Că totul redevenise exact aşa cum 
era la început, învăluit într-o deplină stare de libertate şi 
lipsită de griji. 

Aşa gândea Matthias. 


Răspunsul Stefaniei fu însă altul: „M-am gândit şi eu, 
dar nu cred că îmi doresc asta. Nu-mi doresc o persoană 
străină în locuința noastră, care să se uite în toate 
dulapurile şi să se plimbe prin dormitorul nostru. Fac toate 
acestea cu multă plăcere şi singură.” Mai continuară puțin 
discuția, sfârșind prin a face voia lui Stefanie. 

Din acea clipă însă începu să aibă senzaţia că se afla 
într-un circuit fără ieşire şi că nu-şi mai înțelegea iubita. 
Unde dispăruseră ideile, țelurile şi părerile comune? Unde 
dispăruse magia de a gândi în aceeaşi clipă la fel? 

In săptămânile care urmară Stefanie se simţea tot mai 
rău. La serviciu devenise o colegă tot mai putin agreată de 
cei din jur, adeseori morocănoasă şi cu multe absente. 
Când reveni la dr. Martin pentru o adeverinţă medicală, 
acesta îi reaminti din nou să caute sursa încordării din ea. 

De data aceasta fu de acord ... 


Calea de ieşire din tiparele 
sentimentale de sine stătătoare 


O lege simplă despre viaţă spune că aspectul căruia îi 
atribui o foarte mare atenţie va avea în final o importanţă 
foarte mare. In cadrul unei relaţii, sentimentele şi situaţiile 
vin şi pleacă. Dacă acorzi o prea mare importanţă acestui 
du-te vino, sentimentele îţi vor urma dorinţa, generând 
astfel o situație nouă mult amplificată. În final, 
sentimentele apărute vor stabili mersul relaţiei. 

Mulţi vor afirma: „Dar sentimentele sunt o parte din 
mine. lar ele sunt unul dintre motivele pentru care ne 
aflăm într-o relaţie.” 

Greşit. Sentimentele nu sunt „o parte” din tine. Nu 
aşa cum este un braţ sau un picior. Sentimentele sunt 
trăiri care vin şi pleacă. Simţi soarele şi căldura sa. Simţi 


de asemenea când soarele apune şi se răcoreşte. Cu toate 
acestea, soarele nu este o parte din structura ta fizică. 

Bineînţeles că „trăieşti” sentimentele şi emoţiile. Dar 
ceea ce eşti cu adevărat este mult mai măreț decât acel 
sentiment trecător de azi sau mâine. Eşti „acela care le 
trăieşte”. 

A doua eroare cu privire la sentimentele din cadrul 
unei relaţii este de a le confunda cu iubirea. lubirea există 
independent de cele mai multe emoţii şi sentimente. 
lubirea reprezintă elementul unificator a toate acestea. 
Dacă sunteţi conştienţi de existenţa iubirii reciproce, 
niciun sentiment trecător nu vă poate despărţi. lubirea nu 
este un sentiment ca toate celelalte. În realitate, iubirea 
reprezintă o stare interioară unificatoare, care se află cu 
mult deasupra tuturor sentimentelor. În lumina adevărului 
spiritual, iubirea reprezintă o cale de iluminare care în final 
va atrage starea de iluminare. 


Poe 


Sentimentele şi emoţiile singulare nu 
sunt iubirea. 
Ci sunt doar sentimente şi emoţii 
singulare. 
lubirea este o stare care se află în fundal 
şi uneşte totul. 


DE 


Marea curățenie (7) 


„Eu nu sunt medic, iar dumneavoastră nu sunteți 
bolnavă”, explică Josef Morego. „Sunt detectiv şi 
dumneavoastră sunteți clienta mea. Sunt aici să aflăm 
împreună cauza care vă face viața grea.” 

„N-am auzit niciodată de aşa ceva”, spuse Stefanie. 

„Doriţi totuşi?” 

„Da.” Íi plăcea acest bărbat. Era cu totul altfel decât 
îşi imaginase ea. 

„Foarte bine”, spuse Morego. „Să începem. Am vorbit 
deja cu partenerul dumneavoastră şi acum aş dori să aud 
versiunea proprie asupra poveștii.” 

Stefanie începu să povestească. Morego o iîntrerupea 
doar ocazional, când avea o întrebare lămuritoare. 

„De ce faceţi acel lucru atât de des?”, se interesă el 
când ea termină. 

„Ce anume?”, întrebă Stefanie. 

„Partenerul dumneavoastră spune că faceți mereu 
curățenie.” 

„Cum adică mereu?” 

„Bine, atunci des. De ce faceţi asta?” O privea, 
prietenos şi fără reproş. 

„Este o casă mare şi avem des oaspeți”, explică 
Stefanie. „Chiar trebuie să fie totul în ordine şi asta este 
îndeosebi sarcina mea.” 

„Ce inseamnă des?” 

„Poate de două trei ori pe lună”, răspunse Stefanie. 
„Uneori mai des, alteori mai rar.” 


Morego dădu din cap în semn de înțelegere. „Să 
presupunem că atunci când faceți curăţenie nu este vorba 
despre a curăța. De ce o faceți?” 

Dintr-odată Stefanie simţi un nod apăsător în zona 
gâtului. 

„Nu înțeleg întrebarea.” 

„Dacă pentru o clipă curăţenia nu ar fi importantă, 
care ar fi motivul pentru care o faceti.” 

„Deoarece mă gândesc că trebuie făcută. Aşa cred!” 

„Şi de ce vă gândiţi că trebuie?” 

„Pentru că altfel nu este ca şi cum ... Este o întrebare 
ciudată.” 

„Da, aparent aşa este. Ce sperati prin asta?” 

„Prin curăţenia pe care o fac?” 

Morego aprobă dând din cap. 

„Nu sper nimic”, spuse Stefanie. „Vreau doar să fie 
totul în ordine.” 

„Pentru cine?” 

„Pentru oaspeti.” 

„Si dacă nu a fost anunțată vizita lor?” 

„Chiar şi aşa. Şi pentru noi.” 

„De ce?” 

Stefanie se mişcă fără astâmpăr în fotoliul ei. „Casa şi 
toate acestea reprezintă visul nostru comun şi doresc să 
îmi aduc şi eu contribuţia.” 

„De ani de zile nu aveți o clipă liberă, deoarece 
aceasta este imaginea dumneavoastră despre visul trăit 
împreună?” 

„Este nedrept ceea ce spuneti.” 

„Nu a fost intenția mea. Care este visul 
dumneavoastră personal?” 

„În niciun caz casa. Visul acesta vine din partea lui 
Matthias.” 

Morego dădu din cap. „Și al dumneavoastră?” 


„Mie mi-ar fi şi un apartament suficient. Tot ce îmi 
doresc este să am o relație frumoasă. Îl doresc pe 
Matthias. Doresc apropierea lui şi o relaţie lipsită de griji.” 

„II enervează însă când faceți curăţenie. ” 

„Nu.” 

„Ba da.” 

„EI spune mereu că totul este minunat şi frumos.” 

„Da, aşa spune, dar faptul că faceti permanent 
curățenie îl enervează la culme.” 

Stefanie îl privea neîncrezător pe Morego. 

„Nu am inventat nimic”, adăugă el. „Doar redau ce a 
spus.” 

„Nu mi-am dorit asta”, spuse Stefanie. 

„Bineînțeles că nu. Dar totuşi o parte din 
dumneavoastră doreşte să obțină ceva prin această 
atitudine. Ce anume?” 

Stefanie se gândea. Morego turnă cafea în ceşti, în 
timp ce la fereastră se auzea o vrabie ciocănind în pervaz, 
cerând parcă permisiunea să intre. 

„Cred că fac asta deoarece vreau să fiu lăudată de 
Matthias”, spuse ea într-un final. „Cred că îmi doresc ca el 
să mă perceapă ca fiind o parte importantă din viața lui.” 

„Poate că ştie deja acest lucru”, spuse Morego. „La 
urma urmei, v-a ales pentru o viaţă în doi.” 

„Da, dar cred că eu nu sunt sigură de asta. Nu ştiu 
dacă mă iubeşte.” 

„Cum v-aţi putea da seama de asta?” 

Stefanie ridică din umeri. „După cum recunoaştem în 
general că există iubire, că cel de lângă noi ne place, că ni 
se oferă afecţiune, că petrecem timp împreună.” 

„Bine”, spuse Morego. „Plăcere, apropiere şi timp. 
Credeţi că vă place şi în timp ce faceți curățenie?” 

„Cred că este adeseori enervat.” 

„Simţțiți apropiere în acele momente?” 


„Bineînţeles că nu. În acele momente sunt ocupată cu 
treaba.” 

„Petreceti timp împreună şi în timp ce faceti 
curățenie?” 

„Nu, pentru că atunci se retrage.” 

„O parte din dumneavoastră face deci curățenie din 
dorința de a fi plăcută şi iubită de partener?” 

„Da.” 

„Şi dacă priviți totul mai îndeaproape: aduce făcutul 
curățeniei cu ceea ce vă doriți?” 

„Nu cred.” 

„Aveţi deja o oarecare experiență. Credeţi sau ştiţi 
asta?” 

„Nu ştiu.” 

Morego zâmbi. „Cred că am făcut impreună o 
cercetare destul de bună.” 

Stefanie dădu din cap, oarecum în speranța că prin 
acest gest ceva deranjant va fi îndepărtat. Poate acele 
gânduri tulburătoare. 

„Nu înțeleg”, spuse ea. „Am făcut mereu tot ce mă 
îndepărtează de el?! De ce? Cum se face că nu am sesizat 
nimic?” 

„Nu ați putut sesiza nimic pentru că nu v-aţi imaginat 
nimic în această directie”, explică Morego. 

„Dar de ce am făcut-o ani la rând? Matthias de ce nu a 
spus nimic?” 

„Deoarece nici el nu ştia”, spuse Morego. „Este posibil 
să fi învățat de mică că sunteti plăcută doar atunci când 
sunteți harnică şi cuminte.” 

Stefanie dădu din cap aprobator. „Da, aşa este.” 

„ŞI ați experimentat faptul că veți fi pedepsită sau mai 
puțin apreciată dacă nu sunteți harnică. ” 

Aprobă din nou din cap, simțind totodată cum 
lacrimile începeau să curgă. 


„A fost vreodată suficient ce ati dăruit pentru ca 
iubirea să se manifeste, fără alte pretenții?” 

Ea dădu din cap. 

Morego continuă. „Acum că vă gândiţi în linişte la 
toate acestea, puteti remarca eroarea mentală. Până 
acum exista o latură ascunsă cu convingerile sale. Această 
parte era cea care cârmuia nava.” 

„Care navă?” 

„Aceea a relației de până acum. Și cea a relaţiei 
actuale.” 

„Şi de ce nu a spus Matthias nimic până acum?”, 
întrebă ea, în timp ce luă un şerveţel de hârtie. 

„In ce domeniu lucrează el?”, se interesă Morego, deşi 
era evident că ştia. 

„Este antreprenor.” 

„De ce?” 

„Deoarece este bun în ceea ce face”, explică Stefanie. 
„Are mult succes.” 

„A învățat oare că ceilalţi pot fi conduşi dacă primesc 
o sarcină, fiind în final lăudaţi pentru realizarea ei?” 

„Cu siguranţă este aşa ...” 

„Si doriți să vă laude pentru ceea ce faceți?” 

„Da, deşi nu sunt angajata lui!” 

„Nu despre asta este vorba”, îi explică Morego. „Este 
vorba despre tiparele ascunse, care vă cârmuiesc nava. 
Tiparul dumneavoastră doreşte să fie iubit şi crede că 
lauda înseamnă iubire. Laudele le primim de obicei atunci 
când încheiem ceva cu succes. Făcând curat în casă, 
realizați ceva, pentru care la început ati fost lăudată de 
partener, deoarece considera că este bine.” 

Vrabia ciocăni din nou, iar Morego se opri pentru o 
clipă pentru a sorbi din ceaşca de cafea. Apoi continuă. 

„Tiparul său crede însă că un semn al iubirii este să 
conducă pe cineva spre succes, iar apoi să-l laude. Tiparul 


acesta s-a transformat chiar în meseria lui. A procedat la 
fel şi cu dumneavoastră pentru o perioadă de timp, până 
când la un moment dat hărnicia dumneavoastră a devenit 
deranjantă. Doar în acel moment a remarcat că ceva nu 
este în regulă. Acum se întreabă de ce continuati să faceți 
ceva ce îl deranjează. O perioadă de timp a crezut că 
această curățenie este un semn al ignoranței față de el 
sau, chiar mai mult, că doriţi să-l enervați. ” 

„Nu am intenţionat niciodată asta!” 

„Bineînțeles că nu.” 

„Dar de ce nu mi-a spus niciodată nimic?” 

„Chiar nu a făcut-o?” 

Stefanie încercă să-şi amintească. Şi dintr-odată îşi 
aminti de o serie de situații în care Matthias incercase s-o 
oprească de la curățenie. Din nou şi din nou în diferite 
moduri, ani la rând. 

„Da, a făcut-o”, spuse ea în final. 

„Subconştientul nu reacționează la cuvinte”, spuse 
Morego. „El acţionează după propriile sale convingeri. 
Doreaţi iubire şi făceaţi pentru aceasta curățenie, crezând 
că el va aprecia acest lucru cel mai mult, iar în final vă va 
lăuda. Dar a fi lăudat pentru o realizare nu are nimic de-a 
face cu iubirea. Acesta era doar un tipar ascuns. Aceste 
programe acţionează mereu aşa cum au învăţat la un 
moment dat.” 

„Întotdeauna?”, întrebă Stefanie. „Atunci nu ar mai 
exista un liber arbitru. Nu pot să cred.” 

„Bineînţeles că aveti un liber arbitru”, explică Morego. 
„Dar el se poate decide pentru sau împotriva unei acțiuni 
doar în clipa în care îl recunoaşteți. Atâta timp cât nu ştiţi 
nimic despre el, vor alege convingerile ascunse calea pe 
care să o urmați.” 

Făcu o pauză. 


„Aţi înțeles acum. A realiza ceva nu are nimic de-a 
face cu iubirea. Dacă luați şi acest aspect în considerație, 
relația dumneavoastră poate să-şi reia cursul firesc.” 

„Totul va înceta şi va fi bine?”, întrebă Stefanie. 

„Da, va înceta.” Morego dădu aprobator din cap. „şi 
dacă vă reamintiți impreună de acest tipar şi eroarea din 
spatele său, totul va fi bine.” 


voce 


Sentimentele reciproce se unesc într-o 
poveste 
relaţională. lubirea reciprocă vă uneşte 
în a fi. 
Împreună ele vor constitui ceea ce 
numim relaţie. 
Dacă sunteţi atenţi la ce se manifestă 
şi la felul în care se manifestă, 
totul va decurge într-adevăr bine. 


DE 


AL CINCILEA SECRET 
AL OGLINZII: 


IUBIRE? 


Eliberarea din confuzia că 
„lubirea este ...” 


„Mereu am crezut că 
iubirea este motivul relaţiei noastre. 
Dacă iubirea ne uneşte, 
de ce se petrec toate celelalte?” 


lubirea există. Totodată există ceea ce credem că ar fi 
iubire. Dacă întrebi cinci persoane cum ar defini ele 
iubirea, probabil că vei obţine zece răspunsuri posibile. 
Este evident faptul că sentimentul cel mai râvnit pe 
Pământ nu poate fi definit foarte precis. 

Atunci când doreşti, priveşte pentru o clipă în 
interiorul tău pentru a realiza un mic experiment: Cum ai 
descrie o masă celui care nu a văzut niciuna până acum? 
Incearcă. „O masă este...” 

In continuare: Cum ai descrie iubirea celui care nu o 
cunoaşte? Încearcă. „Iubirea este...” 

Dacă mergeţi să cumpăraţi o masă pentru 
apartament, este destul de greu să găsiţi masa potrivită, 
chiar dacă tu, partenerul şi vânzătorul ştiţi ce este în 
principiu o masă. Cu atât mai greu este să fii de acord cu 
cineva în ceea ce priveşte semnificaţia iubirii şi a relaţiei şi 
să vă construiți viaţa pe acest fundament! Câte 
neînţelegeri pot apărea! 

Aminteşte-ţi din nou cum ai descris iubirea. Au cumva 
legătură unele descrieri de-ale tale cu ideile de 
„comportament” şi „relaţie”? Mulţi oameni îşi pun întrebări 
despre iubire, despre comportamentul altora faţă de ei sau 
îşi amintesc de propriul lor comportament. 

Ce comportament există în cazul iubirii? Şi care nu? 
Cu cât pătrunzi mai adânc în taina cea mai mare a tuturor 
relaţiilor, cu atât mai bine vei înţelege cum s-a născut ea, 
modul în care evoluează şi care este sensul relaţiei tale. 


Dorinţa de „a primi şi a avea” iubire 
constituie adesea o sursă de 
probleme 


Răspunsul majoritar la întrebarea ce aşteaptă fiecare 
de la o relaţie este iubirea. Am putea crede că acest 
răspuns ar explica totul. Dar dacă întrebi mai exact, vei 
afla că există o mulţime de aspecte, uneori chiar 
contradictorii, referitoare la iubire. 

lubirea este un cuvânt simplu, pe care doi oameni îl 
privesc ca fundament şi scop al unei relaţii armonioase - 
deşi fiecare deţine o altă înţelegere despre el. Totodată, 
fiecare va încerca să se comporte astfel încât să-şi creeze 
o idee proprie despre ce înseamnă iubirea şi să ofere 
altora înţelegerea sa despre ea, situaţie ce reprezintă deja 
premisa următoarelor conflicte. 

Este însă cunoscut faptul că, exact acolo unde există 
cele mai mari conflicte, vom găsi şi cel mai mare potenţial 
de vindecare. Dacă privim cum se naşte ideea despre 
iubire, vom înţelege apoi cu mai mare uşurinţă principiile 
ascunse pe care le urmăm, uneori chiar tacit şi inconştient, 
de ce este aşa şi ce are asta de-a face cu noi. 


Joshua explorează iubirea: 
Chemarea 


Imaginează-ţi că putem privi viaţa unui om - să-l 
numim Joshua - retrospectiv, până la începutul vieţii sale 
şi chiar înainte de naştere, în timpul perioadei în care se 
afla în uterul mamei sale. Ba chiar într-o perioadă şi mai 
îndepărtată, până când ajungem în acel loc în care trăia 
Joshua înainte de a fi chemat să însufleţească un mic corp 
în creştere în burta unei pământene. 


Să numim locul de proveniență al lui Joshua „Planeta 
iubirii”. Un loc în care nu există nimic altceva şi este clădit 
doar din iubire. În acel loc Joshua pluteşte, înconjurat de 
lumină, căldură şi într-un deplin sentiment de siguranţă, 
aflându-se dincolo de timp şi fiind îngrijit într-un mod 
atotcuprinzător. 

Intr-o zi, două ființe de pe Pământ se decid să facă un 
copil. Sau chiar fac un copil fără să se decidă neapărat în 
mod conştient pentru asta. Indiferent de caz, în final 
începe să se formeze un corp minuscul în uterul unei 
femei. Acest corp îl cheamă pe Joshua. Chiar dacă nu 
înțelege sau aude prea multe pe Planeta lubirii, el aude 
foarte clar chemarea de pe Pământ. 

Joshua a schimbat după numai câteva secunde 
locația. In loc de lumină, acum este mai degrabă întuneric. 
In loc de linişte, se aud zgomote surde. Şi în loc de 
imensitate, acum totul este mult mai strâmt. 

Fără să ştie încă, Joshua a ajuns pe planeta Pământ. 
Pentru ca această schimbare dramatică să nu-l şocheze, i 
se oferă o perioadă de acomodare, într-un loc cald şi 
protector, asemănător celui de pe Planeta iubirii. 

In săptămânile şi lunile următoare, totul este diferit 
decât era obişnuit, îndeosebi prin faptul că totul a devenit 
simţitor de strâmt şi apăsător. În plus, hrana s-a redus 
considerabil, deoarece Joshua, fiind în creştere, consumă 
tot mai mult. 

Dacă s-ar fi deplasat cu o navă extraterestră, toate 
acestea ar fi un semn sigur că trebuie să se desprindă de 
navă pentru a căuta hrană şi un loc mai potrivit pe planeta 
Pământ. Dar în condiţiile date, Joshua se va naşte ca ființă 
umană. 


Joshua explorează iubirea: 
Sosirea 


Poate ai fost prezent la o naştere sau ţi-o poţi imagina 
din relatări. Perioada de după naştere nu reprezintă doar 
începutul vieţii pământene, ci şi începutul temelor care îl 
însoțesc pe om până în ultima clipă: lipsuri, frică şi relaţiile 
cu ceilalţi. În uterul mamei toate acestea nu existau. Dar 
pe planeta Pământ confruntarea cu toate acestea este 
vitală. 


Ajuns pe Pământ, Joshua începe să experimenteze 
situații cu totul noi. Dacă mintea sa ar funcționa asemenea 
unei minți mature, ar face probabil următoarea afirmație: 
„De când sunt pe Pământ, trăiesc o nouă senzație, pe care 
toate ființele o numesc foame. O alta este cea numită frig. 
Aceste două senzații nu îmi fac deloc bine, iar când devin 
mai puternice, mă pot chiar distruge. Am nevoie urgentă 
de ceva împotriva foamei şi a frigului. ” 

Dacă Joshua este norocos şi totul decurge normal, se 
află imediat în braţele mamei sale, primind tot ceea ce are 
nevoie. Pentru el, aceasta este starea cea mai apropiată 
de cea de pe planeta natală. Să se simtă hrănit, protejat şi 
încălzit sunt pentru Joshua o manifestare a dragostei, aşa 
cum este ea trăită pe Pământ. Sursa acestei forme de 
iubire este, din perspectiva lui Joshua, oarecum 
neobişnuită, deoarece este nevoie de o a doua ființă 
pentru a o împlini. Încă nu ştie că această a doua fiinţă 
este numită „mamă” şi atâta timp cât totul funcționează 
nici nu îşi va face gânduri în această privință. Micul Joshua 
îşi imaginează şi memorează într-un mod cât mai simplu 
cum se simte această sursă a iubirii. Pentru că în 
momentul de față mintea sa are activată doar latura pe 
care ulterior o vom numi subconştient, „sentimentul de 
mamă” va fi înregistrat chiar acolo. 

Joshua explorează iubirea 
„Zâmbeşte sau plângi. Dacă reacţionează, 


atunci îţi oferă iubire.” 


Copilul cunoaşte iubirea, uniunea, legătura plenară, 
căci acestea reprezintă condiţia pe care tocmai a părăsit- 
o. Acum este necesar să cunoască supraviețuirea într-un 
loc cu permanentă concurenţă, riscuri şi lipsuri. Îşi priveşte 
părinţii întrebător: „Ce trebuie să fac, cum trebuie să fiu 
pentru ca voi să mă îngrijiţi? Ca să supraviețuiesc?” 

Părinţii dispun de multe cunoştinţe în acest sens, dar 
în loc de toate acestea doresc să înveţe să iubească din 
nou. Îşi privesc copilul de asemenea întrebători: „Ce 
trebuie să facem pentru a putea vedea iubirea în ochii tăi 
mici?” La modul pragmatic, asta ar suna în felul următor: 
copilul va învăţa tainele supravieţuirii, iar părinţii, tainele 
iubirii. În cadrul întâlnirii dintre două lumi paralele vor 
apărea o serie de confuzii şi greşeli, care vor marca viaţa 
relaţională de mai târziu. 


Joshua are acum câteva zile şi nu se mai află 
neincetat în brațele mamei sale, deoarece ea trebuie să se 
ocupe din nou de treburile zilnice şi de mâncare. Tot ce 
are nevoie pentru a se simţi îngrijit şi iubit nu mai vine de 
la sine. Uneori asta nici nu se petrece imediat, iar în acele 
momente Joshua trebuie să facă ceva în acest sens. 

EI constată repede: „Dacă mă mişc sau Îmi folosesc 
glasul, voi primi mâncare şi căldură. Va trebui să atrag 
atenția asupra mea. Trebuie să mă fac remarcat. In acele 
momente vine şi iubirea.“ 

Funcționează. Cu aceasta prima sa experiență 
referitoare la „Iubire şi relația pe Pământ” este integrală. 
Joshua înregistrează în subconştientul său: „lubirea apare 
atunci când este cald, uscat şi mă simt sătul şi protejat. 
Dacă cineva îmi oferă toate acestea, intru în contact cu 
iubirea. Aceasta este o relație de iubire.” 


Dacă privim cu atenţie, putem remarca că tot ceea ce 
percepe un copil la începutul vieţii nu este doar iubire. 
Este vorba îndeosebi despre „comportament”. lubirea îl 
aduce ea însăşi ca un dar pe Pământ, pentru ca părinţii să- 
şi aducă din nou aminte de asta. În schimb, copilul 
primeşte din partea lor primele experienţe despre cum 
funcţionează viaţa pe Pământ. lar în timpul acestui schimb 
copilul uită tot mai mult de unde provine. 


Deoarece la inceput Joshua are puţine posibilităţi de a 
fi activ pentru a obține iubirea de mamă, atât de necesară, 
natura l-a înzestrat cu un echipament de bază pentru „a fi 
iubit”: ochi mari şi sugestivi, în care majoritatea părinților 
recunosc puritatea şi iubirea, un zâmbet care atinge inima 
celor mai mulți adulți. O guriță dulce, pe care de preferință 
ai săruta-o sau ai hrăni-o. Mâini şi picioare atât de micuţe, 
gingaşe şi delicate, care sunt o minune când le priveşti. Să 
vezi cum îşi începe viața o ființă atât de nevinovată îi 
atinge pe majoritatea adulţilor într-o asemenea măsură, 
încât trezeşte o dorință adânc înrădăcinată în ființa lor: 
„Această ființă mică trebuie protejată.” 

Deşi nu poate face prea multe, Joshua nu este totuşi 
prea defavorizat. Are cel putin unul sau doi adulţi în jurul 
său, care fac tot ce le stă în putință pentru a-i proteja viața 
şi a-i asigura supraviețuirea, chiar şi numai din simplul 
motiv că este atât de dulce şi de neajutorat şi le aminteşte 
ce înseamnă iubirea. Curând apar şi alte comori 
comportamentale care îi asigură supraviețuirea, odată cu 
prima formă de comunicare cu părinţii. Atâta timp cât 
Joshua nu face nimic din propria sa voinţă, el se va face 
remarcat doar prin zâmbet şi relaxare sau prin plâns şi 
nemulțumire. Dacă totul decurge aşa cum trebuie, părinții 
reacţionează şi încep să acționeze, încercând să descopere 
ce îi lipseşte în acele momente. Ceva îi lipseşte! Dar ce? 
Cum se poate afla? Părinţii fac tot ce ştiu şi le stă în 


putință, pentru ca Joshua să râdă din nou şi să fie cuminte 
şi liniştit. 

Poate cunoşti tipul de relaţie în care partenerul 
încearcă permanent să transforme starea de proastă 
dispoziţie a celuilalt într-o stare de bună dispoziţie. In 
acest caz ai redescoperit acum acelaşi tipar subconştient 
în viaţa de adult. A afişa faţă de partener o stare de 
proastă dispoziţie, deşi nu există un motiv anume sau nu 
are legătură cu un comportament greşit din partea 
celuilalt, nu este o pură întâmplare, ci este rezultatul unei 
experienţe foarte timpurii despre cum se poate obţine 
afecțiunea maternă. Proasta dispoziţie este doar un 
instrument, ajutând să semnalizăm o lipsă de afecţiune ce 
urmează să fie înlăturată de persoana care o oferă. 

Ulterior, în viaţa de adult, proasta dispoziţie atrage 
exact opusul, căci majoritatea adulţilor se vor distanţa de 
acea persoană. Această corespondenţă poate fi înţeleasă 
de logica mentală, dar subconştientul celui afectat nu o 
mai poate asimila. Pe termen lung, acesta va căuta să 
interacţioneze cu partenerii care nu doar reacţionează în 
faţa unei stări proaste, oferindu-i atenţie şi îngrijindu-l, ci 
chiar vor menţine relaţia, rămânând alături de el, cu toate 
că proasta dispoziţie continuă să existe. 

PPoe 
Multe dispoziţii sufleteşti există doar din 
speranţa 
că prin intermediul lor vor fi declanşate 


reacţii 
care să asigure comuniune şi control. 


DE 


Joshua explorează iubirea: 
„Caută libertatea. Dacă ţi se acordă, 
atunci este vorba despre iubire.” 


lubirea a fost asociată până acum cu „îngrijirea” şi 
„prezenţa”. lar nemanifestarea iubirii a fost asociată cu 
„lipsuri” şi „absenţe”. Acest lucru l-ai experimentat atât tu, 
cât şi toţi ceilalţi în primele luni de viaţă. Această perioadă 
se ascunde în spatele unui voal, adânc în subconştient, dar 
nimic din toate acestea, nicio experienţă nu este cu 
adevărat uitată. Mintea nu uită nimic, îndeosebi primele 
întipăriri din subconştient. lar dezvoltarea continuă în viaţa 
de adult. i 

Joshua este sănătos şi creşte. Incepe să se mişte 
conştient, şi nu involuntar ca până acum. Cu această 
ocazie descoperă cum funcţionează mâinile şi picioarele şi 
ce poate face cu ele. Odată ajuns aici, se transformă multe 
în viața de familie. Din acest moment apare ceea ce 
numim „educație“. Aceste picioare nu-l pot purta pe copil 
peste tot, iar aceste mâini nu au voie să atingă orice, căci 
viața este plină de primejdii. Din această cauză părinții 
încep să intervină în mişcările lui Joshua, încercând să-i 
influențeze comportamentul. Bineînțeles că au cele mai 
bune intenții, ca să nu se petreacă ceva rău. 

Joshua nu are habar despre toate acestea. Nu ştie 
nimic despre primejdii şi reguli. El urmează doar comanda 
interioară care sună în felul următor. „Cercetează 
posibilitățile corpului şi influența lor asupra mediului 
înconjurător.” Cu aceasta începe pentru Joshua o formă cu 
totul nouă de relație cu părinţii. El işi doreşte ceva, iar 
părinţii fie işi doresc, fie nu-şi doresc acel lucru. Ceea ce 
descoperă Joshua ca fiind „iubire“ sau „absența iubirii” are 
foarte mult de-a face cu „permisiunea ” sau „interdicţia“ de 
a face ceva, cu libertatea sau absența, cu exercitarea 
puterii sau supunerea. Acordarea libertății sau 


permisiunea sunt puse în corelație cu afecțiunea, cu 
iubirea. Interdicţia este asociată - aşa cum mulți părinți 
recunosc - cu respingerea şi rezistența. 


Cunoşti discuţia despre libertate şi constrângere în 
cadrul unui cuplu? Acesta este momentul în care un 
partener începe discuţia dacă şi în ce fel este constrâns, 
discuţie care este în strânsă legătură cu ce a experimentat 
Joshua în etapa descrisă anterior. În cazul în care apare o 
astfel de discuţie, vei sluji subconştientul partenerului fie 
reprezentând figura mamei, fie pe cea a tatălui. Dacă tu 
însuţi lupţi pentru libertate sau supunere, atunci fiinţa 
iubită va reprezenta figura mamei sau a tatălui pentru 
subconştientul tău. 


Joshua explorează iubirea: 
„Impune-ţi propriile reguli. Dacă le urmezi, 
te iubesc.” 


Formarea de bază continuă, timp în care se aşază alte 
pietre de temelie ce contribuie la dezvoltarea relaţională 
ulterioară. 


Joshua creşte, devine mai puternic, mai inteligent şi 
plin de încredere în sine. Relaţiile sale se stabilesc prin 
vizitarea altor familii, prin experiențele de la creşă şi 
grădiniţă. În felul acesta relaționează tot mai des cu cei 
din jur, aplicând tot ce a observat sau a experimentat în 
relația cu părinţii săi. Verifică ce se petrece dacă le 
impune reguli, le interzice ceva celorlați copii sau dacă le 
acordă permisiunea. Întocmai cum făceau părinţii cu el. 
Chiar urmăreşte să ofere mici recompense sau să-i 
pedepsească într-o anumită măsură pe părinții, fraţii şi 
prietenii săi de joacă. Deoarece şi părinții lui s-au 
comportat în acelaşi fel cu el, este convins că acesta este 
modul în care se „stabilesc relațiile” pe Pământ. In tot 


acest timp abia Îşi mai aminteşte de starea de iubire pe 
care o resimțea pe planeta de origine. 

Joshua se antrenează în permanență pentru a-şi 
atinge telurile, chiar şi atunci când partenerul său 
relational nu doreşte asta. El caută să descopere când se 
cuvine să aplice un mod de acțiune plin de diplomație, 
când e nevoie de forță şi capacitatea de a se impune. De 
asemenea, doreşte să afle când se cuvine să fie slab, 
suferind sau să ceară ajutor. Prin intermediul acestor jocuri 
relationale cu cei din jur, Joshua dezvoltă anumite strategii 
de interacțiune pentru viață. Şi işi dezvoltă şi strategiile de 
reacție pentru relațiile de iubire ce vor urma. 

Joshua încearcă să aplice tot ceea ce a învățat de la 
primii săi prieteni de joacă în interacțiunea cu părinții. 
Observă că ambii nu sunt o singură entitate cu o singură 
opinie, ci două ființe distincte, având uneori chiar opinii 
diferite. Şi destul de curând află: „Dacă actionez 
corespunzător la momentul potrivit fată de unul dintre 
părinţi, voi obține sigur şi rapid tot ce-mi doresc, decât 
dacă aş lăsa totul la voia întâmplării. ” 

Deoarece nu este nevoie de prea multe în viaţă, 
exercițiul ar fi rapid încheiat. Din acest motiv Joshua aplică 
strategiile şi atunci când de fapt nu are nevoie de nimic. El 
testează modul în care îi poate mobiliza pe ceilalţi să 
reacționeze aşa cum doreşte. Nu pentru că este necesar, 
ci pentru că aşa vrea el. 

Sensul unei astfel de acţiuni nu se află în țelul propus, 
astfel încât părinții lui Joshua vor remarca destul de curând 
că el îşi pierde tot interesul pentru cadouri sau permisiuni 
odată ce le obține. 

Ziua în care mama lui Joshua aşază pe masă tortul 
pentru aniversarea lui de 6 ani marchează totodată 
sfârşitul educației sale relationale. Din acest moment el 


face apel la cunoaşterea înregistrată în subconştient în 
timpul celor 6 ani. 


Probabil ai avut parte de relaţii şi interacțiuni în care 
aveai sentimentul unei continue lupte pentru a atinge 
anumite țeluri sau poziţii. Ca şi cum ar fi necesar să oferi 
celui de lângă tine ceva anume pentru a obţine ceva. 
Poate ai avut senzaţia că ai rămas cuiva dator pentru ce ți- 
a oferit, că trebuie să fii vigilent în faţa unor manifestări 
ascunse şi că nu ai voie să slăbeşti rezistenţa, pentru a nu 
aluneca într-o poziţie inferioară. In cazul în care apare 
această senzaţie, atunci subconştientul partenerului nu te 
priveşte de la egal la egal, ci ca pe un convieţuitor pe 
teritoriul său. In acele momente vorbim despre drepturi, 
ierarhii, beneficii sau împlinirea dorințelor. 

Intre timp Joshua este departe de starea de 
neajutorare a primelor zile şi luni de viață. Până acum el a 
experimentat trei tipuri de relație, întipărite adânc în 
subconştientul său. Joshua a învățat că iubirea sau 
absența iubirii umane pot fi citite şi măsurate prin 
intermediul a trei moduri comportamentale importante: 


e A avea grijă şi a fi prezent pentru celălalt, respectiv a nu 
avea grijă şi a nu fi prezent pentru el. 

e Acordarea unor permisiuni sau a libertății, respectiv 
interdicția şi absența libertății. 

e implinirea dorințelor şi a se lăsa ghidat, respectiv 
neîmplinirea dorințelor şi a nu se lăsa ghidat. 


Joshua explorează iubirea: 
„lubirea este atunci când ...” 


Nimic din ceea ce a trăit Joshua până acum nu a fost o 
greşeală. O trecere rapidă în revistă a evoluţiei umane a 
reprezentat o educaţie vitală pentru şederea lui pe planeta 


Pământ. Tot ceea ce a experimentat s-a petrecut într-un 
mod oarecum asemănător atât în viaţa ta, cât şi în viaţa 
celor de lângă tine, iar modul detaliat în care au decurs 
evenimentele şi toate experiențele  înmagazinate, 
corespunzătoare diferitelor necesități de dezvoltare, au 
contribuit la formarea propriei tale individualităţi. La fel s-a 
petrecut şi în cazul partenerului tău şi al tuturor celor pe 
care îi atragi în viaţa ta. 

„Cum ai experimentat libertatea? Cum ai reacţionat la 
greşeli? Cum ai perceput apropierea cuiva sau absenţa sa? 
Ce reprezintă iubirea pentru tine?” Vă puteţi pune toate 
aceste întrebări reciproc. Ele reprezintă întrebări cheie 
care oferă înţelegere şi comuniune şi care înalţă relaţia pe 
un nivel superior. 


Când devine totul problematic? 


De ce în final apar atât de multe probleme, deşi 
primim o educaţie de bază oferită cu cele mai bune intenţii 
din partea părinţilor? Pentru că noi oamenii suntem 
singurele fiinţe de pe planetă care şi-au dezvoltat 
capacitatea de a se gândi la iubire şi de a reflecta asupra 
ei. Doar noi ne punem întrebarea: „Este aceasta iubire? 
Dacă nu, atunci ce este ea?” 

lubirea este şi o binecuvântare, şi un blestem. 
Blestemul constă în străduinţe, suferinţe şi necazuri care 
apar în timp ce o căutăm. Binecuvântarea provine din 
posibilitatea de a ne dezvolta nelimitat şi de a dobândi o 
mare cunoaştere, mai ales în ceea ce priveşte înţelegerea 
originii noastre reale, trăită ca o experienţă personală. 


Modul în care confuzia „lubirea este ...” 
ghidează relaţia 


Probabil în timp ce ai urmărit povestea vieţii lui Joshua 
ai remarcat că majoritatea adulţilor acţionează în relaţiile 
lor de „iubire” conform celor trei experienţe de bază. 
Indiferent de modul intelectual şi cugetat în care îţi 
vorbeşte cineva despre iubire şi relaţie, el tot nu-i va 
înlătura întipăririle timpurii din subconştient. Ele se pot 
vindeca doar clipa în care devin active şi întâlnesc un mod 
comportamental nou şi necunoscut: înţelegerea, absenţa 
scutului protector, existenţa necondiționată, stima şi 
acceptarea iubirii unui partener conştient. Acest partener 
poţi fi chiar tu. 

Dacă remarci la cel de lângă tine sau chiar la tine un 
comportament neaşteptat, poţi să descoperi în primul rând 
cine acţionează şi conform căror percepții asupra iubirii. 
Următoarea corespondenţă te poate aduce pe calea 
corectă: dacă în cadrul unei relaţii cineva caută iubirea, va 
realiza de regulă două lucruri fundamentale: 


e Va acţiona conform propriilor credinţe despre iubire, 
sperând că celălalt va acţiona la fel 

e Va acţiona după propriile reguli, pentru a primi iubire ca 
o reacţie sau o recompensă. 


Tot ce mai rămâne acum de făcut este să recunoşti, în 
funcţie de tiparele din copilărie, ceea ce ai înţeles tu sau 
fiinţa iubită ca fiind iubire. Prin intermediul acestei 
recunoaşteri vei descoperi la modul practic toate tiparele 
comportamentale din cadrul relaţiei. Vei descoperi, de 
asemenea, legătura ta cu toate acestea şi căile de 
rezolvare. 


Între timp Joshua a crescut. Datorită experienţei 
acumulate, s-a gândit mult la ce înseamnă o relație, a 
făcut un schimb de opinie cu ceilalți, a auzit unele lucruri 
sau a citit despre ea şi chiar a experimentat-o în cadrul 
unor relații de iubire. Unul dintre avantajele maturizării 


constă în faptul că experiențele noi nu mai sunt 
înregistrate în subconştient, ci în acea parte a mentalului 
care poate fi uşor accesată. Adult fiind, Joshua se poate 
gândi în permanenţă la asta şi poate determina apariția de 
noi dorințe, planuri şi moduri de acțiune. Acest aspect este 
valabil şi în cazul iubirii şi al relațiilor. Acum el dispune şi 
de o ultimă sursă importantă de idei despre iubire: mintea 
analitică. 


Depozitul informațional pentru 
esența iubirii 


Fiecare fiinţă deţine trei spaţii de depozitare pentru 
subiectul „Ce înseamnă iubirea?” Ele sunt reprezentate de 
conştiinţa de veghe, subconştient şi suflet. In fiecare dintre 
aceste trei spaţii se regăseşte o altă conştiinţă a iubirii. 


Starea de veghe - dorinţe, închipuiri 
şi aşteptări de la iubire 


Experimentul anterior în cadrul căruia imaginea unei 
mese a fost asociată cu iubirea s-a realizat în stare de 
veghe. În cadrul acelor vizualizări ţi-ai imaginat ce ar 
putea însemna iubirea, încercând totodată să transpui asta 
cât mai bine în cuvinte. Probabil nu a fost perfect chiar din 
prima încercare, dar poţi afirma: „Am trăit anumite 
experienţe şi am unele reprezentări despre ce ar putea 
însemna iubirea.” Acestea sunt propriile idei şi țeluri 
propuse în legătură cu iubirea. Deoarece conştiinţa din 
starea de veghe şi-a propus să atingă anumite țeluri, ea va 
manifesta anumite forme comportamentale ce vor 
contribui la realizarea lor. Într-un cadru relaţional aceasta 
va fi prima formă de putere: 

Puterea propriilor închipuiri. 

Subconştientul - 
Experiențele anterioare, tiparele 
şi aşteptările inconştiente de la iubire 


A existat o perioadă în care nu ai avut posibilitatea să 
te gândeşti sau să reflectezi, şi cu toate acestea ai 
experimentat dinamica relaţională. 

După cum am putut vedea în cazul lui Joshua, există 
deja din momentul naşterii alţi semeni în jurul nostru, iar 
interacţiunea cu fiecare marchează momentul naşterii unei 
relaţii noi. Nimic din ceea ce se petrece în primii ani de 
viaţă nu este privit la modul critic. Fiecare situaţie este 
percepută, înregistrată şi catalogată sub forma: „Aceasta 
este o relaţie.” În cazul în care interacţiunea se realizează 
cu persoane apropiate precum mama, ea va fi catalogată 
sub forma „aceasta este iubire”. 

Fiind adult, nu îţi vei mai aminti evenimentele din 
prima etapă a copilăriei, iar părinţii au dat de mult uitării 
evenimentele mai mult sau mai puţin importante care te- 
au marcat. Cu toate acestea, nimic nu se uită, ci devine 
invizibil. Astfel ia naştere a doua formă de putere, pe care 
o urmăm cu toţii: 

Puterea tiparelor subconştiente. 

Sufletul - 
cunoaşterea spirituală despre 
esenţa reală a iubirii 


Ceea ce reprezintă iubirea cu adevărat ştie acea parte 
din tine pe care o numim suflet. Ea nu depinde de imagini 
şi nici de impresii din copilărie. Sufletul tău este atât de 
aproape de sursa atotcreatoare, încât el cunoaşte esenţa 
iubirii într-un mod foarte pur şi neafectat. Am putea spune 
că sufletul are un braţ întins spre creator, iar celălalt spre 
tine. Un copil se naşte cu această cunoaştere despre 
esenţa iubirii, fiind motivul pentru care părinţii pot vedea 
în ochii lui „iubirea pură”. Ceea ce văd ei nu este o 
închipuire, ci purul adevăr, reamintindu-şi în acest fel de 
ea. Această realitate îi atinge în profunzimile inimii, fiind 
astfel capabili să experimenteze cea de-a treia formă de 
putere pe care o urmăm într-o relaţie: 

Reamintirea originii. 

Fiinţa umană şi cele trei țeluri - 
o confuzie preprogramată 


Preconcepţii mentale, întipăriri subconştiente şi 
sufletul - aceste trei mari forțe determină cea mai mare 
parte din comportamentul tău şi al partenerului tău, ceea 
ce poate să conducă la o mare confuzie, neclarităţi şi o 
schimbare continuă a direcţiei. 

De exemplu: Cineva te iubeşte fără măsură, pentru că 
sufletele se iubesc între ele. Această stare este percepută 
de amândoi şi vă uneşte. La nivelul corpului fizic, sufletul 
se află localizat în regiunea inimii, astfel încât mulţi percep 


legătura dintre ei exact în această zonă, numind-o 
„legătura inimii”. 

Cel de lângă tine poate să urmeze anumite țeluri 
personale, care provin din propriile sale aspirații şi dorinţe. 
Este de asemenea posibil să îi placă un anumit gen de 
femeie sau bărbat sau un anumit comportament pe care 
tu nu îl manifeşti, poate chiar un anumit tip de relaţie care 
ţie nu îţi este specific şi nu doreşti să îl împărtăşeşti. În 
acest caz te-ai simţi expus în faţa anumitor aşteptări şi 
condiţionări ascunse, fiind nevoit să manifeşti sau să 
împlineşti ceva ce în realitate nu te reprezintă. 

În al treilea rând, pe lângă comuniunea sufletească şi 
dorinţele proprii, cel de lângă tine mai poate fi determinat 
în acţiunile sale de anumite impresii şi tipare, care în 
momentul unei apropieri prea mari induc, în mod reflex şi 
inconştient, o nouă îndepărtare. Acest lucru este posibil, 
chiar dacă ulterior ar fi regretat. Probabil vei considera 
asta o incapacitate de a se abandona. 

Acum că ai cunoscut cele trei surse informaţionale 
despre iubire, îţi poţi explica mai bine anumite atitudini din 
relaţiile anterioare. 

Pentru a te apropia de posibilitatea apariţiei anumitor 
transformări, vom prezenta în continuare cele mai 
frecvente zece impresii şi confuzii despre iubire. 


Cele zece mari confuzii despre iubire 
şi vindecarea lor 


Copiii sunt uniţi de la naştere cu părinţii printr-un 
cordon al iubirii. Chiar dacă părinţii nu percep existenţa 
acestui cordon, copiii îl percep totuşi ca pe o profundă 
legătură. In acelaşi timp, ei percep şi viaţa concretă, 
educaţia, comportamentul părinţilor în viaţa de zi cu zi. 


Dacă în timpul căutării cauzelor doreşti să eviţi 
judecata şi catalogarea involuntară a anumitor situaţii din 
copilărie, poţi defini tot ce s-a petrecut în primii ani de 
viaţă ca reprezentând „condiţiile preliminare”. Din această 
etapă aţi tras şi tu, şi partenerul tău anumite concluzii, v- 
aţi format strategii şi reflexe comportamentale pentru 
relaţii. De aceea confuziile următoare nu reprezintă greşeli 
sau deficiențe umane, ci impresii şi tipare 
comportamentale create în decursul vieții. 


Prima confuzie: 
„Trebuie să te străduieşti 
pentru a obţine iubire” 


„La un moment dat partenerul meu va 
trebui să mă 
remarce! Trebuie doar să continui în 
acelaşi mod şi 
să fiu eficientă. În momentul în care va 
remarca asta, 
îmi va oferi iubire. Trebuie să fiu harnică 
într-un mod 
foarte vizibil.” 


În povestirea „Marea curăţenie” Stefanie a intrat pe 
neobservate şi fără să intenţioneze într-o stare de eficienţă 
continuă, ceea ce în final i-a afectat nu doar sănătatea şi 
munca, ci şi relaţia de cuplu. 

De ce a acţionat în acest fel, încât a trezit în iubitul ei 
chiar contrariul stării de iubire? Pentru că în perioada 
copilăriei primea mereu cuvinte de laudă când era 
eficientă. Stefanie nu era interesată de scopurile atinse 
prin munca pe care o efectua. Subconştientul ei era 
interesat doar ca Matthias să-i remarce hărnicia. 

Ce fel de partener ar atrage acest tipar? Care tipare 
se potrivesc cu ale noastre? Tiparele caută în permanenţă 


coechipieri. De aceea ideea cum că „iubirea este 
echivalentă cu eficienţa” l-ar putea atrage pe cel al cărui 
tipar ar răspunde: „Sunt de aceeaşi părere.” 

Pentru această convingere ar putea exista trei motive: 


e Frica de abandon: „Foarte frumos că eşti aşa harnică, 
încercând să te faci prin asta plăcută. Cât timp acţionezi 
în felul acesta, eşti ocupată. Şi cât timp văd că te 
străduieşti, ştiu că nu mă vei părăsi.” 

e Siguranţă prin asemănare: „Este bine că eşti harnică, 
căci şi eu sunt la fel. Acest aspect îl resimt ca pe o 
legătură profundă, ce dă un sens relaţiei.” 

e Salvator şi salvat: „Ştiu că este bine pentru tine să fii 
harnică. Astfel ai un scop şi un sens, un loc alături de 
mine şi locul tău în viaţă. Ţine-o tot aşa!” 


Cei care trăiesc conform principiului că „lubirea 
înseamnă eficienţă” atrag în viaţa lor acei parteneri prin 
care se simt observați, evaluaţi şi controlaţi. Acest aspect 
ar fi normal dacă am vorbi de subalterni harnici care atrag 
superiori pe măsură. Dar într-o relaţie de iubire împărţirea 
rolurilor nu trebuie să se producă în acest fel. 


Aspectele prin care ţi se dezvăluie 
confuzia că: 
„lubirea înseamnă eficiență” 


Cineva care are întipărită această confuzie în 
subconştient tinde să-şi accentueze propria valoare pentru 
partener. El exclamă: „Priveşte-mă cât sunt de bun şi de 
harnic!” 

Dacă tu însuţi ai trăit senzaţia că nu eşti destul de bun 
pentru cineva sau ceva anume, atunci a acţionat şi în tine 
confuzia că „iubirea înseamnă eficienţă”. Poate îți 
aminteşti că în acele momente nu ai fost capabil să 


recepţionezi iubirea şi toate asigurările persoanei de lângă 
tine. Întotdeauna a rămas o parte care credea că: „Sigur 
nu este aşa cum spune.” 

La un moment dat ai fost probabil părăsit, ceea ce a 
susţinut convingerea că în cadrul acelei relaţii „nu ai făcut 
ceva destul de bine.” Din pricina acestei experienţe ţi-ai 
creat o strategie ascunsă pentru viitor. „Dacă descopăr ce 
îi place iubitului şi ce reprezint eu pentru el sau ce 
aşteptări îi împlinesc, cu siguranţă mă va privi ca fiind de 
valoare, va dori să mă păstreze şi nu mă va părăsi.” 

Printre indiciile că partenerul încearcă să se facă 
plăcut pentru tine am putea aminti: 


e Fiinţa iubită este în permanenţă ocupată să facă ceva, 
chiar dacă din punct de vedere obiectiv acest lucru nu 
este necesar. Ea va avea mereu grijă ca tu să remarci 
acest aspect. 


e Fiinţa iubită doreşte mereu să fie lăudată pentru tot ce 
face sau ce este. Bineînţeles că nu este greşit să lauzi, 
să susţii şi să oferi consideraţie partenerului. Dar în 
momentul în care acţionează un tipar, vei avea senzaţia 
că persoana de lângă tine doreşte mereu să 
demonstreze ceva, pentru a obţine cuvinte de laudă. 
Indiferent de cât de mult o lauzi, ea nu va fi niciodată pe 
deplin mulţumită. 

e Fiinţa iubită se va simţi în permanenţă pusă pe acţiune, 
chiar şi atunci când nu este nimic de făcut. Probabil chiar 
va încerca să te dinamizeze şi pe tine, deoarece nu a 
înţeles până acum că două fiinţe pot fi împreună 
necondiţionat, fără a face ceva anume, şi cu toate 
acestea să continue să se iubească. 

Lauda nu înseamnă iubire. 


Lauda este o simplă laudă. 
DE 


Cum apare constrângerea că 
„lubirea înseamnă eficiență” 


Unii părinţi au învăţat că trebuie să fie în permanenţă 
harnici şi eficienţi dacă vor să aibă o viaţă frumoasă. Din 
acest motiv îşi educă copiii conform principiului eficienţei 
şi al răsplatei. Lauda reprezintă o expresie a confirmării 
comportamentului copilului. In schimb,  mustrarea 
reprezintă o respingere directă. Astfel, copilul va urmări în 
permanenţă să obţină doar cuvinte de laudă, evitând 
totodată orice formă de ceartă. Va face tot ce îi stă în 
putinţă pentru a împlini aşteptările. lar părinţii sunt 
convinşi de metodele lor educaţionale şi continuă să 
acţioneze în acelaşi mod. 

În cazul în care aşteptările nu sunt împlinite, lipsa 
laudei poate lua forme diferite. Pe lângă bine cunoscutele 
pedepse, există şi pedeapsa prin ignorare. Pentru un copil 
această formă este deosebit de traumatizantă, căci atunci 
când este ignorat are senzaţia că „nu există”. Ca şi cum 
părinţii l-ar lăsă să moară din punct de vedere emoţional. 

In cazul în care cineva s-a confruntat cu o astfel de 
situaţie, va trăi ca adult, permanent şi la modul 
inconştient, teama de a fi ignorat. Pentru ca această 
teamă să nu învingă, cel afectat va face tot ce îi stă în 
putinţă pentru a se face remarcat. Mulţi dintre cei care 
devin figuri publice au fost lăudaţi sau pedepsiţi, copii 
fiind, prin laude, respectiv ignorare. Ei continuă să caute 
confirmări, doar că într-un cadru mai mare. 

Conexă cu eroarea că „iubirea înseamnă eficienţă” 
este adesea şi tematica „greşelii”. Din perspectiva 
părinţilor caracterizați de eficienţă, a greşi este în mod 


cert un motiv pentru mustrări. Copiii vor crede în acest caz 
că „a face greşeli” va atrage după sine absenţa iubirii. A 
creşte, a învăţa şi a se dezvolta sunt în mod cert corelate 
cu a greşi, motiv pentru care unui copil îi va fi greu pe 
termen lung să se comporte astfel încât să nu se confrunte 
la un moment dat cu absenţa iubirii. 

Acest coşmar al „fiinţei umane pline de greşeli” va 
continua să existe la nivel subconştient. Sentimentele îl 
avertizează mereu că ceva ar putea decurge greşit. O 
decizie greşită ar putea declanşa o catastrofă. A face 
greşeli la serviciu ar duce la o concediere - o altă formă de 
absenţă a iubirii. În cadrul unei relaţii, greşelile vor atrage, 
ca manifestare a absenței iubirii, despărţirea. Chiar şi pe 
calea spirituală, unii oameni trăiesc după conceptul că 
Dumnezeu pluteşte deasupra lor, aşteptând doar 
momentul în care ei să greşească, pentru a-i pedepsi. Mai 
mult, mai eficient şi fără greşeli! Persoana în cauză se va 
afla într-un circuit nesfârşit, căci dacă eficienţa este privită 
drept un ţel, atunci ea nu va fi atinsă niciodată. 

Tiparul ascuns nu este capabil să recunoască 
nonsensul acestor manifestări şi credinţe. Deoarece un 
tipar nu poate să se gândească la sine însuşi, fiecare 
respingere sau greşeală reprezintă o motivaţie în plus de a 
deveni şi mai buni. Toate acestea se petrec pentru a 
obţine pacea eliberatoare printr-o recunoaştere plină de 
iubire. Acest aspect nu se va concretiza însă niciodată, 
deoarece în acest cerc vicios nu va exista niciun ţel, şi 
niciun sfârşit. 


CALEA SPRE ILUMINARE 


Un discipol tânăr şi silitor îşi întâlneşte într-o bună zi 
maestrul şi îl întreabă: „Maestre, cât timp va dura până 
când voi atinge starea de iluminare?” 


„Probabil zece ani”, îi răspunde maestrul. 

„Dar sunt bun şi rapid”, insistă discipolul. 

„În cazul acesta probabil douăzeci de ani”, spuse 
maestrul. 

„Dar sunt dispus să dau totul. Cât timp va dura dacă 
mă străduiesc cu adevărat?” 

„Atunci cel puțin patruzeci de ani.” 


Modul în care se împlineşte tiparul 
prin sine însuşi 


Dacă în subconştient există convingerea că „iubirea 
apare atunci când voi atrage atenţia asupra mea prin 
eficienţă”, respectiva persoană se va strădui în 
permanenţă să iasă în evidenţă în mod pozitiv. Dacă 
această însuşire l-a impresionat pe partener la începutul 
relaţiei, fiind totodată atras de ea, mai târziu ea poate 
deveni o piatră de încercare. La un moment dat, el poate 
chiar să-şi pună întrebarea: „Cum aş putea opri goana 
continuă, eficienţa şi modul greşit de a gândi?” Poate că la 
începutul relaţiei a existat tendinţa de a-şi lăuda 
partenerul în speranţa că se va linişti. Dar tiparul 
inconştient al celui lăudat va înţelege doar că strategia sa 
funcţionează şi va continua în aceeaşi manieră. „Am 
reuşit. Mă remarcă şi mă iubeşte. Sunt pe calea cea bună.” 

În continuare, partenerul va încerca probabil să ignore 
dovezile aduse prin realizări. Tot din comportamentul 
părinţilor însă tiparului îi este cunoscut şi acest mod de a 
acţiona, fapt ce reprezintă un stimul în plus pentru a 
deveni şi mai bun. „Încă nu m-am străduit destul de mult. 
Nu am fost suficient de bun. Dacă devin mai bun, cu 
siguranţă mă va remarca şi mă va iubi.” 

lată modul în care se derulează spirala realizărilor, 
care continuă până în momentul în care partenerul ajunge 
la o stare de saturație, distanţându-se treptat. Poate el va 


scurta timpul petrecut împreună, va deveni dintr-odată 
foarte ocupat sau va găsi motive pentru a fi singur. Chiar 
şi după despărţire tiparul celui ghidat de realizări se va 
învinovăţi de eşecul relaţiei. 


Oglinda comportamentală: 
Ce poti învăţa din această situaţie 


Prin tiparul „iubirea înseamnă eficienţă” cel în cauză 
va prelua un anumit rol, iar tu ca partener vei fi nevoit să 
preiei rolul opus. Dacă nu veţi remarca la timp ce se 
petrece, veţi ajunge în poziţia în care pe termen lung nu 
va mai fi posibilă o relaţie de la egal la egal. Căci tu, fiind 
cel care laudă, vei prelua rolul mamei, în timp ce 
partenerul va acţiona din poziţia copilului. Într-o astfel de 
constelație vei pierde treptat consideraţia faţă de cel de 
lângă tine. lar partenerul, jucând rolul copilului, îşi va 
pierde consideraţia faţă de el însuşi. 

La început, tiparul apare ocazional şi dispare la fel de 
repede, motiv pentru care nu va fi remarcat. În cadrul unei 
relaţii de lungă durată acest aspect va fi însă mai evident, 
căci cel afectat va fi din nou dornic de iubire şi apropiere. 

Dacă doreşti să înţelegi ce se petrece, întreabă-te de 
ce participi involuntar la această distribuţie involuntară a 
rolurilor. Probabil există o parte ascunsă în subconştientul 
tău care nu doar cunoaşte foarte bine rolul tatălui sau al 
mamei care laudă, ci îi şi place să joace acest rol. De ce? 
Care sunt sentimentele care atrag această parte? Posibil 
să fie starea de superioritate şi putere sau sentimentul de 
siguranţă că nu vom fi abandonaţi, atâta timp cât avem în 
vedere strădania partenerului de a ne fi pe plac. Totodată 
poate fi posibil disprețul sau neînţelegerea faţă de acest 
comportament, aşa cum au fost resimţite în momentul în 
care propria mamă acţiona la fel pentru a se face plăcută 
în faţa soţului ei. Subconştientul cunoaşte toate aceste 


sentimente şi senzaţii, care au contribuit la reproducerea 
unei relaţii asemănătoare. 


Soluţia: 
Ce poti face ca partener în această situaţie 


Orice tipar devine mai puternic atunci când îşi găseşte 
contrapartea. De îndată ce ai înţeles ce se petrece şi 
recunoşti rolurile pe care tu şi partenerul tău le-aţi preluat 
în mod involuntar, vei fi capabil să renunţi la propria 
contribuţie în acest joc. 


e NU SLUJI TIPARUL: În cazul în care partenerul este prins 
în eroarea mentală că „iubirea înseamnă eficienţă”, 
arată-i în toate modurile posibile că îl iubeşti, oferindu-i 
totodată atenţie şi apropiere. Dar nu şi prin stimularea 
eficienţei şi prin mustrarea pentru greşeli aparente, căci 
ambele ar reproduce atitudinea mamei sau tatălui. 

e AMINTEŞTE-ŢI DE IMPORTANŢA LUI „AICI” ŞI „ACUM: 
Partenerul tău este adult şi nu are nevoie de părinţi 
adoptivi în relaţia de cuplu. El te priveşte de la egal la 
egal, urmărind astfel să îndepărteze treptat amprenta 
relaţională marcată de relaţia cu părinţii. Aminteşte-ţi că 
sunteţi adulţi şi vă împărtăşiţi viaţa ca parteneri egali. 
„Suntem mari, independenţi şi ne-am ales în mod 
conştient. Nimeni nu trebuie să demonstreze ceva celui 
de lângă el.” Aceasta ar fi o atitudine interioară corectă, 
care îi oferă partenerului un sprijin sănătos şi valoros. 

e IUBEŞTE-ŢI COPILUL INTERIOR: Dacă remarci în tine 
existenţa tiparului „Iubirea înseamnă eficienţă”, încearcă 
să stopezi tu însuţi manifestarea lui. Invocă lăuntric 
imaginea copilului care ai fost şi care a căutat în 
permanenţă să se facă plăcut în faţa părinţilor. Devino 
apoi conştient de existenţa ta în AICI şi ACUM şi prezintă- 
i copilului interior realitatea: „Priveşte. Aşa arată 


realitatea astăzi. Nu mai eşti copil şi nu mai trebuie să 
faci ceva pentru a atrage iubirea. Acum eşti adult şi nu 
mai eşti nevoit să lupţi pentru iubire şi recunoaştere. 
Căci nu mai este vorba despre iubire dacă trebuie să 
lupţi pentru ea.” Această atitudine îţi poate oferi o nouă 
şi adecvată direcţie. 


DDOS 


Subconştientul va reproduce 
întotdeauna 
situațiile pe care le cunoaşte cel mai 
bine. 
Chiar dacă nu ne dorim asta. 
Odată ce recunoşti, înţelegi şi observi 
modul în care acţionează, el va înceta. 


DE 


A doua eroare: 
„lubirea înseamnă libertate” 


„Să împlineşti aşteptările altora trezeşte 
sentimente 
neplăcute. În niciun caz nu putem vorbi 
despre iubire. 
Iubirea reprezintă opusul tuturor 
aşteptărilor. 
Iubirea înseamnă să oferi libertate, de 
aceea trebuie 
să fiu atent să-mi protejez liberatea.” 


Sufletul caută ceea ce minţii probabil i se pare 
imposibil: o comuniune plenară în timp ce există o 
libertate totală. Dar cum poate fi aşa ceva posibil? Mintea 
îşi poate aminti multe situaţii din viaţă în care legătura cu 
o altă fiinţă i-a îngrădit într-o mare măsură libertatea. 


Au fost atât de multe obligaţii exprimate şi 
neexprimate. A existat responsabilitate. lar în final au 
dispărut atât iubirea, cât şi bucuria. Din acest motiv 
mintea spune astăzi: „Te rog nu mă mai lega.” lar iubirea 
spune în continuare: „Te rog, permite această legătură.” 

Din această situaţie contradictorie se poate naşte un 
puternic conflict interior. Dacă el devine pe nesimţite 
autonom, va atrage după sine relaţii dureroase, pe care nu 
ni le-am dorit până acum. 


Cum recunoşti eroarea că 
„lubirea înseamnă libertate” 


O VERBALIZAREA: În general recunoşti o persoană care nu 
şi-a rezolvat conflictele interioare atunci când vorbeşte 
permanent despre ele sau când încearcă să-i convingă 
pe cei din jur de opiniile sale. Această situaţie este 
normală, căci mintea testează rezonanţa celorlalţi, 
pentru a afla dacă se află pe calea cea bună. Putem 
chiar să afirmăm că ea realizează un sondaj de opinie, în 
speranţa obţinerii unor confirmări. „Dacă reuşesc să-i 
conving pe cei din jur, probabil am dreptate. Convingând 
mai mulţi, cu siguranţă am dreptate.” În cazul ideii că 
„iubirea înseamnă libertate”, libertatea devine brusc o 
temă activă în cadrul relaţiei. Asta şi pentru că iubirea 
este o noţiune pe care mintea cu greu o înţelege. 
Cercetarea prin gândire, punere în practică şi discuţii 
pentru a te autoconvinge poate dura o bună perioadă de 
timp. Uneori chiar o viaţă întreagă. 

e DEMONSTRAŢIA: A demonstra că iubirea înseamnă 
libertate sau a pretinde aceasta de la cei din jur 
reprezintă o altă caracteristică a erorii mentale că 
„iubirea înseamnă libertate”. Adeseori, partenerul îşi 
oferă consimțământul, deşi nu utilizează această 


realitate în mod plenar, în timp ce tu o faci 
necondiţionat. 


e SUFERINŢA: Caracteristica cea mai simplă şi uşor de 
recunoscut a erorii mentale că „iubirea înseamnă 
libertate” apare atunci când unul sau ambii parteneri 
suferă. Gelozia, tristeţea, singurătatea, inimile frânte sau 
senzaţia că „ceva nu este în regulă” sunt semne 
evidente că relaţia este condusă de un tipar ascuns. 


voce 


Dacă o idee relaţională cauzează 
suferinţă 
într-unul sau în ambii parteneri, 
atunci nu poate fi vorba de iubire. 

Cum se naşte eroarea că 
„lubirea înseamnă libertate” 


Să ne reamintim etapa în care Joshua a început să 
descopere ce poate face cu mâinile şi picioarele, cât de 
repede poate să alerge şi cum să apuce diverse lucruri. 
Felul în care a perceput acele etape a pus totodată în 
discuţie tema libertăţii. A fost el oare mereu supravegheat, 
chemat şi controlat? Dacă este aşa, acum, fiind adult, 
probabil va dori să trăiască opusul acelor experienţe. În 
acelaşi timp va avea tendinţa să-şi supravegheze şi 
controleze partenerul de viaţă, acţionând conform motto- 
ului: „Mie îmi este permis, tu însă mai bine să nu acţionezi 
în felul acesta.” 

Dacă îl întrebi pe Joshua care este motivul ideii sale 
de libertate, probabil va menţiona existenţa anumitor răni 
din relaţiile anterioare de iubire. „Dacă vorbim doar despre 
obligaţii, împlinirea lor şi legături subtile, toate acestea se 


află în afara iubirii. Eu îmi doresc însă să experimentez 
iubirea. Din acest motiv am nevoie de o relaţie fără 
obligaţii, împlinirea aşteptărilor şi fără legături.” 


Cum se autointreţine tiparul 


Eroarea că „Iubirea este libertate” se exprimă astfel: 
„Vreau să fiu liber, fără legături şi să fac tot ce vreau.” ŞI 
exact aşa se şi întâmplă. Acest gen de relaţie nu va 
funcţiona, iar cel în cauză va sfârşi prin a fi din nou singur, 
aparent liber şi făcând tot ce doreşte. Cu toate acestea, el 
nu va găsi însă iubirea. 


DECIZIA 


Douăzeci de călugări şi o măicuță, pe nume Eshun, 
practicau meditaţia sub îndrumarea unui maestru Zen 
renumit. Eshun era foarte frumoasă, deşi era rasă pe cap, 
iar vestimentația ei era simplă. Mai mulţi călugări s-au 
îndrăgostit în secret de ea. Unul dintre ei i-a scris o 
scrisoare de dragoste, invitând-o la o întâlnire. Eshun nu a 
răspuns. Făcându-şi curaj, călugărul i-a scris din nou, dar 
ea tot nu i-a răspuns. 

În ziua următoare, maestrul a propovăduit grupului 
câteva îndrumări referitoare la claritate. În final, Eshun s-a 
ridicat, s-a întors spre expeditorul scrisorii şi i-a spus: 
„Dacă mă iubeşti cu adevărat atât de mult, atunci vino şi 
îmbrățişează-mă acum.” 


Uşor de spus: Într-o relaţie toate situaţiile nerezolvate 
provoacă în timp suferinţe. Fără un DA clar nu există o 
apropiere reală. Fără asumare nu există sentimentul de 
încredere. Libertatea, trăită în mod egotic, fără a ţine cont 
de sentimentele celuilalt, nu are nicio legătură cu iubirea. 


Suferinţa declanşată va conduce la încheierea relaţiei, iar 
în final tiparul se va autoîmplini. 


Oglinda comportamentală: 
Ce poți învăţa din această situaţie 


„lubirea este în mod evident o stare trăită, prin 
intermediul căreia îi oferi celui de lângă tine libertate.” 
Dacă percepi existenţa acestei convingeri la partenerul tău 
şi totodată se trezesc sentimente contradictorii în propria 
fiinţă, întreabă-te care parte din tine a atras situaţia 
respectivă, de ce se întâmplă asta sau care parte din tine 
susţine această idee. 

Este posibil ca tu însuţi să fi trăit pentru o perioadă de 
timp conform acestor convingeri, etapa aceasta 
aparţinând trecutului, iar acum să recunoşti apariţia unui 
nivel nou. Din cauza temerii unei apropieri prea mari ai 
atras poate un partener care evită de asemenea o 
apropiere prea mare. La fel de probabil este să fi avut în 
tine o parte de părinte dominator, ceea ce va atrage prin 
intermediul legii rezonanţei un partener dominant, care 
exercită un control nociv asupra ta. Din acest motiv 
subconştientul tău a creat o relaţie în cadrul căreia 
partenerul tău va dori să experimenteze „opusul 
controlului” cu tine. 


Soluția: 
Ce poți face în această situație 


© OFERĂ-Il DIN NOU SENZAŢIA DE PRIM LOC: Dacă 
partenerul tău trăieşte conform ideii-cheie: „Am nevoie 
de libertatea mea”, fii atent la ce trezeşte această idee 
în tine. Înlătură pentru un moment toate explicaţiile şi 
argumentele anterioare şi întreabă-te: „ Chiar dacă totul 
pare a fi logic şi adevărat sau nu, cum mă simt în situaţia 


dată? Cum îmi merge cu adevărat? Mă face această 
stare fericit?” Dacă da, atunci este bine. In cazul acesta 
aţi descoperit deopotrivă o experienţă comună. Dacă nu, 
nu veţi fi cu mult mai fericiţi dacă veţi continua să 
suportaţi această situaţie. Poate că azi te afli într-un nou 
context şi acordul de ieri să nu mai fie valabil. Poate a 
sosit momentul să trăieşti starea de iubire ca pe o 
legătură profundă şi voluntară. In acest caz acţionezi 
precum Eshun din povestioara anterioară. Dacă toate 
aceste situaţii sunt reale, ce simţi? 

e STOPEAZĂ EZITĂRILE ŞI ASUMĂ-ŢI ANGAJAMENTUL: Nu 
este necesar să te încrezi în altcineva. Admite în primul 
rând propria idee despre iubire şi relaţie: „Sunt conştient 
de tot ce nu mai doresc într-o relaţie şi de tot ce 
permit?” Această atitudine îţi permite să devii liber şi să 
nu mai reacţionezi la tiparele manifestate de partener. În 
momentul în care ţi-ai asumat un angajament, va fi mult 
mai uşor să exprimi la momentul potrivit ceea ce simţi şi 
să acţionezi ca atare. 

e PERMITE-ŢI SĂ DEVII MATUR: Adoptă o atitudine de 
recunoaştere faţă de tine însuţi, aici şi acum, ca fiinţă 
matură. Copilăria s-a încheiat, iar părinţii nu mai au 
niciun drept şi nicio influenţă asupra ta. Acum eşti matur 
şi liber. Dacă până acum ai privit aceste aspecte în mod 
infantil şi cu o oarecare reţinere, în acest moment poţi să 
te eliberezi singur din rolul de copil. Rosteşte cu voce 
tare: „Sunt matur şi am XX ani. Nu mai trebuie să 
demonstrez nimănui nimic. Nici măcar mie însumi.” 

e STOPEAZĂ CONDIŢIONĂRILE: Elimină în interiorul tău 
eroarea mentală că ai nevoie de o anumită condiţie 
pentru libertate şi de o anume idee despre iubire, pentru 
a face pasul următor. Nu ai nevoie de libertate dacă este 
vorba despre iubire. Pentru iubire ai nevoie doar de 
iubire. 


e STOPEAZĂ AŞTEPTĂRILE: Perioadele de aşteptare pot fi 
benefice dacă în timp se produce vreo schimbare. În 
cazul în care perioada de aşteptare devine permanentă 
în relaţie, trăieşti într-o cameră de aşteptare. Aminteşte- 
ţi cum este să ai libertatea fie să te legi de cineva, fie să 
mergi într-o direcţie cu totul nouă. Acest lucru este 
posibil numai atunci când nu îţi este teamă de ce o să 
urmeze. Aşa că, întâi de toate, nu te lăsa în voia fricii. 
Aşa vei fi liber să reacţionezi la tiparul celuilalt. Cu 
această nouă credinţă, îţi va fi mai uşor să renunţi la 
ideea de a avea sau a menţine o relaţie cu orice preţ. 

e ÎNLOCUIEŞTE „CUVÂNTUL-R”: O „relaţie” înseamnă 
întotdeauna o legătură. Pe de altă parte, o „întâlnire” 
înseamnă doar să vă apropiaţi, să faceţi un schimb de 
opinii, iar apoi să vă îndepărtați din nou. Subconştientul 
se teme însă de acel moment de „îndepărtare”. Din 
acest motiv el caută „relaţia”. In realitate, relaţia este o 
iluzie, întâlnirea dintre tine şi fiinţa iubită fiind mereu 
una nouă. Niciunul dintre voi nu ştie cu adevărat cum va 
fi peste o lună sau peste cinci ani. Dacă percepi aceste 
afirmaţii ca fiind reale, te poţi bucura din nou de fiecare 
întâlnire. Această atitudine modifică influenţe învechite 
ale tiparului subconştient, care vor încerca mereu să 
unifice starea de libertate cu relaţia. 

DDOE 


Cea mai mare libertate într-o relație 
nu apare atunci când fiecare face ceea 
ce doreşte. 

Cea mai mare libertate apare în clipa în 
care, 
deşi fiecare ar putea face ceea ce 
doreşte, 
cei doi aleg totuşi să rămână împreună. 
Această stare nu se numeşte libertate, 


ci voluntariat. 


DE 


A treia eroare: 
„lubirea înseamnă siguranță” 


„Cine iubeşte nu va părăsi ființa iubită, 
ci îi va acorda atâta siguranță, 
încât aceasta se va simți protejată, 
iar frica de a fi părăsită va dispărea. 
De aceea este necesar să acord atenţie 
siguranţei!” 


Faptul că iubirea, relaţia şi sentimentul de siguranţă 
sunt corelate este adevărat, căci iubirea unifică şi atunci 
când există iubire percepem o senzaţie de siguranţă şi 
confort. Trăind această senzaţie familiară, subconştientul a 
înregistrat corelaţia că „iubirea înseamnă siguranţă”. Dacă 
senzaţia apare în cadrul relaţiei în mod natural şi de la 
sine, atunci nu vor exista probleme. 

Problema apare doar când partenerul simte absenţa 
siguranţei sau o va pretinde de la celălalt. In acel moment 
acţionează din fundal două tipare: cel care cere siguranţa 
şi tiparul celui care se simte bruscat din cauza acestor 
solicitări. 


Poe 


Senzaţiile de siguranţă şi protecţie 
sunt consecinţa naturală a iubirii în 
relaţie. 

A pretinde însă siguranţă 
nu va atrage iubirea. 


DE 


Cum recunoşti eroarea că 
„iubirea înseamnă siguranță” 


Recunoşti existenţa unui tipar atunci când apar 
tensiuni. Odată cu apariţia dorinţei de a primi siguranţă, 
apar şi pretenţiile, interogaţiile menite să confirme 
aşteptările, tendinţa de a supraveghea, geloziile, tendinţa 
de a controla şi a se justifica. Este posibil să se intensifice 
totodată şi presiunile din partea partenerului referitor la 
căsătorie, la a locui împreună şi a face copii. Tiparul 
ascuns va face tot ce îi stă în putinţă pentru a dobândi 
starea de siguranţă din partea celuilalt. El se va strădui din 
răsputeri să controleze comportamentul partenerului. 

Acest proces poate deveni atât de puternic, încât unul 
din cei doi va dori în permanenţă să trăiască sentimentul 
că este iubit. Este de la sine înţeles că în cadrul unei relaţii 
manifestăm permanent această stare, şi totuşi în 
momentul în care tiparul trăieşte profund teama de a fi 
părăsit cel de lângă noi va avea senzaţia de a fi stors. Pe 
termen lung, nimeni nu va fi capabil să ofere atâta 
siguranţă încât să reapară starea de relaxare. 


Cum se naşte eroarea că 
„iubirea înseamnă siguranță” 


„Dacă iubirea oferă o senzaţie de apropiere, protecţie 
şi siguranţă, atunci o stare de nesiguranţă între două fiinţe 
umane este consecinţa absenței iubirii.” - acesta este 
modul simplu în care gândeşte  subconştientul. 
Corespondenţa asta a sesizat-o cu mult timp în urmă. Este 
posibil ca persoana în cauză să se fi confruntat cu o 
situaţie familială instabilă, în care, copil fiind, nu a simţit 
susţinere. Poate a existat o experienţă în care a fost 
îndepărtată de mama sa. Posibil ca după naştere mama să 
o fi ţinut scurt timp la pieptul ei, după care a fost din nou 


îndepărtată de ea, sentimentul de legătură şi protecţie 
fiind astfel întrerupt. Subconştientul înregistrează toate 
aceste experienţe, generând o stare de teamă faţă de o 
eventuală despărţire, atunci când resimte o apropiere prea 
mare. 

Un adult va retrăi toate aceste sentimente şi senzaţii 
mai târziu, pretinzând permanent de la partener siguranţa 
de a nu fi părăsit. 

Nimeni nu este vinovat de apariţia acestor 
sentimente. Este firesc să reacţionăm la ele, deoarece nu 
dispar prin analiză logică şi o stare de linişte autoindusă. 
Tiparele subconştiente nu dispar de la sine. Ele doar se 
derulează, modificându-se de îndată ce este înţeleasă 
sursa apariţiei lor. 


Cum se autoîntreţine tiparul 


„Pentru a avea o relaţie cu cineva, am nevoie de 
siguranţă. Deoarece nu simt această siguranţă, îmi este 
imposibil să mă implic mai mult.” Această corelaţie 
nefericită din subconştient asociază starea de abandon cu 
siguranţa. Acest fapt este însă greşit. Atâta vreme cât 
această legătură există, purtătorul se va afla în 
permanenţă într-un conflict interior. Pe termen lung, o 
astfel de relaţie nu va funcţiona, căci nu vor apărea 
apropierea necesară şi legătura intimă mult dorită. În felul 
acesta tiparul creează acele relaţii de care se teme cel mai 
mult, şi anume cele care oferă o stare de nesiguranţă. 

Tiparul siguranţei trăieşte permanent într-o stare de 
expectanţă. El aşteaptă mai multă siguranţă. Cu cât 
permitem acestui aspect să se manifeste, cu atât mai 
dificilă va deveni relaţia. Partenerul nu va şti cum să se 
comporte, căutând el însuşi starea de siguranţă şi 
aşteptând anumite semnale. În cazul în care nimeni nu 
întrerupe acest circuit, tiparul va distruge relaţia. 


9990 
Când partenerii încep să măsoare 
relaţia, 
ea se va înrăutăţi, 
deoarece iubirea se va retrage 
odată ce apar solicitările şi observaţiile. 


DE 


Oglinda comportamentală: 
Ce poti învăţa din această situatie 


Dacă observi că ființa iubită ezită, întreabă-te de ce 
face asta. Se teme oare de anumite consecinţe? Există în 
tine o parte ascunsă care o determină să se comporte 
astfel? Este oare îndreptățită manifestarea tiparului 
partenerului tău? El poate percepe toate acestea în mod 
inconştient, reacționând. 

Verifică de ce îţi e teamă în cazul în care celălalt nu se 
decide sau, dimpotrivă, dacă realmente se decide pe de-a- 
ntregul. Pe termen lung, tiparele tind să vă împlinească 
temerile. Vei fi capabil să modifici ceva dacă priveşti 
temerile în faţă şi le accepţi. 

Dacă îţi doreşti mai multă siguranţă, întreabă-te ce fel 
de siguranţă îţi doreşti. Ar trebui să existe şi un anumit 
motiv pentru asta. Poate te temi de ce se va petrece 
atunci când vei face un pas în faţă? Şi apoi încă unul? De 
ce anume se teme subconştientul tău? Când vei afla 
răspunsul, vei cunoaşte motivul pentru care ai atras 
această situaţie în viaţa ta. 

lată în final oglinda directă: este posibil ca tu să nu 
mai primeşti siguranţă şi claritate, deoarece tu însuţi nu le 
mai oferi? 


Teama lui Margit 


„Peter şi-a dorit atât de mult să locuim împreună. 
Timp de trei ani am ezitat, deoarece ştiam că işi doreşte 
copii. Eu însă nu eram sigură dacă Îmi doresc copii 
împreună cu el. Pur şi simplu nu eram sigură. El îşi dorea 
să ne mutăm împreună, iar eu mă gândeam în sinea mea: 
«Dacă spui da, spui totodată da pentru a avea copii 
împreună.» Pur şi simplu nu mai făceam față acestor 
tensiuni, dorind să vorbesc cu Peter despre această 
situație. l-am spus: «Nu vreau să locuiesc cu tine, 
deoarece nu sunt sigură că îmi doresc să ne întemeiem o 
familie sau nu.» 

El a răspuns: «Ce legătură este între aceste două 
aspecte? Pur şi simplu doream să locuim împreună, 
deoarece oricum petrecem majoritatea timpului 
împreună.» La început am fost foarte confuză, căci vorbise 
adeseori despre a avea copii. Apoi mi-a explicat că se 
gândeşte să aibă copii după cel puțin cinci ani, iar locuitul 
împreună nu are din punctul său de vedere nimic de-a face 
cu a avea copii. 

Am fost într-adevăr surprinsă, căci am remarcat 
derularea unei erori fundamentale în mine. Nu m-am 
gândit deloc că mutatul împreună înseamnă doar mutatul 
împreună, că nu are nicio legătură cu căsătoria şi cu 
făcutul copiilor. De asemenea, această acţiune nu este 
definitivă. Este doar o decizie pentru acum.” 


Soluţia: 
Ce poti face în această situație 


e RENUNŢĂ: Recunoaşte faptul că nu poate exista nicio 
siguranţă pentru viitor, ci doar o siguranţă în „aici” şi 
„acum”. Poţi spune doar acum Da, căci doar acum simţi 
asta. In clipa de faţă este posibil ca şi fiinţa iubită să fie 
capabilă să spună Da. 

e FII CONŞTIENT DE MOMENTUL PREZENT: În această clipă 
nu deţii mai mult decât ceea ce există în cadrul întâlnirii 
voastre actuale, chiar dacă mintea doreşte ca 
eternitatea să îi fie proprie. Percepția lui ACUM ca fiind 
singura realitate reprezintă un mare dar. Dacă eşti 
conştient de faptul că nu vei şti niciodată ce îţi rezervă 
ziua de mâine, vei accepta acest dar al comuniunii fără 
alte intenţii şi temeri. Aceste momente sunt cunoscute 
ca reprezentând abandonul în faţa iubirii. 


Poe 


Dacă acorzi toată atenţia momentului 
prezent, 
astfel încât să devină cât mai frumos, nu 
va trebui 
să te îngrijorezi în privinţa viitorului 
comun. 


DE 


A patra eroare: 
„lubirea înseamnă să nu îţi impui limite” 


„Când mă apropii foarte mult de fiinţa 
iubită, 
iar ea Îmi permite asta, simt că totul 
este în regulă. 


Dacă există iubire, această atitudine 
este firească. 
Dacă mă respinge în totalitate sau doar 
ceva anume din mine, 
atunci mă retrag din faţa ei, iar iubirea 
se 
diminuează treptat. De aceea urmăresc 
să hrănesc 
această apropiere în mod activ.” 


Fiecare fiinţă umană are anumite limite. Poţi percepe 
zilnic acest aspect în întâlnirile cu ceilalţi. Păstrăm o 
anumită distanţă faţă de unele persoane, o distanţă 
diferită faţă de un cunoscut şi o alta faţă de un prieten sau 
o prietenă. Aceste distanţe nu sunt stabilite dinainte şi nici 
nu sunt în permanenţă reînnoite, fiind uşor de perceput. 
Pur şi simplu devenim conştienţi de limitele existente în 
interacţiunea cu cei din jur. 

Care este limita exactă depinde de fiecare persoană în 
parte, fiind o consecinţă individuală în funcţie de 
experienţele anterioare. Modul individual de a acţiona în 
funcţie de limitele impuse de alţii a fost de asemenea 
determinat de tiparul existent în subconştient. 

Când tiparul respectiv devine activ în cadrul unei 
relaţii, el acţionează precum un reflex, deci cu mult mai 
repede decât ar putea gândi cel în cauză. Este posibil ca 
cel afectat să se retragă, activând astfel un tipar opus, 
care se manifestă precum un reflex. 

O caracteristică a relaţiilor de iubire o reprezintă 
apropierea, de aceea modul în care reacţionăm faţă de 
limitele personale are o semnificaţie fundamentală. 


Simon şi îmbrăţişările (1) 


Alina Flores şi Simon Maartens sunt un cuplu de şase 
ani, locuind împreună de patru ani. Amândoi au avut şi 
alte relaţii înainte de a fi împreună, care nu au fost însă 
statornice. Pentru prima dată părea că relația va 
funcționa, chiar dacă ea nu era aşa cum visase Alina. 
Totuşi, Simon era o persoană care îi împlinea multe vise. 

Interacțiunea dintre Alina şi Simon poate fi 
caracterizată ca fiind o „emotionalitate vie”. Obişnuiau să- 
şi exprime dorințele şi disensiunile şi nu rare au fost 
cazurile în care se ajungea la discutii aprinse. 

Alina era trainer de fitness şi, cu toate că era o fiinţă 
emoțională, se bucura de mişcare. Simon deținea un 
caracter mai stabil, fiind de neclintit în liniştea sa. Alina 
urmărea prin munca ei să-i mobilizeze pe cei care erau 
mai domoli, comportament pe care îl manifesta şi fată de 
Simon. În tot ceea ce el dorea să rămână neschimbat, 
Alina dorea o schimbare. Acolo unde el era chibzuit, Alina 
dorea să acționeze imediat. 

Ei nu percepeau aceste diferențe ca fiind un 
dezavantaj. Alina il iubea pe Simon datorită statorniciei 
sale, asemenea unei stânci, iar Simon o iubea pe Alina 
asemenea unui val învolburat ce se loveşte de acea 
stâncă. Țeluri comune, însuşiri complementare şi diferențe 
interesante - erau tot ce este necesar pentru o relație vie 
şi transformatoare. 

Au existat totuşi şi anumite puncte de conflict care îi 
determinau pe amândoi să fie uneori sceptici fată de 


relația lor. Alina le definea ca fiind „caracteristici 
enervante” şi la fel proceda şi Simon în cazul ei. Adeseori 
erau nimicuri care apar în viata cuplurilor, nimic important 
pentru care ar trebui să se despartă. 

Pe lângă aceste tensiuni zilnice a apărut însă şi o 
situație pe care Alina nu o înțelegea: de fiecare dată când 
Simon avea o idee pe care ea nu o împărtăşea, activa în el 
o atitudine de convingere. Toate cuvintele şi acțiunile lui 
urmau o anumită strategie prin intermediul căreia să 
obțină aprobarea Alinei. Simon nu ceda până când ea nu 
era de acord cu el. Uneori o copleşea chiar cu daruri şi 
invitații. Alina aştepta deja în mod inconştient ca Simon să 
cântărească toate aceste valori, prin intermediul cărora să 
o determine să fie de acord cu el. O altă strategie pe care 
Simon o folosea era aceea de a-i evidenția anumite 
deficienţe şi greşeli în functie de ce dorea să-i impună. 

Alina îi înțelegea aceste manifestări, deoarece Simon, 
fiind un agent comercial de succes şi un bun negustor, 
avea tendința să manifeste comportamentul social de la 
serviciu şi în cadrul relației de cuplu. Nici această atitudine 
nu reprezenta un motiv real care să o determine pe Alina 
să ia o decizie cu urmări grave. Adevăratul motiv era acela 
că Simon actiona atunci când ea nu era în măsură să 
obiecteze... 


Cum recunoşti eroarea că 
„iubirea nu impune limite” 


e ATRACŢIA: „Acolo unde este iubire nu poate exista 
respingere.” Ce fel de parteneri atrag aceste convingeri 
atât de ascunse? Poate pe aceia care privesc iubirea ca 
pe o „depăşire a limitelor”, nerespectând sfera 
personală, sau pe aceia care te privesc cu respingere, 
deoarece le oglindeşti tiparul, ce depăşeşte în mod 
inconştient graniţele. 


e EVOLUŢIA: Care forme de evoluţie relaţională scot la 
suprafaţă convingerea ascunsă că iubirea este conexă cu 
„limitele sau lipsa acestora”, motiv pentru care va 
predomina permanent un sentiment clar sau ascuns că: 
„Este prea aproape. Este prea des. Este prea încătuşător. 
Este prea îndepărtat. Este prea rar. Este fără obligaţii. 
Este prea dominant sau prea şovăitor. Vino mai aproape 
sau îndepărtează-te.” Mentalul este în permanenţă 
preocupat de cum ar trebui să fie „bine”. El încearcă să 
găsească soluţia ideală pentru apropierea mult dorită, 
fără ca vechile răni să fie reactivate. Fiind cunoscut 
faptul că impresiile copilăriei timpurii nu vor dispărea 
prin gândire, nu se va sfârşi uşor nici această problemă 
cauzatoare de suferinţă. 

© SENTIMENTELE sau SENZAŢIILE: Dacă nu îţi sunt 
respectate graniţele personale, apare un impuls de 
respingere, reflexul de a te retrage, senzaţia de 
strâmtoare, stresul fizic sau o presiune la nivelul 
pieptului. Dacă percepi că aceste senzaţii se trezesc în 
fiinţa iubită, poţi, privind ca într-o oglindă, să tragi 
concluzia că ai depăşit limitele sale invizibile. 


Simon şi îmbrăţişările (2) 


Era din nou vorba despre bani, deşi nu existau lipsuri 
financiare. Şi despre un obiect banal: ochelarii de soare. 
Cum se petrece adesea într-o relație, o scânteie este 
suficientă pentru a declanşa în final o flacără nimicitoare. 


Alina şi Simon erau în vacanță pe o insulă 
mediteraneeană. Într-o după-amiază, în timp ce se 
plimbau împreună prin centrul vechi al oraşului, Alina 
remarcă că îi dispăruseră ochelarii de soare. Erau ochelarii 
pe care Simon îi cumpărase cu o zi înainte. 

Când Alina le povesti prietenilor despre acest incident, 
ei considerară situaţia atât de nesemnificativă, încât nici 
nu îi puteau da crezare. Dar cum în relații nu este vorba 
despre situaţia în sine, ci despre ceea ce declanşează în 
cei implicați, pierderea ochelarilor trezi în Alina senzația că 
se află cu bărbatul nepotrivit la locul nepotrivit. Simon nu 
mai manifesta acea statornicie de care fusese atât de 
îndrăgostită la început. El reacționa asemenea unui 
asupritor. În furia sa emoţională o acuză pe Alina de 
neatentie față de valori şi daruri greu dobândite, cât şi de 
lipsă de respect față de el. 

Din punctul Alinei de vedere, acest moment fu 
marcant, deoarece nu simţise niciodată până atunci 
contrastul atât de evident dintre o situaţie banală şi 
coşmarul conflictual declanşat. 

Tensiunea apărută nu se deblocă până seara, când se 
aflau din nou în casa de vacanță. Alina nu mai putu 
suporta această situaţie. Pentru a fi cât mai departe de el, 
se încuie singură în cameră. Atitudinea ei atrase însă 
contrariul, căci Simon făcu tot ce îi stătu în putinţă pentru 
a o determina să deschidă uşa. In final, pentru Alina 
situația deveni atât de puerilă, încât deschise uşa. După o 
nouă discuţie lipsită de sens, Simon încercă să o 
îmbrățişeze. 

„Nu doresc asta!”, ripostă ea energic. 

„Ce anume?” 

„Faptul că mă obligi să te îmbrățişez, când eu doresc 
să păstrăm o anumită distanță. Şi nici nu doresc să fiu 
obligată să mă las în permanență invitată, pentru a mi se 


reproşa ulterior că tu eşti cel care trebuie să muncească şi 
să plătească atât de mult. Nu îmi place că îmi cumperi în 
permanență lucruri noi, pentru ca apoi să-mi spui că deja 
detin acel obiect sau să justific întrebuințarea lui.” 

„Nu a fost cu intenţie rea”, spuse Simon vizibil 
nesigur. 

„Aud asta permanent. De ani de zile. Dar tot nu îmi 
place. Mă simt înghesuită şi îmi provoacă o senzaţie de 
sufocare.” 

Simon făcu un pas spre iubita lui. 

„Hai să ne împăcăm”, spuse el în timp ce făcea câteva 
mișcări stângace cu brațele în direcţia ei. Părea că o parte 
din el dorea să o imbrățişeze, în timp ce o alta era în 
conflict. Alina regretă această situaţie şi îi permise. Din 
nou. Când o întrebă dacă totul era în regulă, Alina 
răspunse ca de fiecare dată „Da”. In sinea ei simţea însă 
cu totul altceva. Nimic nu mai era în regulă şi părea că nici 
nu va mai fi, căci în acea zi ceva se destrămase şi nu mai 
putea fi refăcut. Alina remarcase asta prin faptul că simţea 
o stare de respingere când se afla în brațele lui. Nu ştia de 
unde apăruse acest sentiment. Ştia doar atât: „dacă simt 
asta, relatia s-a încheiat. Nu se mai poate repara nimic.” 

Au petrecut restul concediului fără a mai menţiona 
nimic despre acea situație, iar Alina nu mai vorbi despre 
sentimentele ei. Nu dorea să distrugă ceva, înainte să se 
lămurească asupra a ceea ce se petrecuse. 

Întorși acasă, Alina acţionă exact aşa cum acţiona de 
obicei când nu îi era bine. O sună pe Karen, prietena ei cea 
mai apropiată. 

„Se comportă cu mine ca şi cu un copil”, se plângea 
Alina. „Ca şi cum ar avea dreptul să mă educe. Şi asta de 
atâția ani, din nou şi din nou. Până săptămâna trecută nu 
am fost foarte conştientă de această situatie.” 


„Dar vorbeşti de atâta timp despre toate acestea”, îi 
reaminti Karen. „Ce s-a schimbat?” 

„Am perceput o stare de dezgust când a dorit să mă 
îmbrățişeze”, a spus Alina. „Cu siguranță nu a făcut-o cu 
rea intenție, dar am perceput-o ca pe o minciună 
trupească, ca pe ceva fals. Nu mai suport. ” 

„Mereu m-am întrebat cât mai rezisti”, a spus Karen. 
„Te plângi de atâta timp de această situație, şi cu toate 
acestea nu se schimbă nimic.” 

Alina se gândi câteva clipe. „Dacă mă gândesc bine, o 
parte din mine a căutat să-l provoace. Nu ştiu din ce 
motiv. Probabil pentru a-l scoate din acea sferă de calm în 
care se afla sau poate pentru că momentul împăcării era 
întotdeauna foarte frumos.” 

„Sau poate pentru că te provoacă atât de des, încât 
doreşti să faci acelaşi lucru cu el”, îi sugeră Karen. „Mereu 
ti-am spus că între voi are loc o luptă.” 

„Nu ştiu dacă este vorba despre o luptă”, ripostă 
Alina. „Ştiu doar că nu mai pot continua în acest fel.” 


Cum se naşte eroarea că 
„iubirea nu impune restricții” 


Cu cât o relaţie devine mai intimă, cu atât mai mare 
este apropierea dintre cei doi. Cea mai intimă relaţie 
umană este cea dintre copil şi mamă în primele luni de 
viaţă. Nu există o apropiere mai mare decât cea oferită în 
timpul celor nouă luni de sarcină şi al primelor luni 
petrecute în braţele mamei. 

Părinţii deţin un drept natural în a se apropia de copil, 
împlinind misiunea şi datoria de a-l proteja şi a-l hrăni. 
Copilul va creşte însă şi va deveni independent. El nu îşi 
doreşte să se afle permanent în tutela părinţilor şi să le 
simtă mereu apropierea trupească. In unele familii există 


un părinte mai dominant, care nu respectă această 
evoluţie, având o imagine proprie despre dragostea 
părintească, în care copiii îşi ascultă mereu părinţii. În caz 
contrar, ei intervin fizic sau psihic asupra lor. 

Ca o protecţie, unii copii aleg să se închidă în ei. Dacă 
nu le este respectată nici această atitudine, atunci 
„apropierea şi graniţele” devin o problemă existenţială în 
viaţa şi relaţiile lor cu ceilalţi. Ulterior, într-o relaţie 
amoroasă, vechiul reflex va reapărea din subconştient, de 
îndată ce are loc o apropiere prea mare. Această reacţie 
se poate manifesta în două feluri: 


e REFLEXUL DE RESPINGERE: Odată ce simte o apropiere 
prea mare, cel afectat se reîntoarce la stadiul de copil, 
afişând aceeaşi atitudine de respingere faţă de persoana 
iubită, după cum obişnuia să o facă cu părinţii, 
manifestată prin închidere în sine, tăcere, diversiune, 
fugă sau chiar repulsie. Este o atitudine de neputinţă, 
adesea nedorită atunci când cineva se apropie prea 
mult. 


e REFLEXUL ATACULUI: Tiparul poate astăzi să folosească 
ca soluţie tot ceea ce trebuia să îndure în copilărie. 
Disputele pot fi rezolvate în acelaşi mod în care erau 
rezolvate în timpul copilăriei. În loc de a privi împreună 
cauza conflictului sau de a oferi partenerului spaţiul 
necesar, tiparul subconştient poate să inducă următorul 
gând: „În situaţia unui conflict sau a unei dispute, se 
poate induce rapid o îmbrăţişare sau un moment de 
amor, prin care conflictul va dispărea.” Acesta este 
modul în care tiparul urmăreşte ca limita distanţei 
necesare să fie încălcată exact în momentul în care 
partenerul are nevoie de o anumită distanţă. În loc de 
prudenţă, apare dorinţa de a îmbrăţişa forţat sau de a 
cere consimţământ. În timpul conflictului fiinţa iubită 


resimte toate acestea ca fiind un atac nepermis sau 
chiar o lipsă de respect. 


Simon şi îmbrăţişările (3) 


Privind retrospectiv, Alina constatase că relația lor se 
încheiase înaintea acelui incident. Între timp se trezise în 
ea o respingere atât de mare faţă de apropierea trupească 
a iubitului, încât fiecare gest de tandrete era perceput ca o 
minciună. Modul în care îi încălca limitele, percepând lipsa 
ei de reacţie ca pe un consimțământ sau chiar ca pe o 
victorie, era privit de Alina ca fiind o lipsă de respect. De 
ce nu fusese oare conştientă de toate acestea până acum? 

Simon nu ştia că trezeşte în Alina o respingere atât de 
mare prin comportamentul său bine intenţionat. El o 
iubea, iar ea nu făcea nimic altceva decât să se retragă 
din fața iubirii sale. Desigur că aveau disputele lor, dar 
există oare relaţie în care acestea să nu existe? 
Întotdeauna urmează un moment al împăcării şi în final 
totul va fi din nou bine. Unde era greşeala? Poate doar în 
faptul că, aşa cum afirma şi tatăl lui Simon, femeile sunt 
schimbătoare şi capricioase? 

Convieţuirea celor doi continuă pentru alte câteva luni 
prin manifestarea unui joc de atracţie şi respingere. Când 
se afla în preajma lui Simon, o parte din ea se simţea 
atrasă de el, în timp ce o alta îl respingea. Această parte 
evita sub orice formă să fie atinsă, dacă era vorba despre 
o nouă formă de manipulare. Privind mai atent, Alina îşi 


vedea relația şi îndeosebi toate manifestărlie trupeşti ca 
pe o mare minciună. 

Simon, în schimb, era lângă iubita sa şi nu mai 
înțelegea nimic. Trebuia să rămână pasiv? Ce se petrecea 
oare cu această relație ciudată? Trebuia oare să se 
apropie de ea fizic? Ar fi declanşat această apropiere o 
nouă reacție de respingere? In felul acesta petreceau ei 
nopțile, neştiind cum să se comporte unul cu celălalt. În 
tot acest timp distanța dintre ei devenea tot mai mare, 
până când Alina decise să se mute în altă parte. 

Fuseseră aproape opt ani împreună, pentru amândoi 
fiind aceasta cea mai lungă relație de până acum. Cu toate 
că purtaseră discuții indelungi, niciunul nu ştia în final ce 
anume dusese la despărțire. 


Cum acţionează constrângerea că 
„iubirea înseamnă apropiere” 


Un tipar subconştient doreşte întotdeauna să fie 
împlinit. În cazul tiparului „lubirea nu impune limite” 
subconştientul a înregistrat faptul că o apropiere prea 
mare reprezintă manifestarea şi stabilirea puterii în relaţie, 
cu toate că provoacă situaţii şi sentimente neplăcute. Asta 
pentru că părinţii acționau la fel, iar copiii, fiind conectaţi 
cu ei prin iubire, au preluat credinţa că acest 
comportament reprezintă o manifestare a iubirii, aşa cum 
este ea percepută de toată lumea. 

Cineva cu asemenea experienţe timpurii va trăi 
convingerea că relaţia îi dă dreptul să pătrundă oricând 
doreşte în sfera privată a celuilalt sau să îi folosească 
lucrurile fără să întrebe. Tiparul recunoaşte acest 
comportament ca fiind manifestarea unei relaţii intime, 
aşa cum procedau unii părinţi cu copiii lor, din iubire 
pentru ei. 


Un partener matur nu îşi doreşte aşa ceva pe termen 
lung, declanşându-se o luptă tacită pentru a păstra spaţiul 
şi distanţa individulă. Tiparul va primi reacţia pe care o 
cunoaşte şi în final va răsplăti cu iubire. 

Situaţia se petrece în acelaşi mod ca în copilărie. 


Oglinda comportamentală 
Ce poti învăţa din această situaţie 


Dacă îţi este cunoscută situaţia din propria ta relaţie, 
încearcă să înţelegi următoarele: „Ce program activează în 
mine tiparul fiinţei iubite potrivit căruia «iubirea înseamnă 
apropiere»?” 


e PROGRAMUL ASEMĂNĂTOR DE APROPIERE: Atunci când 
partenerul tinde să se îndepărteze, se trezeşte în tine 
dorinţa de a-l urma, de a stopa orice manifestare a 
diferenţierii şi de a fi îmbrăţişat, pentru ca în final totul 
să fie bine. 

© PROGRAMUL DE ÎNDEPĂRTARE: Este un program bine 
cunoscut, când se manifestă o stare de agresiune. O 
apropiere prea mare trezeşte dorinţa de distanţă. Cu cât 
partenerul va dori o apropiere şi mai mare, cu atât 
sentimentele defensive sunt mai mari. Acest tipar ascuns 
va atrage un partener cu tiparul manifestării agresiunii. 
Rănirea reciprocă va fi în acest caz evidentă. 

e PROGRAMUL JOCULUI, care în mod tacit iubeşte starea 
de atracţie şi respingere, fiindu-i cunoscută dintotdeauna 
această formă de interacţiune relaţională. Poate că este 
un joc al rănirii şi împăcării, al greşelii, al vinii şi al 
iertării, al controlului asupra celuilalt, prin îndepărtare şi 
alergare spre celălalt. Să oferi fiinţei iubite spaţiul 
necesar, pentru a-l încălca ulterior, sunt atitudini ale 
subconştientului dominat de frica pierderii, care vrea să 
controleze fiinţa iubită din punct de vedere emoţional. 


Simon şi îmbrăţişările (4) 


Tatăl lui Simon era o persoană colerică şi impulsivă. 
Dacă unul din cei doi copii nu era cuminte sau în cazul în 
care tatăl era prost dispus, el devenea violent, după care îi 
încuia în camera de oaspeți din pivniță. După un timp tatăl 
se liniştea, regretându-şi comportamentul şi mergea să-şi 
elibereze fiul. Uneori încerca să-şi ceară iertare. De fiecare 
dată dorea ca semn al împăcării o îmbrățişare. Pentru 
Simon acest gest de manifestare a iubirii era dus până la 
culmea absurdului, privind desfăşurarea interacțiunii într-o 
relație astfel: o explozie emoțională în timpul certei, o 
manifestare greşită, apariţia stării de regret, iar în final 
momentul iertării prin intermediul unei  îmbrățişări. 
Această desfăşurare a situaţiei conflictuale în cadrul unei 
relații i se întipărise bine în subconştient. 

Un tipar nu se întreabă dacă este real. Nici nu 
întreabă dacă în anumite momente acţionează corect. Un 
tipar este un simplu tipar. Din cauza existenţei sale Simon 
cerea îmbrățişări de la iubita sa în cele mai nepotrivite 
situații conflictuale. 

În schimb, Alina avusese o copilărie în care 
predominase afecţiune. În familia ei îmbrăţişările erau 
oferite din iubire. De aceea ea nu înțelesese inițial că 
pentru Simon existau două forme de apropiere. Una fără o 
intenție anume, oferită din inimă şi atunci când este 
momentul, iar a doua cu intenția de a străbate o distanță 
subtilă, pe care o crea Alina, şi de a obține confirmarea ei. 


Simon, fiind acum adult, preluase modelul 
comportamental predominant al tatălui său. Nu remarcase 
însă acest lucru deoarece nu era violent cu sotia lui şi nici 
nu obişnuia să o încuie în pivniţă. Totuşi, Simon avea un 
comportament asemănător. El se manifesta conform 
tiparului existent din subconştient: dacă nu obținea ce 
dorea sau se simţea criticat, devenea furios, subiectiv, 
impulsiv şi lipsit de respect emoțional față de iubita lui 
(încălcându-i limitele personale). Simon continua în felul 
acesta până când Alina îşi părăsea sfera privată şi se 
închidea în sine (corespunde izolării în pivniță din timpul 
copilăriei). În final, regreta izbucnirile şi încerca cu toate 
mijloacele să  reechilibreze situatia (prin îmbrățişări). 
Simon încercase mereu să evite manifestările 
asemănătoare celor ale tatălui, deşi la nivel psihic acționa 
la fel precum acesta în planul fizic. 

Dacă cineva i-ar fi arătat şi i-ar fi explicat că urma 
inconştient anumite tipare din copilărie, probabil că relația 
cu Alina ar fi evoluat altfel. 


Calea cea bună: 
Cum să actionezi corect 


e ÎNŢELEGE ŞI ELIBEREAZĂ: Desprinde-te de convingerea 
interioară că a fi mereu apropiaţi este semnul sau 
dovada unei relaţii de iubire armonioase. Acum, fiind 
conştient de cum s-au creat legăturile şi cum acţionează 
ele, îţi va fi mult mai uşor. Această convingere nu este 
adevărată, ci este un tipar. Acest tipar nu eşti tu, şi nu 
este nici iubirea din tine. El nu are nicio legătură cu 
iubirea. 

e OBSERVĂ ÎN MOD ACTIV: Un tipar îşi pierde puterea în 
clipa în care îl descoperi şi îl pătrunzi conştient. Observă 
atent sfera relaţională în care doreşte să fie activ. 
Urmăreşte totodată să realizezi tot ceea ce tiparul nu a 


cunoscut şi nu a dorit până acum, de exemplu în ceea ce 
priveşte respectarea spaţiului personal. Nu contează 
dacă este vorba de spaţiul fizic, emoţional, de timp sau 
chiar de locuinţa comună. Cheia fundamentală a acestei 
probleme relaţionale este oferirea respectului reciproc. 

e OFERĂ SPAŢIU: Fii conştient: o apropiere bine 
intenţionată poate părea în unele situaţii manifestarea 
unei lipse de respect, de înţelegere sau o invadare a 
sferei intime. Fiecare dintre noi are nevoie de timp şi 
spaţiu pentru el, oricât de armonioasă ar fi relaţia de 
iubire, pentru a se regenera şi a respira în voie. Să oferi 
spaţiu, oricând este necesar, şi cu toate acestea să 
mentii în continuare legătura subtilă reprezintă o dovadă 
clară a libertăţii, care are legătură cu iubirea. 

e PRIVIȚI ÎMPREUNĂ: Când vei recunoaşte conexiunea 
greşită din partenerul tău, nu încerca să-i explici modul 
de funcţionare a tiparului în clipa în care este activ. 
Oricum nu va înţelege nimic în acele momente. Priviţi-l 
împreună când vă aflaţi în starea de iubire. In acele 
momente el poate fi privit prin prisma ochilor iubirii. 
Însăşi această atitudine reprezintă un pas în direcţia 
vindecării. 

DDOS 


lubirea nu înseamnă depăşirea graniței 
personale, 
ci respectarea acesteia. 
Cheia vindecării pentru amândoi o 
reprezintă 
atenția pe care ne-o acordăm reciproc. 


DE 


A cincea eroare: 
„lubirea înseamnă să îl salvezi 


pe cel de lângă tine” 


„Când iubesc pe cineva şi observ că are 
nevoie de 
ajutor, îi ofer acest ajutor oricând este 
necesar. 
Chiar şi/sau îndeosebi atunci când, din 
considerație, 
îl refuză. Astfel îi ofer sentimentul de a fi 
uniţi şi 
de a fi prezent pentru el.” 


Abilităţi, talente şi trăsături comune reprezintă tot 
atâtea forme de atracţie, care nu numai că sunt frumoase, 
armonioase, ci şi pline de sens, deoarece în doi totul 
devine mult mai uşor. 

Este posibil ca partenerul să facă unele lucruri mult 
mai bine decât tine. lar tu să deţii unele abilităţi care 
celuilalt îi lipsesc. Intr-o echipă în care toţi membrii au 
drepturi egale, nu există probleme, ci o stare de unitate, 
fiind dovada compatibilităţii relaţionale. 

Dacă însă unul dintre parteneri excelează într-un 
domeniu, în care celălalt aspiră să se perfecţioneze, 
ajutorul oferit poate să trezească exact opusul. Din punct 
de vedere etic, tiparul special „iubirea înseamnă salvare” 
poate părea semnificativ şi se strecoară încet în relaţie, 
dar existenţa lui devine evidentă în momentul în care se 
trezesc sentimente neplăcute în unul din cei doi parteneri. 


Ajutorul bine intenţionat al 
lui Frank 


Frank Winter este şef de filială într-un supermarket. 
Viața şi meseria l-au învățat să ia decizii corecte, să 
organizeze buna desfăşurare a activităților şi să conducă 
oamenii. A devenit chiar foarte bun în toate acestea. Frank 
este apreciat de angajați nu doar pentru faptul că este 
foarte prietenos şi clar în acordarea ordinelor, ci şi pentru 
faptul că în tot acest timp filiala a devenit una dintre cele 
mai eficiente din concern. Succesul nu îi oferă însă prea 
mult timp pentru viața privată, dar face tot ce îi stă în 
putință pentru a nu se lăsa complet acaparat de muncă. 

Frank avea 35 de ani când a cunoscut-o pe Martha 
Weiss prin intermediul unei agenții matrimoniale, moment 
în care ea renunţase să mai spere în a-şi găsi iubitul ideal 
prin intermediul internetului. Adora nu doar caracterul 
acelei ființe cu păr blond şi aspect delicat, ci şi faptul că 
din punct de vedere profesional făcea ceva cu totul diferit 
prin funcţia de secretară într-un birou de avocați. 

Când îl întâlnise prima oară pe Frank într-un 
restaurant, sesizase imediat aura sa pură şi puternică. 
Frank se dovedi un partener de discuţii abil, care nu 
vorbea prea mult despre serviciul său, oferindu-i în schimb 
ei toată atenţia. Cei doi se apropiară foarte repede, iar 
după un an hotărâră să se mute într-o locuinţă comună. 

Totul decurse foarte armonios până în momentul în 
care Martha işi pierdu serviciul. Ea folosi situația ca pe o 
şansă în a acumula cunoştinţe noi în domeniul cosmeticii 


medicinale. Urmărea astfel să-şi împlinească un vis din 
tinereţe de a avea un studiou cosmetic propriu. Formarea 
profesională nu este însă simplă şi necesită un anumit 
timp. Urmă astfel o perioadă în care ea era fără venit, fiind 
susținută financiar de Frank. Studiul intens, care părea că 
nu se mai încheie, începuse să o epuizeze. Îşi păstra însă 
visul viu şi nu dorea să renunțe la el. 

În primele luni, Frank urmărea să o încurajeze 
permanent, asigurând-o că ii va oferi tot ce are nevoie. 
După un an şi jumătate, Martha începuse să se îndoiască 
de faptul că ar fi în permanență capabilă să se 
automotiveze în a-şi construi o afacere proprie. 

La aniversarea de 34 de ani Frank îi făcu o surpriză 
mare. Îi cumpără un aparat medical pentru regenerarea 
pielii, care valora aproape cât o maşină. 

„Este folosit”, îi spuse Frank. „Dar funcţionează. L-am 
cumpărat pentru a te motiva.” 

Martha fu copleşită şi totodată surprinsă că nu simţea 
motivare, ci o stare de depresie. Avea sentimentul că i se 
aşeza un cordon mare în jurul pieptului, care era strâns 
treptat. 

„Cum aş putea oare să mă revanşez?”, îl întrebă ea pe 
Frank. 

„Nu este necesar”, răspunse el. „Este un simplu cadou 
pentru viitorul tău.” 

Martha îi mulțumi, simțind totodată cum gândurile şi 
emoțiile incepeau să danseze în ea. Cum ar fi putut să îi 
demonstreze că era demnă de un astfel de cadou? Nu-şi 
obținuse încă diploma de absolvire şi între timp nici nu mai 
era sigură că va reuşi. 

„Multumesc”, spuse ea. 

„Nicio problemă”, răspunse Frank. „Te iubesc.” 


Începând cu acea zi pregătirea pentru examene 
deveni pentru Martha şi mai grea. „Ce se petrece dacă nu 
voi reuşi? Ce va crede Frank despre mine dacă dau greş?” 

Acest aparat, atât de valoros şi menit să o motiveze, 
parcă o sufoca. Mereu se surprindea gândind că nu-l 
doreşte în casă şi că de fapt nici nu ar fi dorit să-l 
primească. 

După trei ani istovitori şi două examene picate, 
Martha promovă examenul. În seara în care primi vestea 
eliberatoare, Frank o surprinse cu o idee nouă. 

„Am angajat un arhitect pentru a transforma locuința 
de la parter în noul tău loc de muncă. Ce spui de această 
idee?” 

În timp ce ea încă se mai gândea ce să răspundă, 
Frank îi aşeză planurile în faţă. Imagini tridimensionale ale 
unei cabinet bine gândit, imagini redate atât de realistic, 
încât Martha avea senzaţia că totul era deja gata doar 
privind fotografiile. 

Este perfect, se gândea Martha în timp ce privea toate 
desenele. Ca tot ceea ce făcea Frank. Perfect precum un 
supermarket. Perfect precum cifrele sale de afacere. 
Perfect precum modul în care ii conducea pe ceilalți. 
Perfect precum întreaga sa viaţă. 

Frank se bucură pentru aparenta bucurie a Marthei. 
Cel puțin aşa deducea din cuvintele ei pline de mulțumire, 
chiar dacă în ochii ei vedea ceva care îl irita. 

„Este totul în regulă?”, voi el să ştie. 

Martha dădu din cap. „Este perfect, Frank. O minune. 
Serios. Mai bine nici că s-ar putea.” 

„Foarte bine”, spuse Frank vizibil relaxat. „În acest 
caz poți începe de îndată.” 

Martha se întrebă cum ar fi putut oare să umple acest 
cabinet cu clienți. Locuiau într-o zonă rurală şi la două 
localități mai departe exista deja un cabinet cosmetic. Ea 


ar fi început cu o încăpere şi câteva aparate mici, dar 
acum se afla în fata situaţiei de a pune pe picioare un 
cabinet întreg. lar Frank doar o privea. Acest Frank, mereu 
încununat de succes! Martha simţea din nou cum era 
cuprinsă de acel cordon. Cu doar câteva ore înainte aflase 
vestea absolvirii, putând simţi din nou o stare de libertate. 
Putea să respire din nou liber. Acum se afla însă în fata 
unei noi provocări. Nu putea să spună nu, căci nu putea 
respinge astfel de cadouri din partea iubitului ei. Cu 
siguranţă Frank s-ar fi simţit respins. 

Martha nu reuşi să aibă succes cu cabinetul, deoarece 
erau mult prea puțin interesați în zonă. 

Timp de trei ani alergase neincetat, iar acum era pusă 
în situația de a-şi găsi un nou loc de muncă. Frank îi 
înțelese situația şi chiar se gândi să îi ofere un loc de 
muncă în supermarketul pe care îl conducea. Acesta fu 
momentul decisiv în care Martha simţi că era necesar să 
spună tot ce avea de spus. 

„Frank, eu nu îmi doresc toate acestea. Te iubesc. Dar 
faptul că îmi oferi în permanență ajutorul devine apăsător 
pentru mine. Ştiu că ai intenţii bune. Am senzația că nu 
mai reuşesc nimic din tot ce fac, ceea ce la tine este cu 
totul altfel.” 

„Nu am intenționat niciodată asta”, spuse Frank 
lăsând impresia că ar fi rănit. 

„Ştiu”, spuse Martha din nou. „A fost greşeala mea că 
am permis toate astea.” 

„Nu, mie Îmi pare rău”, spuse Frank, iar Martha simţi 
adevărul rostit de el. „Ce pot să fac? Cum pot să repar 
greşeala?” 

Se gândi pentru câteva clipe. „Sunt în relaţii bune cu 
unul dintre furnizori, care are nevoie de o secretară. Aş 
putea să-l întreb pe el.” 


Martha dădu energic din cap. „Nu, Frank. Exact asta 
nu doresc.” 

Frank o privi uimit, ca şi cum i-ar fi explicat că ar avea 
patru braţe şi el nu ar fi remarcat asta până acum. 

„Atunci ce doreşti?”, o întrebă după un timp. 

Îl privea îndelung. „Nu m-ai întrebat niciodată până 
acum atât de sincer şi de deschis.” 

Nu ştia ce să răspundă, dar putea simţi din nou 
apropierea ce exista între ei. Îşi aşeză palma pe braţul lui. 

„Frank, te iubesc şi sunt cu foarte mare plăcere alături 
de tine. Doresc doar să-mi regăsesc acea parte pierdută 
din viața mea.” 


Cum recunoşti eroarea că 
„iubirea înseamnă salvare” 


Există o formă de ajutor care apare ca o necesitate la 
momentul potrivit. În acele clipe ştim că este exact aşa 
cum trebuie să fie şi că nimic nu este prea mult, că nu ne 
îndatorăm primindu-l, ci îl percepem ca fiind în regulă. Nu 
vorbim aici despre un astfel de ajutor. Este vorba despre 
acea formă de ajutor care trezeşte senzaţii neplăcute sau 
chiar de neconcordanţă. Un fel de ajutor la care ne gândim 
permanent, trezind în noi o anumită presiune, deşi privit la 
modul obiectiv nu există un motiv real care să o genereze. 
Acesta este semnul care ar trebui luat în consideraţie. El 
reprezintă totodată indiciul că va urma un dezechilibru 
interior, iar libertatea lăuntrică va dispărea. 

Fă un pas înapoi pentru a putea vedea din exterior 
care sunt responsabilităţile şi îndatoririle din cadrul unei 
relaţii. Dacă unul dintre parteneri este permanent ocupat 
cu îndatoririle casnice, care aparent sunt nesemnificative, 
în timp ce celălalt se simte mai important, deoarece 
asigură necesarul supravieţuirii, situaţia respectivă este 


rezultatul manifestării unui tipar ascuns, care generează 
încet, dar sigur aceste situaţii dezechilibrate. 

Un alt indiciu îl reprezintă frazele care urmăresc să îţi 
sustragă responsabilităţile: 


9 „Lasă că rezolv eu!” 
9 „Lasă-mă să fac eu asta!” 
e „Lasă, căci cunosc pe cineva...” 


e „Se poate rezolva mai repede şi mai uşor aşa. Cel mai 
bine este să faci în felul acesta...” 


e „Vă voi informa şi îţi voi spune ce am aflat.” 


Iniţial, ajutorul oferit poate părea a fi un gest frumos şi 
amabil, dar probabil nu îţi doreşti permanent asta. 


Cum se naşte eroarea că 
„Iubirea înseamnă salvare” 


Dacă un copil resimte de mic că părinţii săi sunt într-o 
continuă stare de conflict şi tensiuni, va resimţi şi el 
suferinţa lor. Este posibil să fie mai receptiv faţă de 
suferinţa mamei, deoarece ea este mai sensibilă. Poate fi 
însă receptiv şi faţă de tatăl său, deoarece din punct de 
vedere emoţional acesta este mai apropiat de copil. 
Copilul poate să fie receptiv şi faţă de suferinţa ambilor 
părinţi simultan. Copiii îşi iubesc părinţii şi îşi doresc să 
existe între ei o relaţie armonioasă. Privind din punct de 
vedere practic, situaţia este însă diferită. Ei se simt 
adeseori responsabili pentru conflictele existente, 
încercând să medieze, să-i liniştească, să-i consoleze, să 
echilibreze intuitiv un părinte sau întreaga situaţie. 

Dacă mama va primi „paiul” oferit de copil şi se va 
agăța emoţional de el, relaţia mamă-copil va reprezenta o 
unificare salvatoare. Intre cei doi va exista o apropiere mai 


mare şi o stare de familiaritate, căci la urma urmei se 
ajută reciproc pentru a supravieţui lăuntric. 

Atunci când copilul devine adult, tiparul va continua 
să existe în el, orice „relaţie intimă” fiind asociată cu 
„unificarea salvatoare”. Salvatorul îşi va privi partenerul ca 
fiind veriga slabă a relaţiei, în timp ce el trebuie să fie cel 
puternic. 

Oricât de bine intenţionat ar părea, pe termen lung 
nimeni nu agreează senzaţia de a fi salvat. În final, 
tristeţea şi starea de respingere vor lua locul bucuriei şi 
mulţumirii. Tiparul „iubirea înseamnă salvare” se hrăneşte 
adeseori involuntar din admiraţie, sentimentul îndatoririi 
sau din mulţumirea adusă de cel salvat. Din acest motiv 
unele persoane devin adeseori depresive şi lipsite de forţă 
alături de un salvator care îşi manifestă în mod evident 
superioritatea. 


DDOG 


Dacă îi dai ființei iubite senzaţia 
că se va descurca foarte bine şi în 
absenţa ta, 
ea te va iubi mai mult 
decât atunci când îi sugerezi 
că nu este capabilă să se descurce fără 
tine. 
Fiinţa iubită va trăi anumite stări 
pe care poate până în acele clipe nu le 
cunoştea: 
încredere, respect, atenţie şi senzaţia de 
libertate, 
iubirea lipsită de presiunea unei legături. 


DE 


Cum se autoîntreţine tiparul 


Privind acest tipar, devenim conştienţi că nu este 
vorba despre o susţinere reciprocă, plină de iubire, care 
constituie de altfel o componentă valoroasă a oricărei 
relaţii armonioase. În cazul erorii „iubirea înseamnă 
salvare” vorbim de o formă de susţinere, care în timp va 
dezechilibra distribuirea egală a puterii atât de mult, încât 
supărarea va fi inevitabilă. Acest mecanism se desfăşoară 
în felul următor: 


e ATRACŢIA: Programul de salvare presupune întotdeauna 
existenţa unei persoane care trebuie salvată. Într-o 
primă fază va căuta în mod inconştient un partener, care 
va fi mai puţin priceput într-un domeniu decât salvatorul. 
Partenerul atras iubeşte şi admiră salvatorii puternici şi 
plini de încredere în ei, simțindu-se alături de ei în 
siguranţă şi protejat. 

e RELAŢIA: Programul de salvare presupune să ajuţi cu 
plăcere. Chiar şi neîntrebat. El este atât de dibace în a 
ajuta, încât cel ajutat nici nu va remarca cum devine 
treptat „incapabil” să mai acţioneze. Programul de 
salvare este cel mai adesea bine intenţionat, dar 
privează fiinţa iubită de a mai acţiona. Tot ceea ce 
aceasta va începe, salvatorul este capabil să realizeze 
mult mai bine sau mai rapid. Orice idee şovăielnică este 
preluată imediat de salvator şi pusă în practică. El preia 
cârma de îndată ce se iveşte ocazia, pentru a-şi 
demonstra astfel puterile. Acţionează astfel datorită 
programului, care doreşte să obţină în felul acesta iubire. 
„Priveşte la tot ce pot realiza şi le fac doar pentru tine. 
Mă iubeşti pentru ceea ce fac?” 

e ÎMPLINIREA DE SINE: Salvatorul nu este preocupat de 
rezultat. Tot ce este important pentru el este să-şi 
demonstreze că a reuşit din nou. Este modul său de a 


obţine aprecieri, pe care le asociază cu iubirea. 
Mulţumirea şi fericirea apar însă la partener doar când a 
reuşit el însuşi să realizeze ceva anume. Chiar dacă nu a 
decurs perfect, probabil a fost dificil, iar rezultatul putea 
fi mai bun - şi totuşi este fericit că a reuşit singur. 
Această reuşită reprezintă pentru el o mare împlinire şi 
totodată o creştere interioară. 


Alături de un salvator activ toate acestea le vei găsi 
cu greu. Rareori vei avea senzaţia că ai reuşit singur într- 
un anumit domeniu, deoarece în final salvatorul îşi va 
proclama singur contribuţia la rezultatul obţinut. „Vezi? 
Poţi conta pe mine, deoarece cunosc oamenii potriviţi.” - 
„Am ştiut de la început cum trebuie să fie. Îţi aminteşti?” - 
„După ce mi-am mobilizat toţi cunoscuţii, ea a reuşit cu 
succes.” 

Adeseori, partenerii salvatorilor au senzaţia că îşi 
pierd în scurt timp autonomia, forţa şi încrederea în ei. 
Nimeni nu doreşte să trăiască lângă cineva care îi 
anihilează încrederea în sine. Salvatorul însuşi îi apreciază 
prea puţin pe cei cărora le lipseşte încrederea în ei. La un 
moment dat va privi comportamentul celui de lângă el ca 
pe o slăbiciune, pierzându-şi treptat interesul faţă de el. 
Programul ascuns potrivit căruia „iubirea înseamnă să-l 
salvezi pe cel de lângă tine” nu mai are un partener în 
care care să mai existe şansa realizării. Salvatorul va porni 
astfel în căutarea unei noi posibilităţi de salvare, pentru a- 
şi demonstra lui şi celorlalţi puterile pe care le deţine. 


voce 


Un tipar ascuns nu va înceta niciodată 
să realizeze ceea ce a fost menit să facă 
doar pentru că a atins un ţel. 

El se va scufunda doar pentru scurt 
timp, 


pentru a ieşi ulterior din nou la 
suprafaţă. 

Atâta timp cât va exista, 
tiparul va dori mereu să acţioneze în 
acelaşi fel. 

Dacă nu reuşeşte cu o anumită 
persoană, 
va încerca atunci cu o alta. 

El va acţiona în acelaşi mod până în 
momentul 
în care este recunoscut ca fiind un tipar, 
iar cel în cauză va fi în momentul 
respectiv capabil 
să decidă în ceea ce priveşte 
manifestarea sa. 


DE 


Oglinda comportamentală: 
Ce poti învăţa din această situaţie 


O altă situaţie ar fi următoarea: Tiparul de salvare te-a 
găsit pe tine. Care parte din tine şi din ce motiv l-a atras? 
Cu ce confundă această parte iubirea? Probabil ceva din 
subconştientul tău a învăţat de timpuriu: „Dacă par 
neputincios, cineva va avea grijă de mine. Acesta este un 
semn evident al iubirii.” 

E posibil ca o parte ascunsă din tine să creadă: 
„Oricum nu sunt atât de bun ca ceilalţi.” Această credinţă 
acţionează potrivit ideii că, pentru a obţine rezultate bune, 
ai nevoie de ghidare. lţi sunt cunoscute aceste situaţii din 
copilărie? 

Există, de asemenea, o parte în tine căreia îi place să 
fie îngrijită. La început, salvatorii sunt buni îngrijitori şi vor 
acţiona ca atare până au împlinit ce şi-au propus. 

O altă situaţie ar fi următoarea: Ai atras în viaţa ta o 
fiinţă care aparent are nevoie să fie salvată. Ai intrat în 


relaţia respectivă din dorinţa de a salva, dar după un timp 
remarci cum eşti stors de energie, iar în final relaţia va fi 
afectată. Pune-ţi întrebarea: „Care parte din mine se 
bucură că partenerul este nepriceput într-un anumit 
domeniu şi necesită ajutor?” 

Nu este greşit să avem astfel de idei. Fiecare fiinţă 
umană experimentează aceste idei, care sunt părţile 
componente ale personalităţii noastre. În acelaşi timp, ele 
sunt numai nişte idei şi convingeri, şi nu adevărata ta 
natură. Cu fiecare gând greşit pe care îl demaşti, viaţa şi 
relaţia ta se vor îmbunătăţi şi vei fi chiar şi după mai mulţi 
ani capabil să rosteşti din toată inima: „Te iubesc exact 
aşa cum eşti.” 


Calea cea bună: 
Cum să actionezi corect 


e SOLICITĂ INDEPENDENŢA: În cazul în care constaţi că 
tinzi să te manifeşti ca un salvator, nu trebuie să respingi 
sau să reprimi acest comportament. Oferă salvatorului 
din tine o alternativă: poţi salva fiinţa iubită în timp ce îi 
oferi independenţa faţă de tine, salvând astfel şi iubirea 
dintre voi. lubirea dispare odată cu apariţia dependenţei 
şi înfloreşte în măsura în care apare libertatea. Dacă 
salvatorul interior doreşte să facă un bine fiinţei iubite, 
nu-i lua acesteia viaţa din mână, ci fii alături de ea când 
îşi va lua viaţa în propriile sale mâini. Oferă-i sprijinul în a 
acţiona după propriul său plac. 

e SUSŢINE CIRCUMSTANŢELE PENTRU IUBIREA DE SINE: Fii 
atent dacă partenerul te aprobă doar pentru a se face 
plăcut sau doar pentru că nu doreşte să fie respins. Sau 
te aprobă deoarece are mai multă încredere în tine decât 
în el însuşi. Ajută-l să-şi schimbe punctul de vedere. Te 
va iubi peste măsură dacă îl vei ajuta dezinteresat în a-şi 
regăsi credinţa în forţele proprii. 


DDOS 


Cea mai măreață metodă de salvare 
a iubirii relaționale constă în a permite 
celui de lângă 
tine să se dezvolte şi să devină 
independent. 


DE 


A şasea eroare mentală: 
„lubirea înseamnă dor” 


„Când iubesc pe cineva, 
simt un dor imens pentru acea ființă. 
Din păcate, am avut adeseori relații de 
iubire 
în care ființa iubită nu mă accepta în 
totalitate. 

Totodată, Îmi doresc ca dorul să fie stins. 
Dacă nu există dorul în cadrul unei 
relații, 
mă îndoiesc că acolo există iubire. 
Pur şi simplu nu găsesc o cale de ieşire, 
de aceea sunt nefericit. ” 


lubirea şi dorul sunt strâns corelate între ele, într-atât 
încât nu putem diferenţia ce se petrece cu adevărat. 
lubirea se amestecă cu dorul sau se manifestă alternativ, 
în final apărând o senzaţie neplăcută de confuzie. 

Această stare nu dispare întotdeauna de la sine. 
Adeseori, iau naştere relaţii care sunt întemeiate exact pe 
baza tiparului „iubirea şi dorul”. 


Cum recunoşti eroarea că 
„Iubirea înseamnă dor” 


e PRIN INTERMEDIUL MODELULUI RELAŢIONAL: Prin 
intermediul erorii că „iubirea înseamnă dor” iau naştere 
în general acele forme relaţionale în care dorul nu este 
stins: relaţii la distanţă, relaţii platonice, aventuri 
amoroase, relaţii paralele, relaţii cu parteneri care se 
află deja într-o relaţie de iubire, situaţii de aşteptare, 
relaţii cu promisiuni continue de viitor. 

e PRIN INTEMEDIUL EVOLUȚIEI RELAŢIEI: Relaţia are loc 
preponderent în mintea unuia sau a ambilor iubiţi sau 
este vorba despre o relaţie virtuală cu întâlniri personale 
rare sau chiar inexistente. Poate fi vorba şi despre o 
relaţie fără un angajament reciproc. Caracteristice 
acestor forme relaţionale sunt senzaţia de plutire şi dorul 
nestins. 

e PRIN INTERMEDIUL BALANŢEI RELAŢIONALE: Eroarea că 
„iubirea înseamnă dor” provoacă adeseori dezechilibre. 
Unul dintre parteneri resimte un dor imens faţă de 
celălalt, iar acesta se simte măgulit, motiv pentru care 
permite această manifestare pentru un timp, însă doar 
până când devine riscant sau prea mult. Posibil să se 
nască din această situaţie chiar o aventură amoroasă, 
dar nu se va ajunge niciodată la o relaţie de iubire. 

d A d 


În cazul erorii că „iubirea înseamnă dor” 
nu se va obţine eliberarea interioară, 
deoarece nu va 
exista niciodată un angajament reciproc. 
Va exista permanent o stare de plutire a 
unui dor 
neastâmpărat, exact ceea ce menţine 
tiparul ascuns. 


DE 


Cum se naşte eroarea că 
„iubirea înseamnă dor” 


În cazul a două persoane care se iubesc cu adevărat şi 
au o relaţie de cuplu, o absenţă mai lungă a uneia va 
stârni dorul reciproc şi dorinţa de a resimţi apropierea 
celeilalte. Una dintre ele va spune: „Îmi lipseşti”, în timp 
ce cealaltă va răspunde din adâncul inimii sale „Şi tu mie.” 
Dacă ai trăit deja acest sentiment, ştii că aşa se simte 
atunci când este real. 

Subconştientul este în permanenţă vigilent şi 
memorează faptul că iubirea şi dorul merg mână în mână 
într-o relaţie sănătoasă. „Deoarece îmi iubesc partenerul 
atât de mult, îmi este dor de el când nu este lângă mine.” 

Subconştientul poate transforma această corelaţie 
corectă în următoarea idee cheie: „Iubirea este identică cu 
dorul. Dacă doresc să atrag iubirea în viaţa mea, trebuie 
să creez situaţii în care să resimt dorul.” Pentru o minte 
inteligentă, această idee poate părea absurdă, dar un tipar 
nu poate reflecta asupra lui însuşi. Este vorba despre o 
convingere adânc întipărită, neverificată şi ascunsă. Doar 
în momentul în care descoperi tiparul şi îl aduci la lumina 
zilei, acesta poate fi transformat. 


Cum se autoîntreţine tiparul 


Este posibil ca la un moment dat să nu mai ai o relaţie 
stabilă sau să te afli într-o relaţie din care au dispărut 
iubirea şi vioiciunea. O parte inconştientă din tine va căuta 
din nou această trăire bine cunoscută: dorul. Dorul 
nestăvilit. „Unde este el oare? Cum îl pot provoca din 
nou?” 

Partea inconştientă va genera situaţii care îi vor 
permite să resimtă din nou dorul. În acest sens sunt 
adecvate toate acele modele relaţionale în care dorul va fi 


trezit, dar niciodată stins. Pentru subconştient devine 
dintr-odată foarte importantă perceperea dorințelor 
neîmplinite, stare la care nu doreşte să renunţe. 

Într-un moment de linişte, cel în cauză se va întreba 
cu siguranţă de ce nu reuşeşte să părăsească acest cerc 
vicios al  neîmplinirilor. El caută răspunsuri în 
comportamentul celorlalți sau în greşelile proprii. 
Deoarece confuzia că „iubirea înseamnă dor” nu este în 
căutarea iubirii, ci a dorului, această situaţie nu se va 
încheia niciodată, atâta timp cât eroarea nu este 
descoperită. 


Oglinda comportamentală: 
Ce poti învăţa din această situaţie 


e CEL AFECTAT: Dacă percepi în tine o senzaţie 
neîmplinită de dor faţă de o anumită persoană, 
cercetează în interiorul tău de unde provine această 
stare. Ea nu s-a născut doar din această situaţie. Poate 
ai trăit odată o stare intensă de iubire, iar dorul resimţit 
atunci mai reverberează şi astăzi asemenea unui ecou în 
fiinţa ta. În acest caz este necesar să te desprinzi de 
trecut. În caz contrar, subconştientul va încerca să refacă 
starea emoţională experimentată în cadrul relaţiei 
anterioare. Soluţia este să revii asupra procesului 
despărțirii, pentru a-l încheia definitiv. În felul acesta vei 
fi liber pentru relaţia care va urma. Este, de asemenea, 
posibil să fi trăit în copilărie experienţa pierderii unei 
fiinţe dragi. Poate ai fost părăsit de un părinte sau un 
bunic a decedat. Cineva a cărui prezenţă îţi lipseşte. 
Adeseori prezenţa acelei persoane a fost atât de 
semnificativă, încât îi acorzi în continuare locul „celei 
mai iubite fiinţe”. Dacă acel loc special ar trebui să fie 
consacrat iubitului sau iubitei, nu se va ajunge niciodată 
la o relaţie împlinită. În fiinţa ta există mai multe părţi 


consacrate iubirii. Oferă fiecărei fiinţe din trecut locul 
care i se cuvine în această ordine universală. Totodată, 
eliberează locul care i se cuvine fiinţei iubite de 
experienţele trecute. În felul acesta dorinţa de a înlocui 
vechiul va dispărea de la sine. 

e PARTEA DECLANŞATOARE: O parte din tine a atras o 
fiinţă care te doreşte, însă o altă parte nu este dispusă 
să se abandoneze cu totul. Celălalt trăieşte o senzaţie de 
dor, pe care nu o poţi împlini. In cazul acesta, caută acea 
parte din subconştientul tău care consideră această 
stare interesantă. Este oare vorba doar de o aventură, 
care să te scoată din cotidianul monoton? Doreşti să-ţi 
demonstrezi ţie sau altora ceva? Trezeşte cumva 
sentimentul de a fi dorit sau de putere sau este doar un 
joc distractiv? Vrei să păstrezi o siguranţă, pe care în alte 
circumstanţe nu o iei în consideraţie, asemenea 
siguranţei banilor  depozitaţi. Există o parte în 
subconştient care agreează acea stare de plutire. Când 
descoperi cauza reală, vei atinge un nivel nou de 
cunoaştere şi împlinire interioară în relaţie. 


Calea cea bună: 
Cum să actionezi corect 


e CAUTĂ CLARITATEA: indiferent de poziţia în care te afli 
în manifestarea erorii că „iubirea înseamnă dor”, nu 
căuta iubirea sau dorul, ci claritatea. Eroarea se hrăneşte 
din faptul că purtătorii nu îi înţeleg modul de acţiune. Ea 
are un singur ţel: doreşte să menţină starea de tulburare 
şi fără de salvare. Doar în felul acesta se păstrează 
starea de dor. 

e NU FOLOSI PE NIMENI: Dacă observi că o persoană 
resimte un dor imens pentru tine şi nu doreşti sau nu 
vrei să-ţi iei un angajament faţă de ea, aminteşte-ţi că 


ea se află într-o situaţie interioară foarte nefericită. 
Oricât ar părea de interesantă sau de aventuroasă 
situaţia, nu îi faci niciun bine celui de lângă tine dacă vei 
continua să menţii starea de incertitudine. Stările de 
incertitudine emoţională sunt stări pline de suferinţă. 
Situaţia respectivă a intrat în viaţa ta pentru ca tu să 
cunoşti starea de claritate. Vei sesiza astfel că prin 
claritate se înţelege iubire, dacă prin intermediul ei 
suferinţa celuilalt va dispărea. 


® AMINTEŞTE-ŢI DE FORŢELE PENDULULUI 
GRAVITAȚIONAL: Poate te ajută ideea că în decursul unei 
vieţi vei experimenta toate situaţiile relaţionale din 
diferite puncte de vedere. La un moment dat poţi fi chiar 
tu cel care se va bucura de claritatea eliberatoare 
oferită. 


A şaptea eroare mentală: 
„lubirea înseamnă hrană” 


„Uneori simt un gol lăuntric. 
Când mănânc ceva gustos, acel gol 
dispare. 

Dacă simţim că un gol ameninţă relaţia, 
mâncăm împreună, iar situaţia se 
îmbunătăţeşte. 

În realitate, simt acel gol interior 
chiar şi atunci când mănânc sau sunt 
sătul.” 


Pentru majoritatea oamenilor, mâncarea bună şi în 
special mesele pe care le servesc împreună reprezintă o 
sursă de bună dispoziţie. Gustul, mirosul, aspectul, 
ambianța... toate acestea trezesc trăiri pozitive faţă de 
calitatea vieţii şi sensul de a fi. Pe lângă experienţele 
senzoriale trăite, mâncarea înlătură şi anumite lipsuri. 


Foamea percepută dispare. Corpul se simte mult mai bine 
datorită componentelor nutritive asimilate, care îi oferă 
vitalul necesar. Servitul mesei este perceput ca o 
experienţă. Se adaugă la toate acestea şi componenta 
socială: aproape toate culturile din toate timpurile privesc 
masa comună ca pe o modalitate de a fi împreună. Când 
mâncăm împreună, ne oferim o clipă de răgaz în alergarea 
continuă de zi cu zi şi resimţim totodată acest lucru ca pe 
un semn al afecțiunii sau al prieteniei. 

Faptul că majoritatea dintre noi au această percepţie 
are o anumită cauză. Aminteşte-ţi de călătoria lui Joshua. A 
existat o perioadă imediat după naşterea sa, în care cel 
mai important aspect a fost să primească hrană şi căldură. 
Senzaţia de foame şi procesul hrănirii reprezintă primele 
experienţe de relaţionare şi interacţiune. 

„Atunci când nu mă simt bine, din cauza golului din 
stomac, mă fac auzit şi cineva mă va hrăni imediat. Acea 
persoană este atentă cu mine şi mă îngrijeşte. În felul 
acesta nu mă mai simt singur, iar toate senzațiile 
neplăcute vor dispărea.” Acest cineva care înlătura 
sentimentele sau senzațiile neplăcute era de obicei mama, 
motiv pentru care „a mânca ceva bun” este asociat de 
subconştient cu „a fi lângă mamă”. 

Toate acestea constituie un proces firesc în existenţa 
umană. Ele devin problematice în momentul în care 
alimentaţia este corelată cu calitatea relaţiei. Şi asta se 
întâmplă când confundăm hrana cu iubirea. 


Cum recunoşti eroarea că 
„iubirea înseamnă hrană” 


Cunoşti situaţia în care un adult îşi vizitează părinţii, 
iar în timpul întâlnirii totul se învârte în jurul hranei? 
Mâncarea preferată, apoi desertul preferat, imediat după 


cafea şi prăjituri, iar între ele dulciurile preferate ... şi 
probabil întrebarea plină de îngrijorare dacă se simte bine. 

„Grija” reprezintă o parte esenţială a rolului de 
părinte. Dacă pentru un părinte cel mai important în viaţă 
a fost să-şi îngrijească copilul, probabil s-a identificat 
plenar cu această atribuţiune. Ulterior, copilul este capabil 
să se îngrijească singur, dar acest lucru nu permite 
dispariţia atribuţiunii de a îngriji a mamei. „Voi fi mereu 
mama ta, nu se va schimba niciodată nimic în sensul 
ăsta.” Este posibil ca pe unii copii, fiind maturi, să-i 
deranjeze acest comportament. Situaţia dovedeşte însă 
faptul că mama şi-a asumat în totalitate această misiune. 

Dacă tiparul „eu te hrănesc” determină în mod 
inconştient interacţiunea relaţională dintre un bărbat şi o 
femeie, este posibil ca în acest caz cei doi să fi preluat 
rolurile de mamă şi fiu. Dintr-odată, după câţiva ani, unul 
dintre parteneri este posibil să constate: „El vine de fapt 
doar când primeşte ceva de mâncare.” Sau amândoi 
constată cum în decursul timpului devin treptat 
supraponderali, fără a putea împiedica acest proces. 
Privind tiparul „iubirea înseamnă hrană”, putem observa 
dacă în decursul timpului o mare parte a relaţiei se 
bazează pe ideea de „grijă”. 

Aşa cum am menţionat deja, nu ne dorim ca astfel să 
înlăturăm frumuseţea mesei comune, ci să ne ascuţim 
simţurile pentru a descoperi programele care nu aduc 
împlinire şi pe care le-am confundat cu iubirea. 

Tiparul apare şi în afara relaţiei. Unele persoane 
slăbesc când suferă din dragoste sau sunt lipsite de iubire 
de sine, deoarece în astfel de momente ele resping 
mâncarea. Altele se îngraşă deoarece în aceleaşi situaţii 
mănâncă mai mult decât de obicei. În cazul celor care 
slăbesc, efectul este cauzat de programul subconştient 
care le spune: „Este greşit să nu simt iubire, şi totodată să 


mănânc. Parcă aş trăda mâncarea. Pentru mine mâncarea 
înseamnă protecţie, comuniune, frumuseţe şi plăcere a 
simţurilor, iubire şi viaţă bună. În momentul de faţă nu 
simt nimic din toate acestea. Consider că nu o merit. De 
aceea nici nu mănânc.” A doua variantă constă în 
atitudinea de compensare: „Dacă iubirea lipseşte şi 
mănânc totodată ceva bun, simt din nou protecţie şi 
căldură. În acele clipe nu mai am senzaţia de lipsă.” 


Cum se naşte eroarea că 
„iubirea înseamnă hrană” 


Senzaţia adesea inconştientă că iubirea este corelată 
cu mâncarea este, aşa cum de altfel ai remarcat şi în cazul 
călătoriei lui Joshua, rezultatul unor întipăriri timpurii. In 
timp ce mama alăptează, dispare senzaţia neplăcută de 
foame şi apare şi cea plăcută de saturație. În acelaşi timp 
resimţim şi senzaţia de a nu mai fi singuri. Protecţie, 
căldură, relaxare, siguranţă, senzaţia de a te simţi acasă - 
toate acestea sunt strâns corelate cu starea de saturație. 

„lubirea înseamnă hrană”. Încă din primele clipe ale 
vieţii şi adesea până în etapa maturizării, mulţi percep 
această corelaţie sentimentală în nenumărate variante. 
Ulterior, aceasta îşi găseşte expresia în diferitele credinţe 
ascunse despre relaţie, iubire şi iubire de sine. 


e „Când mănânc, mă simt protejat şi în siguranţă.” 

e „Dacă mâncăm împreună până când ne săturăm, totul 
devine cald şi învăluitor, iar noi ne simţim bine şi în 
siguranţă.” 

e „Dacă îmi hrănesc iubitul, se simte bine, îngrijit, în 
siguranţă şi protejat. În felul acesta resimte iubire şi 
senzaţia de a fi acasă.” 

e „Dacă în anumite momente doresc să-i arăt iubitei că nu 
îmi place atitudinea ei, atunci nu mănânc cu ea, mănânc 


fără poftă sau întârzii la masă, chiar dacă m-a chemat 
deja. In felul acesta simte că nu îi mai ofer iubire şi este 
nevoită să-şi schimbe atitudinea ca să ne simţim din nou 
bine.” 


e „Când doresc să-i arăt iubitei mele că o iubesc, îi ofer 
dulciuri. Ea le mănâncă, se simte bine şi mă iubeşte 
pentru asta.” 

e „Dacă iubitul meu nu se simte bine, îi pregătesc foarte 
multă mâncare gustoasă. De cele mai multe ori după 
aceea se simte foarte bine.” 

e „Când nu îmi merge bine şi simt lipsa iubirii, aleg să 
mănânc ceva foarte gustos. Astfel mă simt protejat de 
viaţă.” 

Aceste idei nu trebuie judecate sau apreciate, fiind 
rezultatul întipăririlor timpurii, care sălăşluiesc sub o formă 
sau alta în aproape fiecare om. Ele nu au nimic de-a face 
cu lipsa unor facultăţi sau a inteligenţei, deoarece aceste 
întipăriri sunt localizate în acea parte a conştiinţei care nu 
poate fi controlată de gândirea raţională. 


Cum se autointreţine tiparul 


e ATRACŢIA: „A îngriji şi a fi îngrijit”. Convingerea 
inconştientă că hrana înseamnă iubire atrage fiinţe cu 
convingeri asemănătoare. În felul acesta va apărea în 
viaţa ta acea persoană care se lasă îngrijită („hrănită”), 
apreciind modul în care te ocupi de ea, sau aceea care 
doreşte în permanenţă să te îngrijească. 

e RELAŢIA: „Îngrijeşte-mă aşa cum am nevoie, ca să mă 
simt bine. Atunci te voi iubi.” Dacă fiinţa iubită te 
transformă în  îngrijitor, ea nu te mai iubeşte 
necondiţionat, ci doar te apreciază şi laudă pentru ceea 
ce faci. Dacă la un moment dat nu te mai comporţi ca 
îngrijitor, vei pierde consideraţia din partea sa. În asta 


constă riscul tiparului „iubirea înseamnă hrană.” Multe 
femei şi mame constată după mulţi ani că în relaţiile lor 
de cuplu ele se mai manifestă doar ca îngrijitoare. La 
început erau mult dorite, dar ulterior devin partenere de 
viaţă şi soţii, pentru ca în final să se manifeste precum 
mamele. lar bărbaţii pot constata că iubitele sunt 
interesate doar de câştigul lor financiar. In astfel de 
momente apar întrebările existenţiale despre sensul 
vieţii, al iubirii şi al relaţiei şi nu rareori sunt cazurile în 
care va apărea un alt partener, pentru un nou început. 

e ÎMPLINIREA DE SINE: Atâta timp cât permitem 
subconştientului să creadă că iubirea este una cu hrana 
şi îngrijirea, el va măsura valoarea relaţiei în funcţie de 
asta. Dacă efectul bine cunoscut al senzaţiei de „acasă” 
scade, este posibil ca tiparul să caute o sursă nouă. 
Totodată, preluarea rolurilor de mamă şi copil va 
diminua atracţia reciprocă, apărând astfel tendinţa 
împlinirii în relaţii paralele. Acasă se află femeia- 
îngrijitoare, iar în altă parte, iubita. 


Oglinda comportamentală: 
Ce poți învăţa din această situaţie 


Dacă intuieşti existenţa acestui tipar în tine sau în 
relaţia ta, utilizează oglinda. Descoperă acea parte din 
sistem care se află în rezonanţă cu aspectele respective. 
Care este reacţia ta faţă de hrănire? Te simţi responsabil 
ca îngrijitor? Este această atitudine o dovadă a iubirii? Te 
adaptezi comportamentului manifestat de partener, deşi în 
interiorul tău există dorinţa să acţionezi altfel? Reprezintă 
hrana sensul şi fericirea vieţii tale şi eşti trist dacă 
mănânci singur? Descoperă convingerile ascunse şi astfel 
vei face un mare pas înainte. 


Calea cea bună: 
Cum să actionezi corect 


Dacă un anume aspect din viaţă sau din cadrul relaţiei 
se dezvoltă într-o direcţie greşită, este important să îl 
readucem pe calea cea bună. La fel se întâmplă şi în cazul 
acestei teme. 


e DESFACEREA LEGĂTURILOR: O simplă amintire îţi poate 
aduce mai multă claritate. Dacă în acele momente vei 
căuta respectivele tipare în interior, trebuie să fii în 
permanenţă conştient de următoarea afirmaţie: „Hrana 
nu înseamnă iubire.” În felul acesta te vei elibera de o 
credinţă ascunsă şi totodată se va deschide o uşă care îţi 
va dezvălui ceea ce până acum a acţionat din umbră. 

e O PERSPECTIVĂ NOUĂ: O altă modalitate de cercetare a 
structurilor ascunse din cadrul unei relații este 
următoarea: elimină mental din relaţie orice aspect 
corelat cu hrana şi verifică apoi ce rămâne. 

e ATRIBUIE LOCUL POTRIVIT: Dacă există puncte de 
rezonanţă cu această temă, pune-ţi următoarele 
întrebări: Ce înseamnă pentru mine mâncarea? Am 
acordat acestei teme o anumită importanţă, care nu este 
însă reală? Elimină apoi lăuntric importanţa acordată. 
Hrana este doar hrană. Ea este ceva plăcut, dar nu are 
nimic de-a face cu o relaţie serioasă. 

e SCHIMBĂ COMPORTAMENTUL: Probabil  hrăneşti 
comportamental acest tipar, devenind astfel în timp tot 
mai puternic. Poţi chiar tu să  stopezi acest 
comportament. 


DDOG 


După ce am înțeles toate acestea, 
este suficientă o simplă amintire 
pentru a dezactiva forța tiparului ascuns: 


„Hrana nu înseamnă iubire. Hrana este 
hrană, 
iar iubirea este iubire.” 


DE 


A opta eroare mentală 
„lubirea înseamnă suferință” 


„Dacă totul devine liniştit şi rutinat, 
am sentimentul că niciunul nu mai oferă 
o atenție 
deosebită celuilalt. Este ca şi cum 
iubirea dintre noi 
a dispărut. Atunci reacționez impunător 
sau respingător. 

După un timp nu mă mai simt nici eu 
bine şi îmi doresc 
afecțiune. Din acest motiv se 
declanşează adeseori 
conflicte, iar eu am nevoie din nou de 
distanță. 

Acest du-te-vino mă consumă, şi cu 
toate acestea 
el nu încetează.” 


Aproape că nu există vreun film despre relaţii în care 
cei doi iubiţi să nu treacă prin clipe de suferinţă înainte de 
a fi împreună. Intr-un film, aşa trebuie să se petreacă 
lucrurile, căci conflictele susţin acţiunea filmului. lar 
neînțelegerile şi depăşirea definitivă a conflictelor menţin 
vie desfăşurarea acţiunii. 

Producătorii de filme nu au inventat aceste situaţii, ci 
le-au preluat din viaţa reală. Dacă subconştientul fiinţei 
iubite a înregistrat această convingere, ea va încerca să 
susţină relaţia sau situaţiile de viaţă prin crearea unor 
conflicte lipsite de importanţă sau inutile. Insă din punctul 


de vedere al tiparului ele nu sunt atât de lipsite de 
importanţă precum par. 


Cum recunoşti eroarea mentală că 


„iubirea înseamnă suferință 


Faptul că într-o anumită situaţie acţionează un tipar 
se recunoaşte întotdeauna prin efectul apărut. Dacă într-o 
relaţie există mereu şi o stare de suferinţă, ea a fost 
generată de o forţă energetică ascunsă. Pentru a se derula 
în acest fel, tiparul are nevoie de doi parteneri, care în 
mod inconştient preiau respectivele roluri. Existenţa acelui 
tipar este indicată de următoarele situaţii: 


e Dacă cineva te place foarte mult sau te iubeşte, atunci 
te răneşte adeseori - sau invers. 

e Dacă fiinţa iubită este angrenată în mai multe relaţii, 
deşi doreşte în continuare să fie cu tine - sau invers. 

e Dacă partenerul ar trebui să spună un simplu Da, şi 
totuşi nu reuşeşte să o facă - sau invers. 

e Dacă fiinţa iubită suferă adeseori, deşi nu există un 
motiv întemeiat pentru suferinţă, sau dacă suferi chiar tu 
fără motiv. 

e Dacă tu sau fiinţa iubită resimţiţi absenţa vioiciunii, de 
îndată ce pentru perioade mai lungi de timp totul devine 
liniştit şi armonios. 

e Dacă vă simţiţi conectaţi datorită suferinţei pe care o 
resimte fiecare. 

e Dacă în decursul timpului apar permanent situaţii 
absurde şi lipsite de logică, ce pun relaţia în pericol, 
momente ce sunt urmate de îndelungi explicaţii şi de 
etapa împăcării. 

e Dacă în cadrul relaţiei atenţia este orientată permanent 
asupra suferinţei, căutând posibilităţi de a o înlătura. 


e Dacă suferinţa este privită ca o etapă spirituală, prin 
intermediul căreia cei în cauză se simt unificaţi cu 
marele Tot. 


Toate acestea nu reprezintă o sentinţă sau o 
condamnare. Este, de asemenea, de la sine înţeles că 
viaţa ne pune adeseori în situaţii sau etape pline de 
suferinţă. Nu despre ele este vorba în acest caz. Ci despre 
acele tipare relaţionale care produc suferinţă, deşi nu 
există un motiv real. 


Cum se naşte eroarea mentală că 
„iubirea înseamnă suferință” 


Există cazuri în care copiilor li se acordă atenţie din 
partea părinţilor doar atunci când nu se simt bine. Din 
acest motiv subconştientul şi-a creat o strategie: „Dacă nu 
îmi merge bine, mi se oferă mai multă iubire decât atunci 
când mă simt bine. Dacă îmi doresc să simt iubire, 
urmăresc ca fiinţa iubită să mă vadă suferind. Atunci va 
veni şi mă va ajuta.” 


Cum tiparul însuşi dă naştere 
suferinţei 


Dacă aproape toate relaţiile de până acum s-au bazat 
pe suferinţă şi sentimente neplăcute, subconştientul 
memorează această corespondenţă. Odată ce a devenit o 
convingere, tiparul va acţiona singur pentru a obţine 
rezultatul dorit. El va genera stări de suferinţă nefondate, 
deoarece suferinţa este unica stare relaţională care îi este 
într-adevăr familiară. 

Bineînţeles că o fiinţă matură cu judecată nu-şi 
doreşte asta. Dar un tipar acţionează magnetic în 
concordanţă cu tiparele potrivite ale celor din jur. Din 
acest motiv, tiparul „iubirea înseamnă suferinţă” va atrage 


acele fiinţe din mulţime care la rândul lor suferă sau pe 
acelea care prin comportamentul lor vor declanşa 
suferinţă în cei din jur. În felul acesta suferinţa va genera 
în relaţii un circuit închis. 

Între timp, unul din cei afectaţi va trăi cu impresia că 
este defavorizat de viaţă, că nu e suficient de bun sau că 
este nevoit să aprofundeze tema orientării interioare. Un 
tipar ascuns nu este interesat de toate aceste idei, nefiind 
atins de ideile şi deciziile conştiinţei de veghe. El aşteaptă 
doar următorul moment potrivit pentru a reveni la 
suprafaţă. 


Oglinda comportamentală: 
Ce poți învăţa din această situaţie 


Dacă până în această clipă ai atras persoane 
suferinde sau generatoare de suferinţă, verifică lăuntric 
care aspect din tine cunoaşte această formă de relaţie. De 
unde? În ce momente ai cunoscut-o? 

Dacă fiinţa iubită reprezintă partea suferindă, 
întreabă-te care parte din tine s-a simţit atrasă de aceasta. 
A fost oare ideea de a ajuta sau dorinţa de a-i demonstra 
celui de lângă tine că se poate şi fără suferinţă? Este asta 
sarcina ta? 

Un tipar conţine întotdeauna beneficii ascunse. Oricât 
de straniu ar părea, întreabă-te: „Ce avantaje are celălalt 
din această situaţie? Care sunt avantajele mele?” 


Calea cea bună: 
Cum să actionezi corect 


e CUNOAŞTEREA DE SINE: Calea prin care putem opri 
manifestarea unui tipar inconştient este de a deveni 
conştienţi de existenţa lui. Aceasta înseamnă să-l 
recunoaştem, să-l înţelegem şi să-l privim detaşat cu 


toate aspectele sale bune sau rele. În acel moment se 
transformă într-un „tipar conştient”, putând fi privit prin 
intermediul „conştiinţei de veghe”. Acum ai un drept la 
replică şi dreptul de veto. Probabil ai dorit să eviţi 
asemenea situaţii de manifestare a tiparelor, şi cu toate 
acestea ele se vor manifesta din nou, aparent împinse de 
o forţă energetică magică. Această aparentă forţă 
magică are însă o cauză reală: tot ceea ce doreşti să 
eviţi, alimentezi din plin prin intermediul atenţiei 
acordate. Dacă, de exemplu, gândeşti în felul următor: 
„Nu îmi mai doresc niciodată un partener în a cărui 
privire se reflectă suferinţa.”, vei căuta exact acest lucru 
în privirea tuturor potenţialilor parteneri. Vei fi deosebit 
de atent şi îl vei alege pe cel cu privirea cea mai veselă. 
Dar în final va fi la fel ca şi până acum, căci în cazul lui 
tiparul suferinţei nu era reflectat în privire. Calea corectă 
constă în a descoperi în tine toate conexiunile referitoare 
la această tematică. Doar atunci vei fi capabil să modifici 
magnetul care a atras respectivele tipare. În cazul erorii 
că „iubirea înseamnă suferinţă” există două soluţii 
posibile. 

e SCHIMBAREA DIRECŢIEI: Ai cumva tendinţa de a hrăni în 
mod inconştient aceste idei cu poveşti pe acelaşi subiect 
sau  vizionezi filme şi citeşti cărţi cu conținut 
asemănător?  Cauţi contactul cu persoane care îţi 
relatează mereu aceeaşi poveste? Te arăţi dispus să le 
asculţi? Tiparul va hrăni toate aceste convingeri până la 
eliminarea sa definitivă. 

e ÎNGROPAREA TRECUTULUI: Verifică dacă există ceva 
marcant, trăit pănă în prezent referitor la suferinţă sau 
iubire şi care în continuare mai are o semnificaţie pentru 
tine. Poate înţelegi că „atunci” este semnificativ atâta 
timp cât crezi că el există. Cât timp vei crede că tu eşti 
acea amintire, tot atâta timp îi vei oferi putere. De îndată 


ce recunoşti că amintirea nu are nimic de-a face cu tine, 
fiind doar o veche amintire dezgropată, ireală, te vei 
elibera treptat de ea. Poţi îngropa tot ce a fost înainte de 
„Aici” şi „Acum”. la-ţi rămas bun de la toţi tovarăşii de 
drum din trecut. la-ţi rămas bun de la toate relaţiile 
anterioare şi momentele de suferinţă. Oferă-le respectul 
şi atenţia cuvenite. Oferă chiar şi celor mai profunde 
sentimente spaţiul necesar. Aruncă apoi o mână de 
pământ peste toate acestea şi pleacă din cimitir. Afară te 
aşteaptă o viaţă nouă, cu fiinţe noi, care nu sunt 
interesate de trecutul tău. 


DDOS 


În realitate, tu exişti doar în această 
clipă. 
lubirea nu înseamnă suferință, 
ci absența totală a suferinței. 


DE 


A noua eroare mentală: 
„lubirea înseamnă să experimentezi emoții” 


„Dacă nu există sentimente într-o 
relație, ea este 
moartă. Asta nu trebuie să se întâmple. 
Între noi nu 
trebuie să apară o stare de plictiseală! 
Când ea apare totuşi, nu ne mai 
percepem unul pe altul 
şi astfel este posibil să ne îndepărtăm. 
Trebuie să am grijă să existe sentimente 
şi emoții!” 


Există nenumărate idei despre semnificaţia iubirii şi a 
relaţiei de cuplu şi despre modul în care ar trebui să 


decurgă. Una dintre ele afirmă că vioiciunea este benefică, 
iar liniştea, nu. Cu cât progresăm mai mult într-o relaţie, 
cu atât mai mult va apărea starea de „obişnuinţă”. După 
câţiva ani percepţia va fi alta decât la început. 

Dacă la nivel subconştient se derulează tiparul că 
liniştea emoţională ar însemna absenţa iubirii, acesta va 
urmări să provoace în permanenţă situaţii emoţionale 
conflictuale. În mod inconştient, ambii iubiţi vor da curs 
acestor sentimente şi emoţii care le vor ghida viaţa. 
Deoarece multe dintre ele îşi au sălaşul în subconştient, 
ele vor ghidate în cea mai mare măsură de către acesta. 


Cum recunoşti eroarea mentală că 
„iubirea înseamnă emoție” 


Nu este vorba despre a fi împotriva sentimentelor şi 
emoţiilor într-o relaţie. Ele sunt componente importante 
ale vieţii de cuplu, precum făina pentru prăjitură, de aceea 
nu trebuie privite în sens negativ. Important este să oferim 
fiecărui aspect locul cuvenit, pentru a putea astfel să 
eliminăm efectele  perturbatoare. Următoarele detalii 
reprezintă un indiciu că dorinţa de a induce stări 
emoţionale este înţeleasă ca o formă de iubire. 


e Dacă fiinţa iubită îţi reproşează că relaţia a devenit 
plictisitoare şi lipsită de impulsuri. 

e Dacă unul dintre parteneri acţionează astfel încât să 
genereze în mod artificial situaţii conflictuale, din simplul 
motiv de a avea o problemă pe care să o dezbată 
emoţional. 

e Când pasiunea şi apropierea alternează cu distanţa şi 
respingerea. 

e Toate formele bine cunoscutei „certei fără motiv”. 

e Trezirea stării de gelozie cu intenţia inconştientă de a 
induce o stare de vioiciune în relaţie. 


e Astăzi da, mâine nu, astăzi o luăm spre dreapta, mâine 
spre stânga — comportamentul instabil şi imprevizibil 
faţă de partener, care se simte adeseori supravegheat în 
reacţiile sale. 


Cum se naşte eroarea că 
„iubirea înseamnă emoție” 


Unele persoane au trăit foarte rar sau chiar deloc o 
stare de iubire necondiționată. Este posibil ca nici părinţii 
lor să nu fi cunoscut iubirea. În schimb, existau adeseori 
conflicte. Probabil unul dintre părinţi se confrunta în 
permanenţă cu teama de a fi părăsit, fiind adeseori chiar 
ameninţat. Sau uneori existau reproşuri emoţionale grave. 

Un copil înregistrează în subconştientul său toate 
aceste forme de interacţiune relaţională între un bărbat şi 
o femeie. În perioada maturității subconştientul său va 
tinde să reproducă exact ceea ce îi este cunoscut. 


INELUL ÎNȚELEPCIUNII 


Un împărat înțelept şi puternic i-a pus pe erudiţii curtii 
în fața următoarei probleme: „Îmi dau toată silința să 
conduc acest regat în mod înțelept”, le explică el. „Uneori 
sunt însă trist sau furios şi chiar neastâmpărat, emoții care 
îmi influențează deciziile. De aceea vă cer să îmi oferiţi o 
soluție pentru problema cu care mă confrunt.” 

Erudliţii s-au retras. După câteva zile de consfătuire, 
au cerut o audienţă la împărat. 

„Am găsit o soluție, împărate”, a spus cel mai vârstnic 
dintre ei, întinzând o periniță roşie cu un inel spre el. 
„Când reapar aceste emoții, luaţi inelul de pe deget şi 
priviți-l.” Împăratul a luat inelul şi a descoperit o inscripţie 
gravată în interior: „Aşteaptă până ce dispare. Decide 
după aceea.” 


Cum se autointreţine tiparul 


Când se manifestă emoţiile, judecata sănătoasă este 
respinsă. Emoţiile preiau cârma, ca şi cum căpitanul 
vasului a fost schimbat. Emoţiile în sine nu sunt 
inteligente, nu pot gândi dacă sunt reale sau fac ceea ce 
trebuie, ci doar caută alte emoţii. 

Pentru tiparul activ că „iubirea înseamnă emoţii”, 
fiecare reacţie a partenerului reprezintă dovada clară că 
celălalt semnifică în continuare ceva pentru el. In felul 
acesta el va avea senzaţia de siguranţă că nu va fi părăsit. 
Tiparul va încerca în continuare să provoace în diferite 
feluri situaţii emoţionale pozitive sau negative. „Dacă mai 
are reacţii faţă de mine, atunci cu siguranţă mai există o 
legătură între noi. Va trebui să îl determin să reacționeze. 
Dacă nu este posibil în bine, la nevoie o voi face altfel.” 

O mare parte a relaţiilor aparent ciudate devin 
inteligibile dacă înţelegem că aceste tipare nu caută 
iubirea şi armonia. Tiparul „iubirea înseamnă emoție” este 
interesat doar de manifestarea diferitelor forme 
emoţionale. 

Probabil ai auzit de cazuri de divorţ în care partenerii 
se ceartă în continuare fără motiv, deşi relaţia lor s-a 
încheiat. Acesta este efectul credinţei ascunse că „Cel 
care mai are reacţii îmi acordă în continuare un loc în viaţa 
sa. Eu nu voi părăsi acest loc de bună voie.” 

Sau chiar auzim la finalul unei relaţii - poate 
dramatice - explicaţia că a acţionat „din iubire”, deşi 
acţiunea în sine era greşită şi absurdă. 


DDOS 


Forța care anihilează puterea emoțională 
asupra 
relației şi asupra vieții este claritatea. 
Asupra emoțiilor ai o influență mică, 


dar poţi influenţa în mod voit starea de 
claritate. 


DE 


Oglinda comportamentală: 
Ce poti învăta din această situatie 


Dacă ființa iubită se comportă în felul expus anterior, 
îţi poţi pune întrebarea: „De ce am atras-o în viaţa mea? Îi 
asigur oare reacţiile necesare, pentru ca emoţiile şi drama 
să prindă viaţă? Este trezită în mine starea de claritate?” 

Absența stării de claritate cauzează drame. Cel de 
lângă noi nu ştie pe ce poziţie se află, ceea ce provoacă în 
el emoţii precum teamă, respingere, neîncredere şi 
nesiguranţă. 

Cine se află într-o astfel de situaţie devine dependent 
de celălalt. Există oare o parte în tine căreia îi place 
această situaţie? Sau este vorba despre altceva şi tu ai 
devenit victima lipsei de claritate? În cazul acesta, tiparul 
partenerului va încerca să te facă dependent de el din 
punct de vedere emoţional. 


Calea cea bună: 
Ce poti face în această situație 


Opreşte-te să acţionezi conform ideii că o relaţie 
trebuie să fie vioaie, palpitantă şi dramatică. În acest caz 
nu este vorba despre iubire. Verifică în schimb prin ce 
anume se diferenţiază iubirea de alte emoţii. Cercetează 
ce înseamnă iubire şi ce este o relaţie. 

Observă ce se petrece în relaţia ta şi pune-ţi 
permanent întrebarea: „Este asta iubire?” 


DDOS 


Esenţa relației constă în faptul că 
cineva doreşte ceva de la cel de lângă 
el. 

Esenţa iubirii constă în faptul că 
nimeni nu doreşte nimic de la celălalt. 


Esenţa relaţiei de iubire constă în faptul 
că două fiinţe care se iubesc 
urmăresc să unifice cele două realităţi. 


O dramă relaţională se naşte atunci când cei 
doi 
oscilează permanent între aceste două 
stări. Odată 
conştientizate, influenţa tiparelor este 
stopată. 

A zecea eroare: 
„lubirea înseamnă tată, mamă, copil” 


„Familia reprezintă desăvârşirea iubirii 
umane. 
Privind în ochii copiilor, descoperim 
iubirea pură. 
Atunci când iubirea dintre noi slăbeşte, o 
luăm ca pe 
un semn. Poate ar fi bine să avem un 
copil.” 


Între tine şi partener există o relaţie. Poate există şi 
dorinţa de a avea copii. Combinând cele două în mod 
inconştient, vei da naştere unei poveşti relaţionale pe care 
nu o doreai în felul acesta. O poveste care cu siguranţă s- 
ar fi desfăşurat altfel dacă fiecărui aspect i s-ar fi oferit 
locul cuvenit. 


Cum recunoşti eroarea mentală că 
„Iubirea înseamnă copii” 


Nu intenţionăm să evaluăm dorinţa de a avea copii. 
Când, dacă şi în ce formă cineva doreşte să aibă copii 
reprezintă în totalitate decizia sa. În cazul erorii că „iubirea 
înseamnă copii” este vorba despre un tipar mental, care 
se strecoară într-o relaţie, oferind o posibilă soluţie sau o 
idee pentru a împlini dorul iubirii, care în momentul 
respectiv nu mai este în acord cu aşteptările fiecăruia. 
Dacă ideea de a avea copii nu provine din inimă, fiind doar 
o soluţie simplă pentru a îmbunătăţi situaţia, ea poate fi 
recunoscută în următoarele situaţii: 


e Dacă dorinţa apare în timpul unor tensiuni relaţionale, în 
cazul acesta se derulează un tipar. 


e Dacă ideea apare când într-unul dintre parteneri se 
manifestă frica de a fi abandonat sau de a fi singur, este 
posibil ca soluţia să provină din tiparul subconştient. 


@ Dacă ideea apare atunci când înaintăm în vârstă, ea 
poate proveni din frica de a comite o greşeală, ce nu mai 
poate fi îndreptată. 

e Dacă dorinţa de a avea copii apare ca o posibilă soluţie 
de integrare în planul social sau familial, ne putem 
întreba cu toată sinceritatea, dacă dorinţa este într- 
adevăr a noastră. 

e Dacă relaţia este dificilă şi există deja copii, atunci când 
unul dintre parteneri îşi exprimă dorinţa de a avea un alt 
copil, este posibil ca în spatele ei să existe ideea că 
situaţia familială poate fi salvată printr-o nouă misiune 
comună. 

e Dacă ideea de a avea copii apare datorită faptului că 
unul dintre iubiţi are copii din relaţia anterioară. Această 
soluţie inconştientă apare din dorinţa de egalitate. 


Pe scurt: De fiecare dată când ideea de a avea copii 
apare ca o soluţie în timpul unui conflict, ea reprezintă un 
indiciu posibil al existenţei erorii că „iubirea înseamnă 
copii”. 


Cum se naşte eroarea că 
„Iubirea înseamnă copii” 


Lanţul gândurilor inconştiente şi neverificate poate fi 
sursa acestei erori. Când apar senzaţii de stagnare, regres, 
gol sau diminuare a iubirii şi fericirii într-o relaţie, tindem 
să analizăm cauzele şi soluţiile posibile. In această situaţie 
va interveni subconştientul, acţionând în forţă, iar în cazul 
absenței sentimentelor pozitive el gândeşte într-un mod 
simplist, precum în contextul lipsei de hrană, căldură sau 
siguranţă: lipsa trebuie înlăturată. Inlăturarea ei se face 
prin „inducerea” a ceva nou. 

În felul acesta va apărea lanţul gândurilor de genul: 
„lubirea, senzaţia de uşor şi bucuria s-au diminuat în timp. 
Un copil reprezintă manifestarea iubirii pure, a senzaţiei de 
uşor şi a bucuriei. Un copil va readuce această iubire după 
care tânjim.” 

Aceste gânduri pot fi iluzorii, căci un copil nu va aduce 
în mod necesar sentimentele sau senzațiile pe care ni le 
dorim. Există nenumărate situaţii în care totul s-a petrecut 
în mod diferit. 

Subconştientul nu gândeşte pe mai multe niveluri şi 
nici nu reflectă ceea ce gândeşte. El doar transmite 
conştiinţei de veghe rezultatele modului său simplu de a 
gândi sub forma unor impulsuri. În felul acesta unul dintre 
parteneri percepe ideea nemijlocită: „Cred că ar fi bine să 
avem copii.” 

Aceasta pare a fi soluţia salvatoare pentru problemele 
existente. Mintea va gândi: „Mulţumesc! In sfârşit am găsit 


o soluţie. Acum mă pot opri din a căuta problema reală şi o 
rezolvare pentru ea.” 

Dacă păstrăm în conştiinţă amintirea unei copilării 
frumoase, în care am experimentat iubire şi bucurie, 
subconştientul înregistrează constelația „părinţi cu copii” 
ca fiind soluţia unei vieţi fericite. „Asta am trăit şi a fost o 
perioadă fericită din viaţa mea. Îmi doresc să trăim la fel 
de fericiţi împreună. De aceea ar trebui să fim şi noi în 
această situaţie. Ce părere ai?” 

După cum deja am menţionat, aceste remarci nu sunt 
menite să nege dorinţa de a avea copii, ci indică modul în 
care se naşte o eroare mentală despre semnificaţia iubirii. 
Astfel nu ajungem să ne întrebăm mai târziu cum de s-a 
ajuns la această situaţie. 


Cum se autointreţine tiparul 


Un tipar se autoimplineşte când în final convingerea 
tiparului este transpusă şi în practică. Dacă un tipar 
acţionează conform unei erori, în final vom constata că a 
fost o eroare. Asta nu este o pedeapsă, ci posibilitatea 
oferită de viaţă de a străpunge tiparul, pentru a ne elibera 
astfel definitiv de influenţa lui. 

Tiparul „iubirea înseamnă copii” este uneori atât de 
puternic, încât cel în cauză doreşte neapărat un copil, fiind 
dispus să facă orice pentru asta. Această dorinţă devine 
chiar independentă de idealul relaţional sau ne pune în 
situaţia de a încheia o relaţie existentă. Este de asemenea 
posibil să avem copii cu partenerul greşit sau mai repede 
decât ne doream. Tiparul emite ca forţă susținătoare 
convingerea „vieţii cu copii”. 

Dacă ai verificat toate motivele care reprezintă 
totodată posibile soluţii şi nimic din toate acestea nu 
corespunde convingerilor tale, fii sigur că nu au fost 
asociate în mod inconştient aşteptări şi neîmpliniri cu 


dorinţa de a avea copii. În cazul acesta este posibil să fie 
într-adevăr o dorinţă profundă a inimii. 


Oglinda comportamentală: 
Ce poți învăţa din această situaţie 


Dacă fiinţa iubită te pune faţă în faţă cu dorinţa sa de 
a avea copii, aceasta nu este o situaţie nesemnificativă la 
care să răspunzi cu un simplu Da sau Nu, ci presupune 
desfăşurarea unor procese profunde. Pentru a menţine o 
stare de claritate, priveşte lăuntric ce declanşează dorinţa 
în tine. In cazul în care gândurile şi sentimentele sunt de 
respingere, fii atent la următoarele aspecte. 

Posibil să existe o rană din trecut, care este activată 
prin intermediul dorinţei exprimate de partener. De 
exemplu, experienţa unei copilării nefericite. „Nu doresc 
să trec din nou printr-o astfel de situaţie, pe care să o 
provoc chiar eu.” Totodată, te poţi simţi ameninţat în 
împlinirea unei dorinţe prin apariţia copiilor în viaţa ta. 
Poate este vorba despre starea de libertate. O călătorie, 
cariera sau o altă dorinţă foarte mare. În cazul acesta eşti 
pus în situaţia de a alege şi de a renunţa. Dacă nu alegi 
nimic, viaţa va alege în locul tău, altfel spus, 
subconştientul. Dacă doreşti să iei o decizie, fii conştient 
de preţul pe care îl vei plăti. In cazul în care răspunzi cu 
Da, atunci acest răspuns să fie plenar şi din toată inima. 
Preţul nu va afecta relaţia şi ulterior nu îi vei reproşa 
partenerului, copilului, vieţii că ai sacrificat o călătorie, 
cariera sau altceva pentru asta. Cu un Da adevărat, rostit 
din inimă, va fi evitată de la bun început o mare povară. 

Dacă resimţi un Nu faţă de copii, aminteşte-ţi că eşti 
matur şi liber şi nimeni de pe această planetă nu poate să 
decidă asupra alegerilor din viaţa ta decât tu însuţi. Copiii 
nu trebuie asociaţi neapărat cu o viaţă plină de iubire şi 
fericire. 


Calea cea bună: 
Cum să actionezi corect 


O soluţie bună faţă de o problematică atât de 
importantă este să nu ţii fiinţa iubită în loc sau să nu te 
prefaci, doar din simplul motiv că nu ştii ce vrei sau pentru 
că ţi-e teamă să nu o pierzi. Un conflict interior de acest 
gen va deveni apăsător pentru relaţie. În felul acesta nu vă 
puteţi manifesta liberi şi cu bucurie unul faţă de celălalt, 
atât timp cât soluţia acestei probleme existenţiale întârzie 
să apară. 

Poţi să iei oricând o decizie. Chiar şi aceea de a nu 
decide în momentul de faţă. Dacă doreşti un copil, poţi 
decide în momentul în care ţi-l doreşti cu adevărat. Nu 
trebuie să decizi acum pentru un posibil moment, care va 
fie peste trei ani. Acum este acum. Găsiţi răspunsul, 
pentru care să vă oferiţi împreună consimţământul. 
Ulterior va veni un nou „acum”, în care să reluaţi 
întrebarea. 


Poe 


Invocaţi problemele relaţionale reale şi 
luaţi deciziile 
necesare, pe cât posibil aici şi acum. 
In felul acesta veţi evita tensiunea, 
care apare atunci când sunteţi 
preocupaţi 
de luarea unor decizii teoretice. 


DE 


AL ŞASELEA SECRET 
AL OGLINZII: 


CONŞTIENTIZAREA 


leşirea din „eul- 
problemă” 


„Întotdeauna când ne aflăm în faţa unei 
situaţii 
dificile, apare frecvent cuvântul: «eu». 
Apoi urmează «tu» şi tema «vină». 
Observ adesea cum acest conflict se 
intensifică, 
în timp ce eu devin tot mai agresiv. 
Cu toate acestea, nu găsesc o cale de 
ieşire spre 
starea de libertate.” 


lubirea uneşte două personalităţi diferite într-un mod 
atât de miraculos, încât acestea au sentimentul că au 
devenit o singură fiinţă, un „noi”. 

În cadrul unei relaţii, partea care reprezintă iubirea 
alternează cu cea a relaţiei. De fiecare dată când cei doi 
„eu” revin, iubirea dispare. Şi în momentul în care dispare 
iubirea, situaţia devine adeseori complicată, dificilă şi 
lipsită de împlinire. Dacă înţelegi cum au loc aceste 
situaţii, vei descoperi modul în care să te eliberezi din 
acest circuit fără sfârşit. 


Cum se întâlnesc cele două euri 


A fi singur înseamnă „eu”. lar a fi împreună înseamnă 
„Noi”. Asemănările sunt date de sentimentul profund de 
legătură dintre doi parteneri. Îndeosebi la începutul unei 
relaţii de cuplu, cei doi descoperă asemănările pozitive. 
„Ne asemănăm din atâtea puncte de vedere” este un gând 
care ne aduce o profundă stare de fericire. 

Dar de ce să reducem asemănările doar la calităţile 
plăcute? Dacă v-aţi atras reciproc prin fenomenul de 
rezonanţă, aceasta nu s-a petrecut doar datorită 
„calităţilor pozitive”. Este bine cunoscut faptul că tot ceea 
ce se aseamănă se adună. Asemănări există între tot ceea 
ce reacţionează şi vibrează la unison. 

Dacă ai remarcat că te confrunţi cu anumite situaţii 
repetitive sau stări pe care doreşti să le înlături, 
cunoaşterea eurilor şi a formelor lor de manifestare în 
relaţii îţi va aduce revelații importante. 


Ce este un Eu? 


Ansamblul tuturor gândurilor şi sentimentelor unei 
persoane constituie ceea ce numim perspectiva asupra 


lumii şi asupra vieţii. În viaţa de zi cu zi, persoane diferite 
pot percepe aceeaşi situaţie în moduri diferite. Probabil ai 
auzit de efectul percepţiei individuale a martorilor în cazul 
unor accidente sau infracţiuni. Dar chiar şi în cazul unor 
situaţii mai puţin dramatice, tot te vei confrunta cu aceste 
aspecte în interacţiunea cu cei din jur. Între ceea ce afirmă 
o persoană şi modul în care este recepționat mesajul se 
pot interpune lumi. Lumea eului nu este identică cu 
realitatea obiectivă. Ea este doar rezultatul gândurilor 
cuiva despre experienţele sale. Aceste opinii pot fi reduse 
la anumite detalii sau extinse în cadrul unui context mai 
larg. 


Armin şi calea nativilor din 
Zodia Berbec 


Armin Becker, un bărbat în vârstă de patruzeci de ani, 
a avut până acum trei relaţii de lungă durată. În momentul 
de față este singur, fosta iubită părăsindu-l. Ultimele două 
relații s-au derulat din punctul său de vedere după acelaşi 
model. Un fapt evident este acela că, în urma fiecărei 
despărțiri, s-a simţit rănit şi înşelat. S-a gândit mult care ar 
fi cauzele. Deoarece nu era uşor să le găsească în el 
însuşi, a găsit posibile motive la fostele sale iubite şi la 
circumstanțele exterioare. Deoarece îl preocupă şi 
aspectele spirituale, a observat că ambele femei erau 
născute în acelaşi semn zodiacal: Berbec. El este născut în 
Zodia Fecioarei şi la un moment dat a citit că nativul din 


zodia Berbec nu este în relații armonioase cu nativul din 
Zodia Fecioară. Această afirmaţie o putea confirma din 
adâncul inimii. 

În mintea lui Armin s-a  întipărit următoarea 
convingere: „Am avut două relaţii cu femei născute în 
zodia Berbecului. În ambele cazuri finalul a fost dureros.” 
Deoarece gândurile necontrolate tind să  simplifice 
lucrurile, în Armin s-a născut convingerea că „nu există 
compatibilitate cu femeile din zodia Berbec.” După o altă 
perioadă de timp şi mai multe discuții purtate cu prietenii, 
Armin a concluzionat:  „Nativii Berbeci sunt dificili.” 
Ulterior, gândurilor li s-au alăturat sentimentele 
corespondente, care exprimau acest lucru într-un mod 
dramatic: „Doamne fereşte să te apropii de nativii din 
zodia Berbec!” În felul acesta mintea lui Armin a creat o 
imagine clară despre acest semn zodiacal. 

Intr-o bună zi, Armin a cunoscut o femeie, care i-a 
sucit mințile. Marie Zimmermann, visul visurilor sale, se 
afla în fața lui. S-a îndrăgostit de îndată de ea şi ea de el, 
că a uitat complet să o întrebe de semnul zodiacal în care 
s-a născut. Totul era perfect, exact aşa cum îşi dorea, 
născându-se o relație minunată, plină de frumuseţe şi 
respect. La un moment dat Armin a aflat aproape 
întâmplător că Marie este născută în semnul zodiacal 
Berbec cu ascendentul în Berbec, fapt care a fost o 
adevărată lovitură pentru el. Convingerile sale au început 
să se prăbuşească treptat. Să respingă acum femeia din 
viața sa? In niciun caz. Relația aceasta era mult mai mult 
decât tot ce avusese până acum. Dar ce făcea mintea lui 
Armin? Dintr-odată îşi modificase viziunea asupra Zodiilor. 
Având dovada clară şi afirmând că femeile din zodia 
Berbec nu sunt compatibile cu el, mintea lui nu putea să 
modifice această viziune şi să gândească dintr-odată că 
femeile cu acest semn zodiacal sunt cele mai bune. În felul 


acesta i-a venit o idee nouă: „În realitate, zodiile nu au 
nicio importanță.” 

Ori de câte ori cineva dorea să vorbească cu Armin 
despre semnificația astrologiei, făcea doar semn cu mâna 
să fie lăsat în pace, în timp ce relata despre propriile sale 
experienţe. În felul acesta s-a născut un Eu nou, corelat cu 
„ce este important într-o relație.” 


Opinia reprezintă suma mai multor gânduri minore. 
Punctul de vedere derivă din suma mai multor opinii. lar 
privirea de ansamblu asupra lumii este constituită din 
suma mai multor puncte de vedere proprii. 

Privirea de ansamblu generează senzaţii faţă de tot 
ceea ce percepem şi experimentăm. Acestor senzaţii li se 
asociază gândurile potrivite şi, atunci când această 
conexiune este de mai multe ori confirmată de situaţiile de 
viaţă, legătura devine stabilă, născându-se eul, adică 
personalitatea. 

Aproape toate personalităţile care sunt percepute ca 
fiind charismatice au o opinie deosebit de clară. Ele 
reprezintă o anumită idee. Aşa cum ne dovedeşte istoria, 
este mai puţin important ce anume reprezintă ele şi dacă 
este ceva îndreptăţit. Personalitatea se manifestă puternic 
deoarece este foarte convinsă de opinia ei faţă de 
subiectul respectiv. 

Unui eu puternic nu îi este important adevărul sau 
neadevărul, ci claritatea şi neclaritatea. Un individ poate 
să prezinte un neadevăr, şi cu toate acestea vor fi mulţi 
cei care îi vor da crezare şi îl vor urma, doar din simplul 
motiv că el însuşi este foarte convins. 


Hrana vitală a Eului 


Ideile eului despre lume au fost create din 
experienţele sale. Pentru a supravieţui în continuare, 


eurile au nevoie de ceva foarte important: confirmarea că 
sunt juste. Dacă viaţa le-ar dovedi contrariul, aceste tipare 
nu ar supravieţui. La un moment dat va apărea revelaţia: 
„Cred că acest aspect este complet diferit faţă de ce am 
crezut până acum.” Drept urmare, eul s-ar transforma sau 
chiar s-ar dezintegra. 

Există euri care au avut experienţe foarte intense, 
confirmate adeseori de viaţă, încât nimeni şi nimic nu le 
mai poate modifica perspectiva asupra vieţii şi 
comportamentul. Tot ce este nou este perceput ca atare 
sau schimbat în interior, astfel încât să se încadreze în 
imaginea proprie asupra lumii. Adeseori se spune despre o 
astfel de persoană că: „Aude numai ce vrea.” 

In ceea ce-l priveşte pe Armin, ar fi putut spune: 
„Rămân la părerea mea: nativul din zodia Fecioarei nu 
este compatibil cu nativul din zodia Berbec. Dar eu şi 
Marie facem marea şi deosebita excepţie de la regulă.” In 
felul acesta eul lui Armin ar fi putut folosi noua experienţă 
pentru a deveni măreț, în loc să înlăture vechile 
convingeri. 

Uneori este nevoie de experienţe deosebite, pentru a 
ajuta pe cineva să înlăture vechea carapace a 
personalităţii sale. Este vorba despre acele clipe de viaţă 
pe care le cunoaştem ca fiind clipe importante de 
transformare. Situaţii cutremurătoare precum pierderea 
unei fiinţe dragi sau o boală, dar şi situaţii care au 
declanşat o imensă stare de fericire schimbă considerabil 
perspectiva asupra vieţii, înlăturând tipare mentale vechi. 

DDOE 


Într-o relație, eul este permanent 
interesat 
să fie alimentat de tot ceea ce cunoaşte 
sau de ceea ce este convins. 


El caută confirmări noi, şi nu 
dezintegrarea 
imaginii sale despre lume. 


DE 


Cum se naşte un „Eu-problemă” 


Există o diferenţă între „butoanele” descrise în 
capitolele anterioare, care uneori sunt activate într-un 
mod neplăcut, şi un eu-problemă. Aceste butoane 
reprezintă  întipăririle  subconştiente şi reacționează 
precum un reflex. Tiparul aşteaptă calm o anumită 
situaţie. De îndată ce este activat, el se derulează în 
acelaşi fel, dispărând din nou după un anumit timp. EIl 
poate fi perceput ca o „schimbare trecătoare”. Pentru o 
perioadă de timp el nu mai este el însuşi, revenindu-şi însă 
ulterior. 

Un „eu” reprezintă ansamblul stabil al gândurilor şi 
convingerilor, care determină un mod identic de a acţiona 
în toate situaţiile. Poate ai cunoscut o asemenea persoană 
caracterizată invariabil prin „permanentă stare de 
suferinţă”, „permanent nevoiaş” sau „permanent în stare 
de opoziţie.” 

Acest ansamblu de gânduri, sentimente şi acţiuni se 
naşte din experienţa timpurie că o anumită strategie 
comportamentală, de viaţă sau relaţională funcţionează 
foarte bine sau că era singura posibilitate de a funcţiona 
astfel. Dacă strategia de supravieţuire se sprijină pe faptul 
de a avea probleme sau de a fi problematic pentru cei din 
jur, ea va contribui la formarea eului-problemă. 


Puterea beneficiului ascuns 


Un tipar mental are încredere în tot ceea ce în final îi 
va aduce un beneficiu. Descoperă acest beneficiu şi vei 
descoperi astfel tiparul relaţional şi vei cunoaşte totodată 
din ce se hrăneşte. La prima vedere, acest beneficiu pare 
a fi ilogic sau puţin vizibil, de aceea îl vom numi „beneficiu 
ascuns”. 

Dacă luăm din nou ca exemplu situaţia Stefaniei şi a 
lui Matthias referitoare la curăţenie, putem afirma că cei 
doi se enervează reciproc. Ea face curăţenie, ceea ce lui 
Matthias îi displace. Cu cât curăţă mai mult, cu atât mai 
mult îi displace lui. Curăţenia generează distanţă, deşi 
Stefanie doreşte să simtă apropierea lui. În ciuda 
atenţionărilor lui Matthias, ea continuă să facă asta. Ar 
trebui să fie conştientă că relaţia lor se înrăutățește, în loc 
să se îmbunătăţească. Cu toate acestea, ea continuă în 
acelaşi mod, deoarece o parte inconştientă este convinsă 
de existenţa unui beneficiu. Care ar fi acesta? 


e „Atâta timp cât fac curăţenie, el îmi remarcă hărnicia şi 
contribuţia la relaţia noastră.” 

e „Cât timp fac curăţenie în timp ce el este acasă, nu 
trebuie să simt golul care s-a creat între noi.” 

e „Cât timp fac curăţenie, am senzaţia că realizez ceva şi 
sunt preţuită. Partenerul meu nu îmi oferă această 
senzaţie.” 

e „Când fac curăţenie, simt că deţin controlul asupra unui 
aspect marginal al relaţiei: o ambianţă curată şi 
ordonată.” 

e „in timp ce fac curăţenie nu sunt nevoită să gândesc.” 

e „Cât timp sunt ocupată, îşi va găsi şi el o ocupaţie. 
Astfel nu trebuie să fiu lângă el şi să-i ascult cerinţele.” 


Aşa cum am putut remarca, beneficiul ascuns esenţial 
al Stefaniei era următoarea convingere: „Cât timp fac 
curăţenie, declanşez în el o stare emoţională. La un 
moment dat asta se poate transforma în laudă şi 
recunoştinţă, iar în final el mă va remarca. Astfel va 
observa brusc că mă iubeşte, mă va îmbrăţişa şi mă va 
ajuta.” 

Pentru tiparul lui Stefanie, curăţenia aparent lipsită de 
sens are, prin urmare, un beneficiu. Dar totodată ea nu 
doreşte să o facă. Inima ei tânjeşte după un partener 
afectuos şi înţelegător, căruia nu trebuie să-i demonstreze 
nimic. Cineva faţă de care să se manifeste liberă, fără a fi 
nevoită să-i împlinească aşteptările. Stefanie a fost într- 
adevăr surprinsă atunci când consilierul Morego i-a 
dezvăluit beneficiul ascuns. Un eu este mereu surprins 
când este pus în faţa propriului tipar, recunoscând ilogicul 
şi nonsensul propriilor acţiuni. 

Nu urmărim să subliniem aceste aspecte pentru a 
putea pune astfel în evidenţă tiparele celor de lângă noi. 
Faptul că această atitudine ar declanşa stări de respingere 
îl vei înţelege cu uşurinţă dacă te pui în situaţia lor. Le 
privim pentru a le înţelege. Înțelegerea va atrage în final 
iubirea. lar atunci când există iubire, relaţia va avea un 
viitor. 

Dacă Matthias ar înţelege situaţia dramatică în care 
se află Stefanie, posibil ca furia şi enervarea faţă de 
comportamentul ei să dispară. El nu ar mai fi nevoit să 
suporte situaţia, ci ar putea să înveţe treptat să o accepte. 
In felul acesta ar trebui să-şi recunoască propria 
contribuţie la acea situaţie. Aceasta este oglinda profundă 
a poveştii. In urma unei astfel de conştientizări Matthias 
nu s-ar mai distanţa de soţia sa, ci ar îmbrăţişa-o în tăcere. 

Cu cât vei înţelege mai bine principiul beneficiului 
ascuns, cu atât mai transparente vor deveni 


comportamentele, care în alte circumstanţe ar fi greu de 
înţeles. Atunci când un anumit aspect devine transparent, 
el nu mai poate acţiona după vechile şabloane, ci se va 
transforma cu desăvârşire sau se va dezintegra complet. 
In continuare vom descrie cele mai importante tipare 
stabile ale eului, care pot exista în cadrul unei relaţii. 


Cele şapte forme ale eului-problemă 
şi cele şapte soluții 


Pentru tiparele ce vor fi descrise în continuare este 
valabil următorul aspect: buna evoluţie a relaţiei constă în 
primul rând în a nu opune rezistenţă eului-problemă, căci 
tot ce i se împotriveşte îl va face mai puternic. Pentru a 
putea supravieţui, el este nevoit să-şi afirme poziţia şi să 
se apere, devenind astfel mai activ. Atenţia pe care o 
acordăm rănilor şi tiparelor existente în cei din jurul nostru 
este totodată un exerciţiu bun pentru propria dezvoltare, 
căci astfel vom învăţa să nu ne identificăm cu ceilalţi şi cu 
povestea lor. 

O altă atitudine corectă este aceea de a păstra 
respectul faţă de ceilalţi şi de a nu le răni demnitatea. 
Nimeni nu este vinovat pentru tiparele şi programele 
create de subconştient. Este posibil să fim afectaţi în 
cadrul relaţiei de ele, ceea ce nu este neapărat plăcut. În 
acele clipe trebuie să rămânem lucizi şi să luăm anumite 
decizii. Dar totodată ne putem păstra respectul, chiar dacă 
este vorba doar de respectul faţă de noi înşine. 

Este foarte bine să devenim conştienţi de aceste 
aspecte în timpul unui conflict. Aşa cum ai sesizat în 
povestea despre Simon, Alina şi îmbrăţişări, există un 
punct de non-întoarcere. Între ei a existat o legătură 
invizibilă, care, odată ruptă, i-a împiedicat să se mai 
apropie vreodată. 


„Eul-problemă” simplu 


„Asta este o problemă 
care nu se rezolvă atât de simplu.” 


O sarcină de bază a minţii noastre constă în a rezolva 
probleme. Aceasta este o parte a programului originar, 
care se asigură mereu să existe tot ce are nevoie. Când 
apare senzaţia de foame, el se asigură că există suficientă 
hrană. Când apare senzaţia de frig, el se asigură că există 
suficientă căldură. Când apare starea de frică, el asigură 
protecţia. Când apare starea de singurătate, el asigură 
cadrul social. Când lipseşte starea de iubire, el asigură 
starea de iubire necesară ş.a.m.d. 

Dar când este suficiența suficientă? Pentru asta 
mintea are un indicator sigur: este suficient atunci când 
dispar sentimentele sau senzațiile negative şi reapar 
sentimentele sau senzațiile pozitive. La un moment dat ne 
simţim sătui, încălziţi, protejaţi, iar senzaţia de singurătate 
este înlăturată. Mintea marchează aceste stări ca fiind 
semnul acţiunii corecte. In acel moment ea ştie: „Am 
acţionat corect.” 

Şi dacă aceste sentimente sau senzaţii nu apar? Dacă 
în pofida tuturor încercărilor într-o anumită direcţie nu 
apar sentimente sau senzaţii plăcute? Atunci mintea nu a 
rezolvat aceste probleme şi va căuta în continuare soluţii 
pentru a primi „suficient” din ceea ce doreşte. 

Şi dacă tot nu dispar anumite sentimente sau senzaţii 
negative? Atunci va apărea următoarea experienţă de 
viaţă: „Orice aş face, sentimentele sau senzațiile negative 
nu dispar. Oricât de mult mă străduiesc, problema 
continuă să existe. Ceea ce la alţii aduce rezultate pe mine 
nu mă ajută cu nimic. Orice aş face, tot nu funcţionează.” 


Această experienţă de viaţă se poate transforma într- 
un tipar stabil, într-un „eu” propriu, o personalitate- 
problemă, care afirmă despre sine însăşi: „Eu sunt cel/cea 
care are probleme.” 


Cum îl recunoşti 


Un eu-problemă activ poate fi recunoscut prin 
intermediul complicaţiilor care apar. În loc să salute o 
soluţie simplă şi să o pună în aplicare, persoana cu un eu- 
problemă caută mai întâi greutăţile. 


Li 


e „Bine, dar toate acestea trebuie gândite bine.” lar în 


momentul următor totul eşuează. 

e „Nu, în cazul meu nu funcţionează. Există anumite 
obstacole, care trebuie înlăturate.” Cu toate acestea, nu 
se petrece nimic. 

e „Nu este atât de simplu căci ...”, urmând apoi 
argumente complicate, care înlătură orice urmă de 
bucurie şi putere. 


Dacă apare totuşi disponibilitatea de a pune ceva în 
practică, acest aspect devine adeseori foarte dificil, 
alegând căi lungi şi costisitoare, în locul căii directe şi 
avantajoase. 


Gândurile ascunse 
şi beneficiul mascat ale eului-problemă 


e „Cât timp există o problemă, mă simt important şi mi se 
acordă atenţie. Soluţiile rapide şi simple vor contribui la 
dispariţia importanţei de sine.” 

e „Cât timp dau impresia că situaţia este problematică, nu 
sunt nevoit să o fac.” 

e „Când mă gândesc la probleme, apar şi persoanele care 
îmi oferă soluţii, din iubire pentru mine.” 


De ce s-a dezvoltat eul-problemă 


Atunci când un copil trebuie să răspundă unor cerinţe 
mari, îşi dezvoltă diferite mecanisme de protecţie faţă de 
comportamentul presant al părinţilor. În acelaşi timp, mica 
făptură îşi construieşte strategii pentru a primi ceea ce 
înţelege ea prin iubire. Căutarea în mod expres a 
problemelor este o astfel de strategie pentru a obţine mai 
multă atenţie sau pentru a exista cât mai puţine aşteptări 
faţă de ea. Şi la vârsta maturității eul-problemă speră în 
continuare să fie remarcat de cei din jur şi să i se ofere 
sprijin în semn de afecţiune sau iubire. 

Viaţa nu decurge însă aşa cum ne imaginăm. Faptul 
că există probleme care necesită soluţii este firesc. Astfel 
nu ia naştere identitatea-problemă. Există oameni foarte 
inteligenţi, a căror rațiune iubeşte existenţa problemelor, 
putând astfel să se măsoare prin intermediul lor. Un 
jucător de şah sau un cercetător iubeşte problemele, căci 
soluţionarea lor le aduce bucurie şi încântare, iar rezultatul 
este trăirea experienţei succesului. În acest caz nu vorbim 
despre un eu-problemă activ în sens negativ, deoarece 
aceste persoane sunt interesate în găsirea unor soluţii. 

Un eu-problemă se naşte din convingerea că 
beneficiul personal din crearea sau menținerea 
problemelor este mult mai mare decât beneficiul care 
apare din rezolvarea şi înlăturarea sa rapidă. „Am 
probleme şi acest aspect este semnificativ, mă face să mă 
simt important.” Aceasta este identitatea eului-problemă. 


Hrana eului-problemă 


Eul-problemă se hrăneşte din probleme. Din acest 
motiv nu caută soluţii, ci probleme noi. Acest eu nu este 
persoana însăşi, ci un tipar mental devenit independent, 


care eclipsează adevărata natură a persoanei în cauză. 
Există trei motive ale unei astfel de situaţii: 


e „Cat timp există probleme, care îmi produc suferinţă, 
viaţa mea are un sens emoţional. În felul acesta pot să 
simt ceva.” 

e „Dacă nu mi se recunosc meritele, atunci mă fac 
remarcat măcar prin problemele pe care le am. Poate că 
ceilalţi îmi vin în felul acesta în ajutor sau cel puţin mă 
remarcă.” 

e „Cât timp există probleme, viaţa mea are un sens 
raţional. Am astfel o sarcină şi dreptul de a exista 
deoarece trebuie să o rezolv. Cine aş fi eu fără toate 
aceste probleme?” 


Oglinda comportamentală: 
Ce poți învăța din comportamentul ființei iubite 


De ce atragem euri-problemă? Prin intermediul 
relaţiilor atragem un comportament sau altul pentru că 
putem învăţa astfel ceva despre noi. De exemplu, este 
posibil ca o parte ascunsă din tine să nu desconsidere 
faptul că partenerul are probleme. In felul acesta partea 
ascunsă din tine se poate manifesta, venindu-i în ajutor, şi 
se simte utilă. Când ni se sugerează că suntem de folos, 
credem că riscul de a fi părăsiţi este mult diminuat. 

Ori o parte a subconştientului tău se poate simţi 
fericită că nu eşti un tip cu probleme. De fiecare dată când 
te afli în faţa eului-problemă al partenerului, o parte din 
tine este iritată şi o alta se bucură. 

Sau eul-problemă al partenerului poate fi foarte iritat 
atunci când îi oferi soluţii pentru problemele sale. El se 
opune şi astfel relaţia voastră devine un câmp de luptă. 
Dacă lecţia momentană de viaţă constă în a învăţa să 
lupţi, va apărea în viaţa ta acel partener care prin 


atitudinea sa îţi va oferi această învăţătură. Nu este nimic 
negativ în asta, căci situaţia poate trezi forţe lăuntrice 
colosale. 

Descoperă beneficiul adus subconştientului şi în felul 
acesta vei descoperi forţa energetică ce atrage parteneri 
cu eul-problemă. 


Calea cea bună: 
Cum poți acționa corect 


Dacă eşti conştient de gândurile din care este alcătuit 
un eu-problemă, ai toate şansele să nu mai oferi tiparului 
ceea ce doreşte pentru a se menţine. În felul acesta te 
opreşti din a-l hrăni neintenţionat. Ceea ce este 
caracteristic eului-problemă este lipsa de interes în a-şi 
rezolva problemele. Problemele au devenit o parte 
importantă a personalităţii sale, astfel încât fac tot 
posibilul pentru a se menţine. Persoana în cauză va 
acţiona mereu astfel încât problema să existe în 
continuare. 

In cadrul relaţiei este imposibil să menţii starea de 
pace şi armonie prin oferirea unor soluţii, căci eul- 
problemă nu agreează soluţiile funcţionabile. El devine în 
felul acesta chiar mai agresiv, subiectiv şi are tendinţa să 
se retragă. 


e REDĂ-I POSIBILITATEA DE A FI RESPONSABIL: Nu-ţi face 
griji în privinţa responsabilităţii. Nu eşti nici cauza reală, 
nici responsabil pentru acest tipar. Deja ai făcut un pas 
important când tiparul a fost descoperit şi recunoscut. 
Următorul pas important este să renunţi să te mai 
împotriveşti. Tiparul cunoaşte prea bine ce înseamnă să 
fie respins, considerând asta o confirmare a convingerii 
că „Eu sunt o problemă”. 


e RENUNŢĂ LA DORINȚA DE A OFERI SOLUŢII: Un alt pas în 
direcţia bună este să renunţi la dorinţa de a rezolva 
problemele celor din jur. Prin această atitudine nu faci 
altceva decât să confirmi convingerea eului că prin 
existenţa problemei i se oferă atenţie. 

e Fii TRANSPARENT: Nu în ultimul rând, ar fi util să îi oferi 
celui de lângă tine posibilitatea să înţeleagă tiparul, de 
unde provine el şi cum acţionează. În felul acesta devine 
capabil să înţeleagă că există o viaţă mult mai frumoasă 
în afara tiparului şi poate alege conştient să descopere 
alături de tine o astfel de viaţă, pe care o puteţi trăi pe 
deplin dacă şi tu te eliberezi de contribuţia ta la 
menţinerea tiparului. 


Poe 


Pentru fiecare tipar comun 
este valabil următorul aspect: 
Odată ce te eliberezi tu însuţi de 
influenţa tiparului, 
îl vei elibera şi pe cel de lângă tine. 


DE 


„EUL POTRIVNIC” 


„Idei sau indicatii din partea altora? 
Sunt împotrivă! 
Este doar o încercare de manipulare din 
partea lor.” 


Ne apărăm doar în momentul în care simțim că 
suntem atacați. Uneori o facem chiar preventiv, deoarece 
ne aşteptăm la un atac. Undeva în adâncul 
subconştientului există anumite experiențe de luptă şi 
rezistență din copilărie. Aceste tipare încă mai persistă în 


viaţa de adult şi de partener relaţional. Ele apar la 
suprafaţă de îndată ce interacţiunea dintre parteneri 
devine asemănătoare celei dintre părinte şi copil. 


Cum îl recunosti 


Un eu potrivnic nu poate sau nu doreşte să privească 
îndeaproape dacă o situaţie este bună sau rea. El nu 
doreşte să ştie dacă ceva este „corect” sau „înţelept” şi 
decide în funcţie de un singur criteriu: „Mi se impune în 
această clipă ceva sau nu?” Eul potrivnic reacţionează 
precum un reflex, căruia nu îi sunt suficiente niciun 
argument şi nicio explicaţie logică. Cuvântul său cel mai 
important este: „Nu!” 

Dacă renunţăm să îi mai acordăm atenţie eului 
potrivnic, el va dispărea la un moment dat, iar cel în cauză 
va fi din nou capabil să gândească raţional. Uneori se 
întreabă de ce a acţionat în felul acesta şi este chiar 
posibil să îşi ceară scuze. Alteori emite tocmai ideea pe 
care o respinsese înainte şi o prezintă ca fiind a lui. Cu 
toate acestea, reflexul nu va dispărea în totalitate. 


Gândurile ascunse 
şi beneficiul mascat ale eului potrivnic 


@ „Libertatea înseamnă să fii împotrivă.” 

e „Cât timp sunt împotrivă, sunt protejat de influenţe. 
Influențele nu sunt manifestări ale iubirii şi nu îmi fac 
bine.” 

e „Cât timp sunt împotrivă, nu trebuie să schimb nimic. 
Este posibil ca astfel să primesc şi alte propuneri, faţă de 
care să îmi manifest din nou împotrivirea.” 


De ce a fost creat eul potrivnic 


Există o diferenţă considerabilă între o copilărie în 
care părinţii au fost protectori cu copiii şi o copilărie în 
care părinţii i-au protejat într-un mod exagerat. Dacă o 
persoană a crescut într-un mediu protector, ea a avut 
posibilitatea să se dezvolte liberă. lar cea care a crescut 
într-un mediu extrem de protejat nu a avut nicio 
posibilitate să se dezvolte liberă. Cum poate fi un copil 
marcat de protecţia excesivă este uşor sesizabil în cazul 
părinţilor care au reacţii pline de îngrijorare, avertizând 
copilul la fiecare mişcare pe care intenţionează să o facă. 
Adeseori îl strigă neîncetat: „Peter, ai grijă! Peter vino aici! 
Peter, nu te murdări! Întoarce-te imediat înapoi! Peter, 
mâncarea este aici! Peter, uită-te la mine! Trebuie să faci 
altfel lucrurile, Peter! Peter, în felul acesta greşeşti! Mai 
bine nu face asta, căci este periculos! Peter, vino aici! 
Incetează imediat ...” etc. 

Dacă un copil trăieşte permanent într-un astfel de 
mediu, viaţa sa interioară este distrusă. Îşi va crea un 
mecanism de supravieţuire, ascultând parţial ce i se 
spune. O va face însă doar până când va deveni suficient 
de puternic pentru a se opune. Dar nici în cazul acesta nu 
va fi deschis şi activ. El nu este capabil să pună în mişcare 
unele aspecte decisive, căci voinţa i-a fost diminuată. În 
schimb, copilul sau ulterior adultul se va „împotrivi” faţă 
de tot ce i se spune, manifestând o reacţie de respingere. 
In cadrul relaţiei, tiparul va fi declanşat de îndată ce 
partenerul doreşte ceva ce nu a venit din proprie iniţiativă. 
„Sunt atât de multe de făcut! Ai putea să mă ajuţi?” Chiar 
şi o astfel de cerinţă ar putea declanşa o reacţie de 
împotrivire. 

Eul potrivnic poate deveni atât de impunător, încât va 
reacţiona chiar şi faţă de gândurile care îl pun în mişcare. 
„Ştiu că ar trebui să fac neapărat acest lucru ...” dă 


naştere imediat „împotrivirii” interioare: „... dar nu vreau”. 
In felul acesta cel în cauză va spune de fiecare dată „Nu” 
în momentul unei reale transformări. 


Hrana eului potrivnic 


Eul potrivnic se hrăneşte din dorinţa de a-i ajuta pe 
alţii. Nu din ajutorul în sine, căci respinge orice formă de 
ajutor practic. Ci înfloreşte atunci când este remarcat şi i 
se oferă toată atenţia şi se retrage când este vorba despre 
reale eliberări din stări de suferinţă. 

Pare absurd şi realmente ambivalent. Tiparul caută 
apropierea şi distanţa simultan sau alternând în mod 
accelerat. Un du-te-vino continuu este forma relaţională 
cunoscută de eul potrivnic. Doar în acest fel el poate 
menţine distanţa, evitând orice formă de atac. 

O persoană cu eu potrivnic doreşte să fie remarcată. 
Din acest motiv ea face să apară probleme. Insă de îndată 
ce cineva îi oferă ajutorul, acest cineva este respins. Chiar 
şi dacă soluţia propusă ar îmbunătăţi situaţia, ea este 
respinsă de îndată ce a fost menţionată, deoarece este 
privită ca un act de bunăvoință manifestată cu un aer de 
superioritate, ce va activa reflexul de respingere. 


Oglinda comportamentală: 
Ce poți învăța din comportamentul ființei iubite 


Eul potrivnic reacţionează foarte sensibil în faţa 
oricărei forme de influenţă. El se închide asemenea unei 
scoici, atunci când simte că este condus, şi se deschide 
din nou imediat ce simte că influenţa exterioară a 
dispărut. Pentru tine ca partener într-o relaţie, acest 
aspect înseamnă că poţi citi cu exactitate în oglinda 
partenerului atunci când se manifestă acea parte din tine 


care doreşte să-l influenţeze - chiar şi atunci când este 
bine intenţionată. 

Mulţi parteneri încearcă să spargă carcasa eului 
potrivnic, asemenea unei nuci. la naştere astfel o 
adevărată relaţie între „a vrea să ajute” şi „a nu dori să fie 
ajutat”. În astfel de cazuri te poţi întreba care este motivul 
pentru care o parte din tine doreşte să spargă coaja acelei 
nuci. Probabil din cauza speranţei că în cazul unei salvări 
reuşite celălalt îţi va rămâne veşnic îndatorat, oferindu-ţi 
iubire, onoare, şi nu te va mai părăsi niciodată ... Orice 
formă de înţelegere a programului reprezintă un pas 
important spre eliberarea din propriile tipare. 


Calea cea bună: 
Cum poți acționa corect 


e NU CERE ŞI NU PRETINDE NIMIC: Să nu ai o atitudine 
părintească reprezintă o soluţie în interacţiunea cu eul 
potrivnic. Pe de altă parte, este dificil să nu spui nimic 
sau să nu acţionezi fără a da senzaţia de influenţă, 
protecţie sau atac. Din acest motiv oamenii cu un eu 
potrivnic nu au relaţii serioase sau de lungă durată. Căci 
în fiecare relaţie de lungă durată va veni clipa în care 
trebuie să se decidă „pentru” relaţia cu celălalt şi să se 
deschidă, va apărea apropierea şi fiecare va renunţa la o 
parte din vechea viaţă, pentru a oferi mai mult spaţiu 
vieţii în doi. Eului potrivnic îi este dificil să accepte 
eventualele schimbări propuse de partener, fără a avea 
o atitudine de respingere. În ceea ce te priveşte, 
acţionezi corect atunci când te opreşti din a pretinde 
ceva de la cel de lângă tine. Fii conştient că te afli într-o 
relaţie, care susţine procesul de dezvoltare personală, de 
care beneficiază unul sau ambii parteneri. Tu nu poţi 
influenţa în niciun fel dorinţele şi necesităţile de 
dezvoltare ale celui de lângă tine. 


e DEVINO TU ÎNSUŢI CEEA CE PRETINZI DE LA CELĂLALT: 
Realizează tu ceea ce pretinzi de la cel de lângă tine. 
Dacă îţi plac cadourile, atunci oferă-le tu. Dacă doreşti 
ceva schimbat, atunci schimbă tu. Şi nu pretinde nimic 
pentru asta. Nu îţi va fi greu dacă o faci pentru tine şi 
pentru binele tău. 

e Fii ÎNTR-O STARE DE PACE LĂUNTRICĂ: Singurul 
comportament străin eului potrivnic este acela în care 
unul dintre parteneri îi rămâne în continuare alături 
celuilalt, fără a se simţi împovărat. Această atitudine 
reprezintă contrariul influenţei, pretențiilor şi dorinţei de 
a ajuta; libertatea şi totodată lipsa atitudinii fugare; 
oferirea liniştii şi totodată a iubirii. Apropierea nu este 
indusă sau împuternicită, ci acceptată aşa cum se 
manifestă. Aceasta este o experienţă nouă, care schimbă 
situaţia în cazul ambilor parteneri. Acest lucru ar fi 
posibil dacă vei înţelege semnificaţia rănii din care 
provine atitudinea de respingere a partenerului şi dacă 
vei atinge starea în care nu ai nevoie de celălalt atunci 
când doreşti să obţii ceva. O astfel de relaţie reprezintă o 
şansă mare pentru evoluţia proprie. 


DDOE 


Întrebarea: „Cum acţionezi tu?”, 
fără a o evalua ulterior, 
este pentru eul potrivnic mult mai 
vindecătoare, 
decât orice indiciu referitor la cum ai 
proceda tu 
în situația respectivă. 


DE 


EUL-SUFERINŢĂ 
„Chiar dacă nu pare, nu mă simt bine.” 


Există o formă de suferinţă cauzată din exterior, cât şi 
o formă de suferinţă autoindusă. Ambele pot exista pe 
deplin independente una de cealaltă. De exemplu, dacă un 
copil se joacă entuziasmat cu alţi copii şi se accidentează 
sau se loveşte, va simţi pentru o scurtă perioadă de timp 
durerea, o va îndura în tăcere până va dispărea şi îşi va 
continua jocul cu ceilalţi copii. Este posibil schiar să nu 
menţioneze nimic despre accident. Jocul este mult prea 
interesant sau prea frumos pentru a-şi ocupa timpul cu 
suferinţe inutile. Aceasta este o formă de suferinţă 
cauzată din exterior, care nu este preluată în interior. 

Dacă acelaşi copil cade în prezenţa părinţilor, fără a 
se vătăma serios, este totuşi posibil să izbucnească în 
plâns şi să sufere vociferând. Părinţii experimentați 
recunosc de îndată că nu s-a petrecut nimic grav, oferind 
copilului în mod intuitiv ceva care să-i distragă atenţia de 
la plâns. Adeseori, copilul încetează imediat, alegând ceea 
ce îi aduce o plăcere mai mare. 

Dacă acelaşi copil ar fi fost însă protejat peste măsură 
- reacţionând la orice formă de suferinţă - sau prea puţin 
protejat - oferindu-i-se atenţia doar când îi este foarte rău 
-, este posibil să apară următoarea convingere: „Doar 
când îmi este rău va veni cineva să mă ajute. Atunci devin 
important.” 

Suferinţa poate aduce celui în cauză un beneficiu 
ascuns. Dacă această realitate a fost recunoscută de 
subconştient şi înmagazinată, tiparul va acţiona şi în 
perioada maturității. In relaţiile ulterioare el se poate 
transforma, devenind în final un eu-suferinţă constant. În 
felul acesta partenerul devine în permanenţă cel căruia nu 


îi este bine, iar tu însuţi devii într-o anumită măsură cel 
care îl va consola, va fi atent cu el şi îl va salva. 

Există însă şi persoane care într-adevăr se află ori s- 
au aflat într-o stare de suferinţă, fără a putea face ceva în 
această direcţie. Faptul că le venim în ajutor este legitim, 
corect şi omenesc. Cunoaşterea tiparului eului-suferinţă te 
va ajuta să discerni între o suferinţă reală şi căutarea 
ajutorului pentru o suferinţă autoindusă, din care cel în 
cauză nu este interesat să găsească o cale de ieşire. 


De ce Gundula a devenit tot 
mai slabă 


Georg şi Cecilie Albers o considerau pe fiica lor un 
copil foarte liniştit, ceea ce le plăcea foarte mult, 
comparând-o cu copiii altor familii. Când aveau oaspeți, o 
puteau aşeza pe Gundula în colţul camerei cu o carte 
ilustrată în mână şi ea rămânea aşa ore întregi de una 
singură. 

Dacă asta era urmarea lipsei de mişcare, a protecției 
exagerate din partea părinților sau o predispozitie, nu 
putea spune nimeni cu exactitate. Însă până la încheierea 
şcolii Gunaula devenise în mod cert mai rotunjoară decât 
media fetelor de vârsta ei. 

La vârsta de douăzeci şi doi de ani se căsători cu Karl 
Rother, un antreprenor harnic într-o firmă mică. El o iubea 
pe Gundula aşa cum era, liniştită şi ceva mai plinuță. Cei 
doi avură în curând un băiat, iar doi ani mai târziu o fetiță. 


Karl era harnic şi din acest motiv era mereu plecat. Când 
era Însă acasă, se ocupa plin de dăruire de familie. În 
special de copii. 

Gundula nu era conştientă de faptul că în 
subconştientul ei exista de mult timp un tipar, care asocia 
masa corporală cu aparenta iubire. Ar fi putut să 
recunoască asta în numele de alint pe care i-l dăduseră 
părinții de mică: „Grăsuța noastră.” Desigur că nu era 
frumos, însă părinții Gundulei erau bine intenţionaţi şi 
afectuoşi. 

Subconştientul Gundulei înregistrase situațiile pline de 
afecțiune cu cuvintele „Grăsuţța noastră.” Karl nu avea 
nicio problemă cu trupul ei. Nu o numise nici măcar o dată 
grasă sau plinuță sau îi dăduse impresia că o vedea în 
acest fel. O iubea exact aşa cum era, o stare pe care 
subconştientul Gundulei nu o cunoştea. Dacă trupul ei nu 
mai era subiect de discuție, trebuia să facă ceva pentru a 
deveni din nou. 

Din acest motiv Gundula începu să slăbească. Gătea 
pentru familia ei bine şi cu plăcere, ca şi până atunci, 
mânca întotdeauna cu ei, şi cu toate acestea devenea tot 
mai slabă, până când Karl făcu primele observaţii despre 
figura ei. 

„Draga mea, nu iţi merge bine?”, întrebă el grijuliu. 
„Oarecum devii tot mai slabă.” 

„Da' de unde”, spuse Gundula. „Totul este în regulă.” 

Acum pentru ea totul devenise aşa cum ştia 
dintotdeauna. Corpul ei devenise din nou subiect de 
discuție. 

În decursul următorilor treisprezece ani Gundula slăbi 
atât de mult, încât mai cântărea jumătate din greutatea 
inițială. La un moment dat devenise pentru toată familia 
„Slăbuţa noastră”. Slăbise atât de mult, încât abia mai era 
capabilă să ducă sacoşele cu cumpărături în apartamentul 


cu două camere de la etaj. Între timp locuia singură, căci 
Karl o părăsise. Doar copiii o vizitau regulat. Alimentatia 
defectuoasă atrase însă şi alte probleme după sine, fiind 
adus mereu un subiect în discuţie: „Mamă, eşti atât de 
slabă. Te vei îmbolnăvi. Trebuie să mănânci mai mult!” 

Gundula răspundea: „Frumos din partea voastră că vă 
faceți griji. Dar lăsați, că va fi bine.” 

Și continua să mănânce la fel de puțin. 


Cum îl recunosti 


Dacă cineva suferă în mod evident din cauza unei 
anumite situaţii şi cu toate acestea respinge exact acele 
situaţii care i-ar diminua suferinţa, atunci şi-a creat o 
personalitate-suferinţă.  Însăşi suferinta a devenit 
fundamentul şi baza emoţională a eului, aşa încât orice 
încercare de a o schimba va eşua în final. 


e „Asta nu funcţionează acum.” Deşi este evident că 
transformarea ar fi foarte simplă. 


e „Da, în curând. Urmăresc să fac ceva în direcţia asta.” Şi 
cu toate acestea nu se petrece nimic. 


e „Pur şi simplu nu reuşesc singur.” Dar de îndată ce 
apare susţinerea activă, se va opri totul. 


Uneori, identificarea cu suferinţa a devenit atât de 
puternică, încât cel în cauză va întrerupe chiar şi un 
tratament medical sau va reapela la comportamentul 
dăunător iniţial, de îndată ce se va simţi în mod evident 
mai bine. Senzaţia unei suferinţe reduse este atât de 
neobişnuită, încât subconştientul se va întreba: „Cine sunt 
eu fără suferinţa mea? Cine se va mai ocupa de mine? Mă 
vor căuta în continuare atât de des şi mă vor mai suna?” 

Eul-suferinţă este activ atunci când doreşte să 
menţină situația generatoare de suferinţă, când o 


reproduce în permanenţă şi chiar o protejează, existând 
întotdeauna motive pentru care nu se modifică nimic în 
mod pozitiv. 


Gândurile ascunse 
şi beneficiul mascat ale eului-suferință 


e „Cât timp voi suferi, cineva va avea grijă de mine. În 
acele momente mă fac remarcat şi sunt cineva. Dacă mă 
simt însă bine, voi fi lăsat singur.” 

e „Toate sentimentele şi senzațiile percepute le cunosc 
prea bine. Aşa trăiesc senzaţia că sunt viu.” 


De ce a fost creat eul-suferinţă 


Principalul motiv este dorinţa de protecţie şi 
afecţiune. Dacă în timpul copilăriei cineva trăieşte senzaţia 
că suferinţa îi va aduce afecţiune sau o anumită protecţie 
faţă de comportamentul dominant al unuia dintre părinţi, 
se poate naşte din aceasta o strategie de supravieţuire: 
„Când sunt bolnav, viaţa mea este mai puţin primejdioasă 
decât atunci când sunt sănătos. Când îmi merge rău, voi fi 
solicitat mai puţin decât atunci când îmi merge bine.” 

Strategia formată în copilărie nu va dispărea doar din 
simplul motiv că trupul creşte şi va îmbătrâneşte, ci 
continuă să trăiască în adult sub forma experienţei care 
asigură „succesul în interacţiunea cu ceilalţi.” Cel în cauză 
nu cunoaşte alte forme. Dacă l-ai întreba ce înţelege el 
prin iubire, probabil va răspunde: „Afecţiune, îndeosebi 
atunci când mă simt rău.” Pe fondul acestei convingeri, 
subconştientul va genera în continuare situaţii noi, pentru 
a primi forma de afecţiune cunoscută, sau senzaţii de 
suferinţă, fără un motiv real. 

Un alt motiv este autopedepsirea. Când i se spune 
unui adult că nu este suficient de bun într-o anumită 


situaţie, va începe la un moment dat să creadă ceea cei 
se spune, chiar dacă el însuşi şi-ar spune: „Nu este 
adevărat.” Dacă acelaşi lucru i se întâmplă unui copil, el 
nu ar avea nicio şansă să reflecteze asupra realităţii 
situaţiei, ci va accepta verdictul şi îl va prelua în 
subconştient. „Nu sunt niciodată suficient de bun” va 
deveni o autoconvingere continuă. Este de la sine înţeles 
că asta va da naştere unei suferinţe lăuntrice, iar eul va 
trăi convingerea că este suferinţa însăşi - eul-suferinţă: 
„Eu sunt cel ce va trăi în permanenţă suferinţa.” 


OPREŞTE-TE DIN A HRĂNI VECHEA POVESTE 


Un maestru Zen vestit a vizitat o mănăstire 
îndepărtată, pentru a propovădui o învățătură. Seara, un 
discipol l-a intrebat care este cauza suferinței interioare. 

Maestrul a răspuns: „În drumul meu spre mănăstire 
am călătorit într-un vagon de dormit. Sub patul meu era 
patul unui bărbat care se plângea în permanență: «O 
Doamne, ce sete îmi este. Aici este atât de cald şi aerul 
atât de uscat. Sunt atât de însetat ...» Și a tot continuat 
astfel. Intr-un final m-am ridicat, am mers în vagonul 
restaurant, am cerut un pahar cu apă şi i l-am oferit 
bărbatului, care l-a luat mulțumindu-mi şi l-a sorbit dintr-o 
înghițitură. Insă de îndată ce m-am întins în pat, i-am auzit 
din nou glasul: «Oh, Doamne, ce însetat am fost, deoarece 
aici este atât de cald. Oh, ce însetat am fost!»,, 


Hrana eului-suferință 


Eul-suferinţă se hrăneşte din suferinţa celui afectat şi 
din afecțiunea care i se oferă. El doreşte să fie ajutat 
(altfel decât eul potrivnic), dar imediat ce se apropie de 
rezolvarea problemei, apare o stare de opoziţie, până la 


întreruperea acţiunii. În felul acesta suferinţa continuă să- 
şi scrie propria poveste. 


Oglinda comportamentală: 
Ce poti învăța din comportamentul ființei iubite 


Persoana care îţi spune în mod repetat, îţi 
demonstrează sau îţi arată cât de rău îi merge trezeşte în 
tine o reacţie. Care anume? Cum reacţionezi iniţial? Cum 
se manifestă reacţia în decursul timpului în cadrul relaţiei? 

Este posibil să treci prin diverse stări şi gânduri faţă 
de o suferinţă, care din punctul tău de vedere pare inutilă 
sau exagerată, pornind de la afecțiunea sufletească şi 
generozitate până la respingere, furie sau dispreţ. Nu este 
nimic greşit, ci situaţia reprezintă, în fapt, şansa unei 
vindecări interioare. Cât timp reacţionezi clar la tiparul 
altuia, eşti într-un fel prizonier al acelui tipar. Astfel, tiparul 
nu-l influenţează doar pe cel în cauză, ci şi pe tine. În 
momentul în care recunoşti că este vorba despre 
derularea repetitivă a unui tipar şi nu mai reacţionezi 
emoţional, eşti eliberat de sub influenţa sa. Nu eliberat 
însă de iubirea pe care o resimti faţă de persoana în 
cauză, ci de legăturile tiparului ascuns. 


DDOS 
Când tiparul relațional nu mai are suport 
şi dispare, 
spaţiul relaţional ocupat de el va fi din 
nou liber. 


Acest spaţiu poate fi reumplut 
cu iubirea care vă uneşte 
sau chiar cu o stare de claritate nouă. 


DE 


Calea cea bună: 
Cum poți acționa corect 


Eul-suferinţă reacţionează într-un mod foarte sensibil 
la orice formă de regret sau de afecţiune suportivă. El nu 
doreşte cu adevărat să îi meargă mai bine. Pentru câteva 
clipe pare că afecțiunea oferită îl ajută, însă ziua sau 
săptămâna următoare revine la starea iniţială. 

Dacă îi oferi  eului-suferinţă ajutorul plin de 
compasiune, el va manifesta tot mai multă suferinţă. 
Pentru că îşi doreşte şi mai multă compasiune, îţi va 
prezenta următoarea poveste: „Eu vreau, dar nimeni nu 
mă poate ajuta cu adevărat. Totul este atât de 
complicat ...” 

Dacă te simţi respins, eşti împotrivă sau rămâi la 
distanţă, va suferi la fel de mult. În cazul acesta îţi 
prezintă o altă poveste: „Nimeni nu mă iubeşte. Se 
adevereşte din nou ...”, pentru ca în final tot să sufere. 

Singura situaţie care nu hrăneşte eul-suferinţă constă 
în a nu hrăni tiparul. El intenţionează să-l implice 
emoţional pe cel care doreşte să îi fie alături. Din acest 
motiv evită să reacţionezi emoţional. Nu fi nici împotrivă, 
nici pentru. Dacă sunteţi sau este necesar să fiţi în 
contact, prezintă un interes tot mai scăzut pentru aceeaşi 
poveste veşnică. In schimb, poţi întreba dacă există 
noutăţi sau poţi aborda alte teme de discuţie. 

Poate reuşeşti să străpungi tiparul şi să priveşti omul 
care se află dincolo de el. Vorbeşte-i ca de la suflet la 
suflet şi astfel ceea ce îi comunici va ajunge la el, căci 
sufletul nu este atins de tipar. 


Eul-neputinţă 


„Nu merge. Pur şi simplu nu pot. 
Nu dețin abilitățile necesare. 


Nu am forța necesară.” 


Niciun om nu poate face toate lucrurile la fel de bine. 
Suntem dotați cu înzestrări, abilităţi şi puteri diferite, de 
aceea viaţa şi relaţiile sunt atât de diversificate şi pline de 
peripeții. 

Unii oameni au aşteptări mari de la ei îmşişi, probabil 
din cauză că deţin multe abilităţi şi multă putere. Mulţi 
dintre ei trebuie cu siguranţă să înveţe în viaţă lecţia de a 
spune „nu”, de a delega responsabilitatea şi altora şi de a 
exersa renunţarea la control. Alţii, în schimb, au fost 
provocaţi prea puţin şi în copilărie, şi la maturitate pentru 
a deveni independenţi, curajoşi şi pentru a acţiona în forţă. 
Deoarece deţin anumite aptitudini şi abilităţi, este necesar 
să înveţe să-şi redobândească încrederea în sine şi forţa 
lăuntrică. 

Există însă şi un caz special în care o persoană se 
arată neajutorată şi incapabilă, deşi în realitate nu este 
aşa. Astfel un tipar din subconştient s-a transformat în eul- 
neputinţă. Dacă această situaţie apare într-o sferă 
importantă a convieţuirii, ea poate deveni o povară 
evidentă atât pentru partener, cât şi pentru relaţia 
respectivă. 


Cum îl recunoşti 


Eul-neputinţă poate fi recunoscut prin faptul că 
celălalt se face în mod zadarnic mic, uneori intenţionat, iar 
alteori fără a fi conştient de asta. Acesta devine din ce în 
ce mai dependent, atribuie partenerului tot mai multe 
munci sau responsabilităţi, deşi ar putea deveni el însuşi 
activ. Adeseori se creează impresia că trăieşte în mod 
intenţionat pe seama altora. 


Gândurile ascunse 
şi beneficiul mascat ale eului-neputință 


e „Când am nevoie de ajutor, vine şi mă ajută. De aceea 
trebuie să îi arăt mereu că nu mă descurc singur.” 

e „Când cel de lângă mine are grijă de mine şi mă ajută în 
situaţii diverse, pentru mine este o dovadă a iubirii. 
Atunci îi sunt cu adevărat important.” 


e „Dacă mă arăt neputincios sau prost, nu trebuie să fac 
nimic. În felul acesta mă sustrag de la multe munci şi 
responsabilităţi.” 

e „Cât timp mă arăt neputincios, nu voi fi părăsit.” 


De ce a fost creat eul-neputinţă 


Dacă un sugar sau un copil mic are nevoie de ceva şi 
nu primeşte ce-şi doreşte, are posibilităţi foarte limitate 
să-l obţină, fiind în totalitate dependent de părinţii săi. 
Chiar şi în cazul părinţilor atenţi şi afectuoşi pot apărea 
situaţii care sunt percepute de copii ca lipsuri. Poate nu au 
suficient din ceea ce lor le este important. Poate există 
probleme în perioada alăptării sau mama nu este în 
momentul respectiv în apropiere, când copilul are nevoie 
de ea. Apropiere fizică, hrană, căldură sau îngrijire ... una 
din aceste necesităţi lipseşte în momentul în care copilul 
are nevoie de ea. Poate chiar de mai multe ori consecutiv. 
Aceasta este trauma iniţială. Ea îşi are originea adeseori în 
aşa-numita fază orală şi este posibil ca nimeni să nu îşi 
mai amintească de ea. 

In perioada de creştere, copilul devine în mod 
inconştient mai puternic, înainte de a semnala clar faptul 
că are nevoie de ajutor. In cazul în care acest lucru 
funcţionează şi copilul primeşte astfel o apropiere fizică 
mai mare, această conexiune va fi înregistrată în 
subconştient ca o strategie de supravieţuire. „Devino 


neputincios şi cineva îţi va veni în ajutor. În felul acesta va 
fi din nou cald şi vei obţine totodată hrană şi apropiere 
fizică, ca o manifestare a iubirii.” 

Fiind matură, persoana în cauză ştie desigur că 
iubirea nu înseamnă căldură şi starea de saţietate. Este, 
de asemenea, conştientă de faptul că nicio relaţie nu 
trebuie construită pe starea de neputinţă. Adulții ştiu că, în 
decursul timpului, o astfel de atitudine ar putea distruge 
relaţia, dacă unul din parteneri e folosit. Cu toate acestea, 
tiparul va exista în continuare în subconştient. 


Hrana eului-neputinţă 


Eul-neputinţă ca o structură a subconştientului este 
familiarizat cu o anumită situaţie: că mama sau tatăl va 
reacţiona şi se va ocupa de el. In perioada maturității, 
aceasta înseamnă că partenerul va reacţiona şi va prelua 
munca sau sarcina, că cineva îi va oferi soluţia necesară 
că sau va trece cu succes peste provocări. Eul-neputinţă 
este obişnuit să i se ofere protecţie, devenind în felul 
acesta calm şi liniştit şi simțindu-se ca acasă. 


Oglinda comportamentală: 
Ce poti învăța din comportamentul ființei iubite 


Adulții cu acest tipar comportamental privesc starea 
de neputinţă autoindusă ca singura formă firească de 
interacţiune relaţională între un bărbat şi o femeie. Pentru 
relaţia la care aspiră ei vor căuta în mod inconştient 
contrapartea potrivită. 

In cazul în care constaţi un astfel de comportament la 
partenerul tău sau în relaţiile anterioare, întreabă-te care a 
fost momentul în care ai fost atras de el. Poate 
subconştientul tău a privit relaţia ca pe o dorinţă de a fi în 
contact cu cineva care avea nevoie de îngrijire? Priveşte 


înapoi. Trebuia, copil fiind, să protejezi pe cineva, poate 
din cauză că relaţia dintre părinţi era dificilă sau trebuia să 
îngrijeşti un frate sau o soră? Atunci este posibil ca 
această idee inconştientă despre relaţie să persiste, 
atrăgând contrapartea corespunzătoare. 

Este oare posibil să existe chiar în tine ceva, care să 
se manifeste în mod inutil neajutorat, pentru ca partenerul 
să se comporte într-un anumit fel, pe care să îl percepi ca 
pe o dovadă de iubire? Nu ar fi nimic greşit în această 
atitudine şi nimic de criticat. Este doar un mecanism 
ascuns, care trebuie descoperit, pentru a putea vindeca 
aspectul respectiv în tine. Chemarea tăcută: „Ajută-mă, nu 
mă descurc singur” atrage partenerii care au tendinţa să 
preia responsabilitatea, ceea ce îi face să se simtă bine. 
Dar totodată se petrece următorul lucru: prin acest 
comportament transferi propria responsabilitate şi propria 
forţă. După un timp această atitudine determină o stare de 
dependenţă şi dominanţă. 


Calea cea bună: 
Cum poți acționa corect 

Este de la sine înţeles că în cadrul unei relaţii ne 
ajutăm reciproc. Ne iubim, ne respectăm, devenim o 
echipă şi ne completăm. Echilibrăm diversele tendinţe şi 
slăbiciuni, astfel încât să devenim un mare tot. Nu vorbim 
despre aceste aspecte în cazul eului-neputinţă. Ci vorbim 
despre acel tipar care îl face pe om mai mic decât este în 
realitate. lţi poţi ajuta partenerul să se transforme dacă te 
opreşti să-i hrăneşti tiparul. 

Dacă până în prezent ai fost tu cel care se manifesta 
protector, poţi să te opreşti într-un mod plin de iubire din 
a-l susţine în mod exagerat. În schimb, ajută-l să se ajute 
singur. Probabil vor fi testate claritatea şi puterea de 
decizie, căci un tipar care a supravieţuit o viaţă nu va fi de 


acord să nu mai fie protejat. Însă aceasta este singura cale 
pentru ca tiparul să fie recunoscut de cel în cauză. Ce va 
face în continuare cu această revelaţie depinde doar de el. 


DDOE 


„Îţi arăt cum să acționezi singur” 
este mult mai adecvat decât 
„Te ajut acționând în locul tău.” 


DE 


Eul-grijă 


„Nu ştii niciodată ce se poate întâmpla. 
Imi fac griji pentru tine şi 
pentru tot ce vine spre noi.” 


Dacă cineva îşi face în mod evident griji pentru 
partener, asta poate fi o chemare disperată a iubirii, 
atenţiei şi apropierii. Privind în oglindă, vei remarca 
următorul fapt: „Probabil face toate acestea pentru că 
tânjeşte după ele.” Când nu îi înţelegem atitudinea, 
urmărim să îl liniştim cu argumente obiective. Pe termen 
lung, această stare de a purta de grijă nu va dispărea. Eul- 
grijă activat nu este preocupat de cauza în sine sau de a fi 
în permanenţă liniştit. În realitate, el caută iubirea. 


Cum îl recunosti 


Eul-grijă îşi face griji, chiar dacă nu există vreun 
motiv. Cel faţă de care îşi face griji recunoaşte uneori cu 
greu care ar fi motivele. Grija a devenit independentă, 
căutând în permanenţă motive noi pentru a rămâne 
activă. 


Dacă nu îşi manifestă grija faţă de copii sau faţă de 
partener, atunci o va manifesta faţă de viaţă, de sănătate, 
de vecinul cel simpatic sau faţă de transformările 
planetare. Va găsi mereu ceva la care să se gândească 
sau despre care să vorbească plin de îngrijorare. 

Dacă este vorba despre un tipar sau despre o simplă 
afecţiune, recunoşti prin faptul că tiparul se repetă la 
nesfârşit. El iese la suprafaţă, pentru a se scufunda din 
nou, dar nu va dispărea niciodată. Adeseori, apariţia şi 
dispariţia lui nu au nimic de-a face cu motivele reale 
existente. El este perceput ca o grijă exagerată sau lipsită 
de sens. 


Gândurile ascunse 
şi beneficiul mascat ale eului-grijă 


e „Când îmi fac griji, sunt totodată plin de iubire. În acest 
fel aparţin celor buni şi îmi permit şi să mă simt puţin 
bine printre atâtea griji.” 

e „Când îmi fac griji, cel de lângă mine va simţi şi poate 
mă va iubi pentru asta. Sau îşi va face şi el griji pentru 
mine, drept mulţumire. În felul acesta împărtăşim o 
iubire reciprocă.” 

e Un alt gând care apare este justificat din punct de 
vedere spiritual: „Dacă îmi fac griji, Dumnezeu va vedea 
asta şi îi va acorda celuilalt o atenţie deosebită. Dacă 
acest lucru funcţionează, sunt unit cu Dumnezeu şi el va 
avea grijă şi de mine. În concluzie, a-ţi face griji 
înseamnă să fii aproape de Dumnezeu.” 


Nu este nimic greşit în a te simţi conectat cu o altă 
fiinţă şi a fi atent cu ea. Ci este firesc şi reprezintă un 
fundament important pentru o relaţie. Dacă priveşti cu 
atenţie la eul-grijă, vei sesiza faptul că lui îi este 
importantă conştientizarea gândurilor subconştiente, din 


care se naşte o nouă viziune asupra lumii, ceea ce va 
contribui în final la înrăutățirea relaţiei, decât la 
îmbunătăţirea ei. 


De ce a fost creat eul-grijă 


„Îmi fac griji” este, în primul rând, un tipar părintesc 
tipic. Sunt gânduri fireşti, care se nasc din 
responsabilitatea părinţilor faţă de copii. Părinţii trebuie să 
gândească în acest fel, căci este datoria lor să ia în calcul 
cât mai multe situaţii care ar fi riscante pentru cei mici. 

Ulterior, când copiii au crescut, părinţii îşi pierd uşor- 
uşor influenţa asupra lor. Dacă nu este recunoscut tiparul 
gândirii pline de griji, acesta va rămâne în continuare atât 
de prezent, încât părintele se va gândi sau va vorbi în 
permanenţă despre cât de multe griji îşi face pentru 
„copil”.  Tiparele inconştiente cresc prin intermediul 
oricărei forme de hrană. Unele persoane descoperă în 
decursul timpului multe alte motive pentru care trebuie să 
se îngrijoreze. 

Dacă cineva s-a confruntat în perioada copilăriei cu un 
eu-grijă evident al unui părinte, subconştientul său a 
înregistrat această formă de manifestare ca fiind esenţa 
iubirii şi a relaţiei. „Când cineva îşi face griji pentru mine, 
mă iubeşte. Dacă îmi fac griji, celălalt îmi va simţi iubirea 
şi în felul acesta nu mă va părăsi.” Dar şi: „Oare nu îşi face 
deloc griji în privinţa mea? Probabil nu mă iubeşte.” 

Aceste gânduri nu trebuie condamnate. Dacă ele se 
transformă însă în tipare lipsite de sens, este posibil ca în 
final să declanşeze contrariul a ceea ce intenţionam iniţial. 


Hrana eului-grijă 


O grijă nu modifică realitatea cu nimic, ci doar modul 
în care este ea percepută. Grija reprezintă o problemă 


mentală interioară, motiv pentru care tiparele ascunse o 
pot menţine pentru mult timp în această formă. Ele nu 
necesită o îndreptăţire sau confirmare exterioară. 

Eul-grijă se hrăneşte din două reacţii. Fie partenerul 
se va manifesta plin de iubire faţă de acest eu şi-l va 
linişti, dându-i în felul acesta ceea ce îşi dorea când s-a 
manifestat. Fie se simte prins la strâmtoare, devine agitat 
şi urmăreşte să se protejeze. In felul acesta grija este 
justificată şi se amplifică. Ba mai mult, ea va crede că 
celălalt este „lipsit de griji” şi are nevoie de ajutor. 


Oglinda comportamentală: 
Ce poți învăța din comportamentul ființei iubite 


Eul-grijă reprezintă chemarea la atenţie, apropiere, 
comuniune şi iubire. El arată că cel în cauză se simte 
singur. De ce s-ar simţi singur? Ce comportament a 
declanşat starea? Punându-ţi aceste întrebări, poţi găsi 
chiar o cale de rezolvare pentru această situaţie. 

O altă cale de înţelegere a aparentei griji nefondate o 
reprezintă întrebarea: „Cum să reacţionez în această 
situaţie?” Este firesc să reacţionezi respingător, furios şi să 
te menţii la distanţă. O reacţie posibilă este, de asemenea, 
să îţi pierzi treptat consideraţia faţă de persoana în cauză. 
De aceea o întrebare firească ar fi următoarea: „Mi-am 
manifestat vreodată consideraţia faţă de partener? Sunt 
cu adevărat alături de el sau este doar corpul meu prezent 
în aceeaşi încăpere, dorindu-şi să plece cât mai curând? 
Îmi manifest acum într-adevăr consideraţia faţă de el/ea?” 

Acestea sunt întrebări profunde pe care să ţi le 
adresezi ţie însuţi. În felul acesta vei descoperi partea din 
propriul subconştient care a declanşat respectiva situaţie. 
Astfel este posibil să se dezintegreze un anumit tipar, 
permiţând iubirii să reapară. 


Calea cea bună: 
Cum poți acționa corect 


e APROPIERE FĂRĂ O REACȚIE ADVERSĂ: Nu te îndrepta 
spre eul-grijă cu argumente sau respingere. Pe cât 
posibil, îndreaptă-te spre el oferindu-i timp, atenţie şi 
apropiere, căci asta este ceea ce caută în realitate. El nu 
doreşte doar să se asigure că totul este în ordine, ci 
caută sentimentul de iubire din partea ta. 


e RECUNOAŞTE-[I PROPRIILE DORINŢE: Dacă tiparul este 
activ în tine, poţi verifica în primul rând ce dorinţă l-a 
declanşat. Apoi verifică reacţia partenerului faţă de 
respectivul tipar. Generează tiparul tău într-adevăr ceea 
ce îţi doreşti de la celălalt? Dacă nu, care ar fi soluţia 
corectă? 


Poe 


Un pas important pe care l-ai putea face, 
atunci când descoperi în tine un tipar 
comportamental 

_ sau mental, este următorul: 
Ingenunchează tiparul în faţa ta, a 
_ celuilalt şi în faţa relaţiei. 
Inţelege motivul pentru care 
subconştientul acţionează 
în felul acesta. El îşi doreşte ceva. 
Să exprimi asta cu voce tare reprezintă 
cheia transformării. 
Acest pas necesită probabil mult curaj. 
Dar merită. 


DE 
Eul-dramă 


„Pentru mine toate acestea sunt mult 
mai grave 


decât îți imaginezi.” 


Există situaţii în viaţă cărora le corespund anumite 
sentimente, gânduri şi reacţii. Aceasta este realitatea 
personală. Este important ce faci cu ea, cum o integrezi, 
ce semnificaţie îi acorzi şi cum o cultivi - aceasta este 
legătura ta cu realitatea personală. 

Scala modurilor comportamentale faţă de o anumită 
situaţie cuprinde un spectru întreg. Una şi aceeaşi situaţie 
poate fi privită în funcţie de tipologia umană de la 
„aproape nesemnificativ” până la „catastrofă”. 

Există tipare care au recunoscut beneficiul de a 
exagera artificial, pentru sine sau pentru celălalt, 
adevărata semnificaţie a lucrurilor. Acest mecanism a 
devenit în mod inconştient independent şi astfel parte a 
personalităţii. 


RENUNŢĂ LA POVESTE 


Un maestru Zen vârstnic părăseşte împreună cu 
discipolul său mănăstirea, pentru a merge într-un sat 
învecinat. Pe stradă întâlnesc o fată tânără cu o ținută 
aleasă. Din cauza ploii, strada pe care mergeau era plină 
cu noroi, iar tânăra fată se gândea cum să treacă strada 
fără a se murdări. Călugărul vârstnic se îndreaptă spre 
femeie, schimbă cu ea câteva vorbe şi, luând-o în spate, 
trece strada. În final îşi continuă drumul cu discipolul său. 
Seara, când aproape au ajuns la mănăstire, discipolul 
tânăr nu se mai poate abtine şi întrerupe tăcerea. 

„Maestre, am văzut cum ati purtat fata cea tânără în 
brațe, traversând cu ea strada. Nouă, călugărilor, ne este 
interzis să atingem femeile şi mă întreb de ce ati făcut-o.” 

Maestrul îşi continuă drumul neafectat în timp ce îi 
răspunde: 


„Eu am renunțat de mult la femeie. Tu, însă, o porti în 
continuare cu tine.” 


Cum îl recunoşti 


Eul-dramă se remarcă prin faptul că nu renunţă la 
afirmaţii, evenimente sau diverse aspecte, ci le 
supraevaluează sau le distorsionează, cu toate că prin 
această atitudine nu se modifică nimic la modul real şi nu 
apare nicio schimbare. Chiar dacă situaţia este de mult 
depăşită, eul-dramă continuă să ţeasă povestea în gând. 
Işi creează o poveste imaginară mult amplificată, în care 
există victime şi vinovaţi, dreptate şi nedreptate sau o 
situaţie care nu trebuie sau nu ar trebui să fie aşa. Nue 
musai să se deruleze neapărat într-un mod dramatic 
emoţional.  Eul-dramă poate totodată să discute 
neîntrerupt despre o anumită situaţie. El reuşeşte să umfle 
problema precum un balon. 

O a doua însuşire caracteristică tiparului exagerat 
este faptul că în situaţia respectivă nu se modifică nimic. 
Al treilea indiciu este acela că în cei implicaţi sau prezenţi 
sunt declanşate emoţii. Fie din cauză că nu mai pot 
asculta drama, fie pentru că în final şi ei consideră situaţia 
dramatică. 


Gândurile ascunse 
şi beneficiul mascat ale eului-dramă 


e „Dacă am ceva dramatic de spus, mă consider o fiinţă 
importantă. Atunci mă ascultă toată lumea şi sunt 
remarcată.” Acest „a fi remarcat” este confundat cu 
iubirea şi afecțiunea. 

e „Dacă devin o dramă pentru ceilalţi, sunt interesant, iar 
cei din jur reacţionează. Astfel ei îmi sunt alături şi nu 
sunt singur.” 


e „Gândurile dramatice sunt mult mai vii decât cele lipsite 
de aspectul dramatic. Din acest motiv mă interesează 
îndeosebi cele dramatice. În felul acesta viaţa rămâne în 
continuare palpitantă, iar eu mă simt viu.” 


De ce a fost creat eul-dramă 


„Este important să mă fac remarcat prin exagerări.” 
Acesta este un gând ascuns al subconştientului eului- 
dramă, care apare pentru că mama persoanei în cauză s-a 
ocupat de ea, copil fiind, doar în momentul în care 
plângea, devenea gălăgioasă sau avea reacţii şi trăia 
emoţii intense ori era ineficientă în realizări, acesta putând 
fi un alt motiv pentru o dramă. 

O altă cauză a apariţiei tiparului sunt părinţii. Poate a 
fost o necesitate pentru copil să vadă că ei au 
interacţionat  relaţional în felul acesta: dramatic. 
Subconştientul a înregistrat tot ce a înţeles ca însemnând 
o relaţie dintre o femeie şi un bărbat. În etapa maturității 
această situaţie va fi reprodusă îndeosebi atunci când cel 
în cauză are senzaţia că nu primeşte destulă iubire şi 
atenţie. El trăieşte convingerea că nu este destul de 
important, făcând astfel tot ce îi stă în putere pentru a 
deveni mai important pentru cel de lângă el. 


Hrana eului-dramă 


Tiparele se hrănesc din reacţiile declanşate, deoarece 
le privesc ca pe un succes, indiferent dacă reacţiile 
respective au un efect pozitiv sau negativ asupra celui 
afectat. Eul-dramă trăieşte în felul acesta din confirmarea 
sau respingerea provenite din mediul înconjurător. El 
doreşte să-i implice pe cei din jur în gândurile şi 
sentimentele sale, pentru că această legătură este 


resimţită ca apropiere şi iubire. Complicaţiile apărute pot 
lua două forme, ambele hrănind drama interioară. 


e Cei din jur reacţionează respingător: „Opreşte-te 
odată!” Reacţia: „Acum mai sunt şi respins.” Astfel apare 
încă o dramă. 

e Cei din jur reacţionează cooperativ: „Da, şi eu percep 
situaţia ca fiind dramatică.” Reacţia: „ Ştiam că am 
dreptate.” Solidarizare. 


Poţi să remarci, de asemenea, felul în care 
reacţionează tiparul asupra comportamentului tău: dacă îl 
aprobi suficient de mult timp fără să te opui, se va domoli 
treptat, până la următoarea situaţie. Există relaţii în care 
această situaţie a contribuit la distribuirea rolurilor: 
partenerul urmăreşte să împiedice declanşarea unui 
conflict imens prin liniştire şi consimţământ. 


Oglinda comportamentală: 
Ce poți învăța din comportamentul ființei iubite 


„De ce am atras în viaţa mea un partener cu a cărui 
dramă sunt nevoit să mă confrunt în permanenţă? Ce 
aspect din mine reacţionează la această situaţie? Ce am 
perceput iniţial ca fiind atractiv? Ce am învăţat în decursul 
timpului până în clipa de faţă?” Toate aceste întrebări 
lămuritoare sunt utile dacă te-ai confruntat sau te 
confrunţi cu drame în relaţie. Un aspect ascuns din 
subconştientul tău a reacţionat la aceste tipare 
comportamentale ascunse ale celuilalt, altfel nu aţi fi 
împreună. Este oare posibil ca acest tip de relaţie să 
reflecte relaţia ta cu părinţii sau a părinţilor între ei? 

Tiparele-dvramă nu atrag întotdeauna atenția 
îndeosebi la începutul unei relaţii. Uneori o persoană, care 
îşi expune punctul de vedere într-un mod deosebit de 


semnificativ, pare a fi o personalitate puternică, o 
persoană cu o viziune clară şi un bun cunoscător al lumii. 

Există momente în care nu suntem capabili să 
remarcăm de la început că o dramă nu este în realitate 
atât de dramatică, fapt ce va declanşa în noi dorinţa de a 
ajuta. In cazul acesta dispui tu însuţi de o structură de 
ajutător şi salvator în subconştient. De unde ar putea 
proveni? Pe cine trebuia să salvezi până acum, încât 
această dramă era tot timpul prezentă? 


Calea cea bună: 
Cum poți acționa corect 


O soluţie adecvată este ca şi în cazul celorlalte tipare 
să nu mai hrăneşti tiparul celui de lângă tine. Un alt pas 
potrivit este să îi oferi persoanei în cauză ceea ce ea caută 
în realitate sau să îi oferi la momentul potrivit posibilitatea 
să îşi recunoască tiparul. Alege-ţi cuvintele dinainte, în 
linişte, pentru ca ele să nu exprime un reproş sau o vină, ci 
calea unui viitor comun mult îmbunătăţit. 


e „Nu vreau ca tiparele şi reacţiile să ne conducă relaţia, 
ci doresc să ne construim noi relaţia.” Această afirmaţie 
poate fi înţeleasă corect de partener. 


9 „Văd ceea ce se petrece, şi cu toate acestea nu pot 
împiedica sau evita situaţia. Acum sunt însă conştient că 
nu suntem aceste comportamente. Împreună suntem 
mult mai mult decât aceste tipare. lar acest mai mult 
doresc să îl împărtăşesc cu tine.” 


Vei găsi cuvintele pline de iubire, care îţi sunt 
specifice, pentru a-l atinge pe partener într-un mod lipsit 
de învinuire şi fără a-l răni. Acesta este semnul unei inimi 
mari: iertarea, pentru că suntem conştienţi de faptul că 
fiecare a procedat după cum a ştiut mai bine. A înţelege 
cu adevărat este o mare graţie pentru iubire. 


(d 
Ceea ce iubesc cu adevărat 
şi mă interesează eşti tu. 
Şi nu toate acele poveşti 
nemaipomenite.” 
lată un gând posibil, 
cu ajutorul căruia îţi poţi întâmpina fiinţa 
iubită. 


DE 


Eul spiritual 


„Am trăit multe experiențe, pe care 
ceilalti nu le-au 
trăit. Este un lucru într-adevăr deosebit 
şi foarte 
valoros. De acest aspect ar trebui să-i 
conving şi pe cei 
care îmi sunt apropiati sufletește.” 


Dacă trăim anumite experienţe şi avem conştientizări 
de natură spirituală, ele pot fi foarte impresionante. Dintr- 
odată înţelegem ce confuzii am făcut. Recunoaştem şi 
vedem ceea ce alţii probabil nu văd şi nu recunosc. 
Inţelegem anumite aspecte referitoare la oameni, lume şi 
univers, pe care mulţi probabil nici nu le intuiesc. Din 
această experienţă a unei cunoaşteri aparent mărite se 
poate dezvolta un nou eu. Acesta îi întâmpină pe cei din 
jur îndeosebi cu gândul: „Cunoaşte această persoană ceea 
ce cunosc eu? A avut această persoană experienţe la fel 
de valoroase ca mine? Aş putea să acţionez astfel încât să 
îi ofer şi ei aceste conştientizări?” 

In funcţie de tipologia eurilor anterioare, poate să 
apară dorinţa de a povăţui, de a convinge sau de a 
evangheliza. Eul spiritual trezeşte în cel ce se identifică cu 


el stări de superioritate, putere ori senzaţia inconştientă 
de a fi ceva mai bun decât cei necunoscători. Toate 
acestea nu se petrec intenţionat, şi totuşi ele apar mereu. 

In cadrul relaţiei de cuplu, ipostaza de „ştiutor” 
adoptată adesea în mod tacit modifică poziţiile. Când unul 
dintre parteneri se manifestă ca un învăţător, cel de lângă 
el se va simţi la un moment dat elev, iar starea de 
egalitate va dispărea. Este posibil ca la un moment dat el 
să nu mai dorească să trăiască această senzaţie. 

Ca şi în cazul celorlalte euri, există la eul spiritual 
forme de gândire care în final pot duce la o despărţire. De 
îndată ce cineva crede că este deosebit, are tendinţa să-l 
limiteze pe cel de lângă el. Această atitudine nu se 
manifestă doar pe calea spirituală, ci şi în alte sfere ale 
vieţii. 


DUPĂ ILUMINARE 


Un călugăr Zen tânăr îl caută pe maestrul său. ÎI 
găseşte în curtea mănăstirii, îngenuncheat în fata unui 
butuc şi tăind lemne pentru focul pe care-l folosea la 
prepararea ceaiului. 

„Maestre, de mulţi ani doresc să experimentez ceea 
ce aţi experimentat dumneavoastră”, îi spune discipolul. 
„Imi puteți spune cum este viața după ce ați trăit starea 
de iluminare?” Maestrul, având stropi de sudoare pe 
frunte, îşi îndreaptă încet spatele, ținând într-o mână o 
bucată de lemn, iar în cealaltă toporul. Le ridică pe 
amândouă zâmbind. 


Nimeni nu este mai bun sau mai valoros în urma unei 
experienţe spirituale decât ceilalţi. Poţi trăi o anumită 
experienţă spirituală, şi totuşi viaţa, cu toate regulile, 
problemele şi eforturile ei, îşi urmează cursul firesc. Viaţa 
rămâne aceeaşi, chiar dacă este privită cu alţi ochi şi 


percepută diferit. Recunoaşterea şi acceptarea reprezintă 
un semn de mare respect faţă de tot ceea ce există, 
plecăciunea interioară în faţa faptului că întotdeauna 
suntem parte dintr-un tot, indiferent de experienţele 
trăite. 


Cum îl recunoşti 


Atunci când este provocată o formă de despărţire, 
acţionează un tipar. Apariţia sentimentelor şi emoţiilor 
care generează o anumită distanţă se datorează tiparului 
ascuns. Când sunt rostite cuvinte care în final provoacă 
distanţă, atunci este vorba despre un gând-tipar. lar când 
îi judecăm pe cei din jur, s-a format o nouă dimensiune a 
eului, care doreşte să genereze o formă de separare. 

Nu trebuie făcut nimic în această direcţie. Şi pe calea 
spirituală această manifestare este firească în dezvoltarea 
proprie, deoarece în urma unor experienţe spirituale trăite 
mintea creează euri noi, noi viziuni asupra vieţii. 
Observarea conştientă reprezintă totodată cheia care 
împiedică strecurarea unor noi gânduri nedorite de 
separare în interiorul relaţiei. 


Gândurile ascunse 
şi beneficiul mascat ale eului spiritual 


e „Pot ajuta multe fiinţe, deoarece deţin o cunoaştere 
foarte importantă. Pentru asta sunt respectat şi agreat 
de oamenii drepţi şi poate chiar şi de Dumnezeu.” 

e Dacă aş putea transfera ceva din conştiinţa mea în 
conştiinţa celuilalt, am putea avea o relaţie mai bună.” 

e „Dacă ar simţi ceea ce ştiu şi am experimentat, m-ar 
admira.” 


e „Dacă aş fi o fiinţă spirituală, probabil nu ar mai trebui 
să mă ocup atât de mult de celelalte aspecte ale vieţii. In 
felul acesta aş avea mai puţine probleme.” 


De ce a fost creat eul spiritual 


Un eu este creat deoarece ai nevoie de un punct de 
vedere, din perspectiva căruia să priveşti viaţa, să iei 
decizii şi să acţionezi. Pe calea spirituală sunt descoperite 
şi înţelese noi straturi ale eului, pentru ca în final să 
dispară. Vei recunoaşte tot mai mult „ceea ce nu eşti”, iar 
odată recunoscut acel aspect al eului, el va dispărea. 
Acesta este un moment eliberator, care uneori poate să 
atragă după sine senzaţia: „Uau, ce mare şi puternic 
sunt!” 

Aceasta ar fi un proces firesc şi nimic nu ar trebui 
modificat. Doar să observi, căci în felul acesta se explică 
ceva: multe persoane simt adesea, în urma unei 
importante experienţe spirituale, o stare de plutire în 
dimensiunile celeste. După un timp ele au senzaţia că sunt 
din nou atrase în lumea fizică. Nu este vorba despre un 
regres şi nu este nimic greşit în această percepţie, 
deoarece un eu s-a dezintegrat, în timp ce un eu nou şi 
mai mare a fost creat. Aflându-ne între ele, plutim pentru 
o scurtă perioadă de timp în starea de fericire, 
experimentând faptul că suntem totul, şi totodată nimic. 
Aceasta este o stare pe care o numim iubire. 

O a doua cauză posibilă a apariţiei eului spiritual este 
aceeaşi ca şi în cazul celorlalte euri şi tipare: dorinţa de 
recunoaştere, apreciere şi apropiere. 


Hrana eului spiritual 


În cazul acesta nu este vorba despre experienţele 
valoroase şi deosebite sau despre calea individuală. Este 


vorba doar despre a observa dacă în cadrul relaţiei a fost 
creată o structură nouă, care generează în mod inutil 
tensiuni şi neînţelegeri. 

Eul spiritual s-ar putea hrăni din senzaţia că este mai 
bun şi mai deosebit, că este un învăţător pentru ceilalţi, că 
este mai apropiat de Dumnezeu decât ceilalţi sau că este 
mult mai departe decât ceilalţi într-o aşa-zisă competiţie 
spirituală. Pentru asta are nevoie de persoane care să-i 
confirme senzaţia sau care să o oglindească. Dar nu 
fiecare partener de relaţie sau prieten este dispus să-i fie 
oglindă. Din acest motiv mulţi oameni au o reacţie de 
respingere, frică sau de desconsiderare faţă de calea 
spirituală a partenerului. 


Oglinda comportamentală: 
Ce poți învăța din comportamentul ființei iubite 


Dacă eşti în relaţie cu un partener care se află pe 
calea spirituală şi asta înseamnă pentru tine apariţia unui 
conflict, din cauză că ai o viziune profană asupra vieţii, te 
poţi întreba totuşi de ce l-ai atras în viaţa ta. Posibil ca 
ceea ce observi la cel de lângă tine să reprezinte un 
impuls pentru propria ta cale? În acest caz, oglinda din 
faţa ta doar te îndrumă în direcţia respectivă. Astfel poţi 
parcurge această cale în felul tău propriu, trăind propriile 
experienţe. 

Dacă te afli pe o cale spirituală, iar anumite aspecte 
din comportamentul partenerului te deranjează, poate fi 
vorba de o oglindire perfectă. Acţionează el într-un anumit 
mod în care acţionezi şi tu? Este convins sau doreşte să 
convingă într-un anumit mod, aşa cum o faci şi tu? Toate 
acestea sunt posibile. 

Este, de asemenea, oare posibil ca la nivel 
subconştient să acţioneze într-o anumită măsură şi ideea 
că propria cunoaştere, convingerile proprii şi cunoaşterea 


dobândită sunt mult mai aproape de un adevăr măreț 
decât ale celorlalţi? Nu este neapărat necesar să fie aşa, şi 
totuşi ele pot apărea accidental, împovărând relaţia. 

Comportamentul partenerului poate genera totodată o 
frică ascunsă, conform căreia pe calea spirituală pot 
apărea anumite situaţii în urma cărora eşti tu însuţi 
judecat sau respins. Când s-a mai petrecut asta? Este 
posibil ca situaţia actuală să reactiveze o traumă mai 
veche, chiar şi fără o cauză exterioară. 


Calea cea bună: 
Cum poți acționa corect 


Precum în interacţiunea cu fiecare eu şi cu fiecare 
tipar, primul pas adecvat ar fi să nu te împotriveşti. Tot ce 
este împotriva unui eu dă naştere opoziţiei şi îl face mai 
puternic. În acest caz, el trebuie să-şi afirme poziţia pentru 
a supravieţui. 

Iti poţi manifesta totuşi interesul, fără a permite 
apariţia unor gânduri de dreptate şi nedreptate. Poate vei 
descoperi în tine anumite aspecte pe care le observi la cel 
de lângă tine. lar cercetătorul din tine se poate chiar 
bucura să facă anumite cercetări în aceeaşi direcţie cu 
partenerul. In felul acesta este posibil să descoperiţi 
aspecte noi, pe care să vi le împărtăşiţi. 


AL ŞAPTELEA SECRET 
AL OGLINZII: 


OGLINDA MENIRII 
RELAŢIONALE 


Recunoaşte ce doreşte 
relaţia cu adevărat 


„Am senzația că nu voi atinge niciodată 
un final împlinitor în căutarea mea. 
Poate că nici nu există? 

Se află împlinirea altundeva?” 


Poţi adopta poziţia celui care crede că sensul relaţiei 
constă în a te face fericit şi în a-ţi oferi o viaţă mai bună. 
Nu poţi obiecta nimic în această direcţie dacă te-ai convins 
în prealabil ce înseamnă pentru tine „fericire” şi „o viaţă 
mai bună”. 


Întrebarea referitoare la o viată mai 
bună 


Este posibil să ai câteva idei despre ce îţi doreşti de la 
viitor. Majoritatea ideilor se referă la o viaţă care nu va fi 
rea, ci mai bună. Din punct de vedere relaţional este 
posibil să ai anumite aşteptări de la partenerul actual sau 
viitor. 

Imaginează-ţi o comodă cu trei sertare mari. Deschide 
sertarul de jos. El este gol. Acum ia toate aspiraţiile şi 
dorinţele pe care le aştepţi de la viaţă, de la tine şi de la 
partenerul actual sau viitor şi aşază-le cu multă atenţie în 
sertar. Inchide din nou sertarul. 

Deschide acum sertarul de sus. Şi el este gol. Poate 
găseşti în interior o hârtie de mătase fină şi alb 
strălucitoare. Acest vid şi această puritate eşti chiar tu. 
Cum este să fii atât de liber, gol şi pur? 

Există ceva în sertarul de jos pentru care te-ai apleca 
să-l ridici şi pe care să-l aşezi în sertarul de sus? Este o 
senzaţie plăcută să fii în continuare asemenea sertarului 
gol? Să simţi ce înseamnă să fii eliberat de toate aspiraţiile 
şi dorinţele? 

Cum ar fi să nu aştepţi nimic de la viaţă, de la tine 
însuţi sau de la ceilalţi? Ce ar fi dacă ar fi vorba doar 
despre a deveni asemenea sertarului gol, despre măreție, 
libertate, expansiune? Ar însemna şi acestea o viaţă mai 
bună? 


Dacă toate acestea trezesc o senzaţie plăcută în tine, 
priveşte care este contribuţia fiinţei iubite sau a relaţiei la 
starea de libertate la care aspiri. Nu este vorba despre 
persoana în sine. Nu trebuie să părăseşti pe nimeni pentru 
a deveni liber. Libertatea la care aspiri în realitate se află 
în tine însuţi. Ea este precum hârtia de mătase albă din 
sertarul gol — atât de curată, încât preferi să nu aşezi 
nimic pe ea. 

Dacă intuieşti că această libertate interioară îţi oferă 
de fapt fericirea la care aspiri, poţi privi fiecare relaţie cu 
alţi ochi, asemenea celui al cărui sertar îl umple altcineva. 
În căutarea libertăţii interioare, priveşte-ţi partenerul ca pe 
o oglindă, care îţi arată în care sfere ale existenţei ai putea 
fi mai liber. Aşa cum am afirmat deja, nu liber de acesta, ci 
de „ceva” anume. 


Menirea relației 


Fiecare relaţie are o menire. Privită din acest punct de 
vedere, ea reprezintă un pas important în atingerea 
fericirii interioare, fiecare persoană descoperind în absolut 
fiecare relaţie şi fiecare situaţie o valoare pentru sine 
însuşi. Orice situaţie poate fi asemenea unei comori pe 
calea transformării interioare, dacă vei înţelege menirea 
ei. Există trei aspecte fundamentale referitoare la această 
menire: 


e Venirea ta poate să fie diferită de cea a partenerului. 
Într-o primă fază, menirea sa nu te priveşte. El a venit în 
viaţa ta ca să-ţi descoperi propria menire. 

e Această menire nu are nimic de-a face cu intenţia de a 
schimba ceva la partener. 

e Venirea constă în a te elibera de ceea ce încă mai 
există în tine, dar care nu mai este necesar. 


Mai mult de atât nu este deocamdată nevoie să ştii. 
Aceste informaţii îţi sunt suficiente pentru a începe 
căutarea interioară. 


Celălalt ca oglindă a menirii 


Tot ceea ce face sau nu face celălalt poate fi 
asemenea unei oglinzi, care îţi oferă răspuns la unele 
întrebări referitoare la menirea ta: „Ce îmi revelează toate 
acestea despre mine? La ce să renunţ? Care aspect din 
mine nu l-am înţeles încă?” 

Dacă îţi aminteşti să priveşti permanent în acest mod, 
te-ai putea elibera de o mulţime de aspecte, pe care iniţial 
doreai să le schimbi la celălalt. În realitate, nu este vorba 
despre a-l schimba pe el sau despre a schimba ceva în 
cadrul relaţiei. Poate a fost în permanenţă vorba doar 
despre a transforma ceva în tine. 


d 
O cale spre fericire 


Modifică următoarea întrebare: 
„Ce doresc în acest moment de la 
viaţă?”, 
în întrebarea: 
„Ce doreşte în acest moment viaţa de la 
_ mine?” 
In acest fel ai permanent un indicator 
în direcţia împlinirii. 

Opt posibilități pentru o relație 
împlinită 
Poate că partenerul a venit în viaţa ta ... 


e ... nu pentru a-ţi îndeplini dorinţele, ci pentru a-ţi arăta 
cum să te transformi în ceea ce doreşti să fii. Când eşti 
în căutarea iubirii, ai putea deveni iubirea însăşi. Când 
eşti în căutarea siguranţei, ai putea deveni tu însuţi 
siguranţa pentru cei din jur. Când eşti în căutarea 
clarităţii, ai putea deveni tu însuţi claritatea pentru 
ceilalţi. Dacă devii ceea ce cauţi în exterior, vei avea 
întotdeauna suficient din toate acestea în viaţa ta. 

9 ... nu pentru a-ţi oferi iubire, ci pentru ca tu să îi arăţi ce 
înseamnă iubirea. lubirea este intensă atunci când o 
oferi în mod necondiţionat şi fără aşteptări. 

9 ... pentru a-i recunoaşte tiparul ascuns şi a nu-l împlini. 
Astfel, acesta îl poate recunoaşte şi înlătura din fiinţa sa, 
iar tu te vei elibera de a reacţiona la respectiva 
manifestare. 

9 ... pentru a exersa ce înseamnă să renunţi la ce credeai 
că îţi aparţine sau la ce credeai că ai neapărat nevoie. 
Ce ar putea fi aceasta? În tine însuţi? În afara ta? În 
realitate, nimeni şi nimic nu îţi aparţine, de aceea poţi 
înceta imediat la dorinţa de a poseda. Vei experimenta 
starea de libertate mult dorită odată cu renunţarea 
interioară. 

9 ... pentru a găsi împlinirea în experienţa a tot ceea ce nu 
ai nevoie. Dacă nu primeşti ceea ce doreşti de la celălalt, 
ar putea fi un indiciu că de fapt nici nu ai nevoie de acel 
lucru. lar misiunea constă în a recunoaşte faptul că te 
poţi elibera de falsa credinţă că ai nevoie de ceva. 


e ... pentru a experimenta starea minunată în care oferi 
necondiţionat fără a primi ceva în schimb. Vei trăi o 
imensă stare de libertate atunci când oferi ceva, fără să 
ţii cont de faptul că tu ai oferit. Ea apare atunci când nu 
eşti interesat de rezultatele darului făcut, căci însuşi 
momentul în care dăruieşti este o răsplată, care nu 
necesită nicio reacţie din partea celuilalt. 

e ... pentru a-ţi oferi posibilitatea de a te înţelege pe tine 
şi pe celălalt. În felul acesta puteţi pătrunde esenţa 
iubirii şi înţelege ce înseamnă absenţa ei. Trăind această 
revelaţie, vei experimenta cea mai mare împlinire 
interioară. 


e ... pentru a înţelege că de fapt nu ai nevoie de el. 
Aceasta nu înseamnă că trebuie să îl respingi, ci în urma 
acestei conştientizări să îl poţi cuprinde plenar. Astfel nu 
mai eşti preocupat de „ce ai nevoie”, iar împreună puteţi 
experimenta starea de „a fi”. 


DIALOGURI ÎN OGLINDĂ 


Uneori ajungem destul de departe, şi cu toate acestea 
ne mai împotmolim. Când pui întrebarea potrivită, ţie sau 
unei alte persoane, deschizi prin intermediul ei o cale nouă 
acolo unde deocamdată există un blocaj. Următoarele 
dialoguri inspirate din experienţa practică sunt menite să- 
ţi ofere o modalitate de a aduce lumină şi răspunsuri la 
întrebări - chiar şi la cele interioare. Prin această atitudine 
vei deveni o oglindă pentru cel de lângă tine, dar şi faţă de 
propriile cugetări, fapt ce îţi va permite să aprofundezi în 
continuare cunoaşterea de sine. 


Dialog cu Lena despre siguranță şi 
viitor 


Lena: „Problema în relaţia noastră este că Stephen nu se 
decide pentru mine.” 

„Ce înţelegi prin «a se decide»?” 

„Să mă asigure că rămânem împreună.” 

„Nu o face?” 

„Nu cu adevărat. În orice caz, nu în felul în care doresc 
eu.” 

„Atunci ce spune?” 

„Spune că mă iubeşte.” 

„Tu ce îţi doreşti?” 

„Oarecum mai mult decât atât.” 

„Ce înseamnă «mai mult» pentru tine?” 

„Consider că o relaţie trebuie să aibă la un moment dat şi 
un viitor.” 

„El ce spune când îi explici acest lucru?” 

„Că priveşte lucrurile în acelaşi mod, dar nu ştie ce ar 
trebui să facă în plus.” 

„Ce ar trebui să facă din punctul tău de vedere?” 

„Să accepte relaţia. Să mă accepte în totalitate ca iubită, 
astfel încât să fiu sigură că vom avea un viitor comun.” 
„Tu l-ai recunoscut ca iubit?” 

„Bineînţeles.” 

„în totalitate?” 

„Da, desigur.” 

„Dacă în continuare nu te acceptă aşa cum îţi doreşti, mai 
rămâi alături de el?” 

„În cazul acesta ar trebui să mă gândesc serios.” 

„La ce?” 

„La relaţia noastră şi la altele. La ce se va petrece cu ea.” 
„Ai spus că te-ai decis în totalitate pentru el.” 


„Aşa este.” 

„Adineauri ai spus şi că trebuie să te gândeşti serios, dacă 
nu se decide în mod clar.” 

„Da.” 

„inseamnă această atitudine din punctul tău de vedere o 
acceptare totală a lui Stephen în viața ta?” 

„Inţeleg unde vrei să ajungi. Dar cum aş putea, dacă el nu 
o face?” 

„Poţi privi toate acestea şi din alt punct de vedere şi să-ți 
pui întrebarea: Cum să facă el ceea ce tu nu poti face?” 
„Observ că ne învârtim în cerc.” 

„De ce îţi este atât de important să primeşti mai multă 
recunoaştere din partea lui?” 

„Adevărul este că la un moment dat îmi doresc copii.” 

„Ce are de-a face cu toate acestea?” 

„Atunci îmi doresc o anumită siguranţă de la partener.” 
„Aşa este. Doreşti să aveţi acum copii?” 

„Nu. In acest moment încă nu, şi nici el. Deocamdată 
dorim să călătorim mult. Poate în patru sau cinci ani?” 

„Ce formă de siguranţă doreşti să îţi ofere astăzi pentru 
perioada de peste patru ani?” 

„Doresc să-mi spună că îşi doreşte să avem împreună 
copii.” 

„El ce spune în această privinţă?” 

„Spune că îşi poate imagina acest lucru. Pentru mine este 
însă mult prea vagă afirmaţia sa. O decizie familială 
planificată ar trebui să se bazeze pe mai mult decât pe «a- 
şi putea imagina».” 

„Aşa este. Dar în clipa de faţă nu doriţi să vă întemeiaţi o 
familie. Ce ar putea să-ţi ofere Stephen mai mult decât 
afirmaţia că îşi poate imagina?” 

„Ar putea să îmi ofere siguranţa că o vom face.” 

„În ce fel?” 


„Poate prin a se căsători acum cu mine, astfel încât să 
avem o siguranţă atât eu, cât şi noi.” 

„Ce formă de siguranţă îţi oferă căsnicia?” 

„Este o promisiune. In felul acesta se creează o legătură 
între noi.” 

„Corect. Ce formă de siguranţă îţi oferă o astfel de 
promisiune, în cazul în care ulterior el totuşi nu îşi mai 
doreşte?” 

„Exact aici este problema.” 

„Ai putea privi şi dintr-un alt unghi: ai putea tu să-i promiţi 
că în patru ani veţi avea împreună copii?” 

„Bineînţeles.” 

„Cum poţi fi atât de sigură? Multe lucruri se pot modifica.” 

„Da, este adevărat. Deci nu pot, aşa e?” 

„Dar îţi doreşti să o facă el. Cum ar putea fi el sigur în 
legătură cu ceva despre care tu nu poţi fi sigură?” 

„Da. Sună contradictoriu. Dar ce să fac acum cu relaţia 
noastră?” 

„De ce vrei să faci ceva? Aveţi o relaţie şi ştiţi ce vă 
împlineşte. Acum puteţi călători împreună, iar mai târziu 
veţi vedea ce se va petrece în privinţa copiilor.” 

„Este suficient atât? Sunt de părere că a avea copii atrage 
după sine multe consecinţe.” 

„De unde a apărut această idee că partenerul trebuie să-ţi 
ofere atâta siguranţă dacă ai copii? Ai experimentat 
vreodată ce înseamnă dacă se petrece contrariul?” 

„Tatăl meu a plecat când aveam patru ani.” 

„A plecat?” 

„Din cauza unei alte femei.” 

„V-a lăsat singure?” 

„Da. Ah, acum doresc ca Stephen să-mi promită că nu va 
dispărea. Toate acestea vin de la mama mea, nu?” 

„Vin din propria ta experienţă, de când erai mică. Bărbatul 
casei şi-a părăsit familia. Acest lucru te-a durut.” 


„Acum doresc ca el să-mi ofere garanţia că nu va proceda 
la fel.” 

„Da.” 

„Acest lucru nu este posibil.” 

„Este adevărat.” 

„Ce să fac acum?” 

„Poţi să te accepţi pe tine, pe el şi relaţia exact aşa cum 
sunt ele în clipa de faţă. Pentru a avea în patru ani copii, 
nu ai nevoie în clipa de faţă de un bărbat care îşi doreşte 
acelaşi lucru. Ai nevoie abia în patru ani de acest bărbat. 
Poate este tot el.” 

„Într-un anumit fel este bine.” 

„De ce?” 

„Mă face să mă simt liberă în interior.” 


Dialog cu Sophie despre iubire şi 
limitele personale 


Alexander se teme că evitarea înseamnă absenţa iubirii. El 
solicită atenţia prin gesturi corporale. Uneori chiar şi în 
situaţii în care Sophie doreşte să aibă linişte. 


Sophie: „Nu îmi respectă limitele. Când doresc o anumită 
distanţă, el o încalcă. A devenit tot mai solicitant. Am 
sesizat că îmi percheziţionează biroul când nu sunt acolo. 
Chiar îmi verifică corespondenţa sau telefonul mobil, când 
nu se simte observat.” 

„Să presupunem că nu este o atitudine negativă cu 
intenţie împotriva ta. De ce face acest lucru?” 

„Dar este negativ! Dacă iubeşti pe cineva cu adevărat, nu 
procedezi astfel. O faci doar când eşti gelos sau suspicios. 
Ambele sunt dovada absenței iubirii.” 

„Să presupunem că te iubeşte cu adevărat. Care ar fi un 
alt motiv posibil pentru care ar proceda astfel?” 

„N-am nicio idee.” 

„Dacă motivul ar fi doar al lui, ce l-ar determina să îţi 
încalce limitele în felul acesta?” 

„Nu ştiu. Nu cred că este vorba despre ceva ce îmi place. 
Atunci nu ar acţiona pe ascuns.” 

„Îţi încalcă limitele.” 

„Da. În mod cert.” 

„Încalci şi tu limitele lui?” 

„Dimpotrivă. Stau cât mai departe de tot ce ţine de viaţa 
lui, căci ştiu ce înseamnă să îţi fie încălcate limitele 
personale.” 

„De unde?” 

„Am trăit mult timp cu părinţii mei. Prea mult timp. Într-un 
anume fel nu vroiau să mă lase să plec. Ei verificau tot ce 
le cădea în mâini.” 


„De ce?” 

„Cred că îşi făceau griji să nu alunec pe o pantă greşită.” 
„Ti-au percheziţionat lucrurile?” 

„Adeseori. Când eram la şcoală, iar mai târziu în timpul 
formării profesionale. O, Doamne, Alexander procedează la 
fel! De ce oare?” 

„Îşi face griji în privinţa ta?” 

„Cred că îşi face mai degrabă griji să nu mă piardă. Dar 
dacă mai continuă în felul acesta, chiar asta se va 
întâmpla.” 

„De ce?” 

„Deoarece pentru mine este insuportabil să nu ai 
încredere în partener.” 

„Deci nu ai încredere în el. lar el îţi percheziţionează 
lucrurile, deoarece îi este teamă să nu te piardă.” 

„Nici el nu are încredere în mine, nu? 

„Acesta este ecoul dintre voi. Tu nu ai încredere în el, iar 
el nu are încredere în tine. Cu cât te retragi mai mult, cu 
atât mai mult va încerca să se apropie de tine. În felul 
acesta îţi încalcă graniţele. Ai trăit această situaţie şi cu 
alţi parteneri?” 

„Aproape de fiecare dată, mai devreme sau mai târziu. Am 
senzaţia că, de fapt, nu există nicio cale de ieşire.” 

„Ce ar trebui să se petreacă, pentru ca el să se oprească?” 
„Poate ar trebui să am mai multă încredere în el. Dar cum 
aş putea, când procedează astfel?” 

„Ai putea totuşi să ai încredere în el, deoarece acum ştii 
de ce procedează astfel. Şii că nu o face pentru a te răni, 
ci din teama de anu te pierde.” 

„Cum ar trebui să procedez concret?” 

„De exemplu, ai putea să îi arăţi exact acele lucruri pe 
care intenţionai să le ascunzi de el. Această atitudine 
dovedeşte un respect reciproc.” 


„Nu prea îmi place ideea. Există pur şi simplu o sferă 
privată.” 

„Ce îi spuneai mamei tale când îţi percheziţiona camera?” 
„Exact acelaşi lucru. Înseamnă că eu atrag toate acestea?” 
„Un tipar subconştient se va autoîmplini până când va fi 
străpuns. A te deschide faţă de celălalt, când de fapt 
doreai să rămâi închis, este o atitudine evidentă pentru a 
străpunge tiparul. Nu trebuie să dezvălui ce nu doreşti. 
Este vorba doar despre a împărtăşi unele din aspectele 
care până acum nu au fost împărtăşite, fie din frică, fie din 
cauza suspiciunii.” 

„AŞ putea să încerc.” 

„Este o idee bună. Dar nu este suficient.” 

„De ce?” 

„Deoarece în felul acesta îl vei testa pe el. Cu un «aş 
putea să încerc» nu faci nimic pentru tine, ci doar verifici 
dacă se va comporta mai bine. Ce s-ar petrece dacă nu va 
trece testul?” 

„Bine. Atunci cum să procedez?” 

„Astfel încât să nu poată să cădea la acest test.” 

„În regulă. Indiferent de rezultat, o voi face pentru mine.” 
„Minunat. Acesta este un început bun.” 


Dialog cu Chris despre apropiere şi 
libertate 


Chris consideră că relaţia de cuplu cu Ellen s-a împotmolit. 


Chris: „Ellen îşi iubeşte viaţa şi eu îmi iubesc viaţa. lar noi 
ne iubim.” 

„Sună perfect. Atunci unde este problema?” 

„Problema este că ne-am împotmolit. Relaţia pur şi simplu 
nu mai evoluează.” 

„De cât timp vă cunoaşteţi?” 

„De paisprezece ani.” 

„De cât timp ai spune că v-aţi împotmolit?” 

„A început deja după un an sau doi. Am încercat toate 
posibilităţile, dar în final nu s-a schimbat nimic.” 

„Locuiţi împreună?” 

„Exact aici este o parte a problemei. Sunt foarte mult timp 
plecat. De cele mai multe ori în străinătate. Mediez afaceri 
internaţionale. Cu Ellen mă întâlnesc de obicei la sfârşit de 
săptămână. Rămânem împreună până duminică seara sau 
luni dimineaţa. Apoi ne reîntâlnim poate peste două 
săptămâni.” 

„Câte zile vă vedeţi cu adevărat?” 

„Şase, şapte zile pe lună. Depinde.” 

„Ce te deranjează la această situaţie?” 

„Slujba mea presupune să călătoresc mult. lar Ellen 
iubeşte libertatea, să facă tot ce doreşte. Aceste situaţii se 
potrivesc. Pe de altă parte, acest gen de relaţie nu mă 
împlineşte, ceea ce se răsfrânge şi asupra ei. Totuşi, nu 
doresc să renunţ la Ellen, deoarece o iubesc.” 

„Unde crezi că v-aţi împotmolit?” 

„M-am gândit mult la toate acestea, căci privind din 
exterior noi ne-am construit acest mod de viaţă. Fiecare şi- 
a dorit asta. Cred că ceea ce ne face să fim nefericiţi este 


faptul că nu se schimbă nimic. Îmi fac treaba, după care 
merg în locuinţa ei, iar apoi zbor din nou la serviciu. 
Procedăm aşa de câţiva ani.” 

„Unde locuieşti?” 

„Nicăieri. Când sunt în deplasare, locuiesc la hotel, iar în 
rest sunt la Ellen.” 

„Sunteţi deci împreună, şi totuşi nu prea.” 

„Suntem împreună. Dar nu aşa cum ar trebui să fie. De 
fapt, nu avem o viaţă cu adevărat comună. Ne întâlnim din 
când în când.” 

„Ea ar dori o apropiere mai mare?” 

„Exact aici este problema, din cauza căreia ne-am 
împotmolit. Nu a avut o copilărie prea fericită, dacă mă 
gândesc la relaţia ei cu tatăl. Din acest motiv îşi doreşte 
acum această libertate. Dar cred că totodată mă iubeşte şi 
îşi doreşte şi apropiere.” 

„Din perspectiva ei a atras un partener care îi este alături, 
şi totuşi nu este. De ce s-a întâmplat asta?” 

„Pentru că îşi iubeşte libertatea. De asta sunt sigur. Dar 
totodată suferă şi nu ştim cum să schimbăm situaţia.” 
„Tiparul ei te-a atras pe tine. Ceva din tine răspunde la 
respectivul tipar, care este fericit când celălalt consideră 
distanţa ca fiind bună. 

„Nu cred că sunt vinovat pentru starea ei.” 

„Dacă nu ar fi vorba despre vină, ci doar despre tipare 
care se regăsesc, pentru că se potrivesc, care ar fi tiparul 
tău ce consideră atitudinea ei corectă?” 

„Bine, din această perspectivă sunt foarte fericit să fiu 
împreună cu o iubită care nu se agaţă de mine şi nu 
pretinde să fiu acasă la o anumită oră. O femeie pentru 
care este în regulă dacă lipsesc două săptămâni. Afacerile 
mele sunt de aşa natură, încât nu pot veni în mod regulat 
acasă.” 

„Ai schimba ceva, dacă ai putea?” 


„AŞ vrea să am două vieţi. O viaţă în care nu ar trebui să 
muncesc şi aş putea să am o relaţie ca toţi ceilalţi. Seara 
să mă întorc acasă şi să-mi petrec timpul cu partenera sau 
iubita. Sfârşituri de săptămână libere, o casă cu grădină şi 
tot ce ţine de acestea. Cealaltă viaţă ar fi serviciul meu.” 
„Tatăl tău în ce domeniu a lucrat?” 

„Nu ştiu, nu l-am cunoscut niciodată. Mama a murit când 
aveam cinci ani. Am petrecut o perioadă de timp la bunicii 
mei, iar apoi într-un fel de internat.” 

„Ai crescut deci fără tată, apoi fără mamă şi fără a avea un 
cămin propriu?” 

„Da.” 

„Acum cum trăieşti?” 

„La fel. Am remarcat şi eu acest aspect. Dar nu ştiu cum 
aş putea schimba situaţia.” 

„Ai putea schimba locul de muncă, astfel încât să petreci 
mai mult timp într-un loc stabil.” 

„Nu s-ar modifica nimic. În primul rând, aş pierde-o pe 
Ellen, căci ei nu îi place o apropiere prea mare. In al doilea 
rând, aş pierde clienţii şi slujba.” 

„Eşti sigur că ai pierde-o pe Ellen, dacă ţi-ai lua o locuinţă 
în apropierea ei?” 

„În acest caz, nu. Ar avea în continuare spaţiul ei.” 

„Şi eşti sigur că nu există alternative pentru locul de 
muncă actual de a nu mai călători atât de des?” 
„Întotdeauna există alternative. Dar ce sens ar avea?” 

„in felul acesta aţi întrerupe circuitul în care vă ţine 
tiparul. Tu vei crea un context nou, care nu va mai 
reproduce lipsa unui cămin. Totodată, ai începe o viaţă 
nouă, în care o femeie este cu adevărat prezentă. In felul 
acesta tiparul nu va mai reproduce absenţa mamei.” 

„Nu am privit situaţia niciodată din acest punct de vedere. 
Asta înseamnă că ar trebui să îmi schimb complet toată 
viaţa.” 


„Nu acesta a fost aspectul care te-a deranjat? Că nu se 
modifică nimic?” 

„Se va îmbunătăţi în cazul acesta relaţia cu Ellen?” 

„In primul rând, te vei elibera de tot ce a creat 
subconştientul tău în toţi aceşti ani. Liber de lipsa unui 
cămin. Liber de o formă de viaţă care împiedică 
manifestarea oricărei forme de convieţuire cu o femeie. În 
această nouă formă de viaţă poate să se încadreze o fiinţă 
care ţi se potriveşte. Poate va fi Ellen. Nu poţi să ştii dacă 
va alege să nu mai dea curs tiparului de apărare. Dar prin 
ceea ce faci pentru tine, îi oferi totodată şi ei o şansă.” 

„Ar fi o decizie măreaţă. Dar este, de asemenea, adevărat 
că nu se va schimba nimic, cât timp nu schimb eu ceva. 
Chiar îmi doresc să ies din acest circuit închis. Mă voi 
gândi ce aş putea face în această privinţă.” 


Dialog cu Leyla despre performanță 
şi nemulțumire 


Leyla este o femeie tânără şi talentată, cu darul de a fi 
independentă în tot ce face şi de a avea succes. Exact asta 
este problema în relaţiile ei. 


Leyla: „Pentru unii, problema constă în a nu şti de ce sunt 
capabili. Nu şi pentru mine. Pot foarte multe din ceea ce 
doresc să fac. Şi când fac ceva, acţiunea mea este 
încununată de succes, iar recunoaşterea nu întârzie să 
apară.” 

„În ce constă atunci problema?” 

„Problema este că, atunci când succesul durează o 
perioadă mai lungă de timp, sunt hărţuită sau cel puţin 
invidiată. A doua problemă constă în faptul că sunt în 
continuare nemulțumită, chiar şi când îmi este 
recunoscută munca. Mă bucur pentru o scurtă perioadă de 
timp, apoi totul este din nou ca înainte.” 

„De ce munceşti?” 

„Consider că este bine când se mişcă ceva, când ceva, ce 
înainte nu funcţiona, acum merge bine. Îmi place să pun 
lucrurile în mişcare, iar în final succesul este al tuturor.” 
„Faptul că totul decurge bine este foarte util companiei 
pentru care lucrezi. Dar pentru tine?” 

„Mă simt bine când fac ceva.” 

„Ce anume generează starea? Cifra de afaceri? Banii?” 
„Nu neapărat. De fapt mă simt bine când şi ceilalţi mă 
apreciază. Pentru mine acesta este adevăratul succes.” 
„Procedează ei astfel?” 

„Da, de cele mai multe ori.” 

„Toţi?” 


„Nu. Precum am spus, există şi mulţi invidioşi. Nu înţeleg 
de ce, căci nu doresc decât să fac o treabă bună. Totuşi, 
asta se întâmplă.” 

„Cum te simţi când faci o treabă bună şi apoi apar cei 
invidioşi?” 

„Nu mă mai simt bine. Este ca o hărţuire. Acum înţeleg de 
ce am schimbat locul de muncă atât de des, deşi munca 
se desfăşura perfect.” 

„Pentru că sunt persoane care nu te agreează?” 

„Da.” 

„Dar de ce urmăreşti să rezolvi problemele atât de bine?” 
„Pentru că doresc să fiu agreată.” 

„Ar fi o posibilitate ca pe viitor să rezolvi problemele doar 
pentru că te placi, fără să aştepţi cuvinte de laudă de la 
ceilalţi?” 

Leyla se gândeşte puţin. 

„Ar fi o uşurare.” 

„De ce?” 

„Atunci aş fi liberă. Observ că mereu sunt atentă la reacţia 
celorlaţi faţă de mine. Este foarte obositor. Poate acesta a 
fost motivul pentru care nici relaţiile mele nu au fost de 
lungă durată. Deoarece am fost mereu atentă dacă 
primesc un feedback pozitiv din partea partenerului. De 
fapt, acesta era singurul aspect care conta.” 

„Cum decurgeau lucrurile după aceea?” 

„Doream ca celălalt să mă aprecieze, dar când îmi spunea 
asta, nu îl credeam. Apoi doream din nou apreciere din 
partea lui, şi o făcea, dar eu gândeam în sinea mea: 
«spune asta doar ca să îl plac.» După un timp încheiam 
relaţia, deoarece devenea sufocantă.” 

„Partenerul a perceput situaţia la fel?” 

„Nu. lubiţii mei au urmărit întotdeauna să mă relaxeze. 
Mereu atrag persoane foarte liniştite, care în final nu 
puteau înţelege de ce totul devenea prea mult pentru 


mine. Acum constat că eu eram cea care genera toate 
aceste tensiuni.” 

„În ce măsură?” 

„Am încercat să mă manifest ca la serviciu. Vroiam să fiu 
bună în ceea ce fac, astfel încât să fiu apreciată de ceilalţi. 
Deoarece cred ... Deoarece credeam că asta înseamnă 
iubire.” 

„Ce educaţie ţi-au oferit părinţii tăi?” 

„De genul acesta! Mă pedepseau foarte rar, în schimb 
erau foarte generoşi cu răsplata. Am fost crescută cu 
foarte multe laude. Este frumos, dar când nu mă lăudau, 
era ca o pedeapsă pentru mine. Ca şi cum nu mi-ar acorda 
atenţie. Atunci ştiam că nu am fost suficient de bună. A, 
acesta este oare motivul pentru care caut mereu şi 
pretutindeni apreciere şi laudă?” 

„Da, acesta este tiparul.” 

„Acesta este deci motivul pentru care reacţionez când 
cineva nu spune nimic pozitiv sau doar ceva negativ?” 

„Ai spus adineauri că părăseai foarte repede locul.” 

„Voi înceta oare să mai procedez astfel?” 

„Spune-mi tu.” 

„Da, voi înceta.” 

„De ce? Ce s-a schimbat?” 

„Faptul că voi face munca pentru mine şi pentru bucuria 
pe care o trăiesc în acele clipe. Nu pentru a fi pe placul 
altora. Este minunat!” 


SINTEZA CELOR ŞAPTE 

SECRETE ALE OGLINZII 
ŞI CALEA CATRE | 
ELIBERAREA INTERIOARA 


JA 


1. Oglinda directă - 
descoperirea legăturilor ascunse 


„De ce ne-am atras în această relație? 
Care a fost magnetul vizibil şi care cel 
ascuns?” 


Pentru ca o relaţie să se nască, există întotdeauna o 
cauză evidentă, care este uşor de recunoscut, şi o cauză 
ascunsă, ce va fi descoperită ulterior. Ele pot fi diferite. 
Există trei factori care contribuie la întâlnirea voastră şi la 
începerea relaţiei: 


e DESTINUL vă aduce împreună şi vă transmite 
impulsurile necesare. Însă ceea ce alegeţi să faceţi după 
prima întâlnire depinde totuşi de liberul arbitru al 
fiecăruia. 

e REZONANŢA vă permite să vă recunoaşteţi şi să vă 
simţiţi atraşi unul de celălalt. Dacă îi daţi curs şi în ce 
mod depinde tot de decizia fiecăruia. 

e MISIUNEA constă în a învăţa şi a vă dezvolta în şi prin 
intermediul relaţiei. Împlinirea apare atunci când trăiţi 
clipa prezentă, fiind eliberaţi de constrângeri şi 
întâmplări neplăcute, repetitive. 


PRIMA CONŞTIENTIZARE IMPORTANTĂ: Pe lângă toate 
situaţiile evidente, care sunt uşor de recunoscut şi 
obiectivat, într-o relaţie sunt atrase întotdeauna situaţii şi 
atitudini care se derulează sub forma aşa-numitelor tipare 
comportamentale repetitive. 


2. Sincronizarea - 
înţelegerea experienţei transferului 


„Cum ne-am transformat unul pe 
celălalt? 
Care au fost cauzele?” 


De îndată ce vă întâlniți cu o altă persoană începe 
transferul emoţiilor, al gândurilor şi al comportamentelor 
vizibile şi ascunse. Dacă sunteţi adesea sau pentru 
perioade mai lungi de timp împreună, multe 
comportamente se vor adapta la cele ale fiinţei iubite sau 
vor intra în mod inconştient în legătură cu ale sale. In felul 
acesta fiecare va trăi într-o anumită măsură o 
transformare. Ea nu se petrece însă întotdeauna aşa cum 
îti doreşti. Dacă descoperi toate acestea în timp util, vei 
putea face alegeri conştiente. 


A DOUA CONŞTIENTIZARE IMPORTANTĂ: Când două 
fiinţe se întâlnesc, între ele are loc un transfer. Părţile 
ascunse, dar şi cele manifestate prin voinţă vor rezona şi 
vor reacţiona. Acest lucru se petrece adeseori involuntar, 
fără a fi observate şi fără ca persoanele respective să le 
influenţeze într-un anumit fel. 


3. Ecoul - 
Descoperirea sursei reacţiilor evidente 


„Care comportament este determinat 
automat în noi doi 
şi prin intermediul cărui mecanism?” 


Într-o relaţie multe lucruri le faceţi în mod conştient, 
pentru că aşa vă doriţi. Există totodată şi o evoluţie în 
fundal, bazată pe acele aspecte care nu sunt în totalitate 
conştientizate şi care decurg de la sine. Uneori, după o 
perioadă de timp, constaţi că unele aspecte ale relaţiei au 
evoluat în alt mod şi în altă direcţie decât ţi-ai dorit şi 
percepi unele neconcordante şi probleme. In cazul acesta 
s-a creat o legătură în fundal între programele ascunse, 
create în trecut, şi relaţia prezentă. Vei constata că oferi 
iubirii şi experienţelor prezente, conştiente şi frumoase, 
tot mai puţin spaţiu de manifestare. Dacă recunoşti şi 
înţelegi mecanismul acestor programe automate, vei 
putea conştientiza şi actualiza ceea ce îţi doreşti cu 
adevărat de la relaţie. In momentul respectiv poţi alege 
din nou şi poţi decide ferm pentru binele comun. 


A TREIA CONŞTIENTIZARE IMPORTANTĂ: Tiparele şi 
reacţiile mecanice au fost create foarte timpuriu în viaţă. 
Odată ce descoperim şi înţelegem adevărata lor sursă, ele 
se vor transforma şi în prezent. 


4. Logica sentimentală - 
descoperirea parcursului ascuns 


„De unde apar diversele emoții? 
Cum să le gestionez în mod armonios?” 


Gândurile produc emoţii. Dar şi emoţiile produc 
gânduri. Ele urmează legi precise, pentru unii adeseori 
imprevizibile. Odată înţeleasă logica emoţiilor, te vei 
elibera de gândurile permanente, repetitive. In momentul 
respectiv se poate debloca ceva, care vă va permite să 
păşiţi mai liberi pe cale. 


A PATRA CONŞTIENTIZARE IMPORTANTĂ: Emoţiile 
proprii activează tiparele reactive la fiinţa iubită şi invers. 
Când  recunoşti această reciprocitate, poţi modifica 
emoţiile în mod conştient sau le poţi stopa. 


5. lubire? - 
Eliberarea din confuzia că „lubirea este ...” 


„Ce este iubirea şi ce nu este ea? De ce 
adopt un 
comportament indecis față de ea?” 


Dacă fiinţa iubită urmează o altă idee ascunsă în ce 
priveşte iubirea decât tine, veţi trăi la un moment dat o 
durere mare şi o stare de confuzie în relaţia de cuplu. 
Există o serie întreagă de idei referitoare la iubire, despre 
cum ar trebui să fim, ce ar trebui să facem, să aducem sau 
să ocolim pentru a obţine iubire. 


A CINCEA CONŞTIENTIZARE IMPORTANTĂ: O dorinţă, o 
imagine preluată sau o întipărire timpurie referitoare la 
iubire declanşează comportamente precise, frapante. Dacă 
ai recunoscut principiile respective, te vei elibera de ideea 
că trebuie să reacţionezi la ele. Astfel vei fi capabil să 
decizi în mod conştient. 


6. Conştientizarea - 
leşirea din „Eul-problemă” 


„Care este personalitatea mea 
adevărată? Reacţionez 
bine la diferenţele şi tensiunile repetitive 
sau 
mă împotmolesc printre ele? 


Apropierea, grija şi atenţia cu care suntem trataţi se 
pot transforma într-o concepţie despre lume. Şi o 
concepţie despre lume se poate transforma într-o 
personalitate proprie, într-un eu, pe care într-o zi probabil 
îl vei privi cu uimire, neînțelegere şi nedumerire. 


A ŞASEA CONŞTIENTIZARE IMPORTANTĂ: Fiecare 
comportament, indiferent de cât de absurd sau de 
neînțeles pare, urmează un „sens ascuns”. Descoperă 
acest sens ascuns şi astfel nu vei mai hrăni 
comportamentul respectiv în mod inconştient. Şi apoi vei fi 
liber. 


7. Oglinda menirii relaţionale - 
Recunoaşte ce doreşte relaţia cu adevărat 


„De ce s-a născut această relație? 
Cum descopăr binele real şi fericirea prin 
relație?” 


Nu toate relaţiile pretind că va veni şi iubirea. lubirea 
îşi găseşte singură calea şi astfel poate ajunge şi într-o 
relaţie. Nu trebuie neapărat ca între cele două să fie vreo 
legătură, şi nici nu sunt acelaşi lucru. Implinirea în relaţie 
este atinsă prin faptul că noi creştem cu, prin sau cu 
ajutorul celuilalt. Dacă prin intermediul relaţiei putem 
obţine o anumită experienţă, înţelegere şi conştientizare, 
atunci relaţia de cuplu are un scop important. In acest caz 
nimic nu este inutil sau greşit. 


A ŞAPTEA  CONŞTIENTIZARE IMPORTANTĂ: Dacă 
recunoşti faptul că acea parte dintre voi, pe care o 
numeşti „relaţie de cuplu”, este menită să vă ajute să 
învăţaţi ceva, atunci nu veţi mai vedea niciodată ceva 
greşit în manifestările iubirii. lubirea este întotdeauna 
corectă şi eliberată de responsabilitatea de a se manifesta 
ca relaţie plăcută. 


Poe 


Nu căuta iubirea. 
Ea este şi a fost întotdeauna în tine. 

Caută mai degrabă unde nu este iubire 

_ şi cum se manifestă ea. 

In felul acesta vei dizolva această ne- 
iubire, 

pentru ca în final să rămână doar 

iubirea. 


DE 


„De reținut!” Esenţa care ne 
reaminteşte de calea ieşirii din tipare 


1. Dacă sesizezi un comportament neobişnuit la partener 
sau situaţii repetitive în relaţia de cuplu, în relaţiile cu 
ceilalţi sau în viaţa ta, te afli în faţa unui tipar. 


2. Cât timp hrăneşti un anumit tipar, o convingere sau un 
comportament, acestea vor continua să existe şi vor fi 
chiar întărite în tine şi în cel de lângă tine. Cum le hrăneai 
în mod inconştient şi cum poţi să le elimini îţi revelează 
oglinda relaţională. 


3. Tiparele sunt hrănite sau menținute în viaţă prin: 


e Tiparele proprii, care reacţionează la tiparele celuilalt, 
fiind astfel hrănite. 

e Apărare, deoarece fiecare tipar îşi cunoaşte rezistenţa, 
devenind în felul aceasta mai puternic. 

e Convingerea inconştientă, care permite tiparului vechi 
să-şi continue existenţa şi să împiedice apariţia 
următorului pas eliberator. 


4. Elimini un tipar sau îi diminuezi forţa prin: 


e Conştientizarea rolului pe care l-ai preluat. 

e Alegerea conştientă de a stopa comportamentul pe care 
tiparul din tine dorea să-l trăiască - pas cu pas sau dintr- 
odată, după cum consideri. 

e Comportamentul nou, care nu se mai orientează după 
dorinţele tiparului, ci doar după decizia ta conştientă: 
„Cine sunt eu şi ce doresc? Ce nu mai doresc şi ce nu 
mai fac?” Nu vei mai lua decizii împotriva celuilalt, ci 
pentru tine. Pentru asta ai următoarele posibilităţi: 
stopează sau transformă „ritualurile comportamentale” 


obişnuite sau probabil nedorite, acolo unde este posibil. 
Dacă acest lucru nu este posibil, gândeşte-te cum ai 
putea proceda, deoarece tiparele au întotdeauna 
povestea lor, cum că ele ar fi identice cu noi înşine şi 
cum că nu este posibil să fie eliminate. 


Schimbă-ţi comportamentul obişnuit şi faţă de 
persoane cu care nu te afli într-o relaţie de cuplu, cum ar fi 
părinţii, foştii iubiţi, cunoştinţe. Realizează tot mai puţin 
din lucrurile pe care nu doreşti cu adevărat să le realizezi. 
Astfel vei întrerupe vechile manifestări şi vei deveni liber. 


Întrebări ajutătoare pentru o mai 
bună înțelegere 


1. „Dacă unul dintre noi suferă sau amândoi, este posibil 
să acţioneze un tipar comportamental? Ce recunosc 
privind oglinda relaţională? Ce anume se agaţă de fiecare 
dintre noi şi funcţionează apoi perpetuu?” 


2. „Unde şi când se desfăşoară un tipar? A apărut din 
adâncurile fiinţei şi din cauza căror circumstanţe? Care 
este factorul declanşator asupra căruia reacţionează?” 


3. „Ce face tiparul cu mine, cu celălalt şi cu relaţia noastră 
în momentul în care este activat? In ce direcţie ne 
împinge? Ce scop urmăreşte tiparul?” 


4. „Când se linişteşte din a se manifesta? Observ că, după 
ce îşi atinge scopul, dispare din nou. Care este acel scop? 
Cum mă simt după aceea?” 


5. „Caută cel de lângă mine iubirea şi o confundă cu ceva 
ce doreşte să declanşeze, să deţină sau să realizeze? Ce 
aş putea face pentru a stopa această confuzie?” 


6. „A fost creat un «eu-problemă», care are un câştig mai 
mare din menţinerea problemelor decât din eliminarea lor? 
Cum m-aş putea opri din a-l hrăni?” 


7. „Cum aş putea trăi toate aceste înţelegeri într-un mod 
armonios şi conştient şi cum aş putea arăta asta 
partenerului meu? Atât în ceea ce mă priveşte pe mine, 
cât şi în ceea ce ne priveşte pe amândoi? Fără atac, 
reproşuri, rănire? Trăind în iubire, manifestând intenţia de 
a creşte împreună şi de a ne elibera de tipare?” 


Dragă cititoare, drag cititor! 


În călătoria noastră ca fiinţe umane am privit cele mai 
importante forţe energetice care ne fac să fim ceea ce 
suntem în relaţiile cu ceilalţi şi cu noi înşine. Nu pentru a 
judeca, ci pentru a înţelege. Înțelegerea reprezintă o cheie 
fundamentală a porţii către libertate. Inţelegerea este, în 
fond, iubire. 

Tot ceea ce ţi-a oferit viaţa până acum a fost menit să 
te ajute să creşti. Privind înapoi, vei înţelege că această 
creştere a avut întotdeauna loc în momentul în care ceva 
fundamental s-a clarificat. Cu fiecare înţelegere apărută, 
te-ai desprins totodată de anumite concepte învechite. 
Asemenea unei poveri sau a unui nod, pe care l-ai 
desfăcut dintr-odată. 

Dacă în continuare vei căuta să înţelegi, viaţa se va 
dovedi a fi mereu prietenul tău cel mai bun. Ea te va 
susţine să primeşti înlăuntrul tău tot ce îţi va dărui, toate 
acestea reprezentând reale impulsuri evolutive. Tot ceea 
ce vrea a fi înţeles din inimă nu poate fi respins sau atacat. 
In felul acesta dorinţa de cunoaştere şi dezvoltare îţi va 
aduce totodată iubire, pace lăuntrică şi împlinire. 

Pe acest parcurs, îţi doresc multă bucurie, experienţe 
şi conştientizări pline de satifacţii. 


Cu multă iubire, 
Al tău Ruediger Schache 


